
Dedicată băieţilor mei, Leone și Arco, 
modelele mele f**k it pe acest pământ 
(băieți, voi să nu îndrăzniți să spuneți cuvântul acela!) 


Prefaţă 


Cine ar fi crezut că o astfel de lucrare va fi publicată în limba română și, mai mult, că o 
astfel de carte va fi utilă publicului din România în asemenea vremuri tulburi? Cine ar fi 
acordat beneficii evidente unei aparent banale expresii englezești, care de-a lungul anilor 
și-a făcut loc cu brio, inclusiv în „peisajul“ lingvistic al limbii române? Cine oare, fără falsa 
pudoare sau rușine, ar fi bănuit că un astfel de titlu ar fi fost afișat într-o colecţie de mare 
succes și utilitate a literaturii despre misticism și dezvoltare personală din România? Cine 
ar fi așteptat oare traducerea unei astfel de lucrări controversate? 


După ce cartea Filozofia F**k It a devenit un adevărat fenomen în ţările vorbitoare de limba 
engleză și după ce deja a fost tradusă în nenumărate limbi, iată că a venit timpul ca ea să 
apară și în limba română. Și era și timpul... Știu... Mulţi dintre dumneavoastră, dragi 
cititori, vă veți întreba ce legătură are o expresie „vulgară“ cu dezvoltarea personală sau cu 
misticismul. John C. Parkin, autorul volumului (și al altor volume din aceeași serie), afirma 
chiar că a spune f**k it este un veritabil act spiritual, un „masaj mental“, care relaxează, 
eliberează tensiunile interioare și asistă în procesul detașării pe care, de milenii, 
practicanţii budismului tibetan au încercat să îl transfere în minţile căutătorilor de căi 
spirituale superioare... Detașarea, eliberarea și detensionarea... Întrebaţi-vă, vă rog, dragi 
lectori, câte probleme s-ar rezolva în viețile dumneavoastră, dacă aţi reuși cumva, foarte 
rapid sau poate chiar instantaneu, să vă detașați de griji, să vă eliberați de gândurile 
sâcâitoare (și de multe ori generalizatoare sau chiar iraționale, ca să folosim o expresie 
cognitivistă) și să vă detensionați mentalul într-o asemenea măsură, încât să reușiți să 
vedeți mereu „jumătatea plină a paharului“, să percepeţi echilibrul mistic din tot și din 
toate și să conștientizați fără urmă de îndoială faimoasa lege hermetică a ritmului... 
„Există un ritm în toate... și toate fenomenele se desfășoară la timpul lor...“ Dar ce ne 
facem cu termenele-limită, cu grijile excesive, cu gândurile aparent banale care ne 
secătuiesc de energie, cu responsabilitățile pe care ni le asumăm uneori, fără să calculăm 
timpul de implicare, sau chiar cu deciziile de care, în multe instanţe, f**k it depinde însăși 
supraviețuirea noastră? Ce ne facem cu riscurile mai mult sau mai puțin asumate? Dar cu 
„situaţiile neprevăzute“ care, de multe ori inoportun, se insinuează în existența noastră 
aparent efemeră? Autorul dă o soluție simplă: FUCK IT! Și nu în sensul irațional al 
delăsării, ci în sensul spiritual al detașării și al eliberării complete de „corzile“ care ne pot 
tine pe loc sau de programele mentale care ne pot încetini. F**k it — nu în sensul unei 
ignorante totale sau al unui hedonism aproape puritan, ci ca manifestare a propriei cărări 
vitale, a propriului „program Divin“ de manifestare personală... Dacă îmi permiteti o 
comparație despărțită de secole, f**k it în sensul pe care probabil l-a intenționat înțeleptul și 


filozoful chinez Lao Zi atunci când a afirmat în Dao De Jing („Cartea Căii și a Virtuţii“) că 
„atunci când ești mulțumit pur și simplu fiind tu însuți, fără comparații și fără competiţii, 
toată lumea te va respecta“... Sau poate atunci când același înțelept a spus, în aceeași 
magistrală operă a sa, că „sfărâmat, va deveni un întreg, îndoit, se va îndrepta, gol, va 
putea fi umplut mereu și mereu, sfârșit, va fi reînnoit, de are puţin, va obține mult, de are 
mult, s-ar putea să piardă tot“... Sau poate, pur și simplu, domnul Parkin a dorit să 
transmită doar... FUCK IT! Viaţa e frumoasă și merită trăită! 


Dacă ar fi să adunaţi, minut cu minut, secundă cu secundă, toate clipele dominate de griji, 
anxietate, melancolie, plictiseală, lene, mândrie deșartă, competiţie inutilă, insulte, bârfe, 
cârcoteli și alte asemenea, câte ore s-ar obține? Câte zeci de ore? Câte sute de ore? Câte 
zile? Conform unor statistici occidentale recente, se presupune că s-ar obține în medie... 
ANI! Oare merită să pierdem ani întregi cu astfel de momente de joasă vibrație, care nu fac 
decât să ne înnămolească în deșeurile propriei gândiri sau manifestări? Oare există metode 
prin care să devenim mai eficienți, mai echilibrați din punctul de vedere al relației minte- 
emoție? Cu siguranţă că da, iar f**k it este una dintre ele. F**k it a devenit un fenomen 
occidental atât de vast, încât în revista The Sunday Times Style se afirma că f**k it este „o 
nouă formă de terapie“, iar Lucy Gillmore, editor al faimoasei publicații The Observer, 
clarifica chiar că “avem nevoie de f**k it atunci când suntem desincronizați cu lumea 
naturală, iar când folosim aceste cuvinte, ele ne ajută să ne urmăm calea naturală“... 


Veţi observa citind lucrarea că f**k it s-a transformat într-o veritabilă neo-filozofie 
existențială, menită să reajusteze mentalul cititorului, restabilind echilibrul natural al vieții. 
F**k it nu va elimina grijile și nu vă va face șeful mai îngăduitor; f**k it nu vă va ajuta să 
slăbiți peste noapte și nu vă va asista în procesul lluminării; f**k it nu vă va aduce mai mulți 
prieteni, un iubit sau o iubită, un nou loc de muncă sau puteri paranormale... f**k it va 
reuși însă să vă restabilească echilibrul dintre interiorul inerent liniștit („zen-ul interior”) și 
exteriorul de multe ori agitat... Dintre rațiune și simtire, dintre gând și verbalizare și chiar 
dintre gând și acţiune. F**k it poate deveni piedica din calea acțiunilor nefaste, dar și 
motorul acţiunilor inovatoare și generatoare de succes. F**k it poate fi una dintre soluţiile 
care, aplicate corect și coerent, vă pot schimba viața în bine. F**k it nu este pentru puritani, 
ci pentru cei care doresc să se elibereze de lanțurile rușinii și ale dogmei mentale, pentru cei 
care vor cu toată ființa să își manifeste natura interioară așa cum este ea, prin „detaşare 
înțeleaptă“ și prin gândire corectă. 


Și cum nicio prefaţă nu trebuie să fie prea lungă... Și cum, de fapt, nimic nu trebuie... 


F**k it! 


Lectură plăcută și detașare! 


RISVAN VLAD RUSU 
Corporate Efficiency, Life & Executive Coach Chinese and Taoist 


Metaphysics Consultant Egyptian & Qabalistic Hermetism 
Researcher 


Mulţumiri 


Urmează o listă cu nume. Dacă am omis pe cineva în mod evident, este fie 
a) din cauza memoriei mele îngrozitoare sau 


b) deoarece contribuţia sa nu a fost atât de grozavă pe cât v-aţi gândit voi că a fost. 


Dar mai întâi, recunoștința mea se îndreaptă spre Gaia, frumoasa mea soție. 


Am început împreună să împărtășim învățăturile noastre la refugiile f**k it în 2005; foarte 
mult din ce este scris în lucrarea de faţă a răsărit din ceea ce am explorat împreună în acele 
săptămâni și în traiul nostru zilnic. Mulţumesc, Gaia, pentru tot. 


Și acum, iată lista. Mulţumiri pentru ajutorul lor în punerea cap la cap a tuturor acestora, 
direct sau indirect (în ordine alfabetică, în caz că vă întrebaţi): 


Andrea Amadio, Doctorul Barefoot, Peter Baynham, Richard Bolton, Alison Bowditch, 
Antoine Bowes, Kate Brockhurst, Dan Brule, Anthea Bull, Axel Chaldecott, Bob Coleman, 
Simon Confino, tata, Chelsey Fox, Claire Gillman, Lucy Greeves, Karl Grunick, Bisong Guo, 
John Hegarty, Steve Henry, Rupert Howell, Jont, Armando lannucci, Jen Lincoln, Patrick 
Lucocg, Adam Lury, Chris Madden, mama, Sue Okell, Tony Parsons, Murray Partridge, lan 
Priest, Rach, Roi Robertson, Saul, Mark Seabright, James Spence, Alex Wipperfurth, Marc 
Wisbey. 


Echipei de la Hay House: sunteţi fantastici. 


Gaiei, pentru ilustrații. 


Mariei Christofi, pentru sfaturile ei privind TCM (medicină tradițională chineză) 


Oricărei persoane care a împărțit un centru f**k it cu noi. 


Pentru toate persoanele al căror nume încep cu P. Aplauze. 


Cuvânt înainte 
(Ediţia a doua) 


In cartea sa specială The Beautiful Life („Viața minunată”), fostul vicar anglican Simon Parke, 
scrie: „Faceţi o muncă de rutină de atât timp, dar v-aţi hotărât să rupeți rândurile. lar acum 
iată-vă mergând pe iarbă spre marginea unei stânci masive, pentru a păși într-un vid 


splendid. 


După atâta activitate epuizantă și fără sens — pentru că activitatea fără sens este în mod 
special epuizantă — tânjiți să vă aruncați în strania îmbrăţișare a nimicului. Aveti curaj? 
Egoul aleargă după voi, spunându-vă să nu fiţi atât de prost, că aţi fi nebun să săriți, 
zicându-vă să rămâneţi cu orice preț la munca de rutină. El vă avertizează că o să vă 
sinucideți dacă săriți. El spune că nu este nimic acolo. Vă întreabă cum de vă puteţi dori 
nimic când rutina funcţionează atât de bine? Ce spuneți? Ce faceţi?“ 


Am răspuns la această întrebare în 2007, în timp ce eram și eu vicar anglican, și iată ce am 
spus: „f**k it, Mark - sari!“ 


Pentru a scurta povestea, i-am făcut o vizită șefului meu (episcopul) după ce m-am hotărât 
să spun: „f**k it, o să-l las o singură dată să vadă adevăratul meu eu — cu toate 
imperfecțiunile sale.“ Rezultatul: mi-am pierdut slujba, casa, venitul, locul în comunitate, 
siguranța mea și altele. Dar nu era deloc o pierdere, pentru că mi-am câștigat libertatea, 
autenticitatea, adevărata vocaţie, fericirea interioară și viața mea, așa cum ar fi trebuit să 


fie. 


A spune f**k it când par să fie atât de multe de pierdut, sau când prezintă un risc atât de 
mare, sau o cădere de sus dacă totul merge prost, necesită un curaj enorm. 


A spune f**k it nu înseamnă să foloseşti un limbaj ofensiv „cu cei din afară“, cât să te 
confrunți cu tine însuţi (sau cel puţin cu propriul ego). (Calea) Tao f**k it presupune să îţi 
înfrunți propriile temeri și să spui: „Nu am de gând să mă mai susțin deloc.“ Să spui f**k it 
costă, și totuși recompensele sunt cu mult mai mari decât pierderile. F**k it este dur, dar 
necesar dacă vrei să fii persoana care trebuia să fii. 


Și astfel aplaud minunata carte scrisă de John C. Parkin și sunt profund onorat pentru 
faptul de a mă fi invitat să îi scriu prefața la această nouă ediţie, având în minte în mod 
special că sunt preot creștin și astfel, într-un fel, reprezint una dintre cele mai „în nevoie de 
f**k it“ instituţii din lume. 


Totuși, ironia este că propria mea credinţă (și nu vă îngrijorați, nu sunt una dintre mutrele 
alea acre ce strică cheful altora și care crede că religia lui este singura adevărată și trebuie 
să sară la gâtul tuturor) se bazează pe un om care a spus f**k it. 


Isus a spus f**k it în multe moduri. El le-a spus f**k it celor care credeau că femeile trebuiau 
să fie ţinute la locul lor și chiar a îngăduit ca o femeie a nopții să îi sărute picioarele. El le-a 
spus f**k it celor care considerau băutura și petrecerile păcătoase și chiar a făcut mai mult 
vin pentru o petrecere deja stricată. El le-a spus f**k it celor care se considerau mai virtuoși 
și mai evlavioși decât tine și chiar i-a făcut să nu se mai urască unii pe alţii. El le-a spus f**k 
it celor care considerau religia ca fiind ceva ce îi făcea să se simtă superiori și chiar i-a 
ridicat pe cei căzuţi, distruși și asupriți în brațele IUBIRII divine. Și a mai spus f**k it 
siguranţei sale personale și a schimbat plin de curaj sistemul, știind că toate se vor sfârși. 
Da. Religia mea se bazează pe f**k it, chiar dacă a fost înlocuită cu o respectabilitate 
perfecționistă. 


Cred că oamenii religioși /plini de duh probabil că au nevoie de această lecție mai mult 
decât mine. Trebuie să ne întoarcem la locul fondatorilor diferitelor noastre căi — bărbații și 
femeile sunt învățați cum să trăiască pe deplin și în abundentă, ascultând nu de vocile 
superficiale, ci de înțelepciunea profundă a vocii interioare. Am văzut adesea mintea 
omenească fiind într-un dialog permanent cu ea însăși. Este ca și cum ar exista multe voci 
simultane ce strigă după atenție și cele mai multe dintre ele sunt ale egoului. 


Cu toate acestea, sub ele mai este o voce, mai tăcută, deși mai înţeleaptă. F**k it îi permite 
vocii mai profunde să se exprime și ne ajută să înfruntăm plini de curaj celelalte voci 
plângăcioase, spunând „da“ riscului, înfruntând frica, renunţarea pentru scurt timp la 
credință, pășind în abis, ieşind din rutinele propriilor noastre așteptări. 


In orice caz, f**k it, destul din partea mea. E suficient să spui că te-ai băgat în asta și vei 
primi o tratație adevărată. Deci faceţi-vă confortabili și pregătiți-vă să nu mai fiți niciodată 
aceiași. 


Reverend M. Townsend 
Autor al Diary ofa Heretic (Jurnalul unui eretic) și Jesus Through 
Pagan Eyes (Isus văzut prin ochi păgâni) 


Cuvânt înainte 
(prima ediţie) 


F**k it, am de gând să scriu tot ce-mi trece prin cap. Am deliberat în legătură cu asta — din 
dorinţa de a face cea mai bună prefață posibilă deoarece cartea merită pe deplin una și 
pentru a-i aduna pe toţi intelectualii pedanti în jurul ei — când, pe neașteptate, m-am oprit 
și mi-am dat seama ce făceam: o prefață la o carte cu un titlu îngroșat și ireverențios: f**k it. 
Așa că de ce să deliberez? 


Cheile spre eliberare sunt universale și în esență simple: eliberarea de toate poveștile care 
vi s-au spus despre viaţă și despre cine sunteţi sau ar trebui să fiți în timp ce vă negociați 
drumul și deodată vă știți divin, atotputernic, de neoprit și magnific, așa cum ar fi orice 
ființă divină, atotputernică și de neoprit. 


Să faci asta cere dorința de relaxare și de a lăsa lucrurile să meargă de la sine, nu doar o 
dată, ci fără încetare, deoarece partea din mintea voastră care este dependentă de aşa ceva 
și se identifică cu acele povești este o vulpe șireată și va lupta pentru ele la fiecare pas. 


Să lași de la tine cere o comandă venită din mintea ta, una cu care ea se poate identifica și 
care generează o senzaţie spontană de libertate. Și ce comandă poate fi mai bună decât f**k 
it, pentru că, în clipa rostirii cuvântului elocvent în mod profanator, sunteți de acord cu 
fiecare rebel care a trăit vreodată, cu toţi marii eliberatori ai lumii, cu fiecare nonconformist 
care a schimbat vreodată direcţia. Sunteţi liber — și în libertatea voastră sunteți de o măreție 
firească. 


John și cu mine suntem spirite înrudite — eu sunt extrem de inspirat de el și de cartea lui 
genială, despre care cred că are o importanţă majoră pentru rasa umană. 


Doctorul Barefoot 


Preludiul 


O DEGUSTARE: SPUNE F**K IT LA CEVA, ACUM 


Când spui f**k it, dai drumul unui lucru din încleștarea ta — de obicei ceva ce-ţi produce 
suferință. 


Când spui f**k it, te abandonezi curgerii vieţii — încetezi să mai faci ce nu-ți dorești, în cele 
din urmă faci ce ţi-ai dorit dintotdeauna să faci și nu mai asculți de oameni, ci de tine însuți. 


Când spui f**k it, îndeplinești un act spiritual (de fapt, unul suprem), pentru că renunti, lași 
să decurgă de la sine, încetezi să te mai opui și te relaxezi, înapoi în însăși curgerea firească 
a vieții (de altfel, cunoscută sub numele de Tao, Dumnezeu etc.). 


Când spui f**k it, încetezi să-ţi mai faci griji (în general), renunti la a mai dori (mai ales) și 
în final ești al naibii de fericit să fii tu însuți în clipa de față (dacă ești norocos). 


Deci, înainte de a sări, braţ la braţ, în acest bazin de înot care este înțelepciunea f**k it, fă tu 
însuţi o încercare acum. Spune f**k it la ceva. Ar putea fi ceva neînsemnat (du-te la frigider 
și halește prăjitura aceea cu brânză) sau important (fă o excursie la porcu’ ăla leneș căruia îi 
zici partenerul tău și spune-i să facă o plimbare). 


Spune f**k it la ceva... la orice. Și simte libertatea și ușurarea pe care o aduce. Multiplică asta 
la puterea 10 — imaginează-ți că simţi asta în cea mai mare parte a timpului — și vei ști cam 
în ce te bagi. 


Și, ultimul lucru înainte de a sări, să STRIGĂM împreună: free jţ 


MESAJ DIN PARTEA AUTORULUI 


Desigur, toată lucrarea de faţă este un mesaj din partea autorului, dar acesta este mesajul 
de însoţire al autorului, care trimite o motocicletă pentru a vă întâmpina și a vă pregăti 
pentru sosirea mesajului propriu-zis. 


Deci, bărbatul de pe motocicletă își scoate casca (0000, respectabilă doamnă). Și chicotește. 
De îndată ce și-a recăpătat puterile, îţi spune de ce râdea. 


Acest mesaj va ajunge la voi într-un format fără griji (în cea mai mare parte). La urma 
urmei, lucrurile sunt de obicei mai ușor de înghițit și de digerat astfel. După cum spunea 
Mary Poppins: „O linguriţă de zahăr ajută medicamentul să alunece.“ Mai ales când 
lingurita de medicament /zahăr pe care ești pe cale să o ingerezi are aroma a orice dorești 
tu: de căpșune pentru Michael și „Mmm, punch de rom“ pentru Mary Poppins. 


Aşa că alegeți aroma și eu voi încerca să mă achit de obligaţie. 


Chestia este că întregul mesaj este despre neseriozitate. Așa că medicamentul în sine este 
100% zahăr (bineînţeles, cu numărul aditivului E corespunzător aromei pe care ați ales-o). 


Pentru noi toți, viața este alcătuită din lucruri care contează. Sistemul nostru de valori este 
constituit pur și simplu din toate lucrurile din lume pe care noi le-am ales să conteze pentru 
noi (sau care ne-au fost pasate prin „condiţionare“). lar lucrurile care contează pentru noi 
sunt cele pe care le luăm în serios. 


Când spunem f**k it (și de obicei o zicem când lucrurile care contează pentru noi merg în 
jos), recunoaștem că lucrul care avea importanţă pentru noi nu contează chiar atât de mult. 
Cu alte cuvinte, prin vreo circumstanţă nefericită, încetăm să mai luăm în serios ceva ce de 
obicei chiar tratăm cu seriozitate. 


Lucrurile care contează implică gravitate. Cele care nu contează țin de domeniul râsului și 
de superficialitate. 


Acum, creierul tău s-ar putea să bâzâie ca o muscă aflată într-o cutie de pantofi înnebunită 
de mirosul cărnii în descompunere, deoarece posibilitatea ca lucrurile să nu aibă 
importanţă, ei bine, poate să-ți facă capul mare. Pentru cei mai mulți dintre noi este și 
parfumul irezistibil al libertății când aflăm că, la urma urmei, lucrurile s-ar putea să nu 
conteze atât de mult. 


Pauză. 


Cam de șapte ani. 


Deoarece acesta, dragă cititorule, a fost „mesajul autorului“ inițial, pe care l-am scris la 
prima ediţie a lucrării de faţă. 


Și iată-mă din nou, stând în aproximativ același loc, revăzând toate aceste cuvinte pentru 
ediția revizuită și adusă la zi. Deci, înainte de a vă spune câte ceva despre lumea f**k it, m- 
am gândit să vă dau repede povestea de dinainte ca totul să se întâmple. 


2002: Spunând f**k it carierelor noastre și vieții din Londra, noi (eu, soția mea Gaia și 
gemenii noștri în vârstă de un an) am pornit la drum într-o rulotă și ne-am îndreptat spre 
Italia (Gaia este italiancă), în căutarea unui loc unde să deschidem un centru. Am găsit un 
deal uriaș împădurit cu două case abandonate (pe care mai târziu le-am renovat), lângă 
Urbino, în Le Marche. 


2004: Am deschis centrul, „Dealul care respiră“. Este captivant, este obositor și e un blestem. 


Spre sfârșitul anului, ne-am trezit sfătuindu-ne oaspeţii — care au venit să se relaxeze și să 
lase totul să meargă de la sine — că probabil cel mai bine este să spună f**k it lucrurilor care 
îi stresează. Oamenilor pare să le placă ideea; ei ne spun nouă asta și noi ne gândim: de ce 
să nu organizăm o Săptămână f**k it? 


Vara anului 2005: Prima noastră Săptămână f**k it are un succes răsunător. Aflăm că avem 
multe de spus despre cum funcționează f**k it în viețile noastre pentru a genera relaxare și 
libertate. 


Toamna anului 2005: Alcătuiesc un plan al acestei cărți. 


Anul 2006: Continui să lucrez la carte; scriu noi capitole; scot capitole; încep să împart 
imprimate cu unele capitole oaspeţilor de la centru. Ei spun că ar trebui să le public. 


Iulie 2007: Îmi public singur cartea, tipărind 1000 de exemplare. Oamenilor le place foarte 
mult. Vestea se răspândește repede — inclusiv până la editorul meu preferat, Hay House. 
Vorbesc despre ei cu un amic, când primesc un e-mail de la Michelle Pilley, șefa din Marea 
Britanie. Ea vrea să vorbim. Mă întâlnesc cu Michelle și cu echipa ei și efectiv ne înțelegem 
bine. Ei se oferă să publice cartea în anul următor. 


Octombrie 2008: Editura Hay House publică în Marea Britanie f**k it: Calea spirituală 
supremă. Cartea atrage multă presă și apare la televizor în The Graham Norton Show. Am 
pornit. (În timp ce scriu, cinci ani mai târziu, cărțile f**k it au fost traduse în 22 de limbi și s- 
au vândut în 400000 de exemplare în lume.) 


2009: Scoatem Calea f**k it (din nou la Editura Hay House), o cărticică amuzantă cu extrase 
din înțelepciunea f**k it și ilustrată de Gaia. 


2011: Gaia și cu mine ne dăm seama că, deși ne place să le ținem oamenilor cursuri f**k it, 
nu ne place partea cu alergătura de la un hotel la altul. Astfel că găsim o modalitate de a 
ţine cursuri de f**k it în timp ce le dăm voie altora să aibă grijă de partea cu hotelul. Noi 
începem să administrăm centrele f**k it în alte locuri splendide din Italia. 


2012: Scoatem Terapia f**k it (da, din nou la Hay House), o carte care analizează în 
profunzime latura terapeutică a f**k it și care aduce în prim plan multe dintre practicile pe 
care le folosim în centrele noastre f**k it. 


Septembrie 2013: Astăzi. Acum. Eu scriind asta, pe dealul nostru mare din Italia. Într-una 
din casele pe care le-am renovat. Dar nu mai este deloc un centru — este chiar căminul 
nostru: ahhhhhh. 


Cu câteva luni în urmă, știind că intentionam să realizăm această versiune nouă, 
actualizată a cărţii, f**k it: Calea spirituală supremă, am examinat amănunțit volumul 
inițial, tăind unele lucruri, adăugând și actualizând unele părți și așa mai departe. Dar am 
realizat ceva: m-am schimbat. (Vă rog să nu mă întelegeti greșit, nu m-am schimbat în mai 
bine sau în mai rău, dar de schimbat sigur m-am schimbat.) Era aproape ca și cum un alt 
John editase cartea inițială. Și asta nu era corect. Efectiv am început să mă întreb dacă 
reduceam calitatea textului; de fapt, sunt sigur că asta făceam. 


Vedeţi voi, am scris această carte într-o perioadă anume a vieții mele și cu o anume 
energie. O mare parte din ea am scris-o repede, dimineața devreme. Nu eram în stare să 
tastez suficient de rapid încât să ţin pasul cu ideile care îmi treceau prin cap. Și știam, ca să 
zic așa, atunci, că TREBUIA ca totul să fie așternut pe hârtie. 


Aveam atunci un sentiment deplin de LIBERTATE. Ori de câte ori vorbeam cu oamenii 
despre asta, ei se luminau, astfel că doream să împărtășesc sentimentul de libertate cu 
ceilalți — printr-o carte. De asemenea, mai doream (să nu spuneți nimănui asta) să o scriu 
pentru mine însumi, în cazul în care sentimentul de libertate și sentimentul meu de 
REVELAȚIE DIVINĂ dispăreau. Acum îmi dau seama că experimentasem probabil un 
sentiment de libertate asemănător doar o singură dată înainte, în viața mea: când am 
terminat clasa a XII-a și am scăpat de școală, la optsprezece ani. Nu îmi plăcuse școala, nu 
îmi plăcuse să muncesc atât de mult. Odată pus stiloul jos pentru ultima oară, la examenul 
final, am venit acasă și am instalat un cort în grădină. 


Am dormit în cortul acela săptămâni întregi. Pur și simplu stăteam acolo, plăcându-mi să 
fiu liber. Apoi l-am împachetat și m-am dus în Cornwall, în vestul Angliei, unde m-am 
plimbat pe cărările de pe coastă, am respirat aerul mării și am dormit în cort. Am mâncat 


pateuri de Cornwall 1 și am strigat în fiecare zi în briza coastei Cornwall: SUNT 
LIBEEEEEEER! 


O vreme, viața mea a fost bună. Universitatea era o briză la fel de proaspătă ca aerul de 
coastă din acea vară în Cornwall. Sentimentul meu de libertate nu dispăruse. Dar în anii 
care au urmat a intrat în declin. Și sănătatea mea a intrat în declin. M-am trezit ducând 
genul de viață pe care oamenii îl experimentează — unul plin de înțelesuri — cu plăcere 
contrabalansată de durere, vremuri plăcute cu vremuri grele. Relaxatul din mine era 
întotdeauna însoțit de îngrijoratul din mine și am simțit povara atașamentelor și 
obligaţiilor — nevoia de a fi asta sau aia, de a ajunge aici sau acolo. Despre unele din acele 
vremuri vorbesc în paginile de faţă, mai încolo — vremurile care au precedat scrierea acestei 
cărți. 


Apoi, când am avut epifania noastră la sfârşitul lui 2004 și în 2005, care a fost condusă și 
alimentată de utilizarea acestei frumoase și bizare blasfemii —f**k it —, un sentiment 
aproape copleșitor de libertate a erupt în mine. 


Prin 2005 eram un John diferit de John din anul 2004. Mă vindecasem. Eram plin de energie. 
Înţelesesem brusc că mă îngrijorasem atât de mult pentru ceva ce nu avea importanţă. Mi- 
am petrecut cea mai mare parte a timpului râzând, chicotind și jucându-mă. Era o 
experienţă de libertate mai exuberantă decât cea pe care o avusesem la 18 ani. Doream să 
alerg și să strig; de bucurie și să râd până mă durea burta și să iau totul de la viaţă. 


Acel John vă vorbește în cartea aceasta: chiar din inima exuberanței de Libertate, cu 
majusculă, iubitoare de viaţă și alimentată de mantra magică f**k it, cu majusculă. 


Imi doream cu disperare să spun lumii cum e să fii liber și cât de ușor este să găsești 
Libertatea cu ajutorul acestui cuvânt cu F. 


Deci, cine sunt eu, John cel din 2013, ca să răvășesc cuvintele domnului Liber, John din anul 
2005? 


Deci iată ce am făcut: am pornit în căutarea altor lucruri scrise de John cel din 2005. Și am 
găsit o grămadă: chestii despre care credeam că nu-şi aveau locul în cartea inițială, pe care 
credeam că oamenii nu le vor aprecia cu adevărat; chestii despre care credeam că i-ar putea 
supăra pe oameni. Dar, bucurie supremă, mi-a plăcut mult să le citesc. 


Vedeți voi, eu nu știam, privind retrospectiv, că această carte se va bucura de un succes atât 
de mare. Nu am realizat că va rezona atât de profund cu atât de mulţi oameni. Eu doar 
doream să o împărtășesc. Și ceea ce știu acum este că unele din celelalte chestii pe care le- 
am scris vor rezona și ele cu oamenii. 


Deci asta este ceea ce am făcut. Am lăsat intactă cea mai mare parte a materialului inițial — 
există unele mici schimbări, mai ales privind datele (veţi citi că „băieții mei au 12 ani 
acum“) — și am făcut doar adăugiri în secțiunile suplimentare pe care le-am refăcut. Și, doar 
ca să știți, iată ce veţi găsi în noul material: 


Secțiunile pe care le-am scris ca parte integrantă a cărții inițiale, dar ulterior 
omise dintr-un motiv sau altul (Mesaj de la ofensata din Tunbridge Wells, Mesaj 
de la sponsorii noștri, Spunem f**k it în faţa durerii, Chiar propria ta minte va 
rezista impulsului de a spune f**k it). 


O secțiune ce precedă scrierea cărții f**k it:Calea spirituală supremă, pe care am 
încercat să o inserez în primul proiect al volumului (efectul rostirii f**k it asupra 
spiritului tău). 


Secțiunile pe care le-am scris de atunci și pe care am dorit să le adaug (Spune f**k 


it gloriei, Spune f**k it stării de încordare și Trăiește și lasă-i pe alţii să trăiască). 


Bucurați-vă, deci, de călătoria prin această carte. Pășiţi pe o cărare acum bine bătătorită 
spre libertate. De-a lungul anilor am primit sute de e-mailuri de la oamenii care au fost 
ajutați de lucrarea noastră. De asemenea, am mai primit sute de oameni în centrele noastre 
f**k it (adică de unde am pornit, la urma urmei). 


F**k it are răsunet printre oameni: le permite să se relaxeze, să vadă lucrurile în perspectivă, 
să depăşească suferința și să pășească în libertate. Întotdeauna sunt impresionat de efectul 
ei. John din anul 2013 este impresionat, la fel cum ar fi fost şi John din 2005. 

MESAJ DE LA SPONSORII NOȘTRI 


Bună, 


Noi suntem oamenii prietenoși din mediile de afaceri din lume care vă furnizăm lucrurile 
care vă fac viaţa atât de plină de sens. 


Contrar a ceea ce autorul este pe punctul de a descrie despre „sens“, am dori să vă 


reamintim care este semnificaţia ce îi dă vieţii voastre, ei bine, sensul. 


Să arăţi cât mai bine este important, aşa că ce te-ai face fără produsele de înfrumusețare 
care îți reamintesc că meriti (mulțumiri, L’ Or6al), haine frumoase (mulțumiri, H&M) sau 
un păr plin de strălucire (mulțumesc, Wella)? 


Independenţa financiară este importantă. Ce v-aţi face fără cardul de credit și fără ocazia 
reală de a vă îndeplini visurile (mulţumiri, American Express)? Sau fără posibilitatea 
cumpărării unei case și a unui termen generos de 30 de ani de a rambursa împrumutul 
(mulțumiri, Barclays Bank)? 


Să fii sănătos este important, așa că ce te-ai face fără îngheţata cu conținut redus de 
grăsimi (mulțumiri, Hăagen-Dazs), băuturi dietetice care te înviorează (mulțumiri, Pepsi) 
sau vitamine energizante care-ţi fac urina să arate frumos (mulțumiri, Sanatogen)? 


De asemenea, este important să-ți acorzi tu însuţi o recompensă, așa că mulțumirile merg 
la Cadbury și la Mars, pentru zahărul lor delicios și invențiile lor lipidice. 


Viaţa presupune căutarea sensului și suntem fericiți să furnizăm lucrurile pentru o astfel de 
căutare. Și să vă taxăm frumos pentru asta. 


Vă mulţumesc pentru că ne-aţi ascultat. 


DE CE ESTE UN ACT SPIRITUAL SĂ SPUNEM F**K IT! 


Când spunem f**k it lucrurilor care cu adevărat ajung la noi (lucrurile care contează prea 
mult), realizăm un act spiritual. F**k it este expresia occidentală perfectă a ideilor spirituale 
din Orient de a o lăsa mai moale, de renunțare și relaxare a încleștării în care cuprindem 
lucrurile (atașamente). Bineînţeles, am putea să discutăm în contradictoriu până la cea de- 
A Doua Venire a lui Hristos (nu-i așa că îndrăgiți expresia asta? 2 ). Într-un sens mai larg, 
este definit de obicei ca non-material: în orice non-formă sau non-structură, dar asta nu mă 
satisface. Pot obţine senzaţii „spirituale“ din cele mai materiale și mai cotidiene lucruri. Așa 
că să nu căutăm înnebuniți o definiție curentă — este suficient să zicem că probabil le vom 
obține pe amândouă tot bătând apa în piuă, atunci când spunem „spiritual“. Și — din 
experiența mea -— ori de câte ori ne relaxăm profund și lăsăm de la sine, ne deschidem 
spiritualului. 


Când spui f**k it oricărui lucru, treci de la încordare și atașament la eliberare și libertate. 
Toate filozofiile, toate religiile, toate disciplinele spirituale fac aceeași promisiune: libertate. 
Problema este că e o promisiune foarte greu de îndeplinit. 


De fapt, orice filozofie care ar putea îndeplini o asemenea promisiune ar fi filozofia 
supremă... bun venit în filozofia f**k it. 


Problema pentru cei mai mulți dintre noi, occidentalii — așa cum suntem: stresati, încordați, 
anxioși —, este că avem nevoie de ceva cu biluțele unei expresii ca f**k it pentru a ne mișca 
într-o stare mult mai relaxată. 


Mai are și avantajul că nu implică nimic din următoarele: 


e Rugăciune 

e Incantare 

e Meditaţie 

e Să porți sandale 

e Să cânti cântece la chitara acustică 

e Să dezvolţi convingerea că tu ai dreptate și restul se înșală 
e Să omori oameni 

e Să mănânci fasole 

e Să porți portocaliu 

e Să încetezi să mai faci lucrurile pe care vrei să le faci 
e Reguli 

e Să pretinzi că ești fericit când de fapt nu ești 


e Să spui Amin, dacă nu vrei asta cu adevărat 


Amin. 


DE CE F**K IT ARE O ASEMENEA ÎNCĂRCĂTURĂ 


Conţine cuvântul f**k 


O carte precum aceasta este controversată pur și simplu deoarece conţine cuvântul F**k. 
Amuzant, de-a dreptul. În primul rând, pentru că filozofia din spatele lui este un lucru cu 
adevărat anarhic, nu întrebuințarea cuvântului în sine. Dar mai ales pentru că durează mult 
până ce un cuvânt își pierde puterea. 


Cuvântul f**k este cu adevărat frumos. 


Este frumos pentru că este argoul pentru a face sex. Fuck off (Las-o baltă) este chiar „Du-te și 
fă sex“, ceea ce nu-i chiar o insultă, mai mult o sugestie. Fuck you este chiar „Sex cu tine“, 
ceea ce nu este tocmai o insultă, ci mai degrabă o invitație. Oh, fuck este chiar „Oh, grozav 
sex !““ — ceea ce, în momentul tău de frustrare, nu este un lucru rău la care să te gândești. 


Cuvântul ăsta singur are puterea de a șoca. 


Cam înţelegi de ce acesta este cazul în care cuvântul a fost rar folosit, când abia dacă se 
auzea în cele mai multe cercuri. Dar în anii 80 și '90 s-a strecurat și a invadat limbajul. A 
traversat barierele de clasă, rasă și vârstă ca expresie obscenă la alegere. 


Și lucru remarcabil este că — deși are abilitatea de a se răspândi ca un virus — cuvântul și-a 
păstrat mult din putere. 


Desigur, acum este posibil să îl pui pe prima copertă a unei cărți într-un mod în care nu ar 
fi fost posibil acum 20 de ani, dar este un cuvânt unic care atrage atât de mult atenția 
asupra volumului. 

Mesaj de la ofensata din Tunbridge Wells: 


Stimate domnule Parkin, 


Cred că este chiar dezgustător faptul că ați folosit cuvântul F în titlul cărții dumneavoastră. 
Oameni ca dvs. trag orașul acesta în jos. 


Faptul că adăugaţi apoi o insultă ofensei, folosind cuvântul „spiritual“ alături de acest 
termen abominabil mă face să vomit. 


A fi spiritual nu are nimic de-a face cu cuvântul F. Mi-am petrecut 55 de ani în biserica 
anglicană locală și cuvântul F. nu a fost rostit nici măcar o dată. De fapt, în toți cei 67 de ani 
ai mei pe pământul lui Dumnezeu nu am avut niciodată un F. Nici măcar o dată. 


A dys., 


Ofensata din Tunbridge Wells 

Stimată (Domnișoară) Ofensată, 

Nici nu știți ce pierdeti. 

Chiar dacă aveți 67 de ani, eu aș spune f**k it și F...-vă elegant. 
Al dvs., 

J.C. Parkin 

Este vorba despre anarhie 


A spune f**k it este similar cu a arăta două degete lumii de sensuri, conventii, autoritate, 
sistem, uniformitate și ordine. Și asta este anarhie. Anarhia înseamnă literalmente „fără 
conducător“. lar anarhiștii chiar propun un stat fără conducători și lideri. Dar sensul mai 
larg al cuvântului „anarhie“ este absenţa oricărui standard, scop sau sens obișnuit. 


Și aceasta este cheia esenței anarhice a f**k it. În viaţă, totul sprijină căutarea noastră 
asiduă de sens și colectarea de numeroase sensuri. Chiar dacă semnificațiile ne produc 
suferință, totul în jurul nostru susţine procesul de adunare de sensuri. Pentru a trăi 
împreună în armonie, încercăm să acceptăm standarde, scopuri și înțelesuri. 


Tot ce ameninţă unele din aceste înţelesuri colective — lucruri sacrosancte ale universurilor 
noastre semantice — constituie o amenințare de proporții. Anarhismul — absenţa efectivă a 
sensului și scopului — este cea mai mare amenințare dintre toate. Conotaţia politică mai 
îngustă a anarhismului — răsturnarea statului — nu înseamnă nimic în comparație cu 
puterea distrugătoare a sensului său adevărat: de a răsturna percepţia obișnuită a sensului 
și scopului. Pentru asta, anarhismul este cea mai distrugătoare și radicală filozofie la care 
putea omenirea să viseze. 


Deci f**k it este încărcat cu două tipuri de explozibil: cuvântul f**k it însuși împachetează o 
lovitură impresionantă și ofensivă, iar sintagma se încadrează într-o filozofie de anarhie 
pură. 


Și înainte să te sperii, nu mai citi și gândește-te: „Nu sunt interesat de anarhie, există o 
interesantă notă de subsol filozofică ascunsă în etimologia cuvântului «anarhie».“ 
Anarchos (da, este în limba greacă, pentru că veni vorba) era o descriere aplicată adesea lui 
Dumnezeu - a fi „fără cauză“ și „fără început“ era considerat divin. 


Acesta este un moment înălțător. Un moment în care stadioane întregi (sau stadia, dacă știi 
latină) cu oameni stau în picioare, aplaudă și se bucură. lată-mă, scriind despre f**k it ca 
fiind Calea spirituală supremă (ceea ce și este, apropo) și susținând că f**k it este în esență 
anarhism curat, când am descoperit că Dumnezeu - DUMNEZEU, nimic mai puţin — se 
referea la Anarchos. 


Maică Sfântă, precum și Tatăl, asta este vestea bună. Toată lumea s-ar fi gândit că era un 
Dumnezeu care mă ghida prin intermediul prezentării Filozofiei Sale Supreme. Dar, 
Doamne, îmi pare rău, întregul Tău concept este un lucru cu înțeles banal căruia noi trebuie 
în mod anarhic să îi spunem f**k it. 


Imi pare rău, Doamne. 
Cum să citești această carte 


Cei mai mulți dintre voi, occidentalii, veţi citi această carte de la început (faţă) până la 
sfârșit (spate), doar dacă nu sunteţi unul dintre acei oameni familiarizați cu lecturarea 
revistelor cu celebrităţi și dacă nu preferaţi să răsfoiți în grabă ceva din spate în față. Doar 
ca să știți, asta nu vă va ajuta cu finalul (oricum este pe copertă: f**k it este Calea Spirituală 
Supremă). 


Dacă sunteți dintr-o ţară unde în mod normal citiţi cărțile de la coadă, faceți o încercare, 
deși cuvintele nu prea vor avea sens, deci probabil că cel mai bine este să așteptați până ce 
cartea este tradusă pentru voi (și aștept nenumărate traduceri eronate ale titlului, mai ales: 
„Sex cu el/ea: Găseşte-l pe Dumnezeu prin sexul cu obiecte neînsufleţite.“) 


Dar iată încă pentru oricine un mod fantastic de a citi cartea (Occident și Orient): încercați 
să deschideţi volumul la întâmplare și vedeți ce iese. Este ca folosirea cărților de tarot. Nu 
se știe cum funcţionează — dar se pare că funcționează. Faceţi o încercare acum doar pentru 
a confirma asta (și pentru a vă surprinde pe voi înșivă). Închideţi cartea. Respirați adânc și 


concentrați-vă pe găsirea a ceva ce vă trebuie chiar în acest moment, astăzi. Apoi 
deschideţi volumul la întâmplare. Daţi-i drumul, făce-ți-o. Este o metodă minunată de citit. 
Dacă faceţi asta cu regularitate și continuaţi să ajungeţi la aceeași pagină, atunci probabil 
că funcționează: sunt eu care vă spun de la distanţă că într-adevăr trebuie să vă concentrați 
asupra respectivului domeniu al vieţii voastre. 


O altă modalitate grozavă de a lectura această carte este de a citi un capitol, apoi de a ieși 
în oraș și de a le spune oamenilor cât de mult vă bucurati de asta și cum viața voastră se 
schimbă de la un minut la altul. Voi înșivă beneficiaţi astfel (o karma bună pentru 
răspândirea cuvântului), dar şi alţii (care beneficiază de mesaj) și eu (care folosesc toate 
procedurile din această carte pentru a construi o casă din ciocolată pe care o voi mânca 
încet pe parcurs, apoi voi solicita toată cantitatea la asigurări, dând vina pe termite și să 
încep din nou toată chestia asta a naibii). 


1 


De ce spunem f**k it? 


SPUNEM F**K IT CÂND RENUNȚĂM SĂ FACEM CEVA CE NU DORIM SĂ FACEM 


În fiecare săptămână ștergi geamurile. O faci cu religiozitate și cu conștiinciozitate. Dar 
acum te-ai plictisit de asta. O faci pentru că mama ta ţi-a spus mereu că spălarea 
geamurilor spune multe despre proprietar. O persoană cu geamurile murdare, credea ea, 
este probabil murdară ea însăși. 


Dar chinul de a face asta în fiecare săptămână a devenit atât de mare în ultimul timp, încât 
într-o zi de luni pur și simplu spui f**k it și, în loc de asta, te uiţi toată ziulica la televizor, cu 
un pachet de biscuiţi de ciocolată. Este grozav de bine. Pe măsură ce trece săptămâna, te 
bucuri văzând cum se murdăresc geamurile. Ele devin un simbol al noii tale libertăţi. Când 
e greu să vezi prin ele, angajezi un spălător de geamuri. Te simți chiar și mai fericit cu noua 
ta atitudine f**k it când vezi că el e tânăr și grozav... și tu, să zicem, arzi de nerăbdare să 
deschizi o cutie de cola dietetică. 


Când lucrurile despre care credeam că aveau importanţă pentru noi încep să ne chinuiască, 
ajungem în punctul în care spunem f**k it. Asta se întâmplă când încetăm să le mai facem și, 
în schimb, facem ceva mult mai amuzant. Astfel: 


e Spunem f**k it încercării de a fi în formă și în loc de asta ne uităm la televizor. 


e Spunem f**k it atunci când încetăm să mai fim drăguţi cu oamenii care nu ne plac, 
ignorându-i în schimb. 


Spunem f**k it ajungerii la lucru exact la timp, încercând să întârziem. 


Spunem f**k it curățeniei, luându-ne o menajeră. 


Spunem f**k it lui Dumnezeu, venerându-l apoi pe diavol. 


De fapt, spunem f**k it ori de câte ori renunțăm la ceva care ne produce orice fel de 
suferință. Spunem f**k it și renunțăm să mai fim persoana care nu ne dorim să fim. Putem 
spune f**k it și pur și simplu să renunțăm să ne mai pese de ceva despre care am crezut că 
ar trebui să ne pese. Spunem f**k it tuturor obligaţiilor: de la familie, prieteni, muncă și 
societate la toată lumea exterioară. Presiunea pe care toţi o pun asupra noastră ca să fim 
într-un anume fel și de a face anumite lucruri, asta chiar este uneori prea mult. Și spunem 


f**k it și facem lucrurile așa cum vrem noi. 


SPUNEM F**K IT CÂND ÎN SFÂRȘIT FACEM CEVA CE NU AM CREZUT CĂ VOM REUŞI 


Deci în sfârșit facem lucrurile în modul nostru. Din orice motiv, ne abținem de la a face o 
mulțime de lucruri pe care am vrea să le facem, deoarece credem că nu ar trebui. 


Chiar în acest moment, există oameni care spun f**k it și: 


e merg în cele din urmă la băiatul/fata care le place, spunându-i ce simt 

e renunţă la locurile de muncă de care s-au săturat pentru a călători în lume 

e spunând până la urmă ceea ce gândesc unui prieten sau membru al familiei 

e luându-și o zi liberă, zicând că sunt bolnavi (deși nu sunt) prima oară în cariera lor 

e uitându-se pe furiș în dulapul soției și încercând o piesă vestimentară frumoasă de 
gală 

e vorbind tare în biblioteci 

e mâncând un tort întreg de ciocolată 

e făcându-i unui șofer un semn obscen și apoi accelerând 


e stând întinși pe iarbă, uitându-se la cer ore întregi. 


Aceasta este libertatea. Să faci până la urmă ceea ce vrei cu adevărat. Spunând f**k it lumii 
și la ceea ce cred oamenii despre tine. 


Aceasta este latura f**k it când ai nevoie de o coloană sonoră rock. Asta e chestia ca o 
reclamă veche la jeanșii Levi's: să intri într-un birou pe motocicletă, să iei fata și să dispari 
în asfintit. 


SPUNEM F**K IT DEOARECE VIETILE NOASTRE SUNT PREA ÎNCĂRCATE DE 
SEMNIFICAȚII 


În centrul murmurării oricărui f**k it se află relația noastră cu sensul vieților noastre. 
Adevărul este că existenţele noastre sunt prea încărcate de sens. Ceea ce este o glumă 
cosmică. Tindem să credem că lupta vieții noastre este să găsim înțelesul pe care dorim să 
îl găsim în lucrurile de făcut cu sens; ne îngrijorăm în legătură cu semnificaţia reală a vieţii; 
ne îngrijorăm în legătură cu lucrurile fără sens. Dar tocmai acumularea de înţelesuri 
generează suferința căreia îi punem capăt spunându-i f**k it. Am încetat să mai spălăm 


geamurile, deoarece chinul spălării lor devenea mai mare decât înțelesul pe care l-am 
alăturat spălării geamurilor (insuflat de un părinte). 


Ne-am îndreptat spre o autostradă, deoarece mersul pe un drum deschis fără trafic în cele 
din urmă depășea semnificația unei cariere organizate, a unei case ipotecate și a unui ecran 
TV foarte mare. 


Deci să aruncăm o privire la povestea cu sensul (şi cu suferința). 


Cum ne umplem vieţile de sens 


Drace, ia uite cine s-a întors: este Eamonn Andrews (sau Michael Aspel $, în funcție de 
vârsta voastră). El a dat buzna în toaletă ca să te prindă citind această carte... sau a urcat în 
autobuz... sau a ieşit din dulapul tău din dormitor, spunând: Aceasta Este Viaţa Ta. 


Deci, sus și găseşte-ţi calea afară de oriunde te afli. Și am terminat-o cu studioul plin de 
oamenii din viața ta și cu ecranul mare din fundal cu imaginea ta pe el. Apoi apari tu cu 
Eamonn, ca și cum ar fi construit studioul chiar lângă ușa casei tale. Și am plecat: Te-ai 
născut într-un apartament vagon din suburbie, în 1965, cu Jean și Derek Mayhew... etc., etc. 


Dar ăsta ești tu. Aşa că întoarce-te la ziua în care te-ai născut. Și să te însoțim în timp ce 
ieși, gâfâind pentru aer, din locul întunecat și călduț în care ţi-ai petrecut ultimele nouă 
luni. Ce șoc... toți oamenii și toate luminile acelea strălucitoare... și nu e niciun lichid în jur 
în care să plutești; doar spațiu, doar aer. 


lată-te. Ai pătruns într-un spatiu care nu are absolut nicio noimă pentru tine. lar asta — în 
acest moment — nici nu te privește pe tine. O vreme vei fi fericit cu înţelesuri simple: sânul 
mamei înseamnă hrană și băutură și, ei bine, sânul mamei înseamnă mâncare și băutură. 
Toţi oamenii care se uită ca proștii la tine și care fac zgomote amuzante nu înseamnă 
nimic. 


Inţelesul lucrurilor se dezvoltă în mod firesc. Dacă aceste lucruri ne produc plăcere sau 
durere le determină înţelesul. Sânul este plăcere. Un sentiment amuzant în pântecul nostru 
presupune durere. 


Eamonn dă acum pagina la imaginea ta la patru ani: te joci. Îți mai amintești cum te simțeai 
atunci? Îți amintești plăcerea produsă de lucrurile cele mai simple? Urmăreai picăturile de 
ploaie căzând pe geam. Mergeai afară și te uitai la cer și simțeai ploaia pe față. Îți plăcea 
mult mirosul ploii pe betonul uscat. Uneori voiai să mergi undeva sau să faci altceva. Dar, 
în general, erai fericit acolo unde erai: plonjând în textura a tot ceea ce te înconjura. 


Sensul lucrurilor se dezvoltase: o mulțime de lucruri îţi făceau plăcere, iar altele îţi 
provocau durere. Și acum erai foarte conștient de ceea ce reprezentau lucrurile, până în 
punctul în care uneori încercai să le înlocuiești pe cele dureroase cu altele plăcute. Și acum, 
pe măsură ce răsfoiești grăbit paginile vieţii tale, privind fotografiile în care erai 
adolescent, căutarea firească a sensului continuă. 


Acum înseamnă ceva pentru noi — să avem prieteni și să fim îndrăgiţi de oameni, să avem 
oameni în jurul nostru care să ne placă, să avem oameni în preajmă care să ne iubească, să 
ne descurcăm bine la școală sau la sport sau la un instrument muzical. 


Și lumea noastră de înțelesuri devine mai sofisticată: uneori e vorba doar de distracţie, 
alteori este vorba despre alți oameni care ne aprobă, uneori este vorba despre obţinerea 
satisfacției în ceea ce facem; uneori este vorba despre ajutorarea altor oameni. 


Și pe măsură ce dăm paginile — colegiu, primul job, relaţii, poate întemeierea unei familii — 
vedem tapiseria de înțelesuri care face ca viețile noastre să devină tot mai elaborate. Sau, ca 
un cercetaș care acumulează insigne, încet, dar sigur, mărim lista lucrurilor care înseamnă 
ceva pentru noi. 


Și asta — pentru cei mai mulți oameni — este viața. 


Și — cel mai probabil — Aceasta Este Viaţa Ta. 


Noi creăm o viață din lucrurile care au înţeles pentru noi: lucruri care contează. Sau ați 
putea spune că aceste lucruri reprezintă valorile noastre: ele sunt lucrurile pe care noi le 
pretuim în viață. 


Cu cât suntem un angajat mai bun, cu atât jobul nostru contează mai mult pentru noi. 


Cu cât suntem un partener mai bun, cu atât relaţia contează mai mult. 


Cu cât suntem un cetățean mai bun, cu atât mai mult contează bunăstarea celorlalți 
oameni. 


Lucrurile contează: și pentru cei mai mulți dintre noi, ele contează enorm de mult. 


Tot ce se întâmplă în societate confirmă că lucrurile ar trebui să conteze... așa că niciodată 
nu ne punem întrebări în legătură cu asta. Dar pe măsură ce înaintăm prin viață, lista se 
lungește. Astfel, pe măsură ce Eamonn își derulează partea lui de reflecţie în prezent, să 
aruncăm o privire la ceea ce contează pentru tine. 


Probabil poţi bifa destul de multe dintre următoarele lucruri care contează: 


e cum arătți: dacă arăţi sau nu prea gras, sau prea bătrân, sau prea scund, sau prea înalt 
e cât de mult succes ai în ceea ce ai ales să faci cu viata ta 
e oamenii din jurul tău: familia, partenerul, prietenii 


e să faci ceva important cu viaţa ta: ajutând alți oameni sau făcând ceva ce 
îmbunătăţeşte lucrurile 


e bani: pur și simplu să ai destui, sau să ajungi în punctul în care ai făcut un lucru grozav 
e să îți plătești facturile 

e să aio vacanţă minunată în fiecare an 

e să fii cinstit 

e să faci ce trebuie de câte ori poți 

e să fii de încredere 

e să râzi 

e să încerci să faci ceva cu viaţa ta 

e Dumnezeu/Buddha /Mahomed etc. 


e sănătatea ta 


e să îți găseşti sinele adevărat 

e să îți găsești țelul în viață 

e să îți găsești pacea interioară 

e să ajungi la lucru la timp 

e să respecţi termenele-limită 

e să fii un bun exemplu 

e să nu înjuri în faţa copiilor 

e să nu strici planurile cuiva 

e să rostești propriul tău adevăr 

e săieio pauză 

e grădinăritul 

e muzica 

e să fii la curent cu serialul/comedia de care ești dependent în prezent 
e să fii acolo când oamenii au nevoie de tine 


e să ai o mașină frumoasă — sau să ai o mașină care pur și simplu te duce din punctul A 
în punctul B. 


Și, bineînţeles, putem continua lista la infinit. Deoarece există o infinitate de înțelesuri 
posibile în această lume... un potenţial infinit de lucruri care să conteze. 


Deci, pentru o clipă, compară lista pe care o ai acum cu imaginea ta de la patru ani. Ptii, 
responsabilitățile vieții de adult, nu-i așa? Practic, fără să îţi dai seama, ai creat pentru tine 
un întreg convoi de lucruri care contează. 


Burt Reynolds este în camionul care contează cu adevărat cel mai mult pentru tine. Și în 
spatele tău este fiecare alt camion/vagon de tren /bicicletă: lucruri care contează pentru 
tine. Și acest convoi e al naibii de greu de menținut pe drum. Zece la patru. 


Viaţa are alte idei 


Gonim pe autostradă prin Arizona, SUA. Trupa ZZ Top e dată la maximum. Mustata mea 
este fină și masculină. Este o blondă pe locul de lângă mine, și ea poartă colanti sexy anii 


‘70. Ce altceva și-ar mai putea dori un bărbat? 


Dar acest cumul de lucruri este responsabilitatea mea. La urma urmei, eu l-am pus pe drum. 
Și nu contează cât de conștient depanează Chuck mașinile (și doamnele, hm)... cu atâtea 
mașini jalnice, există posibilitatea unui dezastru mecanic. 


Poate fi o pană de cauciuc. Asta ne încetinește puțin, dar nu ne oprește. 


Poate fi o curea de ventilator stricată la camionetă, dar tocmai am șterpelit ciorapii iubitei 
mele ca să improvizez una. Dar avem 34 de bucșe de înlocuit. Și 34 de garnituri de chiulasă 
fierbinți. 


Ca să nu mai spun de sistemele de injecție, de diferențialele autoblocante și de capurile de 
bielă (ar trebui să vezi pe mașina mea; o problemă mecanică pe-acolo și vei avea o întreagă 
încărcătură de iubite dezamăgite). 


Apoi mai este și vremea. Și avem parte de o vreme pe aici! Tornade cu torente și descărcări. 
Furtuni cu grindină care pot omori un om. 


Viața noastră alcătuită din lucruri care contează este chiar aşa. Fiecare lucru care contează 
ne expune la elementele vieţii. Fiecare lucru care contează pentru noi este de a avea un plan 
de viaţă la care ne așteptăm ca viaţa să adere. 


Dar viaţa are alte idei. 
Așa că nu contează cât de mult încercăm să rămânem sănătoși, uneori ne îmbolnăvim. 


Nu contează cât de mult încercăm să ajungem la timp la lucru, uneori nu ne încadrăm în 
timp și întârziem. 


Nu contează cât de mult încercăm să facem ce trebuie, uneori ne îmbătăm și facem ce nu 
trebuie. 


Nu contează cât de mult dorim să fim îndrăgiți, uneori nu suntem... nimeni nu ne sună și ne 
simțim îngrozitor. 


Uneori viaţa are alte idei în legătură cu unul din lucrurile care contează pentru noi. 


Uneori viața are alte idei în legătură cu câteva lucruri care contează. Uneori viața are alte 
idei în legătură cu toată chestia asta a naibii. 


Cu cât este mai mare convoiul de lucruri care contează, cu atât este mai probabil că viața 
ne va enerva cu toate planurile noastre pentru ele. 


Sensul este durere 


Tot ce are înțeles pentru noi, tot ce contează, are potenţialul de a ne produce durere. Sensul 
este o cutie viu colorată care are în interior suferință. Și uneori, fără ca noi să vrem asta, 
capacul se deschide și durerea se revarsă. 


Problema este că sensul — lucrurile care contează — presupune atașament. Și orice lucru de 
care ne-am atașat are potenţialul de a se întoarce și de a ne mușca. 


Budiștii fac mare caz de atașament. Și iată de ce. Este echivalentul lor pentru păcat. 
Eliberarea de atașamente te duce pe calea cea bună spre eliberarea totală. De fapt, poate 
foarte bine să fie chiar drumul însuși. Și umărul dur. Și toate restaurantele Little Chefs de-a 
lungul drumului. Și poate chiar toaletele mobile din parcări, deși nu sunt în întregime sigur 
în legătură cu ultima parte. Asta poate să ne impingă puțin mai departe. 


Aici e greul, însă — să încerci să îţi arunci la gunoi atașamentele. Să îţi arunci dorințele. Nu 
este ușor. Nu, este ca și cum ai spune că alergarea unui kilometru într-un timp-record de 30 
de secunde nu este un lucru ușor. Al naibii noroc că nu e posibil. Niciodată. 


Dar, oricum — mergând mai departe cu argumentaţia —, nu vreau să vă demoralizez prea 
mult. Sau nu încă. E suficient să spun acum că înţelesul în orice formă este atașament. Și 
atașamentul poartă unele forme de tensiune. Când înțelesul dispare, atașamentul dispare. 
La fel ca și tensiunea. 


Să aruncăm o privire la ceea ce se întâmplă când un înţeles sau altul — un lucru sau altul 
care contează pentru noi — începe cu adevărat să ne producă suferință. 


SPUNEM F** IT ÎN FAȚA SUFERINȚEI 


Ceea ce contează pentru tine în acest moment, mai mult decât orice pe lume, este să ajungi 
să i-o tragi Christinei, splendida tipă goth pe care o întâlnești la cursurile tale de studii 
media (dacă ești femeie sau homo, te rog să ţi-o imaginezi pe Chris, superba gothică pe 
care o întâlnești la cursurile tale media, și să adaptezi următoarele detalii în mod 
corespunzător). 


Christine îţi face ceva ce nu ţi-a mai făcut nimeni înainte. Ai citit despre dragostea ca un 
drog, dar asta nu este ca un drog pe care să-l fi încercat vreodată. Dorinţa pe care o simți 
pentru această femeie când îi vezi părul negru, buzele roşii, coapsele ample și 
promițătoare, ăă, mâinile este ca momentul dinaintea exploziei unui reactor nuclear, care 
mătură toate oile din Tara Galilor ani la rândul de-acum încolo. Tu ești gata să explodezi și 
nu te mai poti ţine. Dorinţa doare. Când închizi ochii, ea este încă acolo. Ea este în visele 
tale. Te doare, și numai din cauza ei nu te-ai mai dus la sala de gimnastică după ce ai 
terminat liceul. 


Ai văzut-o pe Christine la bar cu un tip pe nume Steve, dar nu pare ceva serios. Nimic în 
afară de dragostea adevărată nu se poate duce atât de ușor precum o aversă din mijlocul 
verii care va spăla o tabără improvizată amplasată prostește într-o câmpie inundabilă care 
este frecvent inundată. 


Apoi într-o bună zi se întâmplă. Ea stă lângă tine la curs. Și tu reușești să schimbi cu ea 
câteva cuvinte. li spui numele tău și ea ţi-l spune pe alei — aiurea, ca și cum nu l-ai fi știut. 


Un lucru duce la altul. Ei, lucrul ăsta duce doar la alte lucruri ca ăsta (pentru moment): 
flecăriţi în cafenea; flecăriţi în timpul cursului (păi, oricum, înainte și după, deoarece 
Christine este o tipă conștiincioasă și nu vrea să vorbească în timpul cursului). 


Dar lucrurile progresează minunat. Se spune că cele mai bune relații se bazează pe 
prietenie, deci este o fundaţie bună pentru relaţia ta cu ea. Chiar dacă nu există una. Incă. 


Apoi vine momentul critic — un moment care va schimba tot restul vieții tale. 


Stai cu Christine înainte de începerea cursului, tachinându-vă ca de obicei: încerci să nu o 
lași să te surprindă privindu-i sânii lăptoși (albi ca laptele, nu lăptoși cu lapte, doar nu 
alăptează, pentru Dumnezeu). Și apoi vine una dintre prietenele ei. Le-ai mai văzut 
împreună înainte, dar ea nu vine de obicei la cursul ăsta. 


Prietena zâmbește când te vede. (He, he, gândești tu, norocul tău. E limpede că Christine i-a 
vorbit de tine.) 


„Deci ăsta este Steve?“, o întreabă ea pe Christine. 


„Ce? Vorbești serios? Chiar crezi că aș putea...“, răspunde atunci Christine. Și se oprește, și 
se întoarce spre tine. Deoarece realizează ce a spus. Și ca să fie și mai și, își dă seama brusc 
ce simți. 


Dar e prea târziu. Răul a fost făcut. Arma s-a descărcat. Și e clar că ești nefericit — tricoul tău 
alb are o pată roșie chiar în dreptul inimii. Îţi atingi pieptul. Și mai sigur, când te uiţi la 
mână, este plină de sânge lipicios. 


Niciun doctor, nici măcar Doctor Who (este medic specialist, știi) nu poate petici această 
gaură. 


In timp ce ieși buimăcit pe ușă, începe să te sufoce suferința atașamentului. Această cutie 
neagră magică goth s-a deschis brusc și suferința curge în valuri. 


Trei zile mai târziu — amortit în mod corespunzător de o grămadă de Red Bull și de vodcă — 
stai în picioare în mijlocul unui cimitir negru ca smoala (care te izbește corespunzător dat 
fiind moartea dragostei tale goth), îţi întinzi mâinile, scrutezi cerul și strigi: 


— a A it! 


După aceea te simți cu mult mai bine. Pentru tine, tipa goth a murit. Ea e cea care a avut de 
pierdut. Ea nu mai contează. În acest moment, viața este o minge udă de fotbal din piele 
într-o zi rece, și tocmai te-a prins între mingi. 


La început, suferinţa este insuportabilă — mesteci iarbă verde —, apoi ești din nou pe drum, 
încercând să câștigi meciul. 


Și asta este ceea ce face f**k it. Uneori lucrurile parcă sunt prea greu de suportat. Și unei 
părți din tine pur și simplu încetează să-i mai pese. Lucrul care conta atât de mult într-un 
fel nu mai contează. Și eliberarea care vine din asta este o ditamai explozia. 


Facem asta cu lucrurile mărunte 


Lucrezi într-un bar de pe Oxford Street din Londra. Jobul tău presupune să ajuţi la 
pregătirea mâncării și, deși nu e ca şi cum ai fi chef într-un restaurant, ești mândru de 
munca ta și îți place ceea ce faci. 


Aşa că să te prezinţi la lucru la timp și să ai o zi bună la muncă are importanță pentru tine. 
Și să stai pe loc într-un tunel undeva între două stații de metrou londonez când trebuia să 
îti începi tura în urmă cu cinci minute nu este deloc bine pentru tine. 


Stai acolo de 16 minute (da, știi exact de cât timp). Conductorul metroului tocmai a anunţat 
a doua oară că nu știe care e problema, dar te asigură că, de îndată ce va afla, îți va spune. 


Ceea ce face asta și mai frustrant este că, dacă ai fi știut mai repede de întârziere, ai fi putut 
ieși din metrou și ai fi putut parcurge pe jos restul drumului spre muncă. Poate că ai fi 
întârziat vreo două minute, dar nu ţi-ai fi enervat ṣefa. Pentru că acum, ṣefa ta se uită la 
ceas, verificând încă o dată turele, țâţâind în timp ce îţi rostește numele. Acesta este felul de 
a fi al Emiliei. E din Suedia și este foarte punctuală. 


Pe măsură ce secundarul mătură încet cadranul ceasului tău, întârzierea devine tot mai 
mare și mai mare. Baţi darabana. Baţi din picioare. Înjuri. Te uiţi în jur, în vagonul de 
metrou ticsit și toată lumea face același lucru. Ţâţâie, înjură, bate nervos darabana. Și, 
drace, iat-o pe Emilia, acolo în Oxford Street, făcând — ghici ce — țâţâind, înjurând și bătând 
nervos darabana. 


Apoi, ca o bulă mică ce se sparge în creierul tău, te vezi dintr-odată din afara ta. Și chiar o 
să te stresezi pentru asta, că ai întârziat o jumătate de oră ca să faci niște sendvişuri arse? 
Pentru Dumnezeu... o altă bulă explodează... 


F**k it! 


Și tot corpul tău se relaxează în timp ce tu te prăbușești înapoi pe locul tău. Respirația ți se 
domolește și te uiţi în jur de parcă ai o viziune a Fecioarei Maria. Toţi par atât de stresaţi și 
de tâmpiţi, dar tu te simţi atât de fericit și de relaxat. 


De ce se îngrijorează idioții aştia? In fiecare minut al fiecărei zile lucruri mult mai rele i se 
întâmplă cuiva pe această planetă. 


Calmaţi-vă, băieți și fete. Treziţi-vă și adulmecați bulele astea. 


Într-adevăr, începi să te bucuri de timpul acesta pentru tine; închizi ochii și te simți de parcă 
ai cădea pe spate. Acesta este paradisul. Poate că, de fapt, trenul s-a făcut praf și 
conductorul este Sfântul Petru, informând pasagerii că nu știe de cât timp va fi nevoie până 
vor primi undă verde pentru a trece prin porțile paradisului. 


Simti locul de sub tine: este precum cel mai confortabil fotoliu în care ai stat vreodată. De ce 
nu se pot simţi și ceilalți pasageri la fel? Suntem atât de norocoși să fim răsfăţați cu 
asemenea locuri confortabile — știți, acum câțiva ani ar fi fost banchete de lemn. Să 
enumerăm binecuvântările. De fapt, ești surprins că lumea nu vine, în acest confortabil 
culcuș de iepure al unei rețele de metrou, doar să se relaxeze. Ar trebui să rebrenduiască 
metroul londonez ca experienţă de relaxare terapeutică și să invite oamenii să coboare pe 
scările rulante pentru a scăpa de nebunia orașului de deasupra. 


Viaţa e frumoasă. 


Și în ziua aceea, mai târziu, oamenii care mănâncă sendvişurile pe care (cu întârziere) le-ai 
făcut, simt o grabă mică spre libertatea care crește în corpurile lor. Ca o bulă micuță ce 
plutește spre creștetele lor și apoi se sparge. 


Facem asta cu lucrurile mari 


Acum este momentul să facem schimb (de capete) încă o dată înainte de a trece la altceva 
pentru un timp. 


De data asta ești Emilia, managerul suedez punctual al filialei Oxford Street a unui lanţ de 
mare succes de sendviş-baruri. 


Lucrezi în această filială centrală londoneză de patru ani și te descurci bine. Ai început 
servind la tejghea în filiala Stanstead Airport, dar talentul tău a fost repede remarcat și de-a 
lungul anilor ai fost promovat adesea, în final atingând cel mai înalt nivel în poziția ta 
actuală. 


Poate că e lipsit de importanţă pentru oamenii din media care pășesc mândri în emporiul 
tău cu mâncare pe tăvi de argint, dar să fii manager la una dintre filialele cele mai 
importante ale companiei înseamnă ceva. 


Jobul este foarte greu, dar este bine plătit, și cu o asemenea experienţă în CV-ul tău vei 
putea să obtii, la un moment dat un job în snack-food-ul sănătos suedez echivalent, Talem 
Forum. 


De fapt, jobul tău e totul pentru tine. Te-ai despărțit recent de prietenul tău, care a plecat 
strigând foarte dureros: „Da, arăţi ca blonda de la Abba, dar după ce a fost convinsă să facă 
pantomimă pentru a o juca pe una dintre surorile urâte.“ Deci, după muncă, ai tendința de 
a te îndrepta spre casă pentru o seară în fața televizorului și două ciocolate Double Choc 
Delights. 


Acum, la două zile după ce haosul din traficul matinal a făcut ca jumătate din personalul 
tău să întârzie mult la muncă, ești în ședința obișnuită cu șeful tău ierarhic, Graham, 
directorul de magazin din centrul Londrei. 


Graham transpiră din abundență. Chiar și în zilele foarte reci, el transpiră din abundență. Și 
azi — dacă asta chiar este posibil — el transpiră şi mai mult. 


„Emilia“, spune el, prin buzele transpirate, „pâinea nu este încă mucegăită, dar nu este nici 
chiar proaspătă. E cam uscată, ca să fiu sincer. Având în vedere vânzările liniare pentru 


Mega Club, în grafic încă, ar trebui să avem o creștere de 10% de la un an la altul. Și 
baghetele tale niçoise cu ton au scăzut în ultima vreme. 


Deci, deşi o să te întristez, o să fiu sincer și o s-o scurtez. Emilia, vrem să dăm o șansă 
altcuiva pentru a injecta niște adrenalină în motorul acestui magazin. Îmi pare rău. Dar vei 
primi salariul pe o lună și poţi termina lucrul azi. Apreciem cu adevărat ajutorul tău. 
Emilia, dar, cum îţi spun, pâinea cu cereale integrale începe să fie prea sfărâmicioasă 
pentru gusturile noastre. Mulţumim. 


Două săptămâni mai târziu, te afli într-un avion spre Suedia. La 36 de ani, te întorci la 
părinţi — eșec. Planurile tale mărețe nu s-au concretizat. Talem Forum nu s-ar gândi la tine 
acum decât pentru sendvişurile ambalate în prezervative vidate. Nu ai nimic. 


Și ești un nimic. Relaţia ta a eșuat. Cariera ta a eșuat. Visurile tale au eșuat. Și iată-te, 
privind la o pungă goală de alune și la speteaza unui scaun din piele albastră care este 
mult prea aproape de faţa ta ca să te simţi confortabil. 


O lacrimă solitară ţi se prelinge pe obraz. 


Și apoi se întâmplă ceva. Lacrima îţi atinge buza și îi simți gustul sărat. Și îţi lipești degetul 
de punga goală de alune ca să guști sarea. Și inspectezi scaunul din piele albastră din fața 
ta și apoi te apleci ca să îl miroşi — mirosul îți amintește de mașinile noi ale tatălui tău când 
erai copil. 


Și te uiţi de-a lungul culoarului la un om care stă cu capul aplecat. E cam de aceeași vârstă 
cu tatăl tău și îți place mult cardiganul pe care îl poartă. Nu știi de ce, dar îţi place mult. Ti 
se pare confortabil și comod. 


Apoi privirea ta alunecă de la bărbat la soţia lui, care citește o revistă de grădinărit. Tu nu 
ai lucrat în viaţa ta în grădină, dar vrei să o faci acum. 


Vrei să plantezi o sămânță în pământul umed și negru și să o urmărești cum crește în 
fiecare zi. Și asta vei face când vei ajunge acasă. Te vei trezi dimineața devreme și vei planta 
semințe. 


Ce ai făcut? Ţi-ai făcut griji în legătură cu managerul snack-barului? F**k it. Ce mai 
existență nenorocită, crispată și nenorocită era! Ce naiba contează? Ceea ce contează este 
viața. Și să simți covorul sub picioarele goale, chiar acum, la această altitudine mare ... Așa- 
i viața... F**k it!, asta este Viaţa, pentru Dumnezeu! 


Perspectiva ne învaţă sensul 


Ai putea să-ți amintești asta dintr-un film din seria Bond sau poate dintr-una din acele 
reviste care ne spun cum va fi viața în viitor (și, bineînțeles, cum nu a fost vreodată): 
imaginea unui om stând drept, ținându-se de două bare, și apoi decolând și zburând în jur. 
Propulsie cu reacție pentru o singură persoană. Tragi de un mâner, deschizi supapa de 
reglare a debitului și te afli sus în aer la 30 de metri. Să numim asta Mașina Perspectivei. 


Hălăduim prin pădurile vieții, uitându-ne la copaci. Și copacii sunt toate lucrurile care 
contează pentru noi. Ne place cum arată unii și avem o deosebită grijă de ei; alţii cad chiar 
în faţa noastră. Unii chiar cad pe noi. Lucruri groaznice ni se întâmplă nouă sau în jurul 
nostru. Moare cineva apropiat, suntem implicaţi într-un accident, aflăm că suntem grav 
bolnavi și așa mai departe. 


Când se întâmplă asemenea lucruri, Mașina Perspectivei zboară sus printre copaci spre cer. 


Și toate lucrurile care contau atât de mult pentru noi abia le mai putem zări de acolo. 


Oamenii care descoperă dintr-odată că au cancer nu înțeleg de ce se îngrijorau înainte 
pentru lucruri atât de mărunte: mapa cu sarcini de la serviciu; să reușească să-și plătească 
taxele; faptul că s-au îngrășat în ultimii ani. Într-o clipă, toate lucrurile care contau atât de 
mult, brusc contează foarte puțin sau deloc. 


Stând acolo în Mașina Perspectivei, ai să mai vezi copacii de jos, dar acum mult mai mici. Și 
acum că vezi toate pădurile și câmpiile din jur, îți dai seama că acei copaci sunt de-a 
dreptul lipsiţi de importanţă. 


La știrile din 11 septembrie 2001 , cele din 7 iulie 2005 4 sau despre tsunamiul din Asia, cei 


mai mulți dintre noi s-au dus să zboare cu Mașina Perspectivei. Dintr-odată, toate acele 
lucruri mărunte de care ne preocupasem atât în toate viețile noastre păreau jalnic de 
irelevante. Eram în viaţă și familia noastră era în viaţă. Și asta era tot ce conta. 


Tot ceea ce trimite Mașina Perspectivei în aer — de la tragedia personală la cea mondială, 
până la a vedea ceva ce ne face cu adevărat să gândim — este exact ca și cum am spune un 
mare F** la toate grijile obișnuite din viețile noastre: 


„F**k it, de ce mi-am făcut atâtea griji?“ 


„F**k it, trebuie să trăiesc cu adevărat și să încetez a mă mai lăsa prins de asemenea lucruri 
mărunte.“ 


„F**k it , am de gând să ajut oamenii și să schimb ceva.“ 


Desigur, am putea și să trecem printr-un proces de gândire care să ducă Mașina 
Perspectivei sus, în stratosferă. 


Este cam în felul următor: eu sunt unul din cei șapte miliarde de oameni de pe Pământ, în 
acest moment. Adică un individ printre 7000000000 indivizi. Adică o mulțime de stadioane 
Wembley pline cu indivizi, chiar și mai multe autobuze cu etaj (se pare că acestea sunt 
măsurătorile standard britanice pentru dimensiuni). Și trăim pe o planetă care se învârte în 
spațiu cu 107803 kilometri pe oră, în jurul unui Soare care este centrul sistemului nostru 
solar (iar sistemul nostru solar se învârte în jurul centrului Căii Lactee cu 852770 kilometri 
pe oră). 


Numai că sistemul nostru solar (care este doar o particulă minusculă din întregul univers) 
este într-adevăr foarte mare. Dacă Pământul ar fi o boabă de piper și Jupiter ar fi o castană 
(după măsurătorile standard americane), ar trebui să le plasezi la 100 metri distanţă una de 
cealaltă pentru a percepe distanța reală dintre noi. 


Și acest univers este doar unul dintre multe alte universuri. De fapt, probabilitatea este că 
există multe, mult mai multe Terre populate — exact ca a noastră — în alte universuri. 


Și acesta este doar spațiul. 


Să aruncăm o privire și la timp. Dacă ești norocos, poti trăi 85 de ani pe Pământ. Oamenii 
sunt aici cam de 10 milioane de ani, deci existenţa ta reprezintă doar 0,00085% din această 
perioadă. Și șederea omului pe Pământ este foarte scurtă în contextul vârstei planetei (care 
are 4,5 miliarde de ani): dacă Terra ar fi avut aproximativ echivalentul unei zile (cu Big 
Bang-ul la miezul nopţii), ființele omenești nu ar fi apărut până la ora 11.59.58 seara. Asta 
înseamnă că noi suntem pe aici doar de vreo două secunde. 


O viață de om se duce într-o secundă. Sunt relativ puțini oameni pe Pământ față de acum 
100 de ani. lar tu vei dispărea (relativ) curând. 


Deci, doar aruncând o privire scurtă la contextul spaţial și temporal al vieților noastre, 
suntem de-a dreptul insignifianţi. Deoarece Mașina Perspectivei ne ridică atât de mult 
deasupra pădurilor încât uităm înțelesul cuvântului, noi vedem doar o lumină în mișcare. 
Este frumos. O lumină mică, strălucind uşor. Este un licurici rătăcit pe undeva prin cosmos. 
Și un licurici — pe Pământ — trăiește doar o noapte. Strălucește minunat, apoi dispare. 


Acolo sus, din Maşina Perspectivei, realizăm că viaţa noastră este asemenea celei a 
licuriciului. Doar că în aer trăiesc șapte miliarde de licurici. Care licăresc frumos doar o 
noapte. Apoi mor. 


Deci, f**k it, ai putea să strălucești CU ADEVĂRAT. 


Și iar, și iar. Ţi-a plăcut? Acela a fost scurtul gust al libertăţii. Uneori nu durează mult. Dar 
este un gust de neuitat. 


Personal, eu i-am simţit mereu gustul când am conştientizat absurditatea cumplită a 
propriei mele existente. Este o goană după libertate și are gust bun. Dacă viața mea 
înseamnă atât de puţin, păi, atunci, f**k it, aș putea foarte bine să o iau și să râd. 


Ce se întâmplă când sensurile sunt prea numeroase 


Suntem pe punctul de a duce Mașina Perspectivei atât de sus în spațiu încât ea pur și 
simplu se dizolvă, ca zahărul într-o ceașcă cu ceai. 


Poate că ţie nu o să ţi se întâmple niciodată, dar uneori o viață este distrusă. Și este ca într- 
unul din acele accidente spectaculoase dintr-un thriller al anilor '70, când mașina trece 
printr-o barieră la un colț de stradă, care întâmplător se afla pe cea mai înclinată pantă pe 
care ai văzut-o vreodată și automobilul se izbește de stânci și se face praf, apoi se 
rostogolește, transformându-se în bucăţi, și merge până ce aterizează în canionul de 
dedesubt, o grămadă de fiare. Și iar pauză. Apoi ia foc. 


Asta ar putea porni de la unul din acele lucruri mari despre care am vorbit înainte: unul 
dintre cele care în mod obișnuit îţi dau o bună parte din perspectivă. Dar asemenea lucruri 
nu distrug; întotdeauna viețile. Oamenii și-au păstrat stăpânirea de sine în cele mai 
incredibile încercări și tragedii. Dar viețile sunt distruse în mod normal atunci când unele 
lucruri — cărora oamenii le-au dat o mulțime de semnificații — merg foarte prost. 


Dar viețile sunt distruse și fără vreun motiv anume. 


Când o viaţă este distrusă, tu — și cei din jurul tău — știți asta. Nu este o lecţie pentru viitor. 
Nu este o lecție pentru nimic. Este doar un vid negru de deznădejde. Este ca atunci când 
oamenii cred că au ajuns în vârful stâncii și continuă să meargă. 


Am experimentat o prăbușire de genul acesta acum câţiva ani. Nu era chiar o alunecare pe 
coasta stâncoasă, o bușitură puternică, dar a fost una dintre cele care îţi provoacă 
traumatisme suficient de grave încât să-i ţină pe copiii unui osteopat cel puţin o zi pe 
săptămână la o școală privată. 


Lăsaţi-mă acum să descriu scena acestei coliziuni zilnice. 


Hoinăream într-o rulotă prin Europa de câteva luni fără nici cea mai mică grijă. Vara părea 
să nu se mai sfârşească. Mai ales că încă eram pe plajă și înotam în Adriatica, în sudul 
Italiei, spre sfârșitul lui octombrie. Dar a venit timpul să ne întoarcem în Londra și să facem 
câțiva bănuti înainte de următoarea ieșire (oricare va fi fost asta). 


Pe 5 noiembrie ne îndreptam cu mașina spre Londra. Este o zi de ușoară încântare pentru 
mine, în perspectiva unei dinamite ce explodează, scriindu-ți numele cu scântei și lăsându- 


ți bucățele de folie de aluminiu printre dinți de parcă ai fi mâncat un cartof copt împachetat. 
Dar în decurs de trei zile ne îndepărtasem de soare, mare și surf către străzile întunecoase, 
ude şi ceţoase din sudul Londrei. Acest lucru, în perspectiva muncii, și îmbolnăvirea mea, 
rapid m-au transformat într-un mare negativist. 


În noaptea următoare ne certam cum să ducem o nenorocită de saltea japoneză din rulotă 
în noua noastră casă, un apartament micut din sudul Londrei, când pur şi simplu n-am mai 
știut unde mă aflu. Am scos rulota din trafic și am oprit; jumătate era pe trotuar, cealaltă 
jumătate era de-a curmezişul unei benzi din trafic. Am coborât și efectiv m-am așezat lângă 
rigolă. Din cauza ploii puternice, aceasta arăta mai mult ca un râu. Stăteam acolo ghemuit 
ca un băiețel și suspinam. 


Și acesta a fost punctul cel mai tare al săptămânii. 


Pentru prima oară în viața mea îmi pierdusem toată puterea de înțelegere. Uram să trăiesc. 
Fiecare clipă îmi provoca suferință. Când suferi, în mod normal reuşeşti să scapi cumva de 
respectiva suferință. Chiar dacă asta înseamnă să iei calmante foarte puternice. Dar, pentru 
mine, cumplitul adevăr era că aceasta era o durere de care nu puteam scăpa, deoarece era 
pur și simplu suferința de a fi în viaţă. 


Ei bine, desigur că mai exista o modalitate de a scăpa de această suferință... încetând să mai 
trăieşti. Dar, deși îi înțeleg pe cei care îşi curmă viaţa nu era ceva la care să mă gândesc 
serios. 


Gaia m-a încurajat. Dar o vreme am fost departe de a primi ajutor. 


Am fost împreună la un workshop. Ea m-a asigurat că va fi un „spaţiu sigur“ pentru mine 
și că oamenii trebuie doar să asculte. În timp ce eram în metrou, apropiindu-ne de zona din 
nordul Londrei a atelierului, am început să simt ceva ce nu mai simțisem înainte. Mi-am dat 
seama că eram la pământ... că nimic nu avea importanţă pentru mine... că nu dădeam doi 
bani pe ce gândea altcineva despre mine. Și asta era surprinzător. Nu-mi păsa ce gândeau 
ceilalți călători despre mine, în timp ce îmi bălăbăneam capul și suspinam din când în când. 


În timp ce intram în confortabila casă din nordul Londrei pentru a participa la workshop, 
mi-am dat seama că nu dădeam o ceapă degerată pe ceea ce credeau oricare dintre acei 
oameni politicoși. Și asta era ceva foarte nou pentru un om căruia chiar îi păsa ce cred 
ceilalți oameni despre el... în viața mea contând întotdeauna modul în care eram văzut. 


Așa că am folosit acel spațiu terapeutic sigur la maximum. În partea „de împărtășire“ de la 
început, unii oameni au spus ce aveau pe suflet și au plâns. Și toată lumea le-a fost alături 
și i-a îmbrățișat. Și mai înainte în asemenea workshop-uri se poate ca eu să fi plâns și toată 
lumea m-a compătimit, m-a considerat un bărbat care și-a atins latura feminină, m-au 
înconjurat cu braţele și m-au îmbrățișat. 


Dar am îndrugat verzi și uscate ca un copil. Nimeni nu mă putea atinge. Nimic nu mă putea 
ajuta. Eram în mijlocul unui minunat exercițiu terapeutic care ar fi trebuit să fie benefic 
pentru mine. Dar, la sfârşit, eram în același spaţiu pustiit, mort și plictisitor în care eram și 
mai înainte. Și am învăţat ceva despre grupurile terapeutice: răbdarea față de oamenii aflați 
în dificultate nu este chiar așa de profundă... mai ales dacă metodele terapeutice aplicate nu 
par să aibă efecte. Oamenii efectiv se săturaseră de mine pentru că eram al naibii de distrus. 
Și nici de asta nu-mi păsa. 


Dar încă îmi amintesc senzația nouă pe care am avut-o în ziua aceea. În neagra disperare a 
durerii de a trăi pe care o încercam atunci, simțeam libertatea pe care nu o mai 
experimentasem niciodată în viața mea: libertatea că nimic nu mai contează. În depresia 
mea nihilistă, ziceam f**k it la orice. Norul negru a trecut și m-am întors treptat la o 
perspectivă „normală“ asupra vieții. Dar ceva persista în mine: acel sentiment că lucrurile 
nu mai contau cu adevărat ca înainte. Sau, mai degrabă, pierdusem ceva definitiv: 
sentimentul că totul contează al naibii de mult. 


În următorii ani am citit multă literatură spirituală. Ei bine, de fapt asta-i tot ce am citit. Am 
citit tot ce mi-a căzut în mână despre taoism, budism, șamanism... și totul despre 
spiritualitatea New Age. Am citit tot ce au scris cei mai influenţi profesori contemporani. Și 
ceva a început să mă frapeze citindu-i pe acești profesori moderni: faptul că mulți dintre ei 
își istoriseau propriile povești și că toate erau asemănătoare... toate erau despre căderile 
din viețile lor. 


Să mai facem un pas înainte: Brandon Bays, Eckhart Tolle și Byron Katie. 


Brandon Bays — după ani de muncă în domeniul tămăduirii — a fost distrusă când a aflat că 
avea o tumoră de mari dimensiuni. Și totuși a reușit o autovindecare rapidă şi uimitoare. 
Dar, 18 luni mai târziu, s-a confruntat cu o serie de nenorociri. Minunata ei casă din Malibu 
a ars din temelii. Apoi, toate veniturile ei i-au fost luate de fisc, rămânând fără niciun sfant. 
După aceea, iubita ei fiică Kelly, „sufletul ei pereche“, a scris că nu mai vrea să aibă de-a 
face cu ea. Și, în cele din urmă, soţul ei i-a mărturisit că avea o relaţie serioasă cu altcineva. 
Zbang. Şi atunci s-a trezit: timpul se scurgea și ea s-a hotărât să se bizuiască pe sine însăși. 
A fost cuprinsă brusc de sentimentul total de iubire — sentimentul că iubirea era peste tot. 
Brandon Bays „se trezise“ și ulterior a scris inspiratoarea carte The Journey („Călătoria“). 


Eckhart Tolle trăise — până în cel de-al treizecilea an al vieții sale — într-o stare aproape 
constantă de anxietate și depresie. Până când, într-o noapte 


m-am trezit devreme, de-a dreptul îngrozit. Mă trezisem cu o asemenea senzație de multe 
ori înainte, dar de data aceasta era mai intensă ca niciodată... Totul era atât de 
nepământean, atât de ostil și atât de lipsit de importanţă încât a generat în mine un 
dezgust profund despre lume. 


În acel moment, „dorul de anihilare, de non-existență“ a explodat și s-a transformat. A avut 
o revelație despre existenţă — despre „sinele“ cu care nu putea trăi — care îi bloca mintea 
complet. Când şi-a revenit, percepția lui despre lume se transformase. A început să vadă 
frumuseţe în orice și trăia — în fiecare clipă — în pace și binecuvântare. Eckhart Tolle „se 
trezise“ și ulterior a scris bestsellerul The Power of Now („Puterea prezentului“). 


De-a lungul a zece ani, viaţa lui Byron Katie s-a prăbuşit constant. A căzut în depresie, furie 
și paranoia. Uneori nu putea să iasă din casă sau chiar să facă baie ori să se spele pe dinți. 
Propriii ei copii o evitau de teama izbucnirilor ei. În cele din urmă, a fost internată într-o 
instituție pentru femeile cu tulburări de nutriție. Acolo a fost separată de celelalte paciente, 
deoarece acestea se temeau de ea. 


La scurt timp după asta, stând pe covor, s-a trezit fără să ştie cine era. „Nu mai eram eu“, 
spune ea. Simţea doar bucurie și acceptare. Când s-a întors acasă, toată lumea a crezut că 
era o altă persoană. Byron Katie „se trezise“ și ulterior a creat o operă minunată, Loving 


What Is („Iubind ceea ce este“). 


In momentul de față, toate cele trei idei /procese au un mare merit. Dar lipsește ceva, nu-i 


așa? Pătrunzând adânc în straturile voastre emoționale (Călătoria) și trăind mai mult în 


prezent (Puterea prezentului), sau punându-vă patru întrebări despre ceea ce te supără mai 


mult (Iubind ceea ce este), ajungeţi la ceea ce îi unește pe cei trei: 


Toţi au avut căderi majore în viețile lor și apoi s-a întâmplat ceva. 


Toţi au zis cel mai mare f**k it pe care l-au zis vreodată și apoi ceva s-a schimbat. 


Așa că nu ar trebui să-i înveţe pe alții asta? Nu acesta ar trebui să fie procesul? 


Știu că nu ar fi chiar ca o vânzare nemaipomenit de bună de carte, dar procesul nu ar trebui 


cu adevărat să fie despre căderile importante din viața ta? 


Așa că te-ai înscris la Distruge-ţi Viaţa, Spune f**k it și Trezește-te. 10000 lire pentru un curs 


de o lună. Echipa noastră de specialiști este pregătită să îţi distrugă viața: 


Omul nostru îți sună șeful și se dă drept un angajat al unei firme concurente... și 
pretinde că le-ai transmis o informație confidențială contra unei sume mari de bani. 
Hoţul nostru de buzunare a strecurat 2000 de lire în bancnote în sertarul tău în 
dimineaţa aceea. 

Angajatul nostru care arată ca Brad Pitt începe apoi să îți urmărească soţia și reușește 
„întâmplător“ să se lovească de ea. În decurs de trei zile, soţiei tale i se cere în ultimul 
minut să plece la o conferinţă de afaceri. Bineînţeles că și conferinţa e tot à la Brad Pitt. 
Hackerul nostru folosește detaliile pe care i le-ai dat despre cardul tău de debit pentru 
a intra ilegal în contul tău bancar și pentru a-ți sustrage toți banii. 

Hotul nostru de identitate îţi șterge numele atât din actele casei, cât și din certificatul 
de înmatriculare a mașinii tale, un BMW seria 5. 

Executorul nostru îţi ia casa. 

Eşti lăsat acum (efectiv) fără nimic și fără nimeni, și în timp ce stai pe bordură în fața 
casei tale (fosta casă), războinicul artist cu glugă te jefuiește și îţi înșfacă Rolexul. 
Acum, deși noi nu garantăm, 78% din clienți ar spune f**k it. Și după cinci minute s-ar 
trezi. 


Treaba-i încheiată. 


Dar, serios, e evident că nu aș recomanda aşa ceva. Așa că nu da vina pe mine dacă te 
confrunţi cu o asemenea cădere și nu funcţionează. Înseamnă că ești un mare tăntălău. 
Chiar dacă şi tăntălăii se trezesc, ei rămân tot tăntălăi, şi atunci de ce ai vrea să mergi și să 
faci asta oricum? 


Ceea ce eu chiar recomand este folosirea procesului spiritual de rostire a f**k it pentru a 
elibera lucrurile ale căror sensuri au potenţialul de a vă pricinui atât de multă durere. 

Tehnici esenţiale f**k it 


Aceste cinci tehnici vă vor ajuta să trăiţi o viață f**k it. Şi vă recomand călduros să vi le tatuați 
pe degete, pentru că astfel nu le veţi uita. Alegeţi o caligrafie frumoasă, fluidă: eu nu le-aș 
scrie cu caractere italice, ca să nu arătaţi ca un restaurant de țară. 


După cum veți observa curând, tehnicile curg din una în alta și sunt în dependenţă una față 
de cealaltă. Este ca și cum v-aţi încleșta pumnul cu degetele voastre tatuate, pregătiți să vă 
striviți viața încordată prin supunere. 


RELAXAREA 


Cei mai mulţi dintre noi nu știu cât de încordați suntem cu adevărat. Voi nu? Chiar sunteți 
relaxaţi cu adevărat? OK, să vedem. 


În timp ce ședeți și citiți aceste rânduri, începeți să vă concentrați asupra umerilor voștri: 
probabil că îi simtiti căzând în timp ce îi relaxaţi. Apoi treceţi la gât, simtiti cum dispare 
încordarea. Apoi mergeti la maxilar: lăsați maxilarul moale în timp ce vă relaxaţi. Apoi 
fruntea și pe urmă mușchii din jurul ochilor. 


Acum să ne întoarcem la umerii voștri. Se poate ca ei să fie iar contractați: încercați să îi 
relaxaţi și lăsați-i încă o dată să cadă. 


lată cum funcţionează toate astea. Găsim tensiune acolo unde nici nu ne gândeam și de 
îndată ce ne îndreptăm atenţia în altă parte, ea revine. Poate fi puțin descumpănitor până 
când vă obișnuiți să intrați în corpul vostru într-un mod conștient precum acesta: credeţi că 
în realitate sunteţi foarte tensionați (în timp ce înainte, ignoranta voastră era o formă 
ciudată de extaz). 


Totuși, dacă ignorați tensiunea din corpul vostru, el face ceea ce copiii (și unii adulți) fac 
atunci când sunt ignorati: începe să strige, să tipe și, în general, să se comporte urât. Un 
asemenea comportament ia forma unor dureri de gât, cap, de spate etc. Aşa că ascultaţi-vă 
corpul înainte să înceapă să strige ca să vă capteze atenţia. 


Amintiţi-vă că și noi suntem nişte ființe foarte simple: avem tendinţa de a încerca să evităm 
durerea și să ne mărim propria plăcere. Până acum am vorbit despre evitarea durerii. 
Încercați acum să găsiți plăcerea în relaxare. Încercaţi să găsiți la fel de multă plăcere în 
relaxare ca într-un pahar cu vin, într-un sărut cu partenerul vostru sau 

(vă rog să inserați aici activitatea voastră plăcută preferată, dar fiți un puști grijuliu în cazul 
în care şi altcineva citeşte cartea aceasta; nu vreau ca exprimarea unei activități plăcute să 
devină, în mod ironic, dureroasă pentru voi). 


Eu numesc asta „căutarea plăcerii interioare“ . Odată, niște deștepți plictisiți mi-au atras 
atenţia într-un workshop în cadrul căruia susţineam că toată plăcerea este interioară. Păi, 
așa este, bineînțeles. Dar eu vorbesc despre găsirea sursei de plăcere înlăuntrul vostru mai 
degrabă decât în afara voastră. De obicei, nu ne gândim la aşa ceva. Încercăm cu disperare 
să stimulăm plăcerea interioară (de altfel, da, cunoscută drept „plăcere“) prin intermediul 
unei căutări exterioare. 


Din nou, scrieți pe margine lucrurile care vă stimulează fantezia, dacă aveți chef (dacă 
umplem cartea cu prea multe spații, va semăna cu manualele pe care eu le urăsc sau voi 
primi scrisori de genul: „[i-am cumpărat cartea așteptându-mă la nişte sfaturi înțelepte și 
nu am primit decât o mulțime de spaţii goale. Data viitoare voi cumpăra niște hârtie albă 
de la papetărie: este mult mai ieftin“). 


Dacă puteţi găsi sursa plăcerii în interiorul vostru, nu vă veți plictisi niciodată: veți fi prea 
încrezător în sine și veți deveni și un tip de nota zece. Dar cea mai mare binefacere este că, 
dacă puteți găsi plăcere într-un lucru care vă poate susține sănătatea și care vă poate duce 
la o viaţă lungă, la fericire și la o posibilă iluminare, atunci sunteți prea dat naibii şi puteţi 
să faceţi acel lucru regulat. 


Deci, dați-i drumul, retrăgeți-vă în camera voastră, închideți ușa și căutați puțină plăcere 
interioară. Și după ce aţi făcut asta, încercaţi să găsiți adevărată plăcere profundă prin 
simpla relaxare. Începeţi să vă bucuraţi de ceea ce înseamnă o respirație profundă. 
Bucuraţi-vă simțind furnicăturile din mâinile voastre pe măsură ce se relaxează. Acordaţi- 
vă cu întregul vostru corp, simțindu-vă moale și siropos ca înghețata care se topește într-o 
zi toridă de vară. 


ABANDONAREA 


Poate că datorită faptului că știm instinctiv că totul este trecător ne agățăm cu disperare de 
asta. Și ne agățăm. Știm că tinerețea noastră se duce, că noi și cei dragi nouă vom muri într- 
o zi, că orice am acumulat ne poate fi luat cu ușurință, că într-o zi abilitățile noastre s-ar 
putea să nu mai fie dorite, că poate veni o zi în care iubirea noastră să nu mai fie reciprocă. 
Dar continuăm să ne agățăm de asta. 


Oriunde ne întoarcem, ne confruntăm cu impermanența. Scriu asta la începutul lui 
octombrie și în timp ce mă uit afară mă confrunt cu atenţionarea anuală a naturii că totul 
moare. 


Desigur, cu cât ne agățăm mai mult, cu atât mai mult suferim pe măsură ce lucrurile pălesc, 
dispar sau mor în jurul nostru. Și uneori, cu cât ne agățăm mai mult, cu atât mai mult 
aceste lucruri se întâmplă. Imaginați-vă pe cineva care se agaţă de o relație. Asemenea 
indivizi se țin de ceea ce cred că iubesc, cu gheare de oţel, sunt geloși pe cel mai mic lucru, 
își petrec timpul cu teama de teribilele lucruri care s-ar putea întâmpla în loc să se bucure 
de relație, așa cum este ea. Cum se simte cealaltă persoană din cauza asta? Cât timp 
durează relaţia? (Se simte prost. Și nu prea mult timp. Doar dacă nu stai acolo scărpinându- 
te în barbă şi mirându-te.) 


Cheia în a fi capabil să lași să curgă toate lucrurile de care te agăţi este să știi că vei fi OK 
dacă nu le ai. Și acesta este adevărul. Este un exercițiu bun: analizează toate lucrurile de 
care vrei să te agăți în viaţă — partenerul, locul de muncă, sănătatea, simțul umorului, 
familia și prietenii, serialele tv — și spune-ti că ti-ar fi mult mai bine fără ei. Poţi supraviețui 
cu foarte puțin. Și deși trecerea oamenilor și a lucrurilor poate fi foarte dureroasă, poţi 
supraviețui. 


Când ești la ananghie, spune-ti de câteva ori: „Sunt OK cu lucrurile din viața mea care trec 
și mor. Voi fi OK, indiferent ce mi se întâmplă mie și celor din jurul meu. Slăbesc încleștarea 
asupra vieţii și îi îngădui ca pur și simplu să curgă în jurul meu și prin mine.“ Acum 
aprinde o lumânare și dă-ţi foc la sprâncene. Nuuuuu! Nu faceţi chiar tot ce vă spun. 


Dar relaxaţi-vă (degetul 1), abandonațţi-vă (degetul 2) și fiți gata să acceptaţi (degetul 3) 
totul așa cum este. 


ACCEPTAREA 


În zilele noastre ne aflăm într-o situaţie îngrozitoare. Lucrurile se înrăutățesc continuu. Nu 
poți să te urci într-un autobuz fără să te gândești că s-ar putea să fie aruncat în aer de vreun 
extremist. Asta în cazul în care autobuzul vine. Ce să mai spui de guvernul care pasează 
totul companiilor private, care pun banii pe primul loc: nu se va deranja nimeni pentru tine 
dacă nu obţine un câştig. Așa că este ceva obişnuit să stai în ploaie la jumătatea lui iulie, 
așteptând un autobuz care nu mai vine niciodată. 


Mi se pare doar mie sau plouă mai mult vara? Este o mizerie, o porcărie treaba cu 
încălzirea asta globală. Este mai frig, mai umed, doar un alt motiv pentru a ni se spune ce 
să facem cu vieţile noastre. Și, oricum, dacă se încălzește, de ce facturile mele de gaz sunt 
tot mai mari? Nu ar trebui să se micșoreze dacă e să consumăm mai puţin? l-am sunat și i- 
am întrebat, și mi-a răspuns un tânăr din India. Era foarte politicos, dar nu ştia nimic. 
Măcar era politicos, lucru pe care nu-l mai întâlnești deloc pe aici. Nici politețe, nici respect. 


Stiti cât ne lamentăm noi, aici în Marea Britanie? Ei, bine, eu spun „noi“, dar ar trebui să 
spun „voi“, deoarece acum trăiesc în Italia, unde oamenii nu se lamentează atât de mult 
(OK, încă mai aveți emisiuni-concurs moderate de bărbați în vârstă care trimit priviri 
languroase spre scena plină de fete în bikini... Hei, poate că are vreo legătură... 


Notă către BBC: Reluaţi emisiunile-concurs din anii 70 cu Sir Bruce Forsyth și puicuţe în 
bikini... asta ar trebui să-i facă pe tipi să nu se mai lamenteze — măcar pentru un timp... Atât 
timp cât tu compari asta cu o emisiune-concurs găzduită de Germaine Greer cu o grămadă 
de băieți la bustul gol, vei fi bine: atunci și fetele nu se vor mai lamenta). 


Acum, când ajung doar ocazional în Marea Britanie, realizez şi mai bine asta. Sunteţi atât 
de crispați și de plângăcioși. Întotdeauna sunt știri proaste la televizor, sau oameni în 
telenovele care se lamentează și strigă unul la altul, sau la Big Brother se înţeapă și se 
plâng unul altuia, și ziare fericite să vadă că nemaipomenita Cutăreasca este prea grasă 
sau prea slabă. Au fost emisiuni interminabile chiar în această vară despre Victoria 
Beckham că este prea slabă: că mănâncă doar interiorul de pe coaja unei banane și că linge 
sarea de pe un chips la fiecare masă. 


Ei ţipă că ea este un exemplu prost pentru tinere. Ei bine, îmi pare rău, dar nu este ea un 
exemplu magnific pentru toate tinerele? Dacă mănânci mai puțin decât o păsărică cu un 
stomac chinuit, vei începe să arăţi ca o păsărică cu stomacul chinuit. 


Da, fetelor, femeia aceea nu e o frumusețe. Ea nu o face pentru noi, băieţii. Aveţi voie să vă 
îngrăşaţi puţin, să mâncaţi îngheţată și mai mulți dintre noi vor traversa ringul de dans 
pentru a vă cere un dans... sau ce altceva mai fac ei în zilele noastre. 


De aceea ne lamentăm și căutăm pricină și criticăm: nu ne simțim prea bine în interior și 
încercăm să găsim motivele acestui disconfort în exteriorul nostru. De îndată ce vă veți 
simți mai bine în interior (spunând f**k it, prin relaxare și abandonare), veţi începe să 
îndrăgiți respectiva senzație și nu vă veți mai lamenta în legătură cu orice lucru. După un 
timp vă va displăcea asta în mod pozitiv, deoarece vă va face să vă simtiti mai rău, nu mai 
bine. 


Veţi afla că este mai bine să acceptați lucrurile din jurul vostru așa cum sunt (și asta va fi 
mai ușor dacă renunţaţi la nevoia de a vă justifica propriile voastre sentimente dureroase). 
Adevărul este (îmi pare rău să v-o spun) că de obicei nu putem face aproape nimic în 
legătură cu majoritatea lucrurilor enervante din viețile noastre. Nu putem face mare lucru 
în legătură cu autobuzele care întârzie, cu teroriștii, cu politicienii incompetenti care ne 
bagă în războaie contrafăcute, cu tinerii care înjură și care sunt lipsiţi de respect... 


Chiar și în problemele domestice: șeful tău, care este un tiran, partenerul tău care este 


egoist, copiii tăi care sunt leneși. Desigur, poţi să renunți la slujbă și la partener și să-ți 
trimiti odraslele afară cu un șut în fund pentru a face mișcare bună și sănătoasă. Dar până 
când veti fi pregătit să faceţi acest lucru, opriți-vă naibii din lamentație și acceptați lucrurile 
așa cum sunt. 


Acceptarea a orice, așa cum este, o stare minunată la care poţi ajunge. Acum, ia gândiți-vă: 
cum ar fi să vă acceptaţi așa cum sunteți, nici mai slab sau mai înalt, sau mai arătos, chiar 
așa cum sunteți chiar acum? Cum ar fi să vă acceptați existenţa așa cum este: loc de muncă, 
familie, prieteni, viaţă sexuală, planuri de viitor, tot tacâmul, așa cum este chiar acum? Și 
cum ar fi să acceptați lumea — distrusă, răvășită, în încălzire, spulberată de războaie, plină 
de lăcomie — exact așa cum este? 


Încercați acest lucru astăzi. Acceptaţi lucrurile care nu merg conform planului, oamenii care 
nu vă tratează așa cum v-ar plăcea să fiți tratat, veștile proaste, dar și pe cele bune. Începeţi 
să vă simtiti bine în interiorul vostru. Și amintiți-vă că nu trebuie să vă mai plângeți și să 
criticați. Și dacă vă simtiti de c...at pe dinăuntru (așa cum toți ne simțim uneori), încercați să 
acceptați și această senzație, fără să căutați lucruri în exteriorul vostru pe care să dați vina. 


OBSERVAREA CU IMPARŢIALITATE 


Observatorul nu este un pervers care stă în spatele draperiilor trase, făcându-i cu ochiul 
doamnei Tardywells în timp ce ea își desface corsetul târziu în noapte (înainte de a-și 
curăța dinţii cu aţa dentară, la lumina lunii). Nu este pentru aceia dintre noi care mănâncă 
fasole pentru a trăi, abilitatea de a urmări ce se întâmplă în propria minte și propriul corp 
în mod impartial. Asta se numeşte uneori „conștientizare“ sau „simtire“ (ambele cuvinte 
sunt folosite într-un sens mai restrâns de consumatorii de fasole decât de către filozofi). Dar 
să rămânem cu Observatorul. 


Să stai liniștit puţin timp (activitate numită uneori supărător, „meditaţie“) este o ocazie 
bună să intri în contact cu Observatorul tău interior. Observi că dacă îi atribui (lui /ei) 
majuscula O deja i-ai acordat o oarecare importanţă în viața ta? Șezi acolo și, pe măsură ce 
gândurile încep să se deruleze — așa cum invariabil o vor face —, dezvolți simţul urmăririi 
lor (de undeva de sus, dacă vrei), ca și cum ele nu ar fi ale tale. Nu interveni. Nu le judeca. 
Doar acceptă-le. Asta te poate ajuta să observi gândurile într-un mod impartial, nu într- 
unul care critică — de exemplu: „Ah, să-l ucizi pe iubitul care te înșală cu un topor bine 
ascuţit: OK“ sau „Ah, sunt atât de flămând încât aș putea să-mi jupoi motanul și să-l fac 


friptură la ceai: interesant.“ 


lată încă o imagine pentru voi. Vă puteţi imagina Observatorul ca pe o cameră de 
supraveghere pe o autostradă aglomerată. Camera vede tot. Ea nu intervine şi nu strigă, 
„Hei, tu, nas mare, arăţi ridicol în haina aia.“ Ea doar urmărește. De fapt, este posibil să nu 
existe nicio ființă umană care să urmărească nasul mare și haina pe ecran. Camera este 
doar o piesă a unei mașinării tâmpite de supraveghere (și care, cel mai probabil, 
înregistrează, doar așa, în caz că trebuie). O cameră care supraveghează, nu una care 
judecă sau critică. 


Și cunoașteţi efectul acestei mici mașinării neînsufleţite? Oamenii se comportă uneori și 
mai și. De asemenea, asta seamănă cu ceea ce se întâmplă în mintea şi în corpul tău. Cu cât 
urmărești mai impartial — acceptând ceea ce se vede drept ceea ce este —, mintea şi corpul 
tău se vor comporta altfel. Nu trebuie să se comporte mai bine, desigur: nu există un 
MI5/NSA care să se uite la filmul gândurilor voastre criminale. Dar adevărul este că atunci 
când vă acceptați gândurile și sentimentele exact așa cum sunt (prin intermediul 
Observatorului), atunci totul tinde să se calmeze treptat. 


Incercati să vedeţi cum este în cazul vostru. 


Și dacă aveţi probleme cu asta — cu punerea unei distanţe între voi și 

gândurile /sentimentele voastre — fiţi atenţi aici. Cu ani în urmă, locuiam într-un mic 
apartament din Londra. În fiecare noapte stăteam cu picioarele încrucișate timp de 
jumătate de oră (pe la miezul nopții). Apartamentul făcea parte dintr-un bloc uriaş, așa că 
puteai auzi zgomotele umanității în timp ce era umană la orice oră:apă trasă la toalete, uși 
trântite, televizoare urlând, copii plângând. 


Pe măsură ce m-am liniştit și mintea mea a început să încetinească, am devenit treptat 
conștient de vocile de la ușa vecină. 


Erau vocile unor bărbaţi, poate doi, care sporovăiau despre chestii insipide zilnice. Puteam 
aproape să aud ce spuneau dacă mă concentram suficient de mult. Și îmi amintesc că am 
fost surprins că vorbeau atât de tare la o asemenea oră din noapte. 


Am mai ascultat puțin. Am meditat că niciodată nu auzisem oameni vorbind la ușa de 
alături: știam că acolo locuia singur un om de vârstă mijlocie, dar niciodată nu l-am auzit 
cu altcineva. Și am ascultat. 


Apoi mi-am dat seama brusc că vocile nu erau deloc de la ușa vecină: ele erau în capul meu. 
Îmi ascultam propriile gânduri (la fel de insipide și de cotidiene cum sunt ele de obicei) ca și 
cum eram complet separat de ele. Am încercat să-mi încordez auzul din nou. Dar vraja se 
rupsese. Eram uimit. Fusesem convins că vocile veneau de la ușa de alături. Am înţeles 
(poate pentru prima oară) că eu sunt mai mult decât gândurile mele. Am înțeles că există 
altceva — în capul meu sau altundeva — separat de gândurile pe care le am. 


Unii ar spune că în acel moment m-am contopit cu sursa, sau cu Dumnezeu, sau cu ființa 
universală. Eu nu ştiu ce s-a întâmplat. Dar m-am simţit bine. De atunci încoace nu am mai 
încercat să repet experiența — dar am avut ocazional străfulgerări similare, mai ales când 
conduc. 


Pe măsură ce dezvolți Observatorul din tine — propria ta cameră de supraveghere - ai 
ușoara senzaţie că gândurile pur și simplu se întâmplă și că nu trebuie să pătrunzi în ele. 
Nu striga „Ei, năsosule“, privește doar cu imparţialitate totală mulțimea colorată care se 
perindă în mintea ta. 


RESPIRAȚIA CONȘTIENTĂ 


Respirația conștientă este un lucru foarte facil, dar foarte puternic. Pentru practicantul f**k 
it din ce în ce mai leneș și mai lipsit de griji nu sunt multe de făcut sau la care să se 
gândească. 


Respirația este un lucru minunat cu care să te joci. Pentru cei mai mulți dintre noi, 
respirația este ceva la care nu ne gândim (și nici nu trebuie) niciodată. După primele 
respirații dureroase, dificile, când ne naștem, avem tendinţa să respirăm destul de bine tot 
restul vieţii noastre. 


Desigur, dacă avem astm sau orice altă afecțiune pulmonară, vom fi foarte conștienți de 
respirația noastră. Dar majoritatea oamenilor nu se gândesc la respiraţia lor decât atunci 
când sunt bolnavi și mamele lor le spun „respiră adânc (și pune-ți capul între genunchi)“. 


Respirația este una dintre funcţiile automate miraculoase ale corpului nostru: la fel ca 
pomparea sângelui din inimile noastre, schimbul de oxigen și dioxid de carbon, 
regenerarea celulelor, digestia mâncărurilor, eliminarea toxinelor, echilibrarea acidității și 
a alcalinităţii și așa mai departe. 


Corpurile noastre se achită bine de propria lor treabă fără noi. Și asta este foarte bine. Ar fi 
un chin să te trezești dimineața și să trebuiască să îţi verifici lista cu lucrurile de făcut: 


e Respirația? Verifică. 

e Activitatea inimii? Verifică. 

e Secreţie hormonală corectă? Verifică. 

e Proporția oxigen /dioxid de carbon 2:1? Verifică. 
e NivelalpH-ului de 8,5? Verifică. 

e Regenerarea celulară de 20%? Verifică. 

e Folosirea emisferei drepte a creierului? Verifică. 


e Injecţie de adrenalină pentru a începe ziua fără griji? Verifică. 


Acum, uite care-i câștigul. Și încă unul mare. Dintre numeroasele funcții care decurg 
automat încontinuu, respiraţia este cea cu care ne putem juca foarte ușor și pe care o putem 
schimba. 


Desigur, dacă te concentrezi, poți să îţi micșorezi ritmul inimii. Dar nu va fi ușor. Pe de altă 
parte, acum, stând acolo unde ești, citind aceste rânduri, poți respira mai adânc, sau mai 
repede, sau poti să-ţi ţii respiraţia. Și tot ceea ce faci conștient cu respiraţia ta va avea efect 
asupra restului corpului (și al minţii). 


De aceea Respirația Conștientă este atât de cool. 


Dacă stai jos și respiri conștient și adânc câteva minute, vei fi mai calm, și o întreagă 
grămadă de lucruri vor începe să se întâmple în corpul tău: 


e Ritmulinimii tale va încetini. 

e Veitrimite mai mult sânge în organele tale interne. 

e Veitrimite mai mult oxigen în celulele tale. 

e Vei elibera mai puțină adrenalină, micşorând astfel presiunea asupra rinichilor 
suprasolicitați. 

e Veitrimite un mesaj fiecărei celule, spunând: „Hei, relaxează-te puţin, nu e așa de rău, 
la urma urmei.“ 


Există două laturi ale Respiraţiei Conștiente: să conștientizezi felul în care respiri acum și 
să-ți modifici respirația în mod conștient. 


Simpla conștientizare a felului în care respiri acum îți permite să ajungi să-ți cunoști 
respirația. Și este o idee bună să începi să faci asta. Desigur, de îndată ce începi să te 
gândești la respirație, ea se schimbă putin. Este greu să o surprinzi cu adevărat și să vezi ce 
face când nu te uiţi. Nu există un dulap întunecat în care să te poți ascunde și să te strecori 
ca să vezi cum respiri când nu te uiţi. Plămânii tăi știu întotdeauna când ești acolo —nu 
contează cât de mică este crăpătura prin care te uiţi. 


Dar fă o încercare. Remarcă cum simți aerul atunci când pătrunde prin nas (sau pe gură). Fii 
atent la ce se mișcă atunci când respiri. Respiri în piept sau în abdomen? Respiri repede sau 
încet? Există pauze în respirația ta? Simti efectul respirației tale asupra altor părti ale 
corpului? Concentrează-te puternic asupra mâinilor tale: se întâmplă ceva cu ele în timp ce 
inspiri și expiri? 


Observă cum respiri atunci când ești relaxat. Observă modul în care respiri atunci când ești 
la o întâlnire importantă la serviciu sau când ești cu iubitul tău. Trebuie să ajungi să știi 
cum funcționează respirația și cum se schimbă. Încearcă să-ţi cunoști stilul de viață și 
modurile de a respira. Aceasta este prima latură a Respiraţiei Conștiente. Cea de a doua 
presupune să începi să te joci cu respirația — să schimbi respiraţia și tiparele de respirație și 
să observi ce se întâmplă cu corpul tău. 


Trebuie să știu câte ceva despre felul în care funcționează respirația. 


Inspirația este (evident) atunci când luăm lucruri înăuntru și le extindem. Luăm oxigen 
înăuntru. Și corpul nostru se extinde. Pieptul sau stomacul își mărește volumul, dar la fel 


face și restul corpului. Când ajungi cu adevărat să îţi cunoști respirația și trupul, vei simţi 
expansiunea în fiecare parte a corpului tău deoarece fiecare celulă își mărește volumul. 


Expirația este atunci când eliberăm lucrurile și ne relaxăm. Eliberăm dioxidul de carbon. 
Eliberăm tensiunea din corpul nostru. Intregul corp se înmoaie, se relaxează și se înclină 
puțin când expirăm. 


Acum câte ceva despre „energie“. S-ar putea să aveți multă experiență cu energia, dar s-ar 
putea şi să nu aveţi habar despre ce vorbesc. Energia — aka chi sau qi sau prana sau forța 
vieții sau energia vieții — este ceea ce le reușește de minune celor din Orient și ceea ce noi 
ignorăm în majoritatea cazurilor aici în Occident. 


Înainte de orice, energia există. Nu este o idee ezoterică. Există și înseamnă viață. Dacă nu 
am avea energie în corpurile noastre, am fi morți. Energia este mișcare, furnicătură, forța ca 
de magnet care se mișcă prin corpurile noastre (și corpul a tot ce este viu). Medicina 
chineză urmăreşte echilibrarea acestei energii pentru a crea un sistem fizic echilibrat. 


Deocamdată, dacă știi foarte puţin despre energie, pur și simplu trebuie să fii deschis la 
posibilitatea de a simți ceva nou. Sau poate că vei începe să numești ceva ce ai simțit deja. 
Cel mai nimerit moment pentru a conştientiza această energie este atunci când ești relaxat. 
Întâi pentru că — atunci când ești relaxat cu adevărat — energia curge. În al doilea rând, 
deoarece relaxarea îţi va acorda spaţiul pentru a simți cum trebuie energia. 


Un mic avertisment, totuși: să începi să-ți simţi propria energie poate crea dependenţă. Este 
fantastic. Este ca o baie de lumină. Poate fi extatic doar să stai jos și să simţi această forță 
zumzăind prin tot corpul tău. Poţi să fii prins de această senzaţie și să dorești să găsești 
modalități de a o amplifica. (Dar o asemenea dependenţă nu are efecte secundare, doar că 
te vei simți mai bine și te vei restabili.) 


Și cea mai bună metodă de a amplifica această senzație de chi, desigur, este de a spune f**k 
it la orice, și de a respira. 


Respirația Conștientă este ajutorul perfect pentru practicantul f**k it. 


Să începem cu Expiraţia f**k it. Dacă rostirea f**k it urmăreşte abandonarea lucrurilor care 
contează și care creează tensiune, atunci expirația ușoară este cel mai bun mod de a ajuta 
acest proces. lată ce presupune expiraţia: dacă eliberezi ceea ce nu dorești, dai drumul la 
toate gazele reziduale, toxinele și încordările care nu sunt bine venite în corpul tău. 


Cel mai bun mod de a te relaxa este să îţi încetinești expiraţia. Să o tragi afară cu adevărat. 
Și să începi să îţi simţi corpul relaxându-se. Poţi mări efectul dacă adaugi un oftat la 
expiratie. 


Oftatul este în sine o unealtă minunată. Oftezi la finalul executării unui lucru dificil și 
extenuant. Când ti-ai terminat munca și ti-ai turnat un whisky și șezi pe canapea ca să 
urmărești un episod din serialul preferat, atunci oftezi. Oftatul îi spune corpului tău: „Asta 
e, acum poti să te relaxezi și să le lași pe toate.“ Oftatul este modul tău de a zice: „f**k it. Nu 
contează ce s-a întâmplat astăzi, acum am ocazia să nu fac nimic și să mă relaxez.“ 


Deci, dacă vrei să-ți păcălești corpul cu gândul că toată treaba a fost făcută, poti pur și 
simplu să nu faci nimic și să te relaxezi, apoi OFTEAZĂ. 


Faceţi o încercare combinând unele gânduri f**k it cu câteva expirații oftate. Alegeţi orice 
lucru pentru care vreţi să spuneti f**k it pe moment, rostiți-l și apoi efectuaţi o expiraţie 
lungă, oftată. Aici, din nou un mic avertisment: dacă citiți aceste rânduri într-un loc public, 
poate cel mai bine ar fi să așteptați până mai târziu, când sunteţi singur. Sau poate să 
reduceți puţin volumul ... murmurați chestia cu f**k it și apoi expirați ușor. Îmi pare rău, nu 
vreau să vă fac probleme. 


Numai că, vedeţi voi, nu mai vreau scrisori. Nu mai vreau scrisori în care se spune: 


Dragă domnule Parkin, 


V-am citit cartea în timpul unei interpretări anoste a Concertului nr. 5 de 
Brahms la primăria locală, și am făcut exerciţiul de respirație f**k it. Am spus, 
„f**k it privirilor galeșe ale soţului meu la pieptul generos al lui Hilary 
Thrimble. F**k it.“ Apoi am expirat cu un oftat lung, așa cum aţi sugerat. Și, ca 
să o scurtez, nu am mai fost invitată la reuniunile sociale simandicoase, ceea ce 
este un afront de moarte pentru o femeie cu statutul meu... 


Nu, nu vreau să mai primesc asemenea scrisori. 


Doar să știți, în caz că se pune problema, mi-aş dori scrisori ca asta: 


Dragă domnule Parkin, 


Am citit cuvintele dvs. cu o încântare de nedescris și consider că tot ce aveți de 
dăruit mă atrage până în esenţa ființei mele. Sunt oare prea îndrăzneață să vă 
sugerez o întâlnire amoroasă miercurea viitoare seara la The Pimple and 
Shard? Nu se poate să nu mă observați: voi purta un trandafir roșu la unul 
dintre reverele ce-mi acoperă sânii generoși. 


A dvs., 
Hilary Thrimble 
Doar ca să știți. 
Deci, hm, să ne întoarcem la respiraţie. Unde rămăsesem? Da, la Expiraţia f**k it. 
Încercați. 
„Spun f**k it spatelui care mă doare.“ Apoi oftez și expir. 
„Spun f**k it șefului meu tiran.“ Apoi oftez și expir. 


Și așa mai departe. 


Ori de câte ori lucrurile au o prea mare importanţă. Ori de câte ori te simti încordat sau 
furios sau temător. Spuneţi doar f**k it, apoi oftaţi și expirați. Funcţionează de minune. 


Dar să nu uităm Inspirația F**. In timp ce Expiraţia f**k it presupune abandonare și relaxare, 
și a spune nu lucrurilor, Inspirația f**k it înseamnă a trage energie și forță și a spune da 
lucrurilor. 


Inspirația f**k it presupune a suge energia pentru a face ceea ce vrei să faci. Și acesta este cel 
puțin jumătate din jocul care duce la o viață f**k it. Dacă vrei să te ridici de la birou, să 
mergi și să-i faci curte noii șefe sexoase de la contabilitate, respiră adânc, spune f**k it și fă- 
o. Dacă vrei să călătorești, respiră adânc, spune f**k it, dă-ți demisia și fă rezervare la avion. 
Dacă te-ai săturat de relaţia ta plictisitoare, respiră adânc, spune f**k it și pune-i capăt. 
Astăzi. 


In termeni de energie, Expiraţia f**k it este yin... relaxare, moliciune, abandonare. 


Pe de altă parte, Inspirația f**k it este yang... plină de energie, entuziastă, dornică de 
acceptare. 


Și dacă nu știți nimic despre taoism, veţi afla că aveţi nevoie de un echilibru al lui yang și 
yin pentru a trăi armonios în această lume. 


Problema este că o mare parte dintre noi trăim pe undeva între o viață bună yang și o viață 
bună yin. Deci nu reuşim să facem ceva, nu îmbrățișăm viața atât de viguros pe cât am 
putea. Și nu ne relaxăm și nu lăsăm lucrurile să meargă de la sine. 


Acest lucru se reflectă în respirația noastră, așa cum totul în viețile noastre se reflectă în 
respirația noastră. Dacă te uiţi la inspiraţia și expiraţia cuiva, ele pot părea foarte 
asemănătoare. Inspirația f**k it este plină de energie, aşa că încercaţi-o, realmente umpleţi- 
vă cu energie și trageţi înăuntru energia. lar Expiraţia f**k it este exact opusă. Nu ar trebui 
să fie dificil să scoateţi aerul afară, doar moliciune și relaxare. 


Cele două respirații nu pot fi mai diferite. Și fiecare respiraţie vă oferă cele două laturi ale 


trăirii vieții f**k it. 


Incepeti practicarea respirației astfel. Bucurați-vă de aspirarea activă a energiei care este 
Inspirația f**k it . Apoi bucuraţi-vă de abandonarea pasivă care este Expiraţia f**k it . Și veți 
începe să apreciați şi impactul acestora asupra vieţii voastre. 


Vă veți dărui vouă înșivă energia f**k it a Inspirațţiei f**k it de a face totul pentru a reuși în 
viață: de a face ceea ce vreți să faceţi, neținând cont de ceea ce cred cei din jur. 


Și vă veți dărui vouă înșivă abilitatea f**k it Expiraţiei f**k it de a vă face să nu vă pese de 
lucrurile care vă supără și vă trag în jos. 


Așa că acum hai să vedem cum putem spune f**k it anumitor aspecte din viața noastră. 

Spunând f**k it 


Chiar mintea voastră se poate împotrivi 
impulsului de a spune f**k it 

„A, nu va spune“, zici tu. 

„Ba da, va spune“, zic eu. 

„Nu, nu va spune.” 

„Ba da, să dea naiba dacă nu va spune.“ 


Vai, îmi cer scuze, sunt copii de față. Păi, oricum nu ar fi trebuit să vină la o pantomimă 
numită f**k it . 


Dacă mintea ta seamănă cu a mea, atunci aduce cu o pantomimă proastă. Și o am în capul 
meu pe Piers Morgan jucând-o pe nașa magică a Cenușăresei, care face ca totul să fie 
fascinant. Bineînteles, poate că în capul vostru nu e ca o pantomimă, dar un lucru știu sigur 
— că mintea voastră se va opune oricărui impuls de a fi obligată să spună f**k it . 


CE FACE MINTEA 


Să știi de ce-i în stare mintea ta este un joc distractiv. Și este un joc pe care oamenilor 
„spirituali“ le place să-l joace. Vedeţi voi, odată ce știi ce se petrece acolo, știi ce accepti, 
deoarece mintea este adesea considerată ca un inamic. 


Medităm (uneori) pentru a ne observa gândurile și pentru a le calma. Dezvoltăm 
„Observatorul“ (poate) pentru a ne detașa de jocurile minţii, o adevărată binecuvântare. 
Devenim „conștienți“ (dacă suntem norocoși) astfel încât nu mai suntem controlati efectiv 
de ceea ce se petrece în mintea noastră. 


Și amintește-ţi, aici „mintea“ presupune ceva mai mult decât funcţionarea creierului. Ea 
înseamnă gândurile pe care le avem, sentimentele pe care le avem și receptarea și 
procesarea informaţiilor primite de la simțurile noastre: „senzațiile“. 


Dacă v-aţi putea urmări gândurile doar 30 de minute, ați fi uimiţi de ce ați vedea (și ați 
auzi). 


De obicei eu nu pot fi convins să fac exerciţii, dar dacă ai o minte care le îndrăgește, este 
foarte bine să așterni tot felul de chestii pe hârtie atunci când te scoli. Așa că lasă un pix și 
un carneţel lângă pat și odată ce te-ai trezit (da, poţi să faci pipi dacă vrei, dar nu trebuie să 
te speli pe dinţi, încă nu, iubire) începe să scrii. 


Scrie tot ce-ţi trece prin cap. N-o să citească nimeni (dacă tu nu vrei) și este indicat ca nici tu 
să n-o faci, cel puţin câteva zile. 


Scrie doar, indiferent la ce te gândești. Dacă încetezi să te mai gândești, atunci oprește-te 
din scris. Dar când te gândești la ceva din nou, pur si simplu pune pe hârtie. Dacă lucrul la 
care te gândești este ceva de genul: „Vai, ce foame mi-e! Nu știu ce să mănânc în această 
dimineaţă... fulgi de porumb sau sugar puffs è ? A, să-l invit pe monstrul de miere în 
stomacul meu... ce părere ai, monstrule de miere? Să le spui de miere, mami! Da, miere, a 
spus el, dar dacă este miere, de ce li se spune sugar puffs — de zahăr — ar trebui să le spună 
de miere. La naiba, mi-e foame. Mă întreb dacă ar trebui să mă opresc din scris ca să 
mănânc ceva? La naiba, sunt și obosit — nu trebuie să mă mai uit la filme porno toată 
noaptea“, este bine, așterne totul pe hârtie. 


Fă asta timp de o săptămână și apoi citește o parte din ce ai scris. Vei descoperi că în zilele 
în care o faci, te vei simți mai bine decât de obicei în cursul dimineţii. Şi asta deoarece 
scrierea acelor chestii alungă pentru un timp toate gândurile prostești din mintea ta. 


Dacă, la fel ca mine, nu poti fi convins să faci asta — și, spre deosebire de mine, nu poți nici 
măcar să fii deranjat pentru o joacă de-a „Observatorul“ —, urmarea este o minte mediocră. 


Și într-adevăr este mediocră: am analizat mințile a 100 de oameni de-a lungul a 100 de zile 
și acesta este procesul de gândire mediocru al unei persoane mediocre. 


Fleur stă într-un bar de pe strada Wardour Street, din Londra. E în pauza de prânz. E 
asistentă de marketing într-o editură. Are 31 de ani, este nemăritată și îi este foame. 


Aah, dar ce avem noi aici? Pluteşte, ca o regină dată dracului. A dat lovitura, 
mai mult ca sigur. Cum s-a întâmplat asta? Într-o zi ești sexy, în următoarea nu 
mai ești, și chestia asta diformă încearcă să acopere ne-nimicul ei cu un ruj 
țipător și un costum în stil boho, botit. Vai, Hristoase, trebuia să fi știut asta: 
„Ciabbataaa cu prooșșutoo și moţerellllaa, vă rog, sau ar trebui să zic văă 
ruoog?“ Hristoase, unde se crede, în Florența? Nu mă păcălești, iubire: nu 
contează cât de bine pronunți, tot îti mai mănânci sendvișul unsuros cu brânză 
și şuncă, pentru că ţi-a cam trecut vremea și nu-ți mai pasă. Drace, mi-e foame. 
O să mă grăbesc la magazinul cu mâncare sănătoasă și o să-mi iau niște 
prăjituri de orez. Chiar dacă toată lumea spune că miros ca pârțurile. Eu una nu 
cred asta sau, mai degrabă mie nu-mi miros așa. Cred că și dacă aş putea, și tot 
nu le-aș mânca. Aşa că, trăiască prăjiturile mele din orez care miros frumos. 
Dragele mele prăjituri din orez. Poate și cu puțină miere pe deasupra. Drace, e 
Andy. Te rog, Doamne, să nu mă vadă, fă să nu mă vadă. Nu te-am văzut, nu m- 
ai văzut. Dumnezeule atotputernic, vorbește cu ţâţele care flutură. Să stea 
lumea în loc: o sărută. Ce dracu” vede la ea? Nu, Fleur, calmează-te, poate că e 
maică-sa? La dracu’, nu, nu e maică-sa. Vai, Hristoase, vai Hristoase, trebuie să 
ies afară, trebuie să ies afară, trebuie să ies afară. Ah, acum e mai bine. Am 
nevoie de un fagerino, da, o cigaretto îmi trebuie. La dracu’, acum. Ţine-le pe 
amândouă la un loc, ţine-le pe amândouă la un loc. Aprinde-le și gata. Ahhh. 


Cam așa funcționează mintea — oricum, cel puțin mintea omului obișnuit. Divaghează, 
critică, se lamentează, compară, bârfeşte, analizează, se opune, rămâne negativă și se teme. 
Pentru Fleur contează că arată bine, că nu se îngrașă, că nu pare bătrână, că este 
atrăgătoare pentru bărbaţi, că este sexy. 


Mintea e dependentă de temerile referitoare la lucrurile care contează — o dependenţă de 
negativ. Mulţi dintre noi se lamentează și îi bârfesc pe ceilalți și asta ne face cu adevărat 

plăcere. Chiar dacă oamenii ne-au făcut rău, faptul că ne lamentăm generează o plăcere 

subtilă în noi. 


Comparația implacabilă cu ei și criticarea lor, atunci când oamenii fac ceva cu care noi nu 
suntem de acord, ne produce plăcere deoarece într-un fel ne simţim superiori. 


Posibilitatea de a spune f**k it oricăruia dintre lucrurile care contează pentru noi este atunci 
anatema minții. Dacă spui f**k it și recunoști că aceste lucruri nu contează cu adevărat, 
mintea trebuie să înceteze să mai lupte, să se opună, să renunţe la negativitatea ei, la critică 
și la lamentaţia ei constantă. Dar mintea nu va renunţa la aceste lucruri prea ușor. Chiar 
dacă ele îți aduc nefericire, există o plăcere încapsulată undeva în ele: ca o păcăleală 
mentolată, fiecare emotie și fiecare sentiment adânc și nefericit au un centru moale, 
delicios, mestecabil pentru mintea obsedată de suferinţă. 


SPUNE F**K IT MÂNCĂRII 


Am citit recent o statistică despre obezitatea din SUA. Se pare că 99% din populație este 
obeză. Singurii oameni (cei 1%) care nu sunt obezi trăiesc în Los Angeles, sunt actori şi 
joacă în filme și în serialele de televiziune. Dacă nu poți să faci asta, înseamnă că ești obez. 
Ceea ce, desigur, îţi creează probleme acasă: 


„Chuck, iar ai mâncat gogoși?“ 
„Nu, Joline, n-am mâncat gogoși cu cremă și cu scorţișoară, nu, don'șoară.“ 


Mâncarea constituie o problemă în lumea dezvoltată. (Și, bineînţeles, lipsa mâncării este o 
problemă și mai mare în lumea dezvoltată, dar...) Dacă nu ne războim cu kilogramele în 
plus, ne străduim să mâncăm corect: cu nenumărate intolerante și alergii și cu sfaturi 
diferite venind din toate direcțiile. 


In ultimii ani, supermarketurile au dezvoltat numeroase sortimente de mâncare ce nu par 
să conţină ceea ce tu crezi că ar trebui să conţină, și iată ce am ajuns să mâncăm: 


e Paste fără cereale 
e Ciocolată fără cacao 
e Cafea fără cofeină 


e Îndulcitori fără zahăr 


Pâine fără făină 


Îngheţată fără lactate 


Prăjituri fără zahăr 


Biscuiti fără grăsimi 


Cârnați și burgeri fără carne 


Este de-a dreptul amuzant. Aștept cu nerăbdare următorul anunţ: FĂRĂ MÂNCARE. Abia 
aștept să încerc lasagne fără mâncare, pizza fără mâncare, tiramisu fără mâncare. Va fi de 
neoprit. Așa cum toate produsele fără gluten și fără zahăr sunt pentru oamenii cărora li s-a 
spus că n-ar trebui să mănânce asemenea lucruri, dar nu pot suporta să stea fără mâncarea 
pe care o mâncau, tot așa liniile fără mâncare vor fi destinate celor ce postesc sau care vor 
să mănânce mai puțin, dar trebuie să treacă prin procesul de a cumpăra mâncare de la 
supermarket, de-a deschide pachetul și de a-i arunca tot conţinutul. 


Lasagne fără mâncare sunt preferatele mele. Conţine un recipient de băgat la cuptorul cu 
microunde. Înţepi capacul de plastic cu o furculiță, apoi îl bagi repede la microunde timp de 
numai un minut. Și e gata. Smulgi capacul și înăuntru sunt doar rămășițele alea nenorocite 
de lasagne. Le arunci direct la gunoi. Și te simți ca și cum ai fi trecut prin întreaga 
experiență a mesei. 


Vedeţi, asta este problema cu postul. La fel ca și în cazul în care ai fi destul de înfometat 
încât să-ţi omori tovarășii de călătorie din metrou și să-i mănânci, ratezi toată chestia cu 
mesele. Ai dintr-odată prea mult timp liber când te oprești puţin din mâncare. Și nu știm ce 
să facem cu el. Este exact timpul pe care îl petreci gândindu-te la mâncarea pe care nu ai 
mâncat-o. Așa că mânjește o farfurie cu ketchup și spal-o... vei descoperi că poţi să posteşti 
mult mai uşor. 


Atunci de ce atâta miștocăreală? Deoarece bazaconiile noastre despre mâncare ne 
consumă. lar asta mi se pare foarte amuzant. Într-un fel sau altul, petrecem prea mult timp 
gândindu-ne la ea. Sunt bărbat și mă gândesc mult la mâncare. Poate că sunt un bărbat care 
gândește ca o femeie. Dar, din câte se pare, femeile se gândesc la mâncare mult mai mult 
decât bărbații. 


Și dacă ne gândim la sex din 10 în 10 secunde, eu cred că ne gândim la mâncare cel puţin 7 
secunde din celelalte. Este pur și simplu uimitor cum orice lucru poate să se facă în zona 
asta. 


Și mă amuz în legătură cu asta deoarece este primul pas în direcţia f**k it. 


Obsesia noastră pentru mâncare este o nebunie. Şi este ilară. 


Mâncarea (la fel ca iubirea și sexul) este un domeniu de mare însemnătate pentru noi. Cu 
toate că mulți dintre noi probabil că neagă asta. Dacă ni s-ar cere să listăm lucrurile care 
contează cu adevărat pentru noi, probabil că nu am include mâncarea. Dar de obicei este 
unul dintre lucrurile care contează cel mai mult. 


În primul rând, merită să devenim conștienți în legătură cu mâncarea. Începeți să remarcați 
cât de mult vă gândiţi la ea. Observati ce se întâmplă când vă gândiţi la mâncare. 
Remarcaţi cum sunteţi atunci când mâncaţi. Observaţi cum vă simţiţi atunci când 
consumaţi mâncarea bună pe care voi credeţi că ar trebui s-o mâncaţi. Remarcaţi cum vă 
simtiti când consumati mâncare proastă pe care voi considerați că nu ar trebui să o 
mâncaţi. Și remarcați cum sunteți când vedeți alți oameni consumând mâncare extrem de 
bună sau extrem de proastă. Remarcați cum vă simţiți când vă cer să remarcați cum vă 
simtiti. În orice caz, începeți doar să vă faceți o idee despre cât de mult înseamnă mâncarea 
pentru voi. 


Apoi, faceţi o bășcălie interioară la adresa voastră când vine vorba de mâncare. Altfel veți 
plânge. 


Mâncarea contează pentru noi din multe motive. 


În primul rând, este un reconfortant grozav. Dacă nu te simți bine în legătură cu nimic, 
atunci nu există ceva mai reconfortant decât o tabletă de ciocolată sau un biscuit sau o 
prăjitură. În zilele noastre, mulți dintre noi petrec mult timp simțindu-se inconfortabil, dar 
nedorind să înfrunte asemenea senzații. 


Pe lângă faptul că asigură o creștere bruscă de energie și dă senzaţia de fericire (serotonina 
eliberată când mâncăm ciocolată, de exemplu), mâncarea te satură. Băgăm în noi până nu 
mai putem. Băgăm în noi până ni se face rău. Băgăm în noi deoarece cu cât ne înfundăm 
mai mult (cu mâncare), cu atât mai puţin simțim. Și dacă ne simțim rău, atunci să simțim 
este ultimul lucru pe care dorim să-l facem. Băgăm în noi până când nu ne mai comportăm 
normal. Nu este loc — în multe privințe — pentru altceva. 


În al doilea rând, mâncarea are efect asupra sănătății noastre. Multe stări și boli sunt 
cauzate sau sunt serios influențate de alimentele pe care le consumăm. Cu dieta modernă, 
corpurile noastre sunt prea acide și sunt un teren fertil pentru boală. Așa că nu-i de mirare 
că încercăm să consumăm alimente „bune“ și încercăm să le eliminăm pe celelalte. Dacă 
ești bolnav și crezi că asta are ceva de-a face cu dieta, ai putea ajunge în colţul fără gluten, 
fără zahăr, fără lactate, fără sare, fără carne și cu siguranţă în colțul fără umor al camerei. 


În al treilea rând, are efect asupra formei corpului nostru. Spre deosebire de efectul în 
aparenţă pozitiv și imediat al mâncării în calitate de reconfortant, efectul negativ al 
kilogramelor depuse este unul întârziat. Poţi să te îmbuibi ca prostul săptămâni întregi și 
efectul asupra corpului tău este relativ gradat. Dar este sigur. Dacă mănânci prea mult, te 
vei îngrășa. Și noi trăim cu teama asta. Și când ne îngrășăm, trăim apoi cu încercările 
constante de a mânca mai putin. Și în lupta cu mâncarea, elementul timp te întrece 
întotdeauna: când te îngrași ca porcul, plăcerea este pe moment, dar suferința vine mai 
târziu. Și când încerci să mănânci mai puţin, suferința este pe moment, dar plăcerea vine cu 
întârziere. 


Indată ce simti că înţelegi mai mult despre cum ești în ce privește mâncarea, este timpul 
potrivit să începi să murmuri o grămadă de f**k it la adresa mâncării. 


F**k it presupune acceptarea lucrurilor așa cum sunt. Deci cum ar fi să începi să accepti cum 
ești în ce privește mâncarea? Lupta se duce în jurul consumării de chestii care nu sunt bune, 
sau în cantitate prea mare, și apoi al senzatiei teribile în legătură cu asta. Aşa că, data 
viitoare când mai bagi în tine ca porcul, încearcă să nu te învinovăţeşti pentru asta. Spune 
f**k it: eu întotdeauna fac asta, pentru că nu contează cât de mult mă străduiesc, aşa că aș 
putea la fel de bine să accept această parte a mea. 


Chiar în clipa alegerii. Momentul în care ești la pământ și te întrebi dacă să renunti la dieta 


și la promisiunile pe care ţi le-ai făcut... pur și simplu alungă presiunea asta de pe tine. 
Spune f**k it și fie mănânci și accepti sau nu a mânca și împacă-te cu viața. Dar nu face din 
asta un mare caz. 


Încetează să mai faci atâta caz de mâncare. Dacă ţi-ai pierdut jobul și prietena ta a terminat- 
o cu tine, atunci ia o ciocolată nenorocită. De fapt, ia un taxi până la fabrica Mars din 
Slough și fă un tur acolo unde poți să-ți umpli buzunarele cu Maltesers și îndeasă-ţi-le în 
gură sau pune deoparte destule batoane de ciocolată Mars care nici n-au apucat să se 
răcească. 


Te vei simţi mai bine. Și să te simți mai bine este un lucru bun. 


Spune f**k it și încetează să mai faci atâta caz de mâncare. 


Boala — după cum probabil știți — înseamnă că nu te simti bine, că ești încordat. Incordarea 
pe care o simți în legătură cu consumarea de mâncare bună sau rea probabil că îţi 
agravează boala, indiferent de ce bagi în gură. 


Mi-ar plăcea să îmbrac o haină albă și să fac un experiment pentru a demonstra asta. Am 
doi oameni în laboratorul meu în exact aceeași stare de sănătate. 


Ei suferă de o boală care, cred ei, este influenţată de mâncare. Le-am indus transa și mă 
pregătesc să le dau niște mâncare. Primei persoane, să-i zicem Primul, de dragul 
anonimatului, i se dă un ecler cu ciocolată (poate că nu vă amintiți, poate că au rămas în 
urmă prin anii 70, sunt ca un hotdog din aluat franțuzesc, ciocolată și frișcă). Primului i s-a 
spus (în stare de transă) că această mâncare este menită să-l facă să se simtă imediat mult 
mai bine; poate chiar să ducă la vindecarea bolii sale. 


Celei de-a doua persoane, să-i spunem B de dragul confuziei, i s-a dat o salată cu nuci și 
semințe. Și i se spune că nu va putea să reziste acestui fel de mâncare deoarece este de-a 
dreptul delicios, dar va avea cu certitudine un efect negativ asupra stării lui. 


Primul și B sunt conectaţi la o mulțime de mașinării cu cadrane și chestii care bipăie și în 
timp ce ei consumă mâncarea noi începem să îi monitorizăm. Primul este complet relaxat, 
dar mănâncă ceva ce ar trebui să-i modifice starea imediat. Dar nu apare absolut niciun 
bipăit sau vreo schimbare la cadranele mașinăriilor. B este foarte încordat, dar face 
„mmmm“ în timp ce își mănâncă salata. După doar o înghiţitură, chestiile bipăie și afișajele 
se schimbă, iar starea lui se deteriorează imediat. 


li monitorizăm pe Primul și pe B la șase ore după consumarea hranei și tiparul e 
asemănător: 


e La Primul, eclerul cu ciocolată nu are niciun efect asupra stării lui fizice și psihice. 
Starea minții sale a anulat complet reacţiile fizice anticipate. 


e Consumarea de către Ba salatei cu nuci atât de sănătoase l-a făcut să se 
îmbolnăvească. 


Înţelegeţi? Asta este știință. Port un halat alb și chestiile bipăie, deci trebuie să fie adevărat. 


Merită să te gândești când încerci să reziști la puţină pâine și să intri în agonie pentru că ti- 
e teamă că intestinele tale vor avea de suferit. 


Modelarea corpului, mare chestie mare. Atât de mult s-a scris despre diete și despre efectul 
dietelor, încât ţi-e greu să mai crezi. Oamenii ţin diete cu aceeași voracitate cu care 
consumă alimentele pe care cărțile de diete le spun să nu le mănânce. 


Ei bine, e timpul să f**k it dieta. 


Toate cărțile de diete sunt inutile și duc la distrugerea pădurilor. Așa că aruncați cărțile de 
diete în coșul de gunoi și plantați un copac. De fapt, un pom fructifer și apoi mâncați-i 
fructele. Veţi pierde în greutate și veţi face o favoare lumii. Exact ca și în cazul stării de 
sănătate, tensiunea generează problema. 


Deci, înainte de orice, acceptați lucrurile așa cum sunt: poate că ești puţin cam dolofană, 


poate ești un ditamai porcul, dar acceptă-te așa cum ești. Cel puţin pentru câteva minute... 
apoi întoarce-te la scârba aia de sine până când poti construi treptat acceptarea alte câteva 
minute. Dar încearcă. 


Acceptă-ţi obiceiurile alimentare așa cum sunt. Știi că, pentru tine, mâncarea este doar un 
carusel. Şi se pare că nu deţii controlul până la final. După o mică etapă de mâncat mai 
puțin, vei pierde și vei mânca un întreg raft plin cu biscuiţi (și mă refer aici la raftul de la 
supermarket, nu la raftul din dulapul tău de bucătărie). 


Mai merită acceptat și faptul că — într-o măsură sau alta, și ca orice ființă omenească pe 
acest pământ — ești complet distrus. Ai probleme emoționale, anxietăţi, nevroze, temeri, 
încredere în sine scăzută... 


Orice ar fi, nu vei fi foarte fericit cu tine și cu viaţa ta și mănânci ca să te simți mai bine. 


Cei mai mulți dintre noi fac asta. Cei mai mulţi dintre noi nu vor admite asta. Dar uitaţi-vă 
la aceste cuvinte — cei mai mulţi — nu ești singur în asta. Deci ești complet distrus... da, ești 
om. Acceptarea va avea asupra ta categoric un efect de relaxare. 


Spune f**k it dietei tale. Și f**k it când vocile încep să revină. Ce-ai zice despre a spune f**k it 
și de a mânca exact ce-ţi dorești la următoarea masă? Spune f**k it după aceea, când vei 
începe să te simţi rău. Și continuă și vezi ce se întâmplă. Dacă te îngrași puţin, spune f**k it. 


Pariez că vei începe să treci peste problemele tale cu mâncarea. 


Pariez că imediat ce vei începe să mănânci ce dracu” vrei, nu va mai fi nevoie să-ți îndeși 
dintr-odată în gură un tort întreg, pentru că știi că mai târziu sau mâine, dacă dorești, poți 
să mănânci mai mult. 


Pariez că fără atât de multă tensiune în jurul alimentelor „bune“ sau „proaste“, vei începe 


să dorești să consumi mâncare despre care credeai că este „bună“, dar era prea dureros s-o 
înghiţi. Vei afla că de fapt îţi place să consumi asemenea alimente. Dar nu te gândi că sunt 
„bune“; mănâncă pur și simplu ce vrei și vezi ce se întâmplă. 


Și mai pariez că, în cele din urmă, vei începe să pierzi în greutate. Dacă încă mai spui f**k it, 
chiar nu ar trebui să îţi pese foarte mult. Dacă pentru tine contează mai puţin faptul că te 
îngrași, atunci ar trebui să conteze mai puţin că slăbești. Desigur, răsfață-te cu un zâmbet 
mic când vezi afișajul cu kilogramele de sub picioarele tale... dar încă mai poți să spui f**k it 
și să mănânci o ciocolată pentru a sărbători. 


Deci f**k it dieta și începe să spui f**k it. Acceptă lucrurile așa cum sunt, și pe tine așa cum 
ești, deoarece totul este OK așa cum e — fă ca mâncarea și forma corpului tău să conteze 
mai puțin pentru tine. 


Și fii atent la toţi tipii ăia zen care se călugăresc pentru asta de atât timp: atunci când îţi 
pierzi dorinţa de a face un lucru este momentul în care începi să îl obţii. 


SPUNE F**K IT RELAŢIILOR TALE 


Și astfel intrăm pe un teren minat. Aceasta este poate cea mai dificilă zonă din viața 
voastră pentru a înţelege că rostirea de f**k it nu poate să facă altceva decât să vă distrugă 
relațiile. Să vedem de ce. 


Relaţiile sunt ca Piccadilly Circus din orașul tău. 


Și chiar sunt. Relațiile sunt acolo unde se întâmplă totul, unde este acțiune, unde o mare 
parte din atenţia voastră se concentrează și unde intervin adesea ciocniri. Celelalte zone 
din orașul vostru sunt mult mai predictibile: jobul vostru este mai predictibil, la fel ca 
prietenii voştri (în general), la fel ca sănătatea voastră etc., etc. 


In ce privește relațiile, ceea ce contează într-adevăr contează. Intelegerea a tot ceea ce ne 


afectează până în adâncul ființei noastre. O relaţie are legătură cu noi... și cu cel mai intim 
mod în care avem de-a face cu lumea exterioară. Mizele sunt mari. Și totul este investit 
acolo: 


e Dacă s-a spus ceva dureros, simțim asta profund. 

e Dacă nu ne considerăm auziti, ne simţim precum copiii. 

e Dacă noi credem că îi iubim pe ei mai mult decât ei pe noi, simţim durere. 

e Dacă noi credem că ei ne iubesc mai mult decât îi iubim noi pe ei, ne simțim vinovați. 
e Dacă cineva din afara relaţiei ne excită, ne simţim confuzi. 


e Dacă cineva din afara relației îi excită, suntem geloși. 


Dacă viața noastră presupune relația dintre noi și lumea exterioară, atunci relația voastră 
cu partenerul este firul cel mai subţire al respectivei relații. 


Într-o relație, suntem foarte atașați de succes și îngrozitor de îndurerați de eșec. Deoarece 
totul într-o relație contează atât de mult, potenţialul de durere este enorm. Și mulți dintre 
noi experimentează durerea cât se poate de constantă a relației (relaţiilor) noastre. Asta 
înseamnă că zilele /săptămânile /lunile /de la începutul relațiilor pot fi adesea cele mai 
tulburente, întrucât lucrurile contează atât de-al naibii de mult. 


După ani petrecuţi într-o relație, lucrurile tind să conteze mai puțin, mizele sunt mai mici și 
potenţialul de durere se reduce. 


În relaţii, orizontul de înţelegere se poate schimba rapid. Asta înseamnă de obicei cu a te 
îndrăgosti. Când te îndrăgostești, alte lucruri contează mai puțin. Uneori, singurul lucru 
care contează este acea persoană. Toate percepțiile tale normale despre lume zboară pe 
fereastră. Orice rațiune pe care o aplici vieții tale se poate evapora. 


Oamenii care se îndrăgostesc procedează în felul următor: își părăsesc familiile pe care le- 
au adorat înainte, renunţă la joburi și la funcții, își pierd prietenii, își schimbă convingerile, 
își pierd simțul vestimentar, își pierd orice simţ, încep să asculte muzica pe care înainte o 
considerau nașpa. 


Dragostea le face oamenilor lucruri amuzante. "Nșpe mii de cântece au fost scrise chiar sub 
acest efect. Atunci, dragostea romantică este în aparenţă o piatră de încercare pentru 
modul de viață f**k it, așa cum adesea dragostea înseamnă sensul altcuiva pentru tine și 
atașamentul și dependenţa ulterioare. Noi credem că astfel de calități sunt parte integrantă 
din iubirea pentru cineva. 


Să spui f**k it poate avea unele efecte surprinzătoare. Problema este că e greu de înţeles ce 
poate să facă f**k it într-o relaţie. Cum ar putea fericirea venită de la partenerul tău să nu te 
facă să te iubeşti mai puţin pe tine sau să-ţi diminueze senzaţia că tu ești centrul lumii? 


În relații, noi iubim toate chestiile ce țin de dependenţă și de atașament. 
Să spui f**k it poate avea unele 


efecte surprinzătoare. 


Aţi jucat vreodată jocul simplificat al dragostei cu cineva? Uneori e cam așa: 
„M-ai iubi dacă aș fi foarte grasă?“ 
„Bineînţeles.“ 

„M-ai iubi dacă aș fi avut un accident groaznic?“ 
„Bineînţeles.“ 

„M-ai iubi dacă nu aș avea picioare?“ 
„Bineînţeles.“ 

„M-ai iubi dacă nu aș avea mâini?“ 
„Bineînţeles.“ 

„M-ai iubi dacă aș fi oarbă?“ 

„Bineînţeles.“ 


„M-ai iubi dacă aș fi surdă?“ 


„Bineînţeles.“ 

M-ai iubi dacă n-aș avea dinţi?“ 

„Bineînţeles.“ 

„M-ai iubi dacă nu aș mai putea gândi? Dacă aș fi o legumă în spital?“ 
„Ăă, da, desigur.“ 

„M-ai iubi dacă aș fi moartă?“ 

„Da, iubito, desigur.“ 

„Cum, pentru totdeauna?“ 


„Da, pe tine, pentru totdeauna, iubito.“ 


Este un joc foarte distractiv. Și un joc foarte emotionant. Este un joc care funcționează bine 
dacă tot continui să spui da. Dar ce își dorește persoana care pune întrebările? M-ai mai 
iubi dacă m-aș reduce la un punct de non-existenţă... atunci m-ai mai iubi? 


Pfiuuu! — e ceva presiune. „Da, chiar dacă tu nu ești acolo, eu tot te-aș iubi.“ 


In dragoste, ne dorim multe. Ne dorim toată atenţia. Ne dorim să dureze o veșnicie. Ne 
dorim să fie perfect. Și ne aruncăm cu tot ce avem în aceste dorințe. 


Asta înseamnă atașament și dependenţă. Și este un potenţial enorm și foarte evident 
pentru durere. 


Posibilitatea de a spune f**k it este ca povestea cu oamenii bidimensionali. 


Imaginați-vă oamenii trăind într-o lume cu două dimensiuni: nimic nu are o formă 
tridimensională, totul este alcătuit din linii și umbre. Asemenea oameni pur și simplu nu 


pot concepe o lume tridimensională - este dincolo de puterea lor de înțelegere. Dacă ai 
încerca să le explici, nu ar pricepe. Dar du-i în această lume nouă. Lasă-i un timp să trăiască 
în ea. Vor înțelege imediat și vor vedea cât de uimitoare este în comparaţie cu vechea lor 
lume 2D. 


Este ca și cum ai începe să spui lucrurilor f**k it. Și mai ales în relații. Din poziția ta de 
atașament afectuos pentru cineva este foarte greu de văzut cum a fi mai puţin ataşaţi de ei 
ar putea îmbunătăți lucrurile. Dar să încercăm. 


Gândește-te la relațiile în care ai fost foarte îndrăgostit de cineva: mort după cineva 
(desigur, ar putea fi chiar actuala ta relaţie). Amintește-ți cum a fost să fii atașat de ele (de 
persoanele respective): să le iubești atenţia și privirea... să aștepți telefoane de la ele... și, mai 
presus de orice, timpul prețios petrecut cu ele. Amintește-ți și partea amuzantă: cum te 
nelinișteai, cum te întrebai dacă ele te iubeau tot atât de mult pe cât le iubeai tu... cât de 
ușor deveneai gelos... cum te amăgeai singur pentru că erai atât de dependent de cineva. 


Acum imaginează-ți cum ar fi fost să iei lucrurile în serios. Imaginează-ți că nu ai fi luat 
lucrurile atât de personal. Imaginează-ţi că nu te-ai fi îngrijorat în legătură cu asta dacă nu 
s-ar fi terminat niciodată. Imaginează-ţi că te-ai fi agăţat mai putin de relație și ai fi lăsat 
cealaltă persoană să respire. Imaginează-ţi-le contând mai puțin pentru tine. Imaginează-ţi 
că nu „tu“ ai fi fost miza în relație. 


Și iată un lucru ciudat: asta nu înseamnă că iubești persoana respectivă mai puțin. De fapt, 
acesta ar putea fi punctul în care definițiile iubirii încep să scape din lesă. Deoarece iubirea 
romantică, vâscoasă cu atașament pe care noi și orice altceva din societatea noastră o 
întreținem ca „iubire“ se poate transforma într-un alt gen de „iubire“ atunci când încetăm 
să ne mai agățăm. 


Aceasta este o consecință neașteptată, dar atunci când există mai puțin sens, dragostea 
pare să se dezvolte. Incearcă, dar este o lume 3D pentru oameni normali 2D. 


Desigur, asta poate fi explicată parţial prin încordare și relaxare. Când ești atașat și 
dependent, există o tensiune enormă în relație. Nu există loc de schimbare pentru nimic. De 
îndată ce se schimbă ceva, lucrurile încep să plesnească, așa cum plesnește un arc încordat. 


Când lași lucrurile să decurgă de la sine — când te distanţezi de atașamentul și investiția în 
relație — există mai mult spațiu. Și așa cum chi curge mai rapid într-un corp relaxat, iubirea 
curge mai rapid într-o relație relaxată. 


Așa că dacă îţi este teamă că bărbatul tău/femeia ta va fugi cu altcineva, spune f**k it — 
afară sunt o mulțime de bărbaţi /femei pentru tine. 


Oricare ar fi problemele și tensiunile din relația ta, vezi cum e să le spui f**k it. Pur și simplu 
rostește-ți problema cu voce tare. Apoi spune f**k it și vezi cum e. 


„Nu cred că mă mai consideră la fel de atrăgător ca altădată... Ei bine, f**k it.“ 


Și așa mai departe. 


In orice stadiu ar fi relaţia ta, reflectează o clipă și vezi cum este când simti că lucrurile nu 
mai contează atât de mult. Simte relaxarea. Simte libertatea. Apoi continuă să trăiești și 
vezi ce se întâmplă. 


La fel ca energia care curge printr-un corp relaxat, iubirea și energia ar putea să curgă mai 
mult prin tine și prin relaţia ta. Păi, iată ce s-ar putea întâmpla: 


e O nouă viaţă pătrunde în această relaţie și tu treci la un alt nivel. 
e hRealizezi că actuala relaţie nu este bună pentru tine și renunţi la ea. 


e Iubirea crește în relația ta și în același timp admiţi faptul că vrei iubire și de la alți 
oameni. 


Cea de-a treia situaţie, probabil, generează confuzie. Ti-ai putea da seama că iubirea mare 


pe care o nutrești este greu de conținut (într-o relație). Și ai putea lucra la o relație mai 
„deschisă“. Ceva de genul: „Să ai prăjitura și să o mănânci.“ Ea admite nevoile eterne și 
contradictorii ale majorităţii oamenilor: să fie pentru totdeauna cu o singură persoană... 
dar să fie și cu altcineva (de obicei pentru un timp considerabil mai scurt, de exemplu, 
pentru o noapte). 


Se pare că asta este o cărare dificilă și periculoasă. Dar oare relațiile monogame sunt 
ușoare și sigure? 


Dacă o asemenea idee îţi dă fiori, spune f**k it și mergi mai departe. Intr-o zi s-ar putea să 
îti dorești aşa ceva, ăă, f**k it, și atunci poți să revii și să recitești câteva rânduri. 


SPUNE F**K IT INDISPOZIŢIILOR ȘI BOLII 


Foarte mulţi oameni apelează la lumea terapiei alternative — și la aspectele spirituale care o 
însoțesc — pentru a-și vindeca indispoziţiile și boala. Fie medicina convențională a dat greș 
în cazul lor și încearcă să facă orice pentru a se vindeca, fie nu au deloc încredere în 
medicina alopată. lar medicina alternativă are multe de oferit. Mai mult ca sigur din 
multitudinea ameţitoare de terapii din ofertă, una te va tămădui. 


Problema este că, totuși, oferta atât de variată te poate zăpăci. Este tentant — dacă suferi de 
orice fel de boală — să găsești pe listă terapia care ți se potrivește de minune. 


In privința asta, este fascinantă diferenţa dintre medicina complementară și cea 
convențională. 


Este ironic că abordarea medicinei complementare este holistică, dar răspunsul este 
compartimentat. Astfel, cei mai mulți dintre terapeuti te vor trata ca pe un întreg: mintea, 
corpul și spiritul sunt interconectate, iar simptomele fizice sunt un indicator al 
dezechilibrului general. Dar răspunsul este compartimentat: probabil că există 50 de 
modalități complementare diferite de a aborda dezechilibrul general. 


Pe de altă parte, în cazul medicinei convenţionale, abordarea este compartimentată, dar 
răspunsul este uniform. Așa că majoritatea doctorilor vor trata partea din tine care este 
bolnavă, adesea ignorând ceilalți factori ai ființei tale integrale. Dacă ai probleme cu ochii, 
vei fi trimis la un medic specialist. Dar răspunsul este acelaşi. 


Problemele tale de ochi e posibil să fie tratate de un oculist în același mod, oriunde în lume. 


Aşa că, medicina complementară este versiunea inversă a celei convenţionale. 


Dacă ești — sau ai fost — bolnav, cronic sau acut, sau doar uşor afectat, cred că ti-ai luat 
portia de terapii alternative. Eşti familiarizat cu provocarea de a te confrunta cu uriașa listă 
de posibilități. De unde să începi? Ce este cel mai bine pentru tine? 


Aici, în Italia, lumea medicinei complementare a urmat o altă cale. Și e cu mult mai simplă. 
Medicina alopată are o imagine holistică în oglindă: homeopată. Există multe alte terapii 
care stau în culise, dar pentru cei mai mulți alegerea este simplă: ei merg pe convențional 
sau pe natural și homeopatie. O consultație homeopată este exact cum ai merge la medicul 
tău (cu excepţia faptului că medicamentele sunt mai scumpe); de fapt, este posibil ca ea /el 
să fie la fel de bine doctor convenţional. Multe farmacii — chiar și cele din satele mici — oferă 
și remedii homeopate. 


Medicina complementară este deci o alternativă bine venită și ușoară pentru oamenii 
dezamăgiți de medicina convențională. 


Dacă ești — sau ai fost — bolnav, te-ai confruntat deja cu disperarea de a găsi un leac. Și cred 
că aceia care sunt interesaţi de lumea terapiilor alternative simt asta chiar și mai profund. 


Astea funcționează pe mai multe niveluri. 


In primul rând, foarte evident, dacă suferinţa ta îti provoacă durere, disconfort, stânjeneală, 
atunci îţi doreşti cu disperare să te vindeci. Dacă nu poți dormi, ești obosit tot timpul, te 
doare când urinezi, pielea îţi este iritată, abdomenul este umflat, scalpul se descuamează, 


mâinile îţi tremură... vrei neapărat să scapi de aceste simptome. 


Și vei fi gata să faci orice ca să te vindeci: vei ţine o dietă strictă ridicolă; vei face exerciţii 
calmante de respirație timp de o oră pe zi; vei fierbe ierburi urât mirositoare; vei lăsa pe 
cineva să-ți înfigă 10 ace fine în părțile sensibile ale corpului; vei încerca să adopti poziții 
yoga, adică să îţi dai călcâiul pe după ureche; vei lua medicamente scumpe care nu sunt 
decât apă de ploaie. 


Și, știi, cred că este de înțeles — chiar lăudabil. Și mie mi s-a întâmplat şi am primit toate 
insignele. 


În al doilea rând, există ceva inerent în lumea holistică ce ne trage încontinuu spre țelul 
„Stării de bine“. Dacă sănătatea înseamnă plenitudine, atunci boala, nu. Dacă nu suntem în 
întregime bine și cu poftă de viață, atunci cumva nu suntem deplini. Și asta poate fi o 
povară grea de dus, câtă vreme majoritatea dintre noi nu suntem sănătoși aproape tot 
timpul... 


Da, știu, simptomele și bolile sunt văzute ca o curăţare și o purificare pentru trup... trupul se 
îndreaptă în mod firesc spre starea de bine; de aceea boala poate să fie considerată 
„benefică“. Dar, în final, este același lucru: boala este benefică deoarece este percepută 
pentru o clipă ca o etapă spre finalul care este starea de bine. Este benefică doar din 
perspectiva lucrului la care duce. 


In lumea medicinei holistice există un atașament pentru deplinătate și stare de bine: o 
năzuinţă pentru întregire care oglindește, să zicem, calea spirituală a unui yoghin care 
țintește la „uniunea“ spirituală. 


Și așa este. 


Dar știți ceva? Este obositor și plictisitor. Exact ca orice atașament faţă de orice lucru care 
este până la urmă obositor și plictisitor. Este obositor și plictisitor să treci de la o terapie la 
alta, cu diferite niveluri de succes. 


Dacă o terapie pare să funcţioneze, o aplici imediat și îţi hrăneşti speranţele. Apoi pare să 
nu mai dea rezultate și ești deprimat. Fiecare terapie este recomandată cu religiozitate de 
cineva care s-a vindecat cu ajutorul ei și crede că se va întâmpla la fel și cu tine. Dar, chiar 
dacă te poate ajuta, de obicei nu te poate vindeca. Desigur, există şi posibilitatea să o facă. 
Acele pietre fierbinţi plasate sub pleoape pot foarte bine să te vindece de sindromul unghiei 
încarnate de la picior. 


Dar aș prefera să iau în considerare și o altă posibilitate. 


Unii oameni ajung să fie atât de obosiţi și de plictisiti de a fi încercat orice, încât pur și 
simplu renunţă. Ei spun un mare f**k it și în cele din urmă renunță, nemaidorind să fie 
deplini, sănătoși și perfecţi din nou. Ei încă mai simt durerea și disconfortul, dar spun f**k it 
și renunță. Oricum, nimic nu poate aduce schimbarea, atunci de ce să mai treacă prin 
durerea suplimentară de a spera că durerea va dispărea? 


Ei renunţă complet la starea lor fizică și psihică. Se abandonează total durerii lor. Ei 
renunţă la a dori să fie altfel de cum sunt, să rămână exact așa cum sunt acum. Probabil 
încep să mănânce lucruri pe care nu le-au mâncat de ceva timp, pot începe din nou să bea. 
Ei nu fac decât SĂ SE RELAXEZE. Singurul lucru pe care îl faceți întotdeauna atunci când 
spuneți f**k it este să vă relaxaţi. 


Şi ştiţi ce se întâmplă? Poate nu direct sau imediat. Dar condiţia lor se îmbunătăţeşte. O 
surpriză pentru cei în cauză, pentru că renunţaseră să-şi mai dorească asta. Dar se simt mai 
bine şi obţin ceea ce au vrut. Dacă nu se mai gândesc la starea lor de sănătate, dacă aceasta 
nu contează prea mult, atunci se însănătoşesc. 


Am descris aici un proces natural: modul firesc de a spune f**k it. Dar dacă citeşti aceste 
cuvinte există și posibilitatea să fii obosit și plictisit și să fii gata să renunti. Nu spune f**k it 
pentru a păcăli divinitatea, și în secret chiar să-ți pese de sănătatea ta și să crezi că este 
modul cel mai al naibii de deștept pentru a te face bine. Dar momentul din care nu-ți mai 
pasă atât de mult de sănătatea ta este cel în care lucrurile vor începe să urmeze un alt curs. 


Când îți pasă mai puţin — sau poate deloc — nu înseamnă neapărat să încetezi a mai mânca 
bine sau să faci mișcare sau să meditezi sau chiar să faci acupunctură, ci faptul că 
disperarea și investițiile pentru facerea tuturor acestora dispar. 


Eu mănânc bine acum deoarece îmi place gustul legumelor și al fructelor proaspete. Dar 
îmi place și înghețata, așa că o mănânc. 


In prezent fac și mișcare, pentru că îmi place foarte mult să tip când cobor un deal pe 
bicicletă și să simt senzația de oboseală fizică în corpul meu... nu pentru că va contribui 
(cândva) la dobândirea unei sănătăți depline. 


Meditez acum la energia care se răspândește în corpul meu când fac asta, dar pentru mine 
aceasta nu este diferită de energia care se răspândește în corpul meu când mă înfurii. 


Atunci ce se întâmplă? De obicei, totul se rezumă la relaxare. Eu -— la fel ca mulți oameni — 
am conştientizat puterea relaxării de a vindeca boala cu mult timp în urmă. Am practicat 
Tai Chi și Chi Kung pentru a folosi mișcarea, respiraţia și chi pentru a-mi relaxa total corpul. 
Am făcut pregătire în hipnoterapie ca să-mi folosesc mintea pentru a mă relaxa total. Am 
încercat aproape orice metodă de relaxare posibilă. Deoarece am aflat cu mult timp în urmă 
ceva ce multă lume nu ştie: problemele nu apar în condiţiile unei relaxări totale. 


Problemele fizice, mentale, emoționale și spirituale nu rezistă în cazul relaxării totale. 


Ştim asta. Am practicat metodele de relaxare la un nivel ridicat. Și totuși, foarte puţine 
lucruri s-au schimbat. De ce? Deoarece încă mai aveam dureri, atașamente și o multitudine 
de înţelesuri. Și toate acestea sunt tensiuni de bază. Chestia nasoală este că, dacă vrei 
sănătate și foloseşti chiar și cea mai bună metodă de relaxare încercând să o obţii, 
generează o tensiune pe care terapia este puțin probabil să fie capabilă să o disipeze. 


Aşa că cea mai avansată metodă de relaxare pe care o vei găsi vreodată este să nu îţi pese 
și să îţi dorești... să spui f**k it. 


Renunţă la a-ţi mai dori ceva, și totul va veni. (Dar, desigur, tu nu-ți dorești asta!) 


SPUNE F**K IT BANILOR 


In lumea noastră, banii înseamnă mult. Desigur, acest lucru nu este adevărat pentru toată 
lumea, dar, în general: 


e Dacă nu avem mulţi, ne dorim să-i avem și toate grijile noastre să dispară. 


e Dacă avem o sumă moderată de bani, suficientă pentru a nu ne face griji pentru facturi 
și pentru a ne plăti vacantele, ne dorim să avem mai mulți, să putem conduce o mașină 
mai bună sau să trăim într-o casă mai mare. 


e Dacă suntem bogati, noi ne dorim totuși mai mulţi bani, să fim independenți din punct 
de vedere financiar sau să avem o casă de vacanţă într-o altă țară. 


e Dacă suntem putred de bogați, ne temem că am putea să pierdem totul la următoarea 
criză financiară. 


Dacă nu suntem bogati, avem tendința de a ne simți ofensați de bogați. li judecăm pe cei 
care aruncă bani în stânga și-n dreapta: credem că „banii nu aduc fericirea“; știm că bogatii 
„nu îi pot lua cu ei (pe lumea cealaltă)“ și credem că sunt „indecenti“. 


Dacă suntem bogați, putem fi foarte defensivi în legătură cu banii noștri: poate fi important 
pentru noi „să muncim din greu pentru ei“ sau, dacă nu suntem chiar atât de bogați (în 
comparație cu adevărații bogătași), am putea în mod deliberat să nu ne expunem, 
cumpărând o mașină obişnuită şi nu o limuzină de lux. 


Deci, indiferent dacă ești falit sau plin de bani, banii înseamnă probleme. Probabil că ai 
propriile tale probleme și prejudecăţi despre bani. Poate crezi că este bine să fii „asigurat“, 
dar să ai prea mulți este imoral. 


Ei bine, f**k it. Ce-aţi zice să nu emitem judecăți de valoare despre bani și să acceptăm 
lucrurile exact așa cum sunt? 


La urma urmei, banii sunt doar un mijloc abstract de schimb. Ei sunt mesagerul în schimbul 
dintre tine și lume și știi ce se spune despre mesager: nu-l omori. 


Pur și simplu acesta este schimbul. Dacă ceea ce ai de oferit valorează destul pentru ceilalți 
oameni, atunci ei îți vor da o mulțime de lucruri în schimb. Deci, pret de o clipă, 


imaginează-ți că banii nu ar mai exista. Dacă destui dintre voi citiți această carte, voi toți 
îmi veți oferi ceva pentru ea. Am o nevoie deosebită de flori pentru grădină acum. Așa că 
toți să-mi dați niște flori. Cu cât mai mulţi citiţi asta, cu atât mai multe flori voi primi. 


Vara următoare, grădina mea ar trebui să fie plină de flori și să arate minunat. Și cam asta-i 
totul despre a fi bogat. Vă ofer ceva ce vă place și voi îmi dați ceva în schimb. Sunt fericit să 
vă dau ceva valoros. Și sunt fericit că grădina mea sălbăticită este acum plină de flori. Asta 

este ceva frumos: nu este nimic murdar sau imoral în asta, nu-i așa? 


La fel este și în cazul tău. Când muncești (sau orice altceva faci tu în mod obișnuit pentru a 
obține bani), imaginează-ţi că pur și simplu oferi ceva valoros lumii și lumea apreciază asta 
și îți dă ceva în schimb. Lumea apreciază ceea ce faci plătindu-ți facturile, cumpărându-ți 
haine, scoţându-te în oraș să cinezi, trimițându-te în vacanţă și întorcându-te acasă cu o 
mașină nouă. 


Pur și simplu ești într-un proces constant de schimb de valoare cu lumea. Cu cât lumea 
apreciază mai mult ceea ce faci și ceea ce dai, cu atât mai mult vei primi înapoi. 


Ceea ce tinde să se întâmple este că, cu cât valorezi mai mult, cu atât mai mult restul lumii 
va fi de acord cu tine și te va aprecia. Aşa că începe prin a te autoprețui. Ascultă-l pe guru 
corporatist L'Oréal: Pentru Că Meriti. 


Bucură-te de procesul de schimb, indiferent de amploarea lui. Dacă ești fericit să fii umil și 
reținut, bucură-te de lucrurile mici pe care lumea ti le dă pentru lucrurile pe care tu le oferi. 
Dacă vrei să ieși în evidenţă și chiar să oferi ceva uimitor lumii, bucură-te de atenţia ei și 
apreciază ceea ce ţi se dă în schimb. Bucură-te de asta: bucură-te că lumea este îndeajuns de 
generoasă de a le da ceva în schimb celor ce merită. 


Și nu impune limite la ceea ce crezi că lumea ar trebui să-ți dea. Dacă oamenii continuă să 
citească această carte și continuă să-mi trimită flori, eu voi continua să accept aceste flori și 
să-mi umplu grădina cu ele. O problemă cu care m-aș putea confrunta ar fi să nu am 
destulă apă pentru a le menţine în viață. Așa că la un moment dat va trebui să mentionez 
că, deși îmi place să primesc flori, le-aș prefera pe cele care nu au nevoie de multă apă. Da, 
aș putea amenaja o grădină specială de cactuși. 


Și când va fi plină, voi ști că oficial sunt Putred De Bogat. 


Spune f**k it unora dintre problemele tale cu banii, imaginându-ți banii ca o simplă relaţie 
de schimb cu lumea. Dar, mai spune f**k it și banilor, punct. Banii chiar nu contează prea 
mult. Tensiunile create în jurul banilor sunt generate de teama de a nu avea deloc. 


Așa că este o idee bună de a-ţi imagina cum ar fi să nu ai deloc bani, ca să poţi înfrunta 
direct o asemenea teamă. Imaginează-ţi că pierzi toți banii și toate posesiunile pe care le ai. 
Ce ai face? Într-o societate ca a noastră, cred că cei mai mulți dintre voi ştiu cum ați putea 
să vă descurcati (într-o asemenea situaţie). Se poate să trebuiască să obţii avantaje în timp 
ce îți cauţi un job. Dar apoi îţi vei găsi un job și vei avea destui bani pentru chiria propriului 
apartament... etc., etc. ...și ai pornit. 


Dacă pierzi totul, nu vei muri. 


Aşa că alungă-ţi teama că-ţi vei pierde toţi banii. Lumea tot va preţui ceea ce ai de oferit și 
te va răsfăţa cu daruri încă o dată. 


Orice atașament față de bani generează, bineînțeles, tensiune. Atașamentul de a obţine mai 
mult sau atașamentul de a păstra ceea ce ai nu presupune decât încordare. 


A spune f**k it banilor alungă tensiunea și lasă doar moliciune și relaxare. Și, după cum 
vedem în alte domenii, acolo unde există relaxare, lucrurile merg de la sine. 


La fel este și cu valoarea de schimb pe care o numim bani. Când relaxăm încleștarea 
noastră asupra banilor, lucrurile tind să decurgă mai firesc. Asta înseamnă că lucrurile tind 
să decurgă natural în ambele direcții.Dacă încetezi să mai fii atât de crispat de pierderea 
banilor, atunci poți să începi să cheltuiești mai mult, să investești mai mult și să fii mai 
generos. Și asta face ca fluxul să continue să meargă. Şi aşa vei realiza că tot mai mulţi bani 
încep să vină la tine. 


Imi place teoria aceasta despre bani — să mentii banii în circulație. Totuși, regret ideea 
împărțirii lor cu soția mea, Gaia. Ea se întoarce adesea acasă cu sacoșe cu haine, spunând: 
„Eu doar fac banii să circule.“ Eu dau din cap, îmi ridic sprâncenele și spun: „Of, f**k it.” 


Banii. Dacă nu-i ai deloc, spune f**k it și bucură-te de viață așa cum e. Dacă ai ceva bani, 
spune f**k it și bucură-te de oamenii care te apreciază. Dacă ai grămezi de bani, spune f**k it 
și bucură-te de toate plăcerile lumii, realizând că ești o persoană atât de uimitoare încât ţi 
se dă atât de mult. 


SPUNE F**K IT FAIMEI 


Gaia aproape că mă convinsese să nu scriu această secțiune, întrebându-se cât de relevantă 
ar putea fi pentru majoritatea oamenilor. Apoi ne-am întâlnit cu oaspeţii care tocmai 
veniseră în cel mai recent constituit Centru f**k it și printre ei se aflau doi oameni renumiți. 
Bum! Aceștia erau încântători și am vorbit mult despre faimă și succes. Și nu, nu am de 
gând să vă spun cine erau. 


Procesul dezbaterii unei teme (să scriu un capitol despre faimă), apoi o coincidență 
semnificativă (întâlnirea cu doi oameni renumiţi) constituie, în sine, un exemplu minunat 
de trai liber în stilul f**k it. 


Când începi să trăiești mai liber și mai deschis și să așezi mai puţin lucrurile, se întâmplă 
chestii minunate. Nu trebuie decât să-ți deschizi ochii o idee mai mult. Totul este acolo ca 
să fie văzut atunci când te uiţi. Uneori, mi se pare că viaţa este ca o piesă de teatru pusă în 
scenă chiar în avantajul meu. Într-o piesă știm că totul are o semnificaţie: fiecare cuvânt și 
fiecare acțiune face parte dintr-o schemă întreagă și de aceea are o semnificație. Într-o piesă 
(într-una bună, cel puţin) nimic nu este superfluu. Fiecare acțiune înseamnă de fapt ceva. 


Este tentant să crezi că viața reală este opusul acestui lucru: că totul este întâmplător, fără 
nicio legătură și fără sens. Pe de altă parte, când privești mai atent (dar cu o viziune mai 
plăcută), vezi toate conexiunile, minunatele înțelesuri ascunse și coincidenţele aparente 
care nu sunt deloc aşa ceva. Culturile șamanice ale lumii numesc asta „rețeaua vieții“ și 
consideră că „Marele Spirit“ este parte integrantă din tot — vorbindu-le despre fiecare 
fenomen prin intermediul fiecărui eveniment și al fiecărei acțiuni. 


Aşa că intenţionez să vorbesc despre faimă și despre cum să fii liber în strălucitorul Oraș al 
Faimei. Și nu vorbesc doar despre faima aia la scară mare. Nu mă refer doar la faima Los 
Angelesului. Există mulți oameni cărora le place faima în propriile lor domenii. Dacă 
cineva se descurcă foarte bine în domeniul lui particular, probabil se va bucura de renume. 


Dar chiar și la un nivel ridicat de faimă, există mai mulţi oameni „faimoși“ decât erau 
cândva, datorită exploziei de canale media și a apetitului nostru pentru poveştile lor. Și îi 
devorăm pe toţi. Faima a devenit ea însăși un joc — o piaţă uriașă unde oamenii obișnuiți 
încearcă cu disperare să devină faimoși. Procedând astfel, ei devin faimoși pe jumătate, sau, 
dacă sunt norocoși, devin cu adevărat faimoși. 


Faima a devenit ea însăși un scop în sine. În adolescenţă, ne doream să devenim ceva: 
fotbalist sau vedetă rock sau consultant în management. Știam că îndeplinirea visului 
nostru putea presupune faimă și avere, dar nu doream să facem ceva numai din această 
cauză: ne doream să jucăm fotbal pentru a ne câștiga existenţa sau să performăm pe o 
scenă în fața a mii de oameni sau să ne bucurăm de fiorul nealterat al instituirii unui 
program de management revoluționar într-o companie bine cotată. 


Și acesta, pentru mine, pare să fie răspunsul în Orașul Faimei. Fie că îţi dorești să devii unul 
dintre cei faimoși, sau ești deja celebru în domeniul tău, sau ești Brangelina, fă ce-ţi place, 
continuă să faci ce-ţi place, fă-o de drag și nu te lăsa sedus de celebritate. Spune f**k it 
Faimei pentru că faima nu contează atât de mult și tu faci doar ceea ce-ţi place. 


Desigur, celebritatea poate fi încântătoare. Stima de sine creşte dacă toată lumea crede că 
ești grozav. Dar dacă convingerea cuiva că ești mare este unica sursă de stimă de sine, te-ai 
angajat într-o cursă periculoasă, deoarece lumea celebrităţii are în mod invariabil 
urcușurile și coborâșurile sale. 


SPUNE F**K IT VREMII 
Eu chicotesc când oamenii se plâng de vreme. 


In fiecare zi suntem înconjurați de lucruri care nu ni se potrivesc. Lătratul unui câine la ușa 
de alături, modul în care partenerul nostru ne ignoră în timpul micului dejun, blocajele din 


trafic în drum spre muncă, să-ți fie repartizat încă un proiect cu termen-limită strâns, să fii 
hărțuit de plictiseala de la birou... 


Și credem că putem exercita un control anume asupra acestor lucruri care ne dărâmă: am 
putea împușca câinele, i-am putea cere partenerului nostru să ne acorde puțină atenţie, să 
plecăm la lucru mai devreme, să refuzăm un proiect și să-i spunem plictiselii de la birou să 
meargă și să plictisească pe altcineva. 


Un mod foarte funcțional de a trăi într-o lume ciudată ar fi să încerci să schimbi ceea ce te 
enervează sau doar să accepti lumea așa cum este. Modul dificil de a trăi este să nu faci 
nimic în legătură cu ceea ce te enervează, și nici să nu accepti... așa ne petrecem zilele fiind 
enervațţi de lucruri în legătură cu care nu vrem să facem nimic. Și așa trăiesc cei mai mulți 
dintre noi. 


Dacă asta pare cumva disfuncțional, atunci, pentru mine, pare ilar de disfuncțional să încep 
să mă plâng de vreme. Deoarece acesta chiar este un lucru în legătură cu care nu putem 
face nimic. Oricum, cel puţin nu astăzi. Pe termen lung, vă puteţi muta în străinătate și vă 
puteți cumpăra o altfel de vreme, dar pentru moment asta e. 


Așa că spune f**k it vremii, oricare ar fi ea, mai ales într-o țară ca Marea Britanie. 
Relaxează-te prin vreme. Uită-te în sus la norii gri și gândește-te că este ca și cum ai trăi 
într-un recipient Tupperware. Bucură-te de sunetul ploii pe acoperișul mașinii. 
Ghemuiește-te aproape de foc într-o cârciumă când este frig. Șii absoarbe soarele ori de 
câte ori se ivește. 


SPUNE F**K IT MODULUI DE A FI O PERSOANĂ PAȘNICĂ 


Mult timp mi-am dorit să fiu o persoană pașnică și calmă. Imi amintesc cum scriam, acum 
zece ani, o listă cu lucrurile pe care mi le doream cel mai mult. In capul listei era Pacea 
(doar în caz că vă miră, pe locul doi era o motocicletă originală Chopper). 


Mi-am petrecut mulți ani în căutarea liniștii: practicând Chi Kung și meditaţia în fiecare zi, 
încercând să abordez problemele care mă nelinișteau, ajungând să cunosc oameni care 
păreau să trăiască în pace. Am găsit multă liniște prin practică, în special prin Chi Kung. Și 
mi-am imaginat că dacă aș munci doar un pic mai mult aș putea în cele din urmă să 
sfârșesc într-o stare perpetuă de Chi Kung (aceasta este o ușoară stare de transă în care ești 
complet relaxat și chi curge în jurul corpului tău). 


Mă imaginez ca un munte: activitate frenetică la suprafaţă, roci solide în măruntaiele lui. 


Mă imaginez ca fiind un călugăr taoist: blând şi calm, îndeplinindu-mi activităţile zilnice în 
pace şi înţelegere. Sau mă imaginez ca fiind asemenea prietenului meu Richard, care 
rămâne calm şi liniştit indiferent ce se întâmplă. 


Îmi imaginez că doar dacă aș lucra mai mult, până la urmă aș reuşi să rămân calm. Dar nu 
contează cât de mult am încercat, nu contează cât de mult am practicat și cât de mult mi- 
am analizat problemele, am continuat să construiesc ridicându-mă împotriva marii 
probleme din calea liniștii: eu. Chiar dacă aș medita trei ore, tot la mine m-aș întoarce până 
la urmă. 


Și ăsta sunt eu: pot fi pașnic și calm, generos și bun, centrat și echilibrat. Dar pot fi și stresat 
și anxios, supărat și agresiv, temător și nervos, egoist și rece. Am recunoscut, terapeutic, că 
era important să alung emoțiile negative. Dacă m-aș uita la ele destul de mult și le-aș lăsa 
să se reverse (într-un mediu sănătos, desigur), ele ar putea în cele din urmă să erupă și să 
nu mai existe. 


Apoi, într-o zi mi-am dat seama că ceea ce făceam nu era diferit de ceea ce făcuse mama 
mea mereu, și eu o judecasem atât de aspru: în calitate de creștin, ea privește partea ei 
„bună“ ca sacră și dumnezeiască și partea ei „rea“ ca păcătoasă, iar păcatul vine de la 
Diavol. Am avut întotdeauna probleme în a înțelege cum cineva poate să se uite la el și la 
calitățile sale și să creadă că ele provin de la o forță întunecată și diavolească. Atunci când 
mănâncă prea mult, ea consideră asta lăcomie, deci un păcat. 


Pentru cei mai mulți dintre noi este o corvoadă, dar pentru ea este un păcat. Ea își petrece 
toată viaţa încercând să se lupte cu forţa răului cu sabia luminii lui Dumnezeu. Dar Darth 
Vader € al păcatului este mereu acolo pentru ea, adesea sub forma unor batoane de pui la 
cuptor sau a unei prăjituri Foret Noir. 


Ca răspuns la aceste episoade perpetue ale creștinescului „Război al Stelelor“, am 
sărbătorit puterea fiinţei omenești depline. De la o vârstă fragedă, îmi place să fiu eu, 
indiferent ce se întâmplă. 


Apoi, am plecat cumva într-o călătorie liniştită. Și, da, într-o zi mi-am dat seama că a-mi 
dori să fiu pașnic și asemenea unui călugăr mă făcea să judec doar acele părţi din mine care 
nu erau așa. Eu făceam relaxarea, pacea și generozitatea drepte și sfinte în propriul meu 
mod. lar supărarea și egoismul greșite și păcătoase. 


Am încetat să mă mai judec. Și, drace, ce ușurare a fost! Ce ușurare este. 


Orice emoție pe care o simt este absolut în regulă, exact așa cum e. Dacă simt iubire și pace, 
este exact la fel ca atunci când simt teamă și anxietate. Asta este ceea ce acceptarea și ne- 
judecarea înseamnă cu adevărat. Nu poți spune: „În regulă, nu mă voi lăsa doborât de furia 
mea, bineînţeles că este mai bine să fii pașnic.“ Nu. Ambele sunt identice. Asta presupune 
non-judecare. Și există un fantastic efect secundar în a te accepta pe tine pentru ceea ce ești: 
vei începe să-i accepti pe alții pentru ceea ce sunt. 


Este posibil să nu se întâmple imediat, dar este clar că va începe să se întâmple. Și se 
întâmplă dintr-un motiv foarte simplu: atunci când judeci oamenii, nu îţi accepţi sinele în 
integralitatea lui. 


lisus însuși făcea aluzie la asta când a spus: „lubește-ţi aproapele ca pe tine însuți.“ Acum, 
eu știu că pe atunci el nu avusese privilegiul de a exersa teoria psihanalitică Gestalt, dar 
ratase o chestie a naibii de importantă: majoritatea oamenilor nu se iubesc deloc pe ei 
înșiși. Și ei nu se iubesc pe ei înșiși pentru că sunt atât de căcăcioși faţă de oricine altcineva. 


Îmi pare rău, lisuse, dar aș sugera că acesta ar fi un verset mai bun: „lubiţi-vă pe voi înșivă, 
fraierilor, apoi veți începe să-i iubiți și pe ceilalți, și toți ne putem aduna într-un mare 
festival hipiot, de iubire liberă, și să ne aruncăm sandalele și să ne frecăm bărbile unul 
altuia. Pace și iubire, fraierilor!“ 


Poate că lisus chiar a spus asta, dar bătrânii aceia închistați — Matei, Marcu, Luca și loan — 
au scos părțile bune. Probabil că Iuda şedea acolo fumând, ca un arbitru, spunând: Hei, 


fraierilor, ce ziceți despre ce a spus El despre celebrarea iubirii? Asta a rămas complet pe 
dinafară.“ 


Și Matei s-a întors și i-a tras un pumn. 


Iuda a protestat: „La dracu’, omule, a fost doar un gând.“ 


Și Luca stătea în picioare și l-a lovit tare în bilute. 


După asta, luda a tăcut. 


Poate că și tu vrei să fii calm și liniștit. Poate că vrei să fii o persoană bună și generoasă. 
Sau poate că vrei să fii o persoană nemiloasă și rece. Ori de câte ori definești limitele a ceea 
ce vrei să fii, vei face ca restul părţilor din tine să fie greșite, astfel încât nu vei realiza nimic. 
Chiar şi persoana care-și dorește să fie nemiloasă și rece va simţi din când în când dragoste 
și căldură, și va începe să-și dea singură șuturi pentru existenţa unor asemenea sentimente. 
Așa că spune f**k it la orice dorești să fii. Și fii exact cine ești. 


Nu trebuie să fii altcineva. Nu este nevoie să te dezvolţi sau să faci îmbunătățiri. Nu trebuie 
să fii ca altcineva. 


Ești în regulă să fii așa cum ești acum. Trebuie doar să simţi asta. Toate acele părticele din 
tine pe care tu nu le placi, de care ești stânjenit, toate sunt minunate. Ceea ce tu consideri a 
fi partea ta cea mai rea este exact aceeași ca și cea despre care crezi că este latura ta cea mai 
bună. Când ești nervos, anxios, gelos, crud, este la fel ca și atunci când ești calm, liniștit, 
generos și iubitor. 


Pentru că aşa eşti tu. Aşa sunt eu. Şi oricine altcineva de pe această planetă. Şi a pretinde 
altceva presupune să fondăm o religie cu motto-ul: „Sunt asta şi nu ailaltă, să ştii. Crede- 

ma. 


Căci aşa sunt toate religiile. Doar că ele mai adaugă încă un verset, care întotdeauna mă 
doboară, astfel că la final devine: „Sunt doar asta și nu aia, să știi. Cu adevărat. Și dacă tu 
ești ceea ce eu cred că nu sunt, atunci te înșeli. Și vei arde în iad pentru asta.“ 


Subiectul despre care discutăm aici presupune a fi holistic în adevăratul sens al cuvântului. 
Ca persoane complete, noi suntem multe lucruri. De fapt, ca persoană completă noi suntem 
totul. În calitate de persoană completă, eu simt fiecare emoție care a mai fost simțită 
vreodată de cineva. Și uneori le simt pe toate în aceeași zi. Pot chiar să le simt pe toate 
atunci când urmăresc un episod bun din „Coronation Street“. 


SPUNE F**K IT PARENTINGULUI 


Dacă nu ai copii, atunci este mai bine să treci peste această secțiune, deoarece mă voi 
adresa direct părinților. Și s-ar putea să te plictisești. Exact așa cum faci când unul dintre 
prietenii tăi are copii și nu vorbeşte decât despre scutece, vaccinuri, la care școli să fie 
înscris copilul și cât de drăguţ este micuțul lor când se cacă. Pleacă acum și revino la 
următoarea parte, te rog. Nu suport să te fac să treci prin asta. 


Și acesta este parentingul pentru tine, pe scurt. Cei care nu au copii nu pot înțelege cum 
este, nu-i aşa? Este imposibil pentru noi, părinţii, să înțelegem, înainte de a avea copii, cum 
va fi. 


Înţeleg că întregul proces a fost menit să îţi facă mai ușoară ideea de a avea copii în jurul 
tău. Ai la dispoziție nouă luni — nouă luni pline, asta-i aproape un an din viaţa ta —să 
începi să te obișnuiești cu ideea. Și există o mulțime de aspecte ale sarcinii care îți permit să 
te obișnuiești cu ideea de părinte: femeia se simte rău tot timpul, astfel că te obișnuiești cu 
mirosul; ea începe să sforăie, așa că te obișnuiești cu nopțile nedormite; ea nu poate face 
nimic riscant, deci te obișnuiești să stai acasă și să te uiţi la televizor decât să mergi prin 
cluburi și să te droghezi; ea se îngraşă, astfel încât te obișnuiești să ai mai puţin loc în pat. 


Dar nimic — nici măcar în aceste nouă luni — nu te pot pregăti pentru ceea ce înseamnă a 
avea copii. Noi avem doi băieţi, gemeni neidentici, Arco și Leone, care acum au 12 ani. La 4 
dimineaţa la o noapte după ce s-au născut, m-am trezit de o sută de ori ca să îl schimb pe 
unul dintre ei — ceea ce a fost o experienţă ciudată în sine, deoarece nimeni nu mi-a spus că 
nu se vor căca; ei bine, drace, un timp ei au făcut o chestie precum ciocolata topită. Deci 
iată-mă într-o lumină anemică de dimineaţă, obișnuindu-mă cu o nouă rutină de curăţat 
căcatul de pe trupșorul copilașului meu și punând înapoi plasa de protecţie din plastic, 
pregătit pentru următoarea „expulzare“. 


Și m-am uitat în jur și mi-am spus: „Nu, e-n regulă. Pot face asta. Da, sunt obosit. Dar pot 


face asta. O scot eu la capăt.“ 


Pe urmă mi-am dat seama că nu trebuie să trec prin asta doar în noaptea aceea. Nu era 
ceva asemănător cu a munci noaptea pe ultimii metri la un eseu pentru colegiu și să-l 
predau exact înaintea termenului-limită de la ora 10 dimineaţa și apoi să dorm câteva zile. 
Nu, nu, nicidecum. Cu siguranţă asta nu se va întâmpla doar o noapte. Asta avea să fie la 
noapte și mâine-noapte și noaptea de după și noaptea de după noaptea asta și tot așa. 


Și am gemut. 
Şi unul dintre băieții mei nou-născuţi a gângurit. M-am topit. 


Și de-a lungul următoarelor săptămâni am învățat că totul este proiectat să fie într-un 
echilibru perfect. ladul de neînchipuit din primele săptămâni, cauzat în principal de o gravă 
privare de somn, a fost perfect echilibrat de raiul absolut de a avea două asemenea ființe 
incredibile, dintr-odată cel mai important lucru din viața mea. 


Să fii părinte nu este nimic uimitor. Este imposibil să descrii dragostea pe care o simți 
pentru propriii tăi copii. Ea trece dincolo de orice altceva am trăit până atunci. Copiii tăi îţi 
reamintesc constant despre ce este vorba. Și știu că este un clișeu, pe care îl vom analiza 
într-un minut, dar este adevărat. 


În perioada în care scriam prima ediţie a acestei cărţi, băieţii noştri, care erau foarte mici, 
vorbeau în general în italiană. Brusc, unul dintre ei a început să mi se adreseze în engleză. 
Vorbea numai în engleză, ceea ce era un miracol. Inima mi se topea de fiecare dată când 
spunea ceva. lată o discuţie tipică. 


„Tati, ce faci, tati?“ 

„Scriu o carte.“ 

„O carte, tati? Unde este?“ 
„Este aici, aici înăuntru.“ 


„lnăuntru în calculator, tati?“ 


Li 


„Da, și într-o zi va fi o carte adevărată. 
„Pot să o văd, tati?“ 

„Da, asta e, aici.“ 

„Unde, tati?“ 

„Aici înăuntru...“ 


Primisem dintr-odată un dar pe care cei mai mulți părinți nu-l aveau: unul dintre copiii mei 
vorbindu-mi în propriul limbaj cu competenţă. Nu „câine“, „pisică“, „tati“, „mami“... ci „Eu 
fost la mare, tati, și joc în copac, tati.“ Pur și simplu era uimitor. 


Copiii mei înseamnă mult pentru mine. E posibil să însemne totul pentru mine. 


Așa că iată-ne aici, într-o carte despre a rosti f**k it, vorbind despre sensul care generează 
suferință și despre cum lucrurile nu par să conteze chiar atât de mult pe cât crezi tu... și 
creștem semnificația majoră irefutabilă a copiilor în viețile noastre. 


Aici trebuie să subliniem ceva: o asemenea semnificaţie nu e greşită. Unele lucruri vor conta 
întotdeauna pentru tine şi pentru mine. Nu trebuie să te simţi rău, pentru că odraslele tale 
contează mai mult pentru tine decât restul lumii. 


Dar copiii îți dau o perspectivă asupra lumii tale de sensuri. Nu este posibil să anticipezi 
cum va fi să ai copii, deoarece este imposibil să înţelegi cât de mult lumea ta de înțelesuri 
se poate schimba. 


Numai la câteva săptămâni după ce ai primul tău copil sau copii, nu poți să-ți imaginezi 
cum era să nu ai copii. Nu poti să-ți imaginezi ce ai făcut cu timpul tău. Nu poti să-ţi 
imaginezi de ce te îngrijorai de lucrurile de care obișnuiai să te îngrijorezi. 


Să ai copii înseamnă o mare Mașină a Perspectivei. Lucrurile care contau pentru tine 
înainte, care aveau înțeles pentru tine, tind să cadă cu umilinţă în genunchi și încep să se 
târască apologetic pe ușă, recunoscând copleşitoarea semnificație superioară a nou- 
sosiților. 


Totul se schimbă. Și asta demonstrează că înțelesurile nu sunt bătute în cuie. Ele se rotesc și 
se schimbă. La o lună de la nașterea băieţilor noștri, am spus f**k it carierei care mai înainte 
era importantă pentru mine. Nu mai însemna nimic pentru mine. Și am mers așa mai 
departe. 


Deci, faptul de a fi părinte implică un nivel firesc de f**k it. Credem în mod firesc f**k it 
despre lucrurile care înainte aveau importanță pentru noi. Femeile care înainte își iroseau 
timpul preocupându-se de felul în care arătau și de vestimentaţie sunt văzute în afara 
cafenelei în pantaloni lăbărțaţi, îmbrăcate ca vai de lume. Șefii industriei care aveau 
reputaţia de a nu suferi proştii sunt văzuţi bucuroși în parcări însorite distrând bebeluşi 
gânguritori cu tot felul de zgomote și făcând mutre ciudate și, arătând, desigur, ca niște 
proști. 


Să fii părinte îți dă o perspectivă unică asupra a ceea ce înseamnă să spui f**k it la o 
mulțime de lucruri din viața ta. 


Dar ce spui despre parentingul în sine? 


Primul aspect al parentingului este că totul este nou și greu. Să ai grijă de copii este o 
muncă foarte grea. Și nu te duci la colegiu ca să deprinzi asemenea abilități. Nici măcar nu 
te duci la cursuri de seară. Nu ai decât nişte cursuri antenatale (de ce nu le schimbă 
numele? Asta poate să deruteze oamenii: de ce ar trebui să merg la cursuri ținute de nişte 
oameni care sunt „antinatali“? Eu vreau să vorbesc cu oameni care sunt pronatali, pentru 
Dumnezeu. Nu este un start bun, nu-i așa?). 


Cu toate astea, aceste cursuri acoperă doar sarcina și nașterea. Cel mai bun lucru pe care îl 
primeşti este un curs zdrobitor despre cum să faci față primei zile: de exemplu, schimbarea 
scutecelor și cum să-ți tii copilul. 


Este cam ca astronauții care fac cursuri de seară de predecolare și învaţă totul despre 


pregătirea pentru decolare. „Acum, ţineţi minte, decolarea ar putea fi dificilă pentru voi 
toţi, trebuie să vă ajutaţi unul pe celălalt, să aveți grijă unul de altul. Și nu uitaţi să aveţi 
geanta de decolare pregătită pentru orice eventualitate. Asiguraţi-vă că aveți pijamale, 
niște lenjerie intimă de schimb și tabletele antigravitaţionale pentru combaterea grețurilor. 
Lucrul cel mai important este să vă bucurati de asta. Decolarea este un proces minunat, 
unul de care vă veți aminti tot restul vieţii.“ 


Ceea ce este foarte bine, dar ce se întâmplă odată ce sunt în spațiu? 


„Houston, mă auzi? Aici Apollo 21; repet: Apollo 21.“ 
„Legătura este bună, Apollo 21. Asta a fost un fel de decolare. 
Noi bem șampanie aici, jos, și ne îmbrățișăm, Apollo 21.“ 
„Le-aud, Houston. Dar, Houston...“ 


„Da, Apollo 21...?“ 


„Acum ce facem?“ 
„Hmm, ce vrei să spui, Apollo 21?“ 


„Ei bine, sunt o grămadă de, să zicem, cadrane și întrerupătoare și alte chestii, și de fiecare 
dată când îmi dau jos centura de siguranță încep să zbor peste tot, și nu pot să mă cac fără 
să încep să plutesc prin jur ca într-un futut de film SF... Ce dracu’ se întâmplă aici sus, 
Houston?“ 


Asta înseamnă să fii proaspăt părinte. Singura pregătire pe care te-ai gândit că se 
presupunea să o faci pentru perioada postnaștere a fost să zugrăvești camera copilului în 
culori luminoase și să cheltuiești o avere pe chestii pe care nu le doreai cu adevărat. 


După două zile de haos, eşti pe Amazon, cerând ajutor. Din fericire, asta s-a întâmplat 


înainte, așa că o persoană preocupată a scris cartea Filozofia F**k it, sunt părinte, ce dracu' 
mă fac acum? și paginile sunt laminate ca să nu distrugi cartea cu pipi, vomă sau căcat 
lichid. 


Aşa că citeşti cartea și o simți în profunzimea ta în mod direct și iată ce se întâmplă: Ori de 
câte ori suntem nesiguri de ceva, se creează un gol. Și dacă nu trăiești într-un laborator de 
știință unde este posibil să creezi vid în tuburi de sticlă scoțând aerul afară înainte de a le 
sigila și de a le păstra astfel, atunci vidul tău va încerca să absoarbă tot felul de chestii. 


Și ce crezi? Lumea întreagă vrea să îți umple golul. Deoarece toată lumea crede că știe totul 
despre parenting. Și ei cu siguranță cred că știu mai multe decât știe obositul de tine. 


Și începi să primești tot felul de sfaturi. 


Vei primi sfaturi de la părinţii tăi, de la alte mame, de la oameni de pe stradă, de la 
personalul medical, de la guvern și chiar de la biserică. 


Cred că acordarea de sfaturi nesolicitate noilor părinți este o formă de intimidare: îi prinzi 
în punctele lor cele mai vulnerabile și apoi îi bombardezi cu informații. 


Dar asta fac golurile: ele atrag chestii care vor să le umple. 


Aşa că este o idee bună fie să îţi sigilezi vacuumul sau cel puţin să pui un filtru la gaura 
care absoarbe chestii. 


Dacă sigilezi golul, asta trebuie să faci: trebuie să îți dai seama că absolut orice părinte a 
străbătut o asemenea cărare nesigură, gândindu-se că nu știe nimic. Așa că merită să te 
relaxezi la acest sentiment. Și atunci trebuie să accepti că tu într-adevăr știi multe din 
chestiile de bază: știi cum să-ți schimbi copilașul, să-ţi consolezi pruncul, să-l hrănești și să- 
l îmbraci. 


Și asta — cel puţin pentru o vreme — este tot ceea ce trebuie să știi. 


În rest, poţi să te prefaci. Spune f**k it bombardamentului de sfaturi și idei despre rutină și 
tipare, despre dormit, și fă ce crezi că este mai bine. Sfaturile pe care le primești despre o 
mulțime de lucruri legate de bebeluş sunt chiar sfaturile la modă în acel moment. Luna 
viitoare se vor schimba. Și riști supunând cea mai dragă ființă unei teorii care va fi în 
curând înlocuită de o alta. 


Noi amândoi știm că — dacă există dubii — este mai bine să ne încredem în instinctele 
noastre decât într-un expert. Și asta este valabil în toate domeniile vieții: cel mai bun expert 
pe care îl vei găsi vreodată în toată lumea este propriul tău instinct. 


Dacă preferi să pui un filtru la ceea ce este absorbit de golul tău de nesiguranță, atunci te 
rog să ai încredere în filtrul tău. Filtrul este acolo pentru a-ți permite să compari ce ţi s-a 
spus cu ceea ce crezi tu că este corect. 


Dacă ţi s-a spus că pentru ca micuțul să nu mai tipe noaptea ar trebui să-i dai Calpol sau 
Nurofen pentru copii și nu ti se pare în regulă, atunci nu o face. 


Pentru proaspeții părinţi, boala la bebeluşii lor poate fi înfricoșătoare. Dar dacă am simtit 
vreodată nevoia de a primi sfaturi de la doctori și ei au prescris un medicament, noi am 
întrebat întotdeauna ce se va întâmpla dacă nu îl folosim? 


Răspunsul e de obicei ceva de genul: „A, păi, s-ar putea simți puțin mai rău vreo două zile.“ 
Sau „Păi, ar putea să dureze puțin mai mult până își revin.“ Așa că folosește filtrul cu 
înțelepciune. 


Motivul pentru care ești atât de anxios în legătură cu nou-născutul tău — că este atât de 
vulnerabil — este motivul pentru care trebuie să fii foarte grijuliu cu ce bagă în gură. Dacă ai 
dubii, încrede-te doar în tine. 


Bineînțeles, partea grea cu încrederea în tine este că, dacă greșești, nu poți să dai vina pe 
altcineva. Dar asta înseamnă să-ţi asumi responsabilitatea. 


Mulţi oameni preferă să paseze responsabilitatea pentru ei și copiii lor altor oameni, astfel 
încât să poată să dea vina pe altcineva dacă ceva merge rău. 


Dar, în final, să blamezi pe cineva nu te va face să te simţi mai bine. Nu te va duce nicăieri: 
doar te va face să te simți prost pentru că ai crezut în cineva doar pentru că purta un halat 
alb. Dacă te ajută, cumpără-ți un halat alb și încrede-te în tine. 


Următorul lucru despre parenting te va surprinde: majoritatea părinţilor sunt speriaţi de 


copiii lor. Acum, nu mă refer la un Damien din The Omen. Z 


Nu sugerez că oamenii se minunează că au zămislit un mesager din Lumea Subterană. 


Nu, altceva vreau să spun: tema derivă din experienţa și din anticiparea durerii. Și există 
multă durere pentru părinţi legată de copiii lor. Și există multă teamă la început. Dar am 
vorbit destul despre început. Să aruncăm o privire la creșterea și educarea copiilor imediat 
ce au depășit etapa involuntară a spârcâirii. 


Deci pentru a vedea ce te va speria la copiii tăi, uită-te numai la ceea ce fac ei ca să-ţi 
provoace suferinţă: 


e Oiau razna, își pierd cumpătul. 

e Spun „nu“ atunci când le cerem să facă ceva. 

e Se comportă urât în restaurante și în alte spații publice. 
e Fac întotdeauna ca racheta când tu îţi dorești liniște. 


e Vor întotdeauna să le cumperi ceva nou. 


Aşa că, inconştient sau conştient, vei ajunge să te temi de copiii tăi. 


Și asta facem noi cu acea teamă: încercăm să ne controlăm copiii. Impunem disciplină și 
limite și îi învăţăm că este bine să facă unele lucruri și nu este bine să facă alte lucruri. li 
forțăm să stea cuminţi în restaurante. 


Le spunem că trebuie să facă liniște când tati își citește ziarul. Ţipăm la ei dacă sunt mârâiţi. 
Și îi amenințăm când fac ceva ce noi nu dorim să facă. 


Și întreaga societate va sprijini abordarea disciplinară a parentingului. Pentru că oricine se 


teme de ce ar putea copiii să facă. 


Este ca și cum copiii ar fi nişte monștri (de câte ori nu aţi auzit părinți spunând: „Oh, este 
un monstru mic“), care se pot întoarce și ne pot mânca oricând. Copiii sunt ființe frumoase, 
inocente și pure. Nimic din ceea ce face un copil nu este greșit. Problema este că noi credem 
că este greșit ceea ce fac ei. Un copil nu poate niciodată să greşească. 


Deci, este timpul (cel puţin pentru voi) să spuneți f**k it acestei frici. Și iată de ce: 


e Cu cât încerci să-ți controlezi mai puțin copiii, cu atât mai mult ei își vor purta singuri 
de grijă. 


e Cu cât îi disciplinezi mai puțin, cu atât mai bine (în general) se vor comporta. 


Acesta este un mod minunat de a avea grijă de copii, pentru că presupune un efort mult 
mai mic. Dacă ai încercat să îţi înveţi copilul (sau copiii) să stea liniștit la masă, știi ce dificil 
de „controlat“ poate fi. Copiii sunt o forță a vieţii brută. Uneori ei vor să alerge și să se 
joace, alteori vor să se odihnească. Așa este și viața. Există noapte și există zi. Există odihnă 
și există joacă. Și copilului — ca și vieţii — dacă încerci să îi impui să stea liniștit atunci când 
el vrea să se miște, atunci te-ai angajat într-o luptă. 


Este mult mai ușor să urmezi ritmul lor decât să încerci să-l impui pe al tău. 
Când te dai la o parte din calea copiilor, ei depăşesc greutăţile foarte ușor: 


e Un copil lăsat singur va înceta repede să mai ţipe și va fi din nou liniștit. 
e Un copil lăsat singur va înceta curând să mai plângă și va fi din nou vesel. 


e Un copil lăsat singur va înceta să mai dea ture prin restaurant și va veni să mănânce 
din nou. 


Și aici, când spun „singur“, nu mă refer la a-l lăsa singur propriu-zis, ci la a nu încerca să-l 
controlezi. 


Și încercaţi să faceţi mai puțin decât mai mult. Dacă sunteţi pe punctul de a vă opri copilul 
de la a face ceva sau să îl puneti la locul lui, retrageți-vă numai și întrebați-vă dacă merită 
să așteptați de data aceasta și să vedeţi ce se întâmplă dacă nu o faceți. 


Dacă urmaţi o asemenea schemă de efort și intervenţie, invariabil veţi primi critici de căcat 
de la ceilalți oameni. Vă veţi alege cu priviri dezaprobatoare în restaurante și în magazine. 
Și depinde de voi dacă decideti că e doar critica lor de căcat sau e ceva justificat (de ex. 
trebuie să fie al naibii de deranjant aici în Savoy să lași copiii să meargă pe masă îmbrăcați 
ca Spider-Man). 


Și dacă vă spuneţi „Mda, sigur, sună grozav în teorie, dar sunt sigur că în practică este un 
coșmar“, ascultați aici: în cele din urmă, în calitate de părinți, noi nu știm, noi doar simțim. 
Și tot timpul, simţul nostru de părinţi ne îndeamnă să ne lăsăm copiii să fie ei înșiși. 


Intr-o vară în care băieții erau liniștiți în camera copiilor, am participat la o petrecere de 
înălțare de zmeie. În timp ce stăteam cu profesoara lor, ea a întrebat: 


„Ce faceţi cu Arco și cu Leone?“ 
„Ce vreţi să spuneţi?“ 

„Care este secretul?“ 

„Adică...“ 


„Păi, sunt copiii cel mai binecrescuțţi din școală. Nu am avut niciodată vreo problemă. Ei 
chiar ne aduc aminte când trebuie să facem unele lucruri.“ Asta chiar a fost o surpriză 
pentru noi. Nu le spusesem niciodată că se comportă „bine“ sau „rău“. Atunci, ca și acum, 
am încercat să nu-i judecăm sub nicio formă. Și iată că ajunseseră să fie lăudați pentru 
„bună“ purtare. 


Aşa că nu trebuie să fiți speriați de copiii voştri; acceptaţi-i aşa cum sunt și lăsaţi-i să fie 
liberi. 


Puteţi să controlaţi copiii în aceeaşi măsură în care puteţi controla viața. Cu alte cuvinte, 
nu puteți (foarte ușor). 


A spune f**k it parentingului înseamnă a renunţa la ceea ce sunt copiii. 


Așa cum a spune f**k it vieţii presupune renunțarea la ce înseamnă viaţa. Și cele două 


lucruri sunt practic similare. 


Deoarece copiii sunt neprihăniţi, energia pură a vieții. Dacă te-ai obișnuit să spui f**k it 
felului în care sunt odraslele tale, în toată joaca lor, în îmbufnarea lor, în strigătele și 
gingășia lor, vei învăţa foarte repede cum să spui f**k it vieţii. 


SPUNE F**K IT AUTOCONTROLULUI ȘI DISCIPLINEI 
OK, astăzi voi scrie secțiunea despre autocontrol și disciplină. 


Dar, mai întâi, mă voi plimba și voi înota. Apoi voi lua un mic dejun pe bază de fructe. Și 
astăzi nu voi mânca deloc pâine. Și poate diseară voi sări peste cină. Da, voi posti până 
mâine la prânz. Asta ar trebui să mai reducă puţin din celulită. Credeam că dacă voi reuși 
să înot zilnic până la ziua mea, poate câte 50 de lungimi de bazin în fiecare zi, voi arăta 
puțin mai bine în, ei bine, costumul lui Adam. 


Deși poate că va fi cam plictisitor să fac în fiecare zi același lucru. Știu: voi merge pe jos o 
oră pe zi, apoi voi înota în următoarea oră. Și îmi voi acorda o zi liberă pe săptămână. Și 
chiar voi încerca să mă trezesc înainte de ora 7 dimineaţa în fiecare zi. Și primul lucru pe 
care îl voi face când mă voi trezi va fi să beau o ceașcă cu apă fierbinte cu lămâie. Asta cică 
ar curăța ficatul. Și poate dacă aș rămâne la un singur pahar cu vin pe seară, și asta ar ajuta 
la curăţarea ficatului. 


Drace. Aproape că uitasem. Despre ce este partea asta? Autocontrol și disciplină? Ptii, dar 
ce știu eu despre asta? 


Ce știu eu știți și voi: minților noastre le place ideea de autocontrol și disciplină. Ne place 
ideea de îmbunătăţire, sau de mai bine a sinelui nostru, sau de a fi în formă, și mai slabi sau 
mai deștepți, sau mai realizați. 


Și credem că autocontrolul și disciplina ne ajută întotdeauna să obţinem aşa ceva. Mă rog, 


mințile noastre cred asta. Și micul monolog de mai sus este ceea ce se întâmplă de obicei în 
capul meu. Chiar dacă ar trebui deja să știu mai bine de pe acum, de asta este preocupată 
încă mintea mea. Adoră ideea de a face ceva la un moment dat, consecvent, în fiecare zi, 
până când intervine o schimbare importantă. 


Deci partea cu f**k it aici este că această chestie probabil se va derula în capul tău ad 
infinitum. Poţi să zaci pe un pat de spital, la vârsta de 87 de ani, incapabil să te mişti, 
înconjurat de pungi ca să-ţi țină laolaltă toate alea, gândind: De-aș putea să mă ridic și să 
merg la cantină o dată pe zi, aș putea să dau cu piciorul în chestia asta. Aș putea fi în formă 
de Crăciun. Și trebuie să nu mai mănânc tartă cu melasă, ar trebui să cer în loc o salată de 
fructe. Așa, o să-mi curăț intestinele și ele o să funcționeze din nou. Și poate ar trebui să-i 
cer lui Derek să aducă acele casete franțuzești — ar fi minunat să învăţ o limbă străină. 


SUS 


Sau poate că nu. Poate că ăsta este lucrul bun în legătură cu vârsta. Poate că învăţăm atunci 

ce ar trebui să învăţăm mult mai devreme: nu contează și nu merită. 


Totuși, acum să presupunem că mintea ta intenționează să facă chestia asta o bună 
perioadă de timp. Spune-i f**k it, și las-o să se împace cu asta. Gândește-te la ea ca la joaca 
unui câine cu mingea în colțul grădinii — lasă-l în pace să se joace. Dacă se cacă pe begoniile 
tale, trage-i o muștruluială zdravănă, dar în rest, lasă-l să se joace. 


În ce privește restul minții, ia gândește-te la asta: 


Porcăria cu autocontrolul și disciplina este că, oricum, de obicei nu funcţionează atât de 
bine pentru cei mai mulți dintre noi. (Dacă faceţi parte din SAS — îmi închipui că sunteți 
foarte bun la aşa ceva și că funcționează foarte bine pentru voi —, de ce nu săriți peste 
secţiunea asta? Îmi pare rău că v-am plictisit; vă rog să nu vă supăraţi. Efectiv este pentru 
ființe mai slabe. Scuze.) 


Nu trebuie să vă spun eu cum funcționează. Cunoaşteţi deja numeroasele planuri 
abandonate pentru exerciții fizice, diete și cursuri de seară. 


Unii oameni chiar pot să facă o afacere din faptul că folosirea autocontrolului și disciplinei 
nu funcționează. 


Întotdeauna am vrut să văd planul de afaceri al unei săli mari de fitness precum Fitness 
First (sunt supărat pe chestia asta). Mi-ar plăcea să știu câţi din cei care se înscriu în 
ianuarie cred că o să vină încă la sală în iunie. Este o idee fantastică de afaceri. Pui pe toată 
lumea să se înscrie la o treabă lunară (și îi faci să accepte plata prin debit direct — cel mai 
bun mod pentru a face asta) în momentul în care toţi sunt precupaţi să-și facă planuri 
pentru a-și îmbunătăți condiţia fizică de-a lungul anului. 


Și în decurs de o lună, pentru 80 la sută din ei, viața a preluat conducerea și abia dacă îi mai 
vezi în restul anului. 


Angajează doar mai mult personal în ianuarie, închiriază eventual încă două aparate, și te- 
ai scos. Și vei continua să încasezi 100 de lire pe lună. 


Frumusețea — absolut genială — a acestei afaceri este că 80 la sută din persoane nu ajung la 

mijlocul lui februarie și-şi spun: „Să mă ia dracu'“. Fac asta în fiecare an. Pornesc cu cele 
mai bune intenţii și în decurs de patru săptămâni nu mai calc pe la sală. Imi voi anula 
înscrierea astăzi și nu voi mai fi atât de prost încât să mă mai întorc acolo. Dacă chiar voi 


avea chef să fac mișcare, voi ieşi din casă și mă voi plimba.“ 


Toţi spun: „Trebuie să mă întorc la sala de fitness săptămâna viitoare. N-am mai fost de 
două săptămâni. N-ar trebui s-o las baltă. Nu pot să renunt. Trebuie să merg de trei ori pe 
săptămână și să mănânc mai puţin... bla, bla, bla.“ 


Foarte mulți oameni acceptă să plătească cele 100 de lire sterline pe lună, deoarece nu vor 
să admită că au eșuat. Nu vor să recunoască faptul că nu au autocontrol sau disciplină. Este 
un mod scump de a te face să te simți puțin mai bine fără a face mișcare. Este precum 
cumpărarea unei minciuni: „Am abonament la o sală de fitness, deci acolo trebuie să se 
întâmple ceva.“ Aș prefera să cumpăr o insignă de o liră și jumătate pe care scrie: „Știţi, eu 
fac mișcare“ și pe care o pot purta tot timpul. lată o modalitate mai ieftină de a cumpăra 
minciuni. 


Sunt fericit să spun că — cu ani în urmă —- am spus f**k it sălilor de fitness. Momentul a 
rămas foarte viu în mintea mea. Mă aflam pe unul dintre stepperele acelea. Făceam asta de 
două săptămâni și începeam să fiu destul de bun pe respectivul aparat. 


Şi n-am mai făcut-o. 


Cu fiecare şedinţă, făceam progrese, și în curând puteam să urc echivalentul Everestului la 
fiecare prânz. 


Apoi, brusc, de parcă puterea a trecut prin stepper direct în corpul meu, m-am uitat în jur și 
am văzut totul cu alți ochi. Era ridicol: toată lumea din sală, prefăcându-se că vâslește sau 
că aleargă sau că urcă dealuri sau că ridică bușteni. Toţi uitându-se la MTV și încercând să- 
și spele creierii pentru a nu realiza absurdul a ceea ce făceau. 


Am apăsat pe butonul STOP. 


Când cele două suporturi de picioare s-au lăsat încet în jos, mi-am luat sticla de apă şi m- 
am îndreptat calm spre vestiar. Am făcut un duş. Şi atunci am ştiut că nu aveam să mai pun 
piciorul într-un loc atât de absurd. 


Totuși, această secţiune nu este sponsorizată de Fitness First. Chiar dacă am folosit numele 
lor, nu le susțin cauza. Dar le admir planul de afaceri. Orice încercare pe care o faci ca să te 
controlezi — pentru a-ți impune disciplina — poate genera tensiune. O tensiune cu care de 
obicei nu poti trăi. Și dezamăgirea cu care te confrunți când nu te ridici la nivelul 
aşteptărilor tale este şi mai supărătoare decât frecvenţa cu care te dezamăgești. 


Așa că spune f**k it la tot. La dracu’, fă doar ce vrei să faci. Încearcă să nu-ți stabilești sarcini 
zilnice ca să fii mai în formă sau mai slab, sau mai deștept (deși toți încă o mai facem, 
desigur). Imediat ce scapi de tensiunile acestor așteptări autoimpuse, te vei simți mult mai 
liber. Și când te vei simti liber, vei fi mult mai receptiv la ceea ce vrea corpul tău: 


e Vei avea chef de exerciţii fizice atunci când te vei simți plin de energie. 
e Vei vrea să lenevești în faţa televizorului, când eşti stors de puteri. 

e Uneori vei avea chefsă mănânci mâncare sănătoasă. 

e Altă dată vei avea chefsă mănânci mâncare nesănătoasă. 

e Uneori vei avea chefsă te oprești din mâncat când ești sătul. 


e Jar alteori vei avea chef să mănânci până ti se face rău. 


Așa-i viața. Nu te mai opune. 


Remarcabil este faptul că atunci când nu te împotrivești cursului firesc al vieții, cel mai 
probabil vei face mai multă mișcare decât făceai când aveai abonament la sală. Și, probabil, 
vei mânca mai sănătos decât atunci când consultai un nutritionist. Și, probabil, vei mânca 
porții mai mici decât atunci când ţineai o dietă ridicolă. 


Așa trăiesc eu. Și sunt mai în formă. Am aceeași greutate. Și continui să mă implic în tot 
felul de lucruri ca un copil. In cazul meu funcționează. 


Dar nu-mi doresc ca voi să mă urmați. Asta nu v-ar face deloc bine. Vreau ca voi să urmați 
viața. 


SPUNE F**K IT PLANURILOR ȘI OBIECTIVELOR 
Planuri și obiective. 


Un obiectiv este fratele geamăn al unui plan. Planul visează la ce vrea el să facă; atunci 
obiectivul începe să se concentreze și stabilește unele termene-limită pentru îndeplinirea 
respectivelor lucruri. Ele sunt o echipă foarte populară și multor oameni le sunt pe plac și 
se folosesc de serviciile lor. 


Planurile și obiectivele sunt grozave 


Întotdeauna am fost pentru întocmirea de planuri și stabilirea de obiective pentru mine 
însumi. Întotdeauna am fost pentru întocmirea de liste de lucruri pe care trebuie să le fac și 
am fost de acord cu stabilirea de obiective pentru diferite lucruri din viaţa mea. 


Când te hotărăști să faci ceva, indiferent ce, este bine să-ţi faci un plan pentru a reuși să-ţi 
fixezi niște termene-limită pe care să le respecţi. Funcţionează. 


Problema pentru majoritatea oamenilor este că ei nu știu ce vor. Au dorinţe vagi — să facă 
ceva „creativ“ sau „să câștige mai mulți bani“ sau „să fie liberi“, dar nu pot efectiv să 
precizeze cu exactitate ce vor. Așa că trec de la un lucru la altul, bucurându-se de unele 
momente și urându-le pe altele, dar negăsind niciodată cu adevărat împlinirea sau succesul 
(orice ar însemna pentru ei). 


Să nu știi ce vrei cu adevărat în viață este similar cu a merge în magazinul tău local DIY £ și 


să stai în mijlocul unor rafturi pline cu tot felul de chestii, fără să știi pentru ce ai venit. Te 
plimbi puțin prin jur și apoi te duci la biroul de informații. Stai acolo în picioare până când 
cineva te bagă în seamă în cele din urmă: „Cu ce pot să vă ajut, domnule?“ 


Și tu te uiţi pierdut la individ. „Aăăăăăă... căutam... ăăăăă... speram că... nu prea știu ce 
caut, de fapt... Mi-aţi putea recomanda ceva, vă rog?“ 


Sună ridicol. Dar este exact modul în care trăiesc o mulțime de oameni. Și ce se întâmplă în 
vieţile lor este că femeia din spatele biroului de informații este total pe dinafara sistemului 
de Relaţii clienți și anunţă: „Atenţie, tot personalul, îl avem pe domnul L. Ooney ? la 
informații; repet: L. Ooney la informații. Putem să îi acordăm asistență, vă rog?“ Nu. De 
fapt, ea se uită la tine cu simpatie și spune: „Păi, dacă aș fi în locul dvs., aș începe cu niște 
vopsea și o pensulă. Înfrumusețați-vă puțin căminul, apoi poate reveniti pentru un burghiu 
și niște rafturi.“ 


Când nu știi ce vrei cu adevărat în viață, lumea te compătimeşte și-ți presară drumul cu tot 
felul de sugestii. De obicei însă, acestea nu au nicio relevanţă pentru ceea ce faci tu, 
deoarece nimeni nu știe ce vor ei (ca și tine). De aceea este greu cu o viață încununată de 
succes (orice ar însemna ea pentru tine) când nu știi ce vrei. Un mesaj foarte vag este trimis 
lumii, iar tu primești înapoi doar o chestie vagă și nepotrivită. 


Desigur, este cu totul altceva dacă te duci la biroul de informații, îți scoţi lista și spui: „Bună 
ziua, m-aţi putea ajuta să găsesc şuruburi de 2 inci, ţevi laterale, încărcător pentru o mașină 
de găurit și vopsea verde?“ (Dar cine nu face DIY?) Vă rog lăsaţi-mă să termin. 
Presupunând că aceste lucruri există în magazin, după ce tocmai a avut de-a face cu L. 
Ooney, asistenta este fericită să te îndrume ca să găsești ce-ţi trebuie. 


Așa funcţionează lumea. Atunci când eşti foarte concentrat asupra a ceea ce-ţi doreşti, 
lumea tinde să te ajute să obţii respectivele lucruri. 


Nu scrie în Biblie „Cere și ți se va da“? Așa că, presupunând că asta se referă la tine şi nu la 
nişte scoțieni tâmpiţi de pe stradă, distracţie plăcută dacă începi să-ţi faci planuri (și să-ţi 
stabileşti obiective). 


Desigur, Biblia mai spune: „Și capra va trăi cu omul și omul va fi fericit.“ In zilele noastre 


însă cine mai are nevoie de capre pentru a fi fericit? In prezent putem cu toții să fim fericiți 
cu caprele noastre sătule. Ele sunt mult mai curate și, atât timp cât nu mănâncă arbuști 
țepoși, poţi să ai o relaţie fără probleme. 


Așa că nu luaţi de bun tot ce se zice în Biblie. Și asta e valabil și pentru ce spun eu. Ai de 
ales. Aceasta este calea spre înțelepciune. 


Ca să ai o viață plină de succes, atunci, este o idee bună să stabileşti ceea ce vrei cu 
adevărat. Apoi pune laolaltă niște planuri. Apoi stabilește niște obiective. Sunt o mulțime 
de cărți despre asemenea lucruri. Așa că poate primul tău plan poate fi să cumperi unul 
dintre aceste volume. Și primul tău obiectiv poate fi să-l cumperi sâmbăta și să-l citești 
sâmbăta următoare. Dar mai întâi citește pasajul următor. 


Planurile și obiectivele sunt gunoaie 


Exact din același motiv pentru care planurile și obiectivele sunt bune pentru viața voastră 
sunt deopotrivă și o nenorocire. Când îţi faci un plan și îţi stabilești un obiectiv, viaţa tinde 
să se îndrepte spre acel punct. Devii foarte concentrat pe ceea ce încerci să realizezi, iar 
viața face la fel, la rândul ei. În această încercare globală de a-ți atinge obiectivul blochezi 
de fapt toate celelalte posibilități. 


Imaginează-ți că te uiţi în calculator la o fotografie cu Trafalgar Square aglomerată. Este o 
zi însorită și toată lumea pare să se simtă bine. Dintr-odată începi să fii atent la un detaliu: 
foloseşti funcţia de mărire pentru a începe să te concentrezi pe o singură persoană — un om 
care se uită într-una dintre fântâni. El pare pierdut și pare să nu-și dea seama ce se petrece 
în jurul lui. Și tu continui să mărești mâna lui dreaptă. Acolo găsești un tatuaj al unui 
simbol ciudat. Te holbezi la el și te întrebi ce poate însemna. Printezi imaginea mărită și o 
lipești pe perete ca să te gândeşti la ea. 


Și asta facem când suntem atenţi la ceva. Nu contează cât de fascinant este lucrul asupra 
căruia ne concentrăm, trebuie neapărat să le excludem pe toate celelalte. Tu nu te-ai oprit 
să te uiţi la ce făceau oamenii în ziua aceea. Nu ai remarcat reflexia luminii în apa fântânii. 
Nu ai remarcat spectacolul câinelui care levitează (în premieră mondială) și nu ţi-ai văzut 
nevasta sărutându-se pasional cu cel mai bun prieten. 


Fiecare moment are un potențial infinit. Fiecare clipă nouă pentru tine conţine posibilități 
pe care nu ți le imaginai. Fiecare zi este o pagină albă pe care ai putea să o umpli cu cele 
mai minunate reprezentări. 


Problema cu planul este că umpli pagina goală a unei zile noi cu o listă „cu lucruri de 
făcut“ înainte să ajungi acolo. Și dacă nu ești atent, nu va mai rămâne loc și pentru altceva. 


Un plan, mai ales unul foarte bine ţintit, limitează posibilitățile viitorului la doar două: fie 
lucrurile merg conform planului, fie nu (și ești dezamăgit). Pentru asta, desigur, mulți 
dintre noi ne facem planuri: suntem speriați de posibilitatea infinită și preferăm să trăim cu 
ceea ce știm și cu ceea ce ne simțim în siguranţă. Dar dacă poţi să spui f**k it spaimei de 


posibilități și neprevăzut £ , atunci viața ta se poate deschide cu adevărat. 


Ne trăim vieţile trăgând după noi în fiecare clipă mizeria din trecut și așteptările noastre 
limitate din viitor. Aducem în prezent toate fricile noastre, opiniile noastre, complicațiile 
noastre, limitările noastre (ale noastre și ale altora) și planurile făcute anterior. Fără oricare 
dintre aceste lucruri, prezentul este deschis și desăvârșit. Suntem liberi într-o lume liberă și 
îmbelșugată care răspunde libertăţii noastre cu daruri și binecuvântări neașteptate. 


Și da, bineînțeles, acest paragraf tocmai l-a contrazis pe ultimul. La început, eu vreau ca voi 
să vă faceți planuri, chiar vă încurajez să cumpăraţi această carte... apoi vă spun să 
renunţaţi la planuri pentru a avea o viaţă liberă. 


Aveţi încredere în mine. Eu știu încotro ne îndreptăm. Așa că nu tipati când vă sugerez... 
Să încercăm să ne luăm mâinile de pe volan 
e timpul pentru o poveste. 


Ne aflăm în vacanţă la familia Butlin în Skegness, pe coasta de est a Angliei. Eu am patru 
ani. Și mă aflu în paradis. Stau într-o mașină mică stil anii '30, pe o pistă, gata de plecare. 
Acum, sunt momente în viața mea în care îmi amintesc exact: la ce mă gândeam, ce 
simțeam. Și ăsta este unul dintre ele. 


Astfel, călătoria începe și iată-ne plecând. Sunt atât de încântat. Conduc o mașină. Exact 
așa cum tatăl meu își conduce mașina, și eu conduc o mașină. Mă ţin strâns de volan, gata 
să-mi dovedesc abilităţile de șofer. Ajung la primul colţ — la dreapta —, așa că întorc volanul 


spre dreapta cu atenţie şi precizie. Ajung la următorul colţ — la stânga de data aceasta —, aşa 
că întorc volanul spre stânga. 


Sunt într-o stare de beatitudine, conduc. Și fac o treabă bună, potrivit părerii generale, dat 
fiind că este prima oară când sunt pe un drum /pistă. 


Apoi un gând îmi trece prin minte. La început, unul mic. Dar el crește pe măsură ce mă 
apropii de colțul următor, încă unul la dreapta. Și decid să-mi supun gândul unui test. Cum 
se apropie clipa când trebuie să întorc cu competenţă volanul la dreapta, eu îl întorc cu 
competenţă la stânga. Întrevăd riscul de a zbura prin gardul viu și în iazul pentru mers cu 
barca, dar totuși o fac. 


Și ce se întâmplă? 
Mașina ajunge fix pe banda dreaptă, desigur. 


Sunt dezamăgit. Sunt ametit. Și încep să întorc volanul la stânga și la dreapta, frustrat. Sunt 
pe un drum drept, iar volanul mi se răsucește liber în mâini, fără absolut niciun efect. 


Mă simt cumplit de înşelat. De ce nu au încredere în mine? Nu pot să înțeleg. 


Acest sentiment avea să se repete curând odată cu descoperirea că Moș Crăciun nu există. 
Şi faptul că lisus Hristos era doar un om din trecut, cu barbă și sandale, inventat de oameni 
cu bărbi și sandale din prezent. 


Cei mai mulți dintre noi au fost într-o mașină de 30, 40 sau ani (vă rog inserați 
vârsta voastră minus patru sau cinci ani). Conducem întruna pe pistă, întorcând cu 
sârguinţă la fiecare colț, crezând că deținem controlul. Încă nu am încercat să ne luăm 
mâinile de pe volan. Și acum suntem atât de obosiţi, încât adormim pe porțiunile de drum 
drept și ne scuturăm pentru a ne trezi la colțuri. Continuăm să mergem, deoarece 
considerăm că trebuie să continuăm pentru a nu face un accident. 


Și acum este timpul să încercăm să ne luăm mâinile de pe volan. Și veți afla curând, așa 
cum am făcut şi eu când eram copil, că mașina se conduce singură. Numai că voi, dat fiind 
că sunteți atât de obosiţi, nu veţi fi deloc dezamăgiţi, ci în culmea fericirii. 


Este momentul să vă luaţi mâinile de pe volanul vieții. Și veți descoperi că merge foarte 
bine fără ca voi să faceţi ceva. Este timpul pentru odihnă, să vă puneti picioarele pe ceva, să 
vă lăsaţi pe spate și să vă bucurați de călătorie. 


Acesta chiar este un lucru remarcabil. Și îl vei obține cu adevărat doar când îl vei face. Dar 
în momentul în care încetezi să încerci să-ți exerciți controlul și să faci lucrurile să se 
întâmple, totul se întâmplă perfect fără tine. 


De fapt, la suprafaţă, nu se va schimba aproape nimic. Incă îţi vei vedea de treburile tale 
zilnice. Încă (aparent) vei lua decizii pentru a face lucruri. Dar vei avea sentimentul real că 
lucrurile pur și simplu se întâmplă. 


În taoism asta înseamnă să te abandonezi curgerii firești a Tao. În Scooby Doo, Shaggy ar 
spune: „Du-te cu valul, omule.“ 


Realitatea este că noi de fapt nu avem nicio alegere în ceea ce se întâmplă. Părem că avem, 
dar nu avem. 


Asta chiar este o informaţie grozavă. 
Inseamnă că putem să nu facem nimic și să lăsăm lucrurile să-și urmeze cursul lor firesc. 


Toată tensiunea a „Trebuie să dobândesc asta și să fac asta cu viaţa mea“ se disipează. 
Deoarece realitatea este că, fie că vrei sau nu, se va întâmpla (sau nu). 


Astfel că întocmirea de planuri și stabilirea de obiective reprezintă ceva ce faci sau nu faci. 
Efectiv nu ai de ales în această privință. Ai putea sfârși prin a-ţi lua cartea despre fixarea 
obiectivelor și să o citești cam pe sâmbăta viitoare. Sau nu. Nu ai altă opţiune. Pur și simplu 
unul din aceste două lucruri se va întâmpla. Și merită de văzut ce se întâmplă cu viața ta 
când îţi iei mâinile de pe volan. Cu ceva timp în urmă mi-am luat mâinile de pe volan. 


lar cartea pe care încercasem să o scriu de vreo doi ani... cartea pentru care îmi făcusem 
planuri și îmi stabilisem obiective... ei bine, chiar începuse să se scrie singură. 


Scriu aceste cuvinte neștiind să fac altceva. Nu contează cât de mult mă străduiesc, nu știu 
să fac altceva. De fapt, e un mod de exprimare, deoarece nu mă străduiesc să fac ceva sau 
altceva. 


Pur și simplu trăiesc. Și lucrurile se întâmplă foarte firesc. Inclusiv scrierea cărții de faţă. Imi 
place să o scriu (acum, cel puțin) și sper că vă face plăcere să o citiți. 


Uneori fac planuri și îmi stabilesc obiective, alteori nu. Uneori le îndeplinesc, alteori nu. 
Dacă nu o fac, uneori sunt supărat. Alteori, nu. Acesta este cursul vieții. Și indiferent ce fac, 
viața va decurge la fel. 


Aveţi cuvântul meu. 


Această secţiune este precum secţiunea din Biblie în care se spune „Cere și ți se va da“, mai 
degrabă decât „regulează capre și fii fericit“. Dacă în jur ar exista capre și tu ai sfârși prin a 
le regula, poți mai târziu să te consolezi că oricum nu aveai de ales. Pur și simplu s-a 
întâmplat. 


Așa e viața, prietene iubitor de capre. 


Deci spune f**k it obiectivelor și planurilor. Dacă ești potrivit pentru ele, le vei îndeplini. 
Dacă nu, poti începe să le faci. Dar recunoaşte că lucrurile sunt așa cum sunt, indiferent ce 
încerci să faci cu ele. Ia-ti mâinile de pe volan și vezi ce se întâmplă. Și doar ca să faci viața 
și mai interesantă, apasă și pe accelerator în același timp. 


SPUNE F**K IT DORINȚEI DE A FACE LUMEA MAI BUNĂ 


Este imposibil să separi oamenii spirituali de cei care vor să facă lumea mai bună. Desigur, 
există o mulțime de oameni care nu sunt spirituali, dar doresc ca lumea să fie mai bună. 
Dar nu există mulți oameni spirituali care să nu fie interesaţi de asta. 


Aşa că toți punem umărul pentru triumful binelui asupra răului, pentru ca pacea să 


domnească peste tot, pentru eradicarea foametei și a terorismului. 


Dar nu aţi remarcat ceva? 


Nu contează cât de mult încearcă oamenii, echilibrul aparent dintre bine și rău, dintre pace 
și contrariul — lupta și războiul — se menţine aproape întotdeauna. Întotdeauna există 
oameni buni. Și întotdeauna există oameni răi. Efectele acțiunii binelui în lume sunt 
fenomenale. 


La fel ca efectele acțiunii răului. Cel din urmă pare să acapareze ştirile. De fapt, cel din urmă 
tinde să le aibă pe toate. In consecinţă, tindem să credem că lumea în general este rea, dar 
noi trebuie să o facem mai bună. 


Și, doar ca o digresiune la chestia asta cu știrile, există un ziar care își propune să redreseze 
dezechilibrul ştirilor: îţi dă doar știri pozitive. De fapt, se numeşte Știrile pozitive. Face ce 
scrie pe „cutie“. L-aţi citit? Dacă nu, încercați să găsiți un exemplar. Se găsește la toate 
chioșcurile vegane bune. 


Citiţi-l. Și vedeţi dacă puteți rămâne treaz. Veţi atinge obișnuitul plictis zilnic înainte de a 
putea spune „vînzător de droguri pedofil implicat într-un complot terorist“. 


Nu-i blamez pe cei care se roagă pentru pace, se luptă cu răul și încearcă să-l bată pe 
bandit. Nu-i blamez pe cei care se roagă pentru distrugere, care se luptă cu binele și care 
încearcă să-l bată pe tipul bun. Cele două se întrepătrund, se luptă cu dinţii una cu cealaltă, 
cât timp vor mai fi oameni pe pământ. 


Uneori se pare că tipul bun câștigă. Alteori se pare că învinge tipul rău. În final, totul 
rămâne la fel: ei se echilibrează reciproc în timp. 


Şi atunci iată care-i chestia: să recunoaștem că binele nu va învinge niciodată răul sau 
invers. Să acceptăm lucrurile așa cum sunt... exact așa cum sunt acum. Să spunem f**k it 
luptei. Pur și simplu nu contează. Știrile sunt la fel în fiecare zi. Doar numele implicate sunt 
diferite. Este plictisitor. 


Gândeşte-te cum ar fi să renunti la luptă (indiferent de ce parte ești). Nu vei câștiga. Nu vei 
schimba nimic. Pentru că scorul final este întotdeauna egal (ceea ce e grozav dacă ești la 
piscină). Renunţă la dorința ta de a face lumea mai bună și fă în schimb câteva lungimi de 
bazin. 


Cum este? Da, din nou este ca și cum te-ai relaxa. Este ca și cum ai sta pe spate. Iti pierzi 
încleștarea strânsă asupra vieții. Relaxezi dorința ca lucrurile să fie altfel decât sunt în 
realitate. 


In cele din urmă, să te resemnezi că lucrurile sunt așa cum sunt în realitate este un adevărat 
blestem. 


Acesta este blestemul de a spune f**k it. 


Ca orice altceva ce faci, îndată ce începi să spui f**k it, efectul este ciudat. Indată ce ai 
renunţat la a mai dori să faci lumea un loc mai bun, poti foarte bine să începi să faci ceva ce 
are un aparent efect asupra lumii. 


e ceva, nu-i așa? Dar cum probabil ai început să-l obţii (efectul), pare să fie adevărat. 
Dacă încă nu ai început să-l „obţii“, spune oricum f**k it. 


SPUNE F**K IT SCHIMBĂRILOR CLIMATICE 


Cum te descurci cu problema schimbărilor de climă? O problemă generată de faptul că am 
pus prea multă presiune asupra sistemelor acestei planete de 4,5 miliarde de ani care se 
îmbolnăvește rapid. 


Părerea mea este că fluturi unul din următoarele răspunsuri: „luptă“ sau „fugi“. În acest 
caz, mai degrabă decât să înfrunți sau să fugi de un tigru: „luptă“ presupune să 
conștientizezi amenințarea, gândindu-te ce înseamnă asta și cum putem să ne descurcăm 
cu ea: „fugi“ înseamnă să fugim de problemă, negând faptul că ea există (apropo, ea 
există), dezamăgiţi că nu putem face nimic acum (apropo, putem face), „făcându-ne 


bucățica noastră“, apoi împăcându-ne cu viețile noastre obișnuite. 
Chiar dacă opţiunea „fugi“ pare absurdă, cei mai mulți oameni o aleg. 


De fapt este foarte greu să conștientizezi pe deplin problema cu schimbarea climei. O 


problemă pe care cei mai mulți dintre noi nu și-au imaginat-o pentru a realiza pe deplin ce 
se petrece. Suntem ca o broască. Atunci când a fost azvârlită în apă fierbinte, a sărit afară și 
când a fost aruncată în apă călduţă și apoi fiartă încet la foc mic, a rămas acolo și a fiert 
până ce a murit. 


Ei bine, apa începe să fiarbă. 


Şi atunci ce putem face? Să-i spunem f**k it schimbărilor climatice, desigur. Și în acest 
context, f**k it înseamnă relaxare. La urma urmei, frica panicardă ne pune pe modul „fugi“. 
Așa că relaxează-te. Respiră adânc (chiar dacă aerul din jurul tău este poluat). Relaxează-te 
și apoi adună-ţi curajul pentru a înfrunta asta. Înfrunt-o în fiecare zi. Reflectează profund la 
ceea ce se întâmplă și care este locul tău în treaba cu schimbarea climei. 


În timp ce înfrunți problema, nu te simţi obligat să faci ceva. Sentimentul de obligație este 
ca deschiderea geamului pentru ca tensiunea sâcâitoare să năvălească iarăşi înăuntru. Nu 
mă lăsa să-ți spun ce să faci. Nu lăsa pe nimeni să pună presiune asupra ta. Nu te simţi 
vinovat în legătură cu ce ai făcut sau cu ce nu ai făcut... sau cu ceea ce omenirea a făcut sau 
nu a făcut. 


Spune f**k it și începe o zi nouă: relaxat, fără stres, fără să te simţi vinovat — și apoi 
ACTIONEAZA. Acţionează la scară mare. Acţionează la scară mică. Dar acționează. 


Dacă toată chestia te trimite din nou la disperare și la modul „fugi“, gândește-te la asta: la 
un moment dat în istoria umanităţii când vom dispune de tehnologia necesară pentru a ne 
face reciproc fărâme (și să luăm restul lumii cu noi), acesta ar putea fi singurul lucru care ne 
va ţine la un loc. Reacţia naturală la industrializarea noastră (sub forma dezastrelor 
naturale) ar putea fi atât de devastatoare, încât să nu avem de ales decât să lăsăm la o 
parte diferenţele și să rezolvăm problema împreună. 


Probabil că ne vom da seama că suntem legați unii de alţii, tot așa cum ne vom da seama 
că suntem legați de acest pământ și de sistemele lui. 


Chiar înainte de a ne prăbuși cu toții, probabil că ne vom da seama că toți suntem ca unul — 
aşa cum toți guru și profesorii susţin de atât timp. In mod ironic, într-adevăr, așa este și 


percepţia separării (unul de altul și de natură) care ne-a adus aici la început. 


Așa că apucă mâna celui de lângă tine, strigă f**k it și până la urmă fă ceva pentru planeta 
noastră bolnavă. 


SPUNE F**K IT PROBLEMELOR TALE 


Am avut o educație foarte englezească. Englezească și foarte creștină pe deasupra. Așa că 
noi am fost mereu o familie creștină fericită, fără necazuri, conflicte sau probleme. Cel 
putin, așa ne plăcea să credem. 


Dincolo de suprafaţă, desigur, scotea bulbuci întreaga gamă de emoții și experiențe 
omenești: nefericire, anxietate, gelozie, dorință, suferință, mâhnire, mânie, teamă și așa mai 
departe. Dar niciodată nu era loc în familie pentru niciuna dintre aceste laturi „întunecate“. 


Toţi trebuia să fim fericiți și mulțumiți și veseli, și iubitori, un bun exemplu de mod de viaţă 
creștin. Nu spun că nu eram fericiți și mulțumiți, veseli, și iubitori. Eram. Dar nu eram chiar 
într-atât. 


Realizam asta pe măsură ce creșteam. Știam că lucrurile nu erau în regulă. Că nu era 
spațiul necesar pentru „tot“ eul meu, ci doar pentru o parte din mine. 


La maturitate, am înţeles ce se petrecea în respectiva dinamică. Și uite la ce concluzie am 
ajuns: 


Este un impuls uman foarte firesc să te îndrepți spre plăcere și să eviti suferinţa. De fapt, 
este foarte sănătos să accentuezi pozitivul și să diminuezi negativul. Problema apare când 
suferința este deja în noi. Atunci când negativul este deja în celulele noastre. Indiferent cât 
de mult îl evităm, el nu dispare. De fapt, el vrea doar să se facă auzit, în condiţiile în care îl 
ignorăm. 


Se pare că suferința încearcă să se facă auzită în mai multe feluri. Și unul dintre ele este 
boala. În lumea vindecării holistice, fiecare boală are o origine emoțională. Deci trebuie să 
fie tămăduită originea emoțională a bolii înainte ca vindecarea fizică să aibă loc. În lumea 
terapiei și a vindecării, trebuie să te uiţi înăuntrul suferinței pentru a merge mai departe. 


Impulsul de a pleca în această călătorie vine de obicei când o suferinţă din interiorul tău a 
devenit prea puternică pentru a fi suportată. Sau boala ta este prea dureroasă. 


Viaţa este foarte frumoasă așa. Impulsul natural de a evita suferința este contrabalansat în 
mod firesc de o suferinţă care nu poate fi ignorată. Și îți începi călătoria pentru vindecarea 
ci. 


Am fost implicat mai mult timp în lumea terapiei unde a avut loc multă vindecare. Dar cred 
că această călătorie spre vindecarea în sine poate crea dependentă. Odată ce ţi-ai făcut curaj 
pentru a înfrunta durerea și te-ai confruntat cu diferite niveluri de durere, procesul de 
înlăturare a suferinței poate deveni unul constant: 


e Trecem prin procese de terapie emoțională pentru a încerca să vindecăm suferintele 
din trecut. 


SUS 


e Trecem prin procese de terapie fizică pentru a încerca să curățăm corpul de toxine și 

dureri. 


e Trecem prin procese de terapie energetică pentru a încerca să curățăm sistemul 
energetic din corpul nostru și să înlăturăm blocajele. 


Și este ușor să devenim obsedați în legătură cu ce avem de curăţat. Deci: 


e Suntem obsedaţi de traumele pe care nu le-am putut depăși. 
e Suntem obsedaţi de durerile și suferințele și disconfortul pe care încă le mai simțim. 


e Suntem obsedaţi de sistemul nostru energetic impur. 
lar călătoria spre vindecare, spre întregire, devine una fără de sfârșit. 
Adaugă la asta alte concepte, precum: 


e înlăturarea karmei din viețile precedente 
e eliberarea de intrușii spirituali din corpul tău spiritual 


e căutarea nemuririi 


— și te-ai angajat într-o călătorie tare a naibii. 


O călătorie care ar putea să nu se termine în această viaţă, ci în cele care vor veni (este ceea 
ce cred unii oameni cu adevărat). 


Ooo, ce efort! Peste măsură de plictisitor. 


Vedeţi voi, lumea răspunde la orice dorință avem. Dacă vrem să plecăm într-o călătorie de 
vindecare, lumea ne va oferi modalităţi infinite ca să ne țină ocupați cu acea călătorie. 


La un nivel elementar — propriile tale probleme din copilărie, să zicem -— ai putea să tot 
încerci să le vindeci definitiv (și o mulțime de oameni îţi iau o mulțime de bani încercând să 
te „ajute“ să faci asta). Da, prieteni, e timpul să spuneti f**k it problemelor voastre. Spune 
f**k it călătoriei tale întru vindecare și întregire. Am plecat într-o asemenea călătorie, dar 
am descoperit că, se părea că dă rezultate, sub fiecare problemă și suferință mai era încă 
una. Apoi încă una. Și încă una. 


Există o fântână fără fund a suferinței, dacă chiar te obosești să faci pasul ăsta. 


Deci, până acum, avem două paradigme, două moduri de a vedea viaţa și călătoria noastră 
prin ea: 


e să ne concentrăm pe plăcere și să ignorăm suferința, indiferent de costuri. 


e să ne focusăm pe suferinţă și să uităm de toată plăcerea. 


Există, desigur, încă o cale. O cale prin care acceptăm că viaţa este doar un dans între 
plăcere și suferință. Dacă ignori suferinţa, ea nu dispare. Dacă încerci să vindeci suferinţa, 
ea încă mai e acolo. Pentru că suferința face parte din viață. 


Viaţa este suferință și plăcere în egală măsură. 


Și se întâmplă un lucru amuzant. Când în final accepti asta, poţi să le spui pe nume unor 
astfel de lucruri. Când renunti la obsesia ta de a te agăța de plăcere (paradigma 1) sau 
arunci suferința cât colo (paradigma 2), atunci poţi doar să trăiești și să experimentezi. Poți 
să încetezi să te îndrepți spre ceva sau să te îndepărtezi de altceva. 


Poţi pur și simplu să exiști. 


Să admiţi că viaţa este, ei bine, doar viaţă. 


SPUNEE F**K IT LA CEEA CE ALŢI OAMENI CRED DESPRE TINE 
De ce ne pasă ce gândesc alți oameni despre noi 


Unora dintre noi le pasă mult de ce cred alți oameni despre ei. Și se pare că este o cerință de 
bază pe măsură ce ne maturizăm să căutăm aprobarea. Am văzut-o când copiii mei erau 
mici: le plăcea să fie văzuți făcând lucruri, să se râdă atunci când făceau chestii amuzante, 
să fie felicitați când făceau ceva special. Dacă le acordăm copiilor atenţia și aprobarea pe 
care le caută, ei tind să-şi dezvolte simţul valorii de sine sau al stimei de sine. Cu alte 
cuvinte, prin satisfacerea nevoii lor de aprobare de la lumea exterioară, ei tind să-şi 
dezvolte simțul autoaprobării. 


Și se pare că, pe măsură ce ne maturizăm, suntem definiți de nivelul nostru de aprobare de 
sine. Dacă nevoia noastră timpurie de aprobare nu a fost satisfăcută și de aceea avem un 
nivel scăzut de aprobare de sine (puteți să înlocuiți sintagma „stimă de sine“, atunci mai 
mult ca sigur continuăm să dorim aprobarea de la lumea exterioară. 


Dacă mediul afectuos din copilărie a generat un nivel ridicat de aprobare de sine, atunci, 
adulţi fiind, e mai puţin probabil să căutăm încontinuu aprobarea de la alții. 


Desigur, cei mai mulți dintre noi se situează între aceste două extreme. Noi nu suntem 
căutători de atenție extremiști, ci suntem sensibili la cum ne percep ceilalţi. 


Cealaltă latură este că eu nu am o părere particulară nici despre asta. Este un subiect care 
m-a fascinat întotdeauna. Mai ales în ce privește succesele. Persoanele cu o scăzută 
aprobare de sine pot fi direcționate la niveluri ridicate de succes datorită nevoii lor 
exagerate de aprobare externă pe care probabil nu au primit-o niciodată când erau copii. 


Imaginați-vă un film extrem de vizionat, de mega succes, sau o vedetă pop care pare să 
aibă o energie inepuizabilă pentru noi roluri și noi modalități prin care să-şi mărească 
audiența. Gândiţi-vă la cineva ca Marilyn Monroe. Ea a avut lumea la picioare. Ea l-a avut 
la picioarele ei chiar și pe președintele unei superputeri mondiale (bine, poate nu chiar la 
picioare) și totuși este renumită pentru insecuritatea ei, îndoiala de sine și lipsa aprobării 
de sine. 


Mergeti și în celălalt mod - și tinerilor adulţi cu niveluri ridicate de aprobare de sine le-ar 
putea lipsi impulsul de a „realiza“ ceva... ei se mulțumesc doar să bombăne înainte, 
bucurându-se de viaţă. 


Și atunci ne pasă de ce gândesc alţii despre noi, în primul rând pentru că ne dorim 
aprobarea lor mai mult cu cât ne lipsește aprobarea de sine. 


Mai suntem învățați şi că are importanţă tot ceea ce gândesc alţi oameni despre noi. 
Suntem învățați că, pentru a trăi încununați de succes în societate, trebuie să dovedim 
respect pentru cei din jur, că nu ar trebui să supărăm pe nimeni, că trebuie să ajutăm 
oamenii și să facem ceea ce ni se spune (ca să dăm un exemplu de învățătură primită foarte 
de timpuriu). 


Invăţăm că are importanţă ce cred ceilați despre noi, pentru că toată lumea a fost învățată 
așa. Probabil așa au fost și părinţii noștri, și profesorii noștri, și prietenii noștri. 


Un alt motiv care contează pentru noi în legătură cu ce gândesc alți oameni despre noi este 
că tindem să nu știm ce ne dorim cu adevărat. Dacă oamenii au ţinte și obiective foarte 
precise în viață, ei tind să se împace cu realizarea respectivelor obiective, oricare ar fi ele. 
Deoarece ei știu ce vor și sunt încrezători în reuşita lor, au puterea de a deturna toate 
opiniile critice diferite care le stau în cale: trebuie să petreci mai mult timp făcându-ți tema, 
trebuie să te gândești la cum să-ți faci treaba cum trebuie, ești doar un pierde-vară etc... 
când știm ce vrem, ceea ce gândesc oamenii despre noi devine mai puţin important în 
atingerea unui obiectiv. 


Partea nasoală a faptului că îţi păsa ce cred ceilalţi despre tine 


Să-ţi pese ce cred cei din jur despre tine funcționează cu siguranţă la unii oameni. Altora le 
constrânge și le îngustează viețile. Dacă ești înconjurat de oameni siguri, conservatori — și 
îti pasă ce cred ei —, este puțin probabil să te mişti dincolo de limitele sigure, conservatoare, 
pe care ei le plasează în vieţile lor. Nu contează cum te simți — nu contează dorințele tale —, 
vei simţi o teamă teribilă la gândul de a face lucruri care îi supără pe acei oameni din jurul 

tău: 


e Homosexualii se căsătoresc până la urmă cu persoane de sex opus. 
e Comedianțţii devin avocați. 


e Jar avocatii ajung să lucreze până la urmă într-un bar. 


Toţi avem grămezi de potenţial. Și partea nasoală în a-ţi păsa ce cred oamenii este că ai 
putea sfârși făcând doar lucrurile sigure pe care ei vor ca tu să le faci. Toată lumea își 
impune propriile temeri și regrete asupra altcuiva: când indivizii se autolimitează, cu 
siguranţă că îi limitează şi pe cei din jur (de obicei într-o manieră foarte morală), încercând 
să cosmetizeze suferința adâncă pe care o simt nefăcând nimic din ceea ce ar trebui să facă. 


Când chiar îţi pasă ce cred alți oameni despre tine, ai tendința de a lua totul la modul 
personal. Este posibil să dezvolţi o părere despre lume cumva răsucită când îţi pasă cu 
adevărat de ce cred alţi oameni. Tânjești după aprobare, iar atunci când o obţii, ești fericit. 
Când ești sufletul petrecerii sau în centrul atenției, ești fericit ca Larry (nu sunt foarte sigur 
care Larry, dar să sperăm că era un tip fericit, altfel partea asta nu e bună). 


Dar orice în afară de aprobare te eliberează. Dacă cineva uită să îți spună „bună 
dimineata“, te întrebi de ce. Dacă nu ești lăudat pentru noul tău raport, ești la pământ (nu 
mă refer la modul cuprins de panică, ci la cel depresiv). Dacă acea femeie atrăgătoare /acel 
bărbat atrăgător nu se uită la tine, începi să te întrebi dacă nu ești urât /ă. O vânzătoare 
necioplită și fără pregătire te înfurie. O mașină îţi taie calea când ești pe pista pentru 
motociclete și o urmărești, gata să faci o crimă. 


Concepţia ta cumva paranoică asupra lumii — când începi să iei totul la modul personal — 
poate deveni ridicol de exagerată. Cunosc oameni ale căror vieți nu presupun decât a lupta 
cu neciopliții și ignoranții (străinii) din jurul lor. 


Dacă oamenii nu-ţi spun „bună dimineaţa“ poate fi ceva personal: este posibil ca ei să nu te 
placă. Dar este foarte puțin probabil ca şoferul maşinii care ţi-a tăiat calea pe pista pentru 
motociclete să fi vrut să-ţi aplice o corecție severă pentru că nu i-a plăcut mutra ta (sau 
fundul tău). 


Adevărul este că chiar și aceia care din aproape orice perspectivă par să aibă ceva personal 
cu voi nu au ceva personal cu voi. 


Să luăm un exemplu. Cheryl este o prezentatoare de știri la un canal local de știri. Ea 
prezintă știrile împreună cu Keith, care este cu zece ani mai mare decât ea. Într-o zi, Keith o 
invită pe Cheryl la o discuţie. El începe mitocănește: „Uite, Cheryl, mi-e greu să-ți spun, dar 
cred că trebuie s-o fac și poate că până la urmă te va ajuta. Chestia e că am văzut cum te 
porţi cu ceilalți bărbaţi din studio. Nu vreau să fiu bădăran, dar se pare că îţi croiești 
drumul folosindu-te de ei. Nu că ar fi ceva în neregulă cu asta, desigur, doar că nu dă bine. 


Nu este profesionist. Şi ca să ajungi în vârful ierarhiei în profesia noastră trebuie să fii 
profesionist. Așa că, Cheryl, eu m-aș abtine. Fii cuminte, abţine-te și va fi bine.“ 


Adevărul este că Cheryl e singură și ea pur și simplu a ieșit în oraș cu doi tipi din studio. Ea 
nu a avut niciodată un partener pe termen lung și ideea că cineva și-ar imagina-o ca pe o 
„poamă“ o îngrozește. 


Aşa că ceea ce-i spune Keith o lovește în plin. Era ceva personal și ea simte asta ca pe ceva 
profund personal. Este foarte supărată și nu se mai poate opri din plâns. 


lată o traducere a ceea ce Keith a spus cu adevărat: 


„Uite, Cheryl, mi-e greu să spun, dar cred că trebuie s-o fac și poate că până la urmă te va 
ajuta. (Uite, Cheryl, aș vrea să-ţi pot spune ceva ce chiar trebuie să-ți spun, dar mi-e teamă 
de ce vei crede despre mine.) 


Chestia e că am văzut cum te porți cu ceilalți bărbați din studio. (Și asta mă face să 
înnebunesc de gelozie.) 


Nu vreau să fiu bădăran, dar se pare că îţi croieşti drum folosindu-te de ei. (De ce dracu’ nu 
te-ai gândit la mine? Eu sunt singurul care te iubește.) Nu că ar fi ceva în neregulă cu asta, 
desigur (e greșit, urăsc asta, nu-mi place deloc pentru că vreau să fii a mea), doar că nu dă 
bine (mă înnebunește). Nu este profesionist. (Trebuie să mă gândesc la ceva ca să te țin 
departe de acești bărbați.) 


Şi ca să ajungi în vârful ierarhiei în profesia noastră, trebuie să fii profesionist. (Deși, dacă 
mă vei avea pe mine, oricum te voi ajuta să ajungi acolo.) Aşa că, Cheryl, eu m-aș abtine. 
(De la ei, dar remarcă-mă pe mine... PE MINE.) Fii cuminte (Cheryl, ești atât de frumoasă), 
abține-te și va fi bine (stai cu mine și va fi bine pentru tine. Te iubesc.)“ 


Ce a deranjat-o pe Cheryl atât de mult a fost de fapt serenada. Toate cuvintele negative 
izvorâte din teama și nesiguranţele și prejudecățile lui Keith. 


Și atunci când oamenii sunt în aparenţă „caustici“ cu tine, de obicei ei își varsă propriile lor 
emoții negative. Este posibil ca tu să oglindești partea lor întunecată: partea din ei pe care 
ei nu vor să o recunoască. Pur și simplu ar putea să fie faptul că ei sunt geloși pe tine din 
vreun motiv. Ar putea pur și simplu să fie faptul că se află într-o dispoziţie proastă și vor 
doar să se descarce pe cineva. Dar, aproape de fiecare dată când oamenii par să aibă ceva 
personal cu tine, aproape întotdeauna este vorba despre ei, nu despre tine. 


Aşa că nu merită să iei nimic personal, deoarece este puţin probabil să aibă legătură cu 
tine. Desigur, dacă ai 127 de kilograme și te așezi în glumă pe vecinii tăi și ei încep să se 
sufoce și să murmure: „Dă-te jos de pe mine, nemernic grăsan, o să mă omori, tăntălăule 
unsuros“, atunci este ceva personal, are legătură cu tine, și ei au dreptate. Și eu aș scăpa de 
ei și m-aș duce acasă și m-aș simți mai bine mâncând o cutie de înghețată Hăagen-Dazs, 
urmărind filmul „Flashdance“. 


Nu poti să faci pe toată lumea fericită 


Dacă pentru tine chiar contează aprobarea celor din jur, trebuie să recunoşti o chestie a 
dracului de nasoală: nu poţi să le faci pe plac tuturor, tot timpul. 


Este o realitate. Nu contează cât de mult te spetești pentru oameni, întotdeauna îi vei 
dezamăgi, îi vei supăra și uneori îi vei enerva de-a dreptul. 


Şi asta este pentru că suntem diferiți. Fiecare individ are un CGN unic sau Cod Genetic 
Nenorocit. Majoritatea oamenilor sunt nenorociti, dar nenorocirile lor sunt complet diferite. 
Ceea ce înseamnă că — chiar și pentru un singur individ — cu cât încerci să le faci pe plac, vei 
prelua una sau două din calităţile lor nenorocite și se va râde de tine pentru asta. 


Chestia e că — chiar când tu o vei dori cu adevărat — nu poți face atât de mulți oameni 
fericiți pentru mult timp. Pentru că oamenii nu ştiu prea bine cum să fie fericiți. Și ei nu sunt 
atât de fericiți pentru ca pur și simplu să-i aprobe pe alţii. 


Ei preferă să găsească lucrurile din comportamentul tău care îi calcă pe nervi... lucruri din 
tine pe care ei le consideră inferioare lucrurilor din ei... asta îi face să se simtă (temporar) 
puțin mai bine. 


Dar asta — în caz că îţi pasă ce cred cei din jur — te va face să te simți groaznic. 
Vrei să faci pe toată lumea nefericită? 


Dacă primele tale încercări de a obține aprobarea părinţilor și a oamenilor din jurul tău au 
eșuat lamentabil, mai mult ca sigur te vei enerva. Și asta tinde într-adevăr să atingă lumea 
când ești adolescent. 


Atât de mult timp ţi-ai dorit ca oamenii să te placă — fără ca nimeni să-ți spună nimic 
drăguţ —, încât te-ai hotărât să ripostezi. Asta spui tu lumii: „OK, am vrut atenția voastră. Și 
dacă n-aveţi de gând să mi-o acordațţi pentru toate lucrurile bune pe care le-am făcut, 
atunci o să mi-o acordați dracului acum. Nu veţi putea să mă ignorati, ticăloși trişti ce 
sunteți. Pentru că acum bomba e pe cale să explodeze.“ 


Așa este când lucrurile merg în jos. Așa este când băieţii și fetele, și bărbaţii, și femeile 
produc dezastre și sfârșesc prin atingerea ţelului lor: primesc atenție. 


Și sfârșesc prin a face pe toată lumea să fie speriată și nefericită. Ei nu fac decât să ceară 
iubire... doar că pe parcurs distrug totul. 


Deci, vorbind despre nepăsarea în legătură cu ce cred oamenii despre tine, nu vreau să 
spun că trebuie să fii un mohican 11, scriind cu spray-ul „Poliţiştii sunt nişte labagii“ pe 


mașina tatălui tău sau dând foc bisericii. 


Să spui f**k it diferitelor lucruri va supăra cu adevărat oamenii 


Merită să ne gândim cât de mult îți pasă de ce cred alți oameni despre tine, în special 
pentru că, din momentul în care începi să spui f**k it diferitelor lucruri din viaţa ta, vei 
începe într-adevăr să superi lumea. Și merită să fii pregătit pentru asta. 


Inainte de a fi început să citești această carte, ai fost implicat într-o conspirație de sensuri 
cu toţi cei din jurul tău. Tu și toată lumea din jurul tău ați dat în mod relativ semnificații 
obișnuite diferitelor lucruri din viaţa ta: vei fi împărtășit experienţele a ceea ce contează. De 


asemenea, te încadrezi perfect în locul tău în lume: părinţii tăi se așteaptă ca tu să fii ceva 
anume și se așteaptă la unele purtări (legate de cum vezi tu diferite semnificații), așa fac și 
prietenii tăi, așa fac și colegii tăi de muncă și șeful tău, și la fel face și restul lumii, inclusiv 
guvernul (continuă să se aştepte de la un individ ca tine să creadă că e important să-şi 
plătească taxele, de exemplu). 


Momentul în care lumea ta de înțelesuri începe să se schimbe puţin este cel în care începi să 
întorci pe dos acest echilibru. Momentul în care începi să te eliberezi de atașamentele tale 
prin a spune f**k it diferitelor lucruri este cel în care vei începe să-i enervezi pe cei din jur. 


Asta deoarece toți oamenii din jurul tău, în sinea lor, știu că această infinitate de înțelesuri 
este cauza tuturor problemelor lor. Este bine să rămâi cu suferinţa asta când toată lumea 
face același lucru. Dar de îndată ce arăţi că există şi o altă cale, ei devin foarte geloși. Ceva 
din adâncul lor va întrezări libertatea la care au râvnit dintotdeauna și pe care și-o doresc. 
Dar ei nu vin politicoși la ușa sau la biroul tău să întrebe dacă ești atât de amabil încât să le 
împărtășești din înțelepciunea ta; ei vor riposta și te vor critica și vor crede că ești o 
persoană îngrozitoare. 


Si asta deoarece oricine dă vreun semn de libertate adevărată îi arată altcuiva în ce 
închisoare trăiește. Și închisorile, mai ales în zilele noastre, par să fie lucruri al naibii de 
greu de ieșit din ele. 


Să spunem că tu într-adevăr ţi-ai analizat sentimentele și problemele legate de moarte, și 
că moartea cântărește mai puțin pentru tine. În multe privinţe ai spus f**k it morții. Moartea 
înseamnă putin pentru tine. Când moare cineva apropiat, eşti supărat că nu ţi-ai petrecut 
mai mult timp cu persoana respectivă. Rememorezi momentele bune pe care le-aţi avut 
împreună. 


Dar asta ține relativ puţin. Și te întorci repede la viața obișnuită. 


Cei din jurul tău, și familia ta, cred că purtarea ta este ciudată şi dură. Nu te implici în 
drama morții. Nu ţi-ai atins cota așteptată de demonstrație a mâhnirii. 


Și oamenii te critică. 


Frica de moarte creează o aşteptare a reacției. Şi dacă nu satisfaci această așteptare, vei fi 
criticat. In cele din urmă, oamenii o iau personal: 


„Ei bine, nu pare că ţi-a păsat prea mult de această persoană; asta simți și pentru mine? 
Atât de repede mă vei uita după ce voi muri?“ 


Când puterea lumii pline de înțelesuri începe să se reducă pentru noi, provocăm orice 
persoană a cărei lume este încă plină de înţelesuri. 


Aşa că în clipa în care oamenii încep să reacționeze la felul în care ești, zâmbeşte și spune 
încet: f**k it. 


Este momentul să spui f**k it la ce cred oamenii despre tine. 


Aprobarea este ca orice altceva în această viață: poate provoca suferință dacă are prea mult 
sens pentru tine — dacă ești atașat. Asta nu înseamnă să zici că dacă oamenii îți spun că ești 
minunat, nu-ţi place. Dar dacă nu vei fi fericit până când și ultimul cetățean de pe planetă 
nu te venerează, atunci ai o problemă. 


Aşa că poţi să începi să spui f**k it la ce gândesc oamenii despre tine. 


Fă următorul exerciţiu. 


Spune (sau așterne pe hârtie) ce crezi tu că ceilalți oameni cred despre tine, urmat apoi de 
un mare f**k it: 


e Mătușa Mabel crede că îi fur dulciurile. f**k it. 
e Gale Cranthorpe crede că o vreau pe soră-sa. f**k it. 
e DI. Jessica crede că sunt leneș. f**k it 


e Dumnezeu crede că sunt un păcătos incorigibil. f**k it. 
Nu contează ce cred oamenii despre tine. Tot așa cum nimic nu contează cu adevărat. 


e Bucură-te că mergi pe drumul tău. 
e Bucură-te că tu faci „hăis“ când ceilalţi fac „cea“. 


e Bucură-te că faci în public ceva ce nu ai face în mod normal (apropo, asta nu este o 
invitație la exhibitionism). 


e Bucură-te că le spui oamenilor adevărul, în loc să încerci doar să îi faci fericiți. 
e Bucură-te că ajungi la lucru mai târziu decât dacă în mod normal eşti punctual. 


e Bucură-te că ești bădăran cu cineva care te enervează. 


Este momentul să îţi pese mai putin de ce cred ceilalți despre tine. Este momentul să spui 
f**k it și să vezi cum este să fii liber. 


SPUNE F**K IT FRICII 
Frica și dragostea 


Există două forţe în aparenţă opuse care ne guvernează viețile. Nu, nu binele și răul. lubirea 
și frica. 


Așa e: opusul iubirii nu este ura, ci frica. 


Avem tendinţa să operăm în unul din aceste două moduri. 


Putem să îmbrățișăm și să iubim viața — asta se numește libido. Mie îmi place cuvântul ăsta. 
Mai ales pentru că mulţi oameni cred că este vorba despre cât de mare este energia ta 
sexuală. Aşa că, atunci când spui: „Da, am un libido crescut“, ei cred că ești dependent de 
sex și sugerează că ar trebui să fii aruncat într-o cameră întunecată cu Michael Douglas. 
Dar libidoul este pur și simplu dragoste de viață. Dacă ai un libido crescut, ai pur și simplu 
o dragoste mare — chiar sete de viaţă. 


Și Setea, Pofta de Viaţă — ca în nemaipomenitul cântec al lui Iggy Pop — este un mare lucru 
să o ai. Când ieșim în faţa vieţii cu dragoste, suntem complet deschiși. 


Modul opus este atunci când simțim frică (mai degrabă decât dragoste). Prin frică ne 
închidem în faţa vieţii. Prin frică ne închidem înăuntru și ne ascundem. Vrem să ne 
retragem și ne refuzăm accesul la experienţe. Cei mai mulți dintre noi oscilează între aceste 
două moduri. Este cam ca un joc pentru copii „Șerpi și scări“ 12 . Urcăm cu frenezie scările 
iubirii, extrăgând viață din tot ce ne înconjoară. Apoi dăm de nişte șerpi înfricoșători și 
coborâm treptele pe măsură ce ne retragem din viață. Este o analogie bună, deoarece mulți 
dintre noi se sperie al dracului de mult de șerpi. Ceea ce mă duce la următorul punct. 


Este normal să ne fie teamă de unele lucruri 


Există lucruri în viață de care este normal să ne fie teamă. Teama de șerpi și de păianjeni 
este foarte firească, întrucât — depinde unde te afli în lume -— pot fi periculoşi. Dacă ai o 
teamă înnăscută de șerpi, atunci când vezi unul, adrenalina va începe să curgă, făcându-te 
capabil să acţionezi repede și adecvat. 


Unii oameni se tem de sânge. larăși, este foarte natural, deoarece dacă vedem vreodată 
sânge arterial roșu aprins, înseamnă că lucrurile sunt foarte grave. 


Problema cu aceste „spaime“ naturale este că ele ne pot scăpa din mână. La vederea 
sângelui, teama te poate face să leșini, în loc să actionezi repede pentru a opri hemoragia. 


Eu consider că e mai bine să fii conștient de pericole decât să fii înspăimântat. lar a te feri 
înseamnă... a fi conștient. Este important să fii conștient de cât de periculos este să conduci 
o mașină, dar să nu-ţi fie teamă să conduci. Este de folos să fii conștient că traversarea unui 
drum aglomerat implică un risc, dar să nu te îngrozească să faci asta. Este înţelept să fii 
conștient că schiatul pe o pantă periculoasă în timpul unei furtuni de zăpadă prezintă 
potenţiale probleme, dar nu trebuie să-ţi fie teamă să schiezi. 


La un nivel foarte firesc, ne temem de lucrurile care au potenţialul de a ne produce 
suferință, chiar moartea: și aceasta este originea fricii din noi. 


Originea fricii 


„Teama“ din noi nu este doar o umflătură. Este un sac plin de chestiile pe care noi le-am 
construit de-a lungul vieții. Și teama crește din experimentarea suferinței. Când 
experimentăm suferinţa — foarte firesc — nu ne place și nu vrem să o mai trăim vreodată. 
Așa că experimentarea suferinței devine frică. De exemplu, putem fi foarte încântați să 
tăiem zilnic morcovi cu cuțitul nostru ascuţit. Până în ziua în care ne tăiem degetul. 
Durerea generează teama de a utiliza cuțite ascuţite. Tocmai am adăugat încă puțină teamă 
în sacul nostru. 


S-ar putea să-ţi placă să iei cuvântul la ședințe, la lucru. Până în ziua în care te simți puțin 


ușor ameţit din pricina vremii, și — când să punctezi ceva deosebit — îţi pierzi şirul 
gândurilor. Te bâlbâi și te prăbușești. Nu ai habar ce spuneai. Și îţi ceri scuze și te pierzi. 
Este îngrozitor de jenant. Și suferinţa persistă tot timpul zilei. Vine următoarea ședință 
importantă și îţi dai brusc seama că ţi-e frică să vorbești. Încă o bilă de frică de dat în bară 
în sacul tău. 


Problema cu viața — după cum știm — este că orice lucru care înseamnă ceva pentru noi ne 
poate pricinui suferinţă. Deci este posibil să dezvolți spaime pentru tot și din nimic. Unii se 
tem să se mai îndrăgostească din cauza suferinţei pe care le-a provocat-o anterior. 
Oamenilor le este frică să facă ceea ce vor pentru că e posibil ca lucrurile să nu ne iasă bine. 
Altora le e teamă să-şi părăsească locuinţa din pricina unei suferințe pe care au trăit-o în 
afara casei. 


Să nu uităm că acest proces este firesc. Chiar și aparenta expansiune extremă a sacului de 
teamă este firească. Se bazează pe principiul care ne guvernează pe toți: de a simţi durerea 
și apoi de a fi înspăimântați. De aceea vârsta presupune adesea un simț mai mare al fricii. 
Timpul — pentru unii oameni — oferă mai multe oportunități de a experimenta durerea și de 
a dezvolta teama. Este motivul pentru care vârstnicii sunt foarte speriați și timizi. 


Toţi cunoaștem oameni care par să nu se teamă de nimic. Ei sunt aventuroși și încrezători 
și ies în lume iubindu-și viețile pe care le duc, deşi par să fi experimentat mai multă 
„suferință“ decât oricine altcineva: de fapt, probabil că ei au experimentat mai multă 
suferință, deoarece mai mult ca sigur au coborât acea pantă periculoasă pe timp de furtună 
sau au făcut depăşiri în curbă. 


Asta cred eu că se întâmplă. Coeficientul nostru de frică nu depinde de cât de multă 
suferință întâlnim, ci de cum răspundem la suferință. Să ne întoarcem la începuturi. La 
naștere. Doar ca să întărim ideea că viața înseamnă suferință și plăcere, nașterea noastră 
este dureroasă (și plăcută). Prima noastră experienţă cu lumea exterioară este dureroasă. E 
greu să luăm prima gură de aer. Nu este ca lichidul cu care eram obișnuiți. Probabil că este 
aerul foarte ușor. Și, cel mai probabil, nu atât de cald pe cât ne-am dori. 


Dar nu este durerea nașterii în sine cea care ne lasă ultima impresie, ci mediul în care este 
simțită ea. Același nivel al suferinţei reale va avea un efect diferit în funcție de cum 
reacționează cei din jur la ea. Dacă te-ai născut într-o cameră plină de oameni temători, 
panicaţi, va avea un efect foarte diferit de cel înregistrat dacă te-ai fi născut într-o încăpere 


plină de oameni calmi și afectuoși. 


Este modul în care am fost învățați de timpuriu cum să interpretăm frica. Atunci când 
experimentăm suferința, modul în care oamenii din jurul nostru reacționează la ea ne 
învaţă şi pe noi să reacționăm într-un mod similar. Dacă am fost bolnavi când eram mici și 
cei din jurul nostru erau anxioși și temători, atunci învăţăm că acesta este modul în care 
trebuie să reacționăm la o asemenea suferință. Dacă ne tăiem sau ne ardem în copilărie și 
un adult face mare caz în legătură cu asta, atunci învăţăm că acesta este modul în care 
trebuie să răspundem la o asemenea durere. 


Acesta este felul în care mulţi dintre noi „învaţă“ să reacționeze la diferitele forme de 
suferință. Este moștenirea noastră. Părinţii noștri au învăţat probabil care trebuie să fie 
reacţia lor la durere de către părinții lor, așa că ei ne-au pasat-o nouă direct. 


Şi totul se rezumă la faptul că am învăţat că e bine și sănătos să suferi. Sau nu. 
Este bine să suferi 


Cei mai mulți dintre noi am fost învățați că este bine şi indicat să suferi. Și asta umple tot 
mai mult sacul cu teama cu care și prin care trăim. 


Aşa că este timpul să începem să analizăm felul în care reacţionaţi la durere. Probabil că 
veți constata că vă panicați puțin (sau mult). Fie că este vorba despre tăierea unui deget sau 
de gripă, că cineva ţi-a spus ceva ce nu voiai să auzi sau că primești vești proaste la telefon, 
probabil veți observa că vă panicați. 


lar primul lucru pe care trebuie să ţi-l spui este că nu ai de ce să intri în panică. Am jucat 
jocul afirmațiilor mai devreme, și ele pot avea un efect foarte puternic. lată una dintre 
preferatele mele: „Sunt în siguranță, indiferent ce simt.“ 


Este minunat. Pentru că este o afirmaţie a anulării sinelui. Bineînţeles că nu te simți în 
siguranță, dar îţi spui în sinea ta că ești, chiar dacă simți că nu ești. 


Merită încercat. 


Dat fiind că reacţia noastră la durere este esența propriei noastre frici, acest capitol ar 


putea mult mai bine să se numească spune f**k it suferinței. Deoarece de îndată ce înfrângi 
suferința, îţi înfrângi teama. 


Așa că începe să spui f**k it suferinței. Când reacţionezi la durere, tu doar interpretezi o 
reacţie condiţionată. Și toate reacţiile condiționate sunt reversibile. Când te confrunţi cu 
orice suferință, opune-te reacției tale imediate rostind f**k it . 


Eşti în siguranţă. La urma urmei, nimic nu contează. Abandonează-te durerii și apoi poţi să 
te abandonezi vieții. 


Și pe măsură ce începi să spui f**k it durerii, vei remarca două lucruri. Frica ta pentru 
diverse lucruri va începe să se evapore. Și această frică va fi înlocuită de libido: dragostea și 
pofta de viață. 


Procesul acesta are un adevărat impuls: cu cât te temi mai puțin, cu atât mai mult vei arde 
de dorinţa de a face lucruri care mai înainte te-ar fi înspăimântat. Și cu cât faci mai mult, cu 
atât mai mult ieși din asta, cu atât mai mult îţi dai seama că poți să faci și cu atât mai mult 
îți dai seama ce este de făcut. 


Cu mult timp înainte de a cânta la chitară în Leicester Square, de a face rafting pe ape 
învolburate în Canada, înainte de a-ţi da demisia şi a scrie un scenariu de film sau, pur și 
simplu, înainte de a-i spune lui Hunky Hugh de la contabilitate că tu crezi că el chiar este 
macho și că i-ar plăcea să meargă să vadă un film (pe cel al cărui scenariu l-ai scris tu). 


Aşa că, spune f**k it durerii și vei spune f**k it şi fricii. 


SPUNE F**K IT ÎNCORDĂRII 


Tocmai m-am întors de la un oficiu poștal local (amintiţi-vă că suntem în Italia). In timp ce 
stăteam la coadă, erau două cliente în fața mea, două la ghișee și trei funcţionari în spatele 
ghișeelor, doi dintre ei discutând cu clienţii, ceilalți făcând hârțogărie. 


Și cea care făcea hârțogărie era evident iritată de angajatul de lângă ea: „Nu pot veni aici 

dimineaţa ca să trebuiască să rezolv o asemenea problemă; nu depinde de mine“, i-a spus 
ea lui. Tipul i-a răspuns, nelăsându-se mai prejos: „Ăsta se întâmplă să fie chiar jobul tău, 
așa că de ce nu poti pur și simplu să o faci, pentru numele lui Dumnezeu?“ „Păi, nu mi s-a 
spus niciodată că voi avea de-a face cu acest fel de probleme...“ Și așa mai departe. 


Cei doi au continuat aşa, în faţa clienților și a celuilalt funcţionar. Se ciondăneau ca doi 
bătrânei. Nimic răutăcios, doar o ciondăneală blândă, care mă făcea însă să mă simt 
inconfortabil. Nu înțelegeam de ce nu renunţau, lăsând disputa pentru mai târziu. Dar nu 
păreau să fie conștienți că nu trebuiau să facă aşa ceva: să se certe în public, mai ales în fața 
clienților. M-am uitat în jur. 


Nimeni altcineva - clienţi sau personal — nu părea stânjenit: nu știu dacă ei remarcaseră ce 
se întâmpla. Și apoi mi-am adus aminte: eram în Italia și eu eram englez. 


În Anglia, ne abținem. Suntem politicoși chiar și când spumegăm de furie. 


O lăsăm pe mai târziu și acel mai târziu adesea nu mai vine niciodată. O ținem în noi și o 
lăsăm baltă. Dar în Italia nu se întâmplă aşa ceva. Trăiesc aici de ani buni, dar clar nu ne- 
am coborât la un nivel atât de scăzut aşa cum o fac oamenii ăștia. 


Cu ani în urmă, le-am implorat constant pe Gaia și pe mama ei să înceteze să se mai certe. 
Ele făceau o pauză, se uitau la mine cu surprindere, și spuneau: „Dar nu ne certăm, doar 
vorbim.“ Mie însă mi se părea al dracului de clar că semăna cu o ceartă: voci ridicate, 
gesturi exagerate. 


Dar am văzut că oamenii de aici chiar ridică vocea și gesticulează dramatic, chiar și atunci 
când vorbesc despre vreme (şi o fac, nu doar noi, britanicii. Cu toate că ei vorbesc mai mult 
despre mâncare. Englezii vorbesc fără încetare despre vreme, în timp ce italienii vorbesc 
fără încetare despre mâncare). 


Cei doi funcționari de la poștă aveau o ceartă zgomotoasă și nu îi deranja că îi auzea 
cineva. Și oamenii care auzeau nu erau deranjaţi că auzeau. Nu era grozav pentru mine, dar 
poate că era: ea i-a zis lui că era nefericită, el a ascultat-o, apoi a spus și el ce avea de spus. 
Comunicare clară, onestă. Nicio reținere. Nu au ajuns la lovituri. Probabil că aveau să 
lucreze la asta. 


M-am obișnuit cu acest tip de comunicare (deși în mod clar nu complet, altfel episodul din 
această dimineaţă nu m-ar fi făcut să mă simt prost). Și când mă întorc în Marea Britanie, 
ceea ce fac în mod regulat, sunt uluit de cât de mult se abtin oamenii când vorbesc. În 
general, noi comunicăm într-un mod politicos, chiar și atunci când încercăm să spunem 
ceva neplăcut. Nu am spune niciodată direct ceva greu de spus, aşa că încercăm să ne facem 
înțeleși fără a spune asta de fapt. Da, știu, o nebunie. De aceea am devenit adepţii cititului 
printre liniile oricărei conversații. lată un exemplu: 


Te înţelegi bine cu cuplul din vecini și copiii lui, dar fiul dă muzică tare seara târziu și asta 
te deranjează. Dacă ești britanic, data viitoare când ești invitat în casa lor la un pahar de 
vin, nu le spui ceva de genul: „Muzica fiului vostru este puțin prea tare pentru noi seara... 
este minunată în timpul zilei, dar seara deja e prea mult. l-aţi putea spune să o dea mai 
încet, vă rog?“ 


Nu, mai întâi petreci mult timp deliberând asupra modului în care să aduci subiectul în 
discuţie. Apoi elaborezi modalitatea de a plasa aluzii în conversaţie. Ai putea, de exemplu, 
să vorbești despre o altă familie și să te referi la fiul lor ca un derbedeu care stă toată 
noaptea drogându-se și terorizându-și vecinii cu muzica lui dat tare. Exagerând povestea, 
precizezi că tu nu vorbești despre ei, dar cu certitudine îi vei face să se întrebe dacă muzica 
fiului lor nu constituie o problemă pentru tine. 


Sau inventezi tu ceva. Poate spui că ai avut recent dureri de cap și că ai devenit foarte 
sensibil la zgomot — atât de mult încât nu o suporti pe fiica ta exersând la pian. Apoi vecinii 
tăi vor zice mai mult ca sigur: „Vai, sper că muzica fiului nostru nu vă deranjează“, tu vei 
exclama: „O, nu, nu mă refeream la asta (chiar dacă ai făcut-o), ci că pur și simplu consider 
greu de suportat orice zgomot.“ Vecinii voștri își vor da seama și vor vorbi cu fiul lor. 


e o nebunie, dar așa se face. Asta înseamnă însă că tu tot timpul te vei întreba ce vor să 
spună de fapt oamenii. Nu știi când ceva este adevărat sau doar o umplutură pentru 
ceva mai dificil de exprimat. 


În afaceri există chiar și o expresie scârboasă pentru asta: „sendviş cu căcat“. Dacă ai ceva 
dificil de spus cuiva — cum ar fi „nu te descurci prea bine“ —, începi prin a zice niște chestii 
drăguţe despre respectivul: „Suntem toți foarte încântați de felul în care te descurci.“ Asta 
este prima felie de pâine. Apoi dai lovitura cu căcatul: „Știi, noi credem că ai putea face mai 
mult în domeniul ăsta.“ Apoi completezi acest sendviş încântător cu încă o felie de pâine 


moale: „Dar, la urma urmei, noi toți suntem mulțumiți de tine.“ Rahat cu perje. 


Asta vrea să însemne că nimeni nu mai are încredere în ceea ce spune cineva. Când o 
persoană îţi face un compliment, întotdeauna te aștepți la un „dar, pe bune“ care urmează. 


Marea Britanie, este în general, mai încordată decât orice altă ţară precum Italia. Deoarece 
este greu să spui lucrurile deschis, fie nu le spunem (le suprimăm,), fie ne străduim să găsim 
o modalitate de a le exprima. Și la primirea finalului, ne chinuim să ne dăm seama ce dracu' 
încearcă toată lumea să ne spună. 


De exemplu, intri în băcănie într-o dimineaţă și te salută Sarah Wiggins. „Uaa, arăţi foarte 
bine“, zice ea, „chiar ai ceva culoare în obraji.“ Și rămâi întrebându-te ce vrea ea să spună 
cu adevărat. Că de obicei pari bolnavă și palidă? Sau că ești melancolică? Presupune că ești 
deprimată? Hristoase! 


Noaptea trecută, vorbeam cu cineva care spunea că are probleme să meargă în locuri 
stresante, referindu-se la Londra. Decât să se încarce cu tensiune și cu stres, mai bine nu se 
duce. 


Deci, cum poţi tu să rămâi liber în Orașul Încordat? Păi, cred că efectiv poate fi o experiență 
foarte plăcută. Care folosește pentru a-ţi reaminti cum să te eliberezi, relaxat și întreg fiind 
când ești înconjurat brusc de oameni care sunt stresaţi, tensionați și încordaţi. Dacă simți că 
te apasă încordarea, atunci pur și simplu folosește-o ca antrenament. Întreabă-te: „Cum pot 
rămâne conștient și relaxat în această atmosferă constipată?“ 


De fapt, uneori îmi place să fiu în preajma oamenilor crispați, deoarece îmi reamintește cât 
de bine mă simt. Ocazional stresez oamenii din casa mea — unde provoacă furtună în jurul 
lor, stresaţi fiind — pentru că acest lucru mă relaxează. Ei ar trebui să facă asta ca pe un 
serviciu, nu-i așa? (Și, bineînţeles, habar n-am la cine mă refer prin „ei“... știi, „ei“ „ăia care 
rezolvă lucrurile“). Ei ar trebui să se ofere să îi ajute pe cei care se simt mult mai rău decât 
tine, în orice situație dificilă. 


Ţi-e rău? Vom trimite șase oameni care sunt mai bolnavi, mult mai bolnavi decât tine. 
Imediat te vei simți mai bine. 


Ești anxios? Vă vom trimite doi oameni care sunt atât de anxioși încât trebuie să-i târâm în 
cătușe afară din casele lor, ca să-i aducem aici. Vă veţi simţi la fel de liniștit precum Dalai 
Lama când îi vei vedea pe aștia doi, credeți-ne. 


Ești furios la culme și stresat? Te vom trimite în Anglia pentru un weekend prelungit. 
Doamne, acolo te vei simți eliberat, relaxat și întreg în comparație cu oamenii ăia. 


Este posibil să te simţi liber și relaxat şi întreg; în Orașul Incordat: spune f**k it și acceptă-l, 
și mai mult ca sigur că te vei simți mai bine când îţi vei da seama că ești mult mai relaxat și 
mai liber decât orice altă persoană din jurul tău. 


SPUNE F**K IT ȘI FII EGOIST 


Credem că trebuie să mergem la guru și la profesori și la preoţi pentru înțelepciune. Dar de 
fiecare dată când zbori cu avionul, o bucată de înțelepciune atemporală tocmai trece pe 
lângă tine, în timpul difuzării mesajului de siguranţă. 


Eu înțeleg de ce nu asculti: broșura aia plină de reclame la parfumuri extravagante și 
ceasuri scumpe este mult mai interesantă decât să înveți cum să-ți salvezi viața, nu-i așa? 
(Nu, ai dreptate, dar de obicei oamenii nu supraviețuiesc accidentelor aviatice, aşa că poţi 
să miroși bine și să ai un ceas frumos pentru a vedea la ce oră mori). 


In regulă, asta este ceea ce vă lipsește: „In caz de depresurizare, măștile de oxigen vor 
cobori din locaşul de deasupra dumneavoastră. Fixaţi-vă bine masca de oxigen înainte de a 
vă ocupa de copiii aflaţi în grija dumneavoastră.“ 


Bang! Întotdeauna aveam un șoc când auzeam asta, chiar și înainte de a avea copii. 
Desigur, dacă te gândești mai bine, are sens să te ocupi repede de tine și apoi să te 
concentrezi asupra copiilor tăi. La urma urmei, nu le ești de folos dacă mori, ceea ce ar 
putea foarte bine să se întâmple din moment ce te străduiești atât să le pui măștile de 
oxigen în timp ce tu însuți ești incapabil să respiri. Dar este șocant să primești o 
instrucțiune oficială ca să ai grijă de tine înainte de oricine altcineva — mai ales de propriii 


copii. 


Fundalul răspunsului nostru şocant la acest mesaj este următorul: 


e Este bine să fii altruist. 


e Este rău să fii egoist. 
Dacă auzi la știri de un oarecare că a făcut un act altruist, atunci este de admirat. 


Dacă auzi de la o prietenă că respectivul oarecare este egoist, nu este niciodată un lucru 
bun. 


Nu vei auzi niciodată la știri că cineva a fost lăudat pentru actele lui egoiste. Și nu vei auzi 
niciodată de la prietena ta că un tip a fost un ticălos altruist. 


Și, ca orice chestie prin care trecem în viață fără să ne punem întrebări, merită să 
aprofundăm — mai ales dacă sunteţi interesați de urmarea căii f**k it. 


Uitaţi-vă la viaţa voastră. Analizaţi-vă cu onestitate acţiunile şi dacă acestea sunt altruiste 
sau egoiste — sau poate că folosiți alte cuvinte acum pentru a ocoli înțelesurile obișnuite ale 
acestor termeni: sunt acţiunile voastre motivate de obiective orientate către sine sau 
urmăresc să-i ajute pe ceilalți? 


Probabil că munciti pentru a câștiga bani pentru voi (și pentru a vă da un sens al valorii și 
uneori pentru a vă simți bine); probabil că petreceți mult din timpul vostru liber pentru 
propria plăcere; mergeţi în vacante pentru a vă relaxa și așa mai departe. Da, și încă destul 
de mult. Așa trăiesc cei mai mulţi dintre noi. 


Dacă ai familie și vrei să te conving că nu faci asemenea lucruri pentru tine, ci pentru ei, 
atunci întreabă-te de ce ţi-ai întemeiat o familie? Nu pentru tine? Nu obţii plăcere prin 
susținerea și din faptul de a fi cu familia ta? Dacă așa e, atunci faci asta și pentru tine însuți. 


In calitate de ființe umane normale și „bune“, acţionăm în permanenţă din egoism. In 
esență suntem nişte ființe egoiste. Și totuși, chiar dacă am scris acest cuvânt, el are o 
încărcătură implicită: 


Vai, dragă, noi nu suntem egoişti, nu-i aşa? Ei bine, eu nu sunt, deoarece mă 
opresc întotdeauna pentru acei oameni de pe stradă care vor să semnez pentru un 
debit direct pe viață pentru exact cât îmi pot permite, ceea ce ei sugerează că ar 
trebui să fie în jur de 5 lire pe lună, ceea ce desigur nu pare mult, dar totul se 
adună, știi, mai ales într-o viață de om; și este foarte greu pentru mine, știi, să fac 
un debit direct, deoarece banca mea preferă ca eu să folosesc instrumentele 
financiare pe care le furnizează ei, cele pe care le găseşti la agenţia locală, așa că, 
știi, odată chiar am încercat să dau niște bani pentru caritate şi am spus: „Uite, nu 
pot să fac un debit direct chiar acum, dar iată 10 lire“ și ei au zis: „Ne pare rău, 
domnişoară, dar nu putem lua bani, noi putem accepta doar debite directe“ și mi- 
am spus: Grozav, o societate de binefacere nu-mi poate accepta banii, unde va 
ajunge lumea asta? „Vă rog, domnişoară, mi-e o foame de mor, mi-aţi putea 
împrumuta un debit direct?“ Lumea o ia razna și tu nu poți să dai bani cuiva aflat 
în nevoie... 


Şi de unde provine o asemenea prejudecată? Probabil — ca de obicei — din teamă. Din teama 
că, dacă nu păstrăm cu sfinţenie conceptul de altruism în chiar esența codului nostru 
moral, atunci nu vom da doi bani pe nimeni altcineva — sau, mai important, nimeni nu va 
da doi bani pe noi când avem nevoie. 


Dar aici e șmecheria: în întregul concept al acţiunii interesate, al egoismului, se află 
capacitatea de a ajuta alţi oameni. Oamenii dau bani pentru opere de binefacere, pentru că 
se simt bine făcând asta. Oamenii îi ajută pe cei mai puţin norocoși decât ei, deoarece asta îi 
face să aprecieze cât de norocoși sunt. Oamenii se pun în slujba altora, deoarece asta le dă 
un sens scopului lor în viață. 


Asta nu reduce calitatea a ceea ce oamenii „buni“ fac pentru alţi oameni, ci pur și simplu 
recunoaște ceva ce majoritatea oamenilor nu remarcă. 


Și este o calitate importantă să recunoști dacă vrei să strângi vreodată bani pentru acţiuni 
caritabile. Oameni ezită să dea bani pentru o cauză care nu îi va afecta niciodată pe ei sau 
pe membrii familiilor lor și atunci când nu vor primi nimic în schimbul banilor lor. 


Acesta este motivul pentru care campaniile prin care ţi se permite să „adopti un copil 


african“ funcționează atât de bine. Primești o fotografie a copilului pe care îl adopti și ei îţi 
scriu pentru a-ți mulțumi. Este perfect: tu ajuţi sincer pe cineva, dar ai și propria satisfacţie 
că faci asta. 


Dar iată-ne din nou în lumea carității. Și aceasta este doar o mică parte din timpul și din 
banii noștri — oricum, pentru cei mai mulți dintre noi. Să ne întoarcem la familie pentru a 
analiza de ce egoism versus altruism funcţionează zi de zi. 


Când evaluez timpul pe care îl petrec cu familia mea, singurele perioade pe care le-aș 
eticheta drept „altruiste“ sunt acelea în care fac lucruri pe care de fapt nu vreau să le fac. 
Dacă am grijă de băieţi când sunt foarte obosit și ei nu sunt într-o stare care să mi se 
potrivească în acel moment, atunci aș putea să-mi consider îndârjirea în îndeplinirea 
sarcinii ca fiind „altruistă“. 


Cu siguranţă nu vreau să îmi caracterizez majoritatea timpului petrecut cu familia 
„altruist“. Dacă muncesc pentru a-mi susține familia, o fac pentru că îmi place să-i susțin. 
Dacă acum mă joc cu băieţii pe plajă, o fac deopotrivă pentru mine şi pentru ei: ăsta nu este 
altruism. 


Se pare deci — doar în cazul familiei mele — că orice aduce vag a „altruism“ sunt doar 
momentele în care avem probleme. Orice altceva — toate perioadele fericite, împlinite, cu 
râsete — este interesat, întrucât toți obținem ceea ce ne dorim. 


Să fii altruist presupune să sacrifici ceva ce dorești în favoarea unui alt lucru pe care 
altcineva îl dorește (sau are nevoie de el). 


În afaceri, era odată moda de a vorbi despre situațiile „ambele părți câștigă“. Ambele părți 
câștigă este doar un rezultat (dezirabil) al mai multor rezultate posibile în orice negociere 
dintre două părți. 


Să zicem că deţin un cărucior de hotdog, iar tu ești proprietarul unui club de fotbal. Acum, 
vânzarea de hotdogi în afara incintei acestuia este ilegală. Și poliția îţi cere tie, proprietarul 
clubului de fotbal, să ajuţi la împiedicarea unui asemenea lucru. Aşa că vorbim cu mutra- 
care-miroase-a-hotdog. 


Tu îmi spui mie care este poziţia ta: trebuie să ajuţi poliția. Eu îţi spun tie care este poziția 
mea: cu asta îmi câștig traiul și vând mulţi hotdogi fanilor și acestora le plac. Tu spui că tu 
ai hotdogi în incintă. 


Eu spun că oamenii vor hotdogi pentru că ei se plimbă și în afara incintei clubului de fotbal, 
în timp ce-și așteaptă camarazii, stând la coadă la porțile de acces. Tu spui că dacă lucrurile 
continuă așa, vei pierde: poliția nu se va lăsa până când nu se va rezolva (exemplu de eu 
câștig, tu pierzi). Eu spun că dacă nu te opui poliției, pierd: voi ieși din afacere. Și fanii 
pierd, deoarece ei pierd ceva ce își doresc (exemplu de eu pierd, tu câștigi, dar oricum vei 
pierde din cauza fanilor dezamăgiţi). 


Deci stăm și ne gândim. lată, spun eu, hotdogii ai mei sunt buni. Standul meu este curat. 
Voi cere să fiu verificat în fiecare săptămână. Și poate tu mă vei face furnizorul tău „oficial“ 
de hotdogi. 


OK, spui tu, asta ar trebui să fie pe placul poliției, asta ar trebui să satisfacă fanii, dar ce se 
întâmplă cu vânzările de hotdogi pe care le pierd în incintă? 


(Asta aproape că era câștig-câștig, dar tu vrei să ai ultimul cuvânt.) 


OK, zic eu, dacă devin „oficial“ cresc prețurile cu 5% și îţi dau ție câștigul suplimentar. Deși, 
atenție, va trebui să fie cash. Și poti să te încrezi în mine: eu vând hotdogi. 


S-a făcut. 


Și ne strângem mâinile. Și tocmai am făcut o demonstrație de situație, ambele părți câștigă. 


În orice tranzacţie cu lumea se poate ajunge la o situaţie câştig-câştig. Aşa se întâmplă cu 
mine şi familia mea. Cu donatorul şi poza orfanului lui pe birou. Sau cu tine şi orice 
domeniu al vieţii. 


De ce să sacrifici ce îţi dorești pentru ceea ce-și doresc alții sau au nevoie, în: 


e relaţia ta? 
e familia ta? 
e munca ta? 
e relaţia cu prietenii tăi? 


e relația cu oamenii mai puțin norocoși decât tine? 


Dacă dorești, poţi să inventezi termeni noi pentru asta, precum „interes propriu luminat“ 
sau „egoism decent“. 


In cercurile spirituale, oamenii vorbesc despre „a acționa și a vorbi conform adevărului 
lor“. Este pur și simplu ca a da cu spray pentru împrospătarea aerului pe cuvântul 
„egoism“, sperând că nu va observa nimeni. 


Aşa că merită să zici f**k it altruismului. Dacă simti că te sacrifici în favoarea altcuiva, 
atunci trebuie să-ți perfecționezi abilităţile de negociere. 


Altruismul este o situație pierdere-câștig. Care nu funcționează niciodată. Sfârșești prin a te 
enerva, ceea ce pare să nu fie bine pentru persoana aparent câștigătoare. Este mult mai bine 
însă dacă tu crezi că-ţi iese ceva din această relație. 


Cel mai bun lucru pe care poți să-l faci pentru alți oameni este să te pui pe tine pe primul 
loc. Sub presiunea celorlalţi de a fi altruist, spune f**k it și fii egoist. 


În dansul vieţii, pune-ţi tu mai întâi masca de oxigen, apoi respiră adânc și ajută-i pe 
ceilalți. Îţi vor mulțumi pentru asta. 
SPUNE F**K IT JOBULUI TĂU 


Inainte să ne dăm seama cât de nasol este să muncim, să ne gândim o clipă cât de norocoși 
sunt cei mai mulți dintre noi pentru că lucrează. 


Știu că urmează sintagma „fără precedent“, sunteți gata? Da, trăim într-o epocă a libertăţii 
„fără precedent“ la locul de muncă. Desigur, asta nu este valabil în cazul tuturor, oriunde, 


dar mulți dintre noi, occidentalii, experimentăm noi libertăţi la locul de muncă. Puţine 
domenii sunt acum restricționate la unele grupuri limitate (de exemplu: bărbaţi, oameni cu 
accent de bogătași, absolvenţi de Oxford-Cambridge etc.). Dacă ești bun, dacă ai talent, poţi 
să te descurci în aproape orice intenţionezi să faci. 


De exemplu, uite cum s-a schimbat familia mea. Voi străbate arborele genealogic luând la 
întâmplare unele exemple, dar... străbunicii mei făceau parte din personalul umil al unui 
conac din Midlands. Bunicii mei au lucrat în fabrici de textile, deseori noaptea, toată viața 
lor. 


Bunicul i-a oferit tatălui meu posibilitatea alegerii între două cariere: „Poţi fie să lucrezi 
pentru firma de gaz sau într-un birou de contabilitate, flăcăule.“ El a ales contabilitatea 
(lucru înțelept și bănos). 


Niciunul dintre ei nu a avut un „consilier“ care să le arate cum să-și adapteze atuurile și 
abilitățile la un job. Ei nu s-au dus la universităţi „vânate“ pentru absolvenţii eminenti de 
unde să poată suge de la sânul a 100 de corporații. (OK, toţi consilierii pe care i-am întâlnit 
vreodată au încercat să-mi vâre pe gât consultanţă de contabilitate și de management, 
dar...) probabil că am fost primul din familie care efectiv a stat și s-a întrebat: „Ce vreau eu 
cu adevărat să fac?“ Răspunsul a fost: ceva creativ, aşa că asta am și făcut. 


Desigur, lucrurile pot fi totuși dificile. Dar dacă te hotărăști că nu vrei să aterizezi în call- 
centerul local (sau în orice alt job disponibil pe strada unde locuiești acum), atunci există 
oportunități fără precedent ca să scapi naibii de-acolo și să ai succes în altceva. 


Și totuși... și totuși... cu toată această libertate, cu toate aceste oportunități, cu toată 
această bunăstare, cei mai mulți dintre noi sunt nefericiți. Multora dintre noi nu ne place 
munca pe care o facem sau compania la care lucrăm. Munca este lucrul cu care ne petrecem 
cea mai mare parte a timpului, și totuși mulţi dintre noi sunt profund nefericiti cu chestia 
pentru care ne trezim ca să muncim de la 9 la 7 seara. Întotdeauna vor exista nemulțumiți. 


Primul motiv e că de obicei există prea multe așteptări. Locul de muncă este atât de plin de 
gunoaie, așteptări nerealiste şi clișee tâmpite. 


Gândiţi-vă doar la așteptările celor din jur și ale jobului pe care îl faceți: de la părinţi, de la 
prieteni, de la societate, de la angajatorul vostru, de la personalul vostru, de la acţionari, de 
la guvern. Facem ceea ce facem, pentru că noi credem că ne-ar împlini, că există 
posibilitatea de a satisface toate acele nevoi materiale (și obiective) pe care le avem. 
Așteptăm multe de la job. Locul tău de muncă este acum probabil și cea mai importantă 
comunitate căreia îi aparții. 


Deci jobul tău are multe de dat în materie de așteptări. Și problema este că multe dintre 
acestea pot intra în competiție unele cu altele: părinții tăi vor ceva cu care să se laude la 
dineuri; partenera ta vrea un carnet gros de cecuri; șeful tău vrea ore suplimentare și 
productivitate mare; iar tu vrei să petreci mai mult timp în parc, citind. 


Este timpul să luăm așteptările la bani mărunți. Analizează ce își doresc ceilalți oameni de 
la tine (și dacă într-adevăr contează pentru tine), analizează ce aștepți tu de la tine (și dacă 
într-adevăr contează pentru tine). Spune f**k it lucrurilor pe care efectiv le consideri fără 
importanţă pentru tine. Concentrează-te asupra puţinelor lucruri care chiar contează 
pentru tine și care te fac să te simți bine. 


Am văzut un mare comediant în Londra, săptămâna trecută: un medic generalist instruit 
care (nu că, bănuiesc eu și sper, ar fi mulți medici generaliști neinstruiți) spusese f**k it și 
începuse să facă stand-up comedy. 


Dat fiind faptul că vorbim despre afaceri, voi folosi din nou propriul meu clișeu: nu poți 
mulțumi pe toată lumea, tot timpul. Așa că nu încerca să faci asta. Incearcă să îţi faci mai 
mult pe plac și vezi ce se întâmplă. 


Ceea ce ne conduce la cel de-al doilea motiv: prea puține așteptări. Dacă te poți relaxa 
suficient de mult încât să simţi cu adevărat că îţi place ce faci, și ceea ce tu chiar nu suporţi 
să faci, atunci merită să configurezi unele așteptări privind alegerile tale. Dacă nu suporti 
jobul actual, așteaptă-te să găsești unul mai bun în decurs de o lună. Să anticipezi o 
schimbare pozitivă (când știi exact ce presupune respectiva schimbare) chiar funcţionează. 


Și nu te stresa prea mult cu luarea deciziilor, mutat etc. Când știi cu adevărat ce vrei (prin 
relaxare), mai mult ca sigur schimbarea va decurge firesc. Imediat ce ţi-ai dat seama că 
trebuie să fii nebun ca să continui să muncești acolo unde ești, e posibil ca a doua zi să 
primești un telefon de la cineva care știe un job în altă parte. De îndată ce te eliberezi de ce 
se așteaptă de la tine, încearcă să rămâi la propriile tale așteptări în ce te privește pe tine. 


Totuși, să spui f**k it în contextul muncii nu presupune doar renunțarea la jobul tău. S-ar 
putea ca în timp ce te relaxezi să îți dai seama că de fapt ești mulțumit cu munca pe care o 
faci. Poţi descoperi că pur și simplu acceptarea a ceea ce ai este cel mai bun mod de a spune 
f**k it. Poţi descoperi că nefericirea provine de la așteptările nerealiste ale altora (sau chiar 
ale tale) de la tine. Ai aplicat pentru postul de director pentru că îl vrei sau pentru că te 
gândești că ar trebui să faci asta? Chiar trebuie să sari la nivelul următor și să muncești mai 
mult sau poți să te descurci cu ceea ce ai și poate chiar să muncești mai puţin? 


Din experiența mea, una dintre cele mai obișnuite afirmații pe care oamenii le fac despre 
muncă este: „Păi, încă nu știu ce vreau să fac.“ Aud asta de la oameni de 30 și de 40 de ani, 
nu doar de la cei de 20. Oamenii spun asta ani la rândul. Și numai aşa exprimă ei în cuvinte 
simţul profund al lucrurilor care nu sunt așa cum trebuie. Ei și-au ales domeniul de muncă 
pentru a articula respectiva inconvenienţă, dar motivele inconvenienţei sunt probabil mult 
mai complexe. Ceea ce spun ei este: „Nu mă cunosc pe mine însumi, dar am senzaţia că este 
ceva în neregulă aici.“ 


Dacă asta vă spune ceva, e timpul să nu ne mai ascundem după cuvintele, „încă nu știu ce 
vreau să fac“. Spune f**k it și găsește-ți curajul de a ajunge să te cunoști. Ce vrei de fapt de 
la tine însuți și pentru tine însuți? Găseşte pe cineva care te poate ajuta să treci prin asta 
dacă ai chef, dar nu este vorba doar despre job, este vorba despre viaţă. Și bănuiesc că 
următoarea problemă pentru tine este cea cu care ne confruntăm toţi: că multe forțe 
competitive (de obicei neștiute) care lucrează în noi. 


Am remarcat acest fenomen în ultima mea călătorie în Marea Britanie: toată lumea vrea să 
fie „ceva“. Este atât de multă presiune asupra oamenilor de a fi ceva ce este irezistibil. Toţi 
vrem să avem succes la serviciu, să fim experți acasă (la gătit, grădinărit, bricolaj), angajați 
foarte muncitori, parteneri și părinți prezenţi și disponibili, să avem proprietăţi și bogăţie. 


Toţi vrem să avem moduri de viaţă sustenabile, să fim inteligenți mental și cultural, să ne 
simțim relaxaţi și liniștiți, să vedem lumea, dar să nu zburăm prea des cu avionul. Totul se 
mișcă repede într-o cultură a performanței. Chiar și la cursurile de yoga, oamenii se uită în 
jur întrebându-se cât de repede vor fi în stare să facă acea asana dificilă sau dacă exercițiul 
de pranayama poate aduce pacea în fiecare domeniu al vieții lor. 


Mă simt stresat doar scriind despre asta. 


Desigur, este greu să decizi și să alegi din propriile tale dorințe. Ti-ar plăcea să fii în 
siguranță din punct de vedere financiar — cu o casă în străinătate —, dar și să muncești mai 
putin la un job mai puțin stresant. 


Unele dorințe pot sta unele lângă altele, în timp ce altele concurează. Trebuie să-ţi faci un 
plan. 


Eu? Eu de obicei nu prestez niciun fel de muncă. Eu fac doar lucrurile care îmi plac. Și nu-mi 
mai place nici să scriu despre muncă, aşa că e timpul să trec mai departe. 


SPUNE F**K IT ŢĂRII TALE 


În prima ediție a acestei cărți, am remarcat că mulți dintre britanici se mutau în Franța și că 
mulți dintre polonezi se mutau în Anglia. În toată lumea, oamenii spuneau — și încă mai 
spun f**k it și își schimbau țara. Pentru mine, ar fi mult mai ușor dacă am putea să facem 
pur și simplu o Schimbare de Ţară, așa cum faci cu casele. 


Am putea să o schimbăm pentru 10 ani și apoi să schimbăm din nou. La urma urmei, ar fi 
mult mai plăcut dacă Polonia ar putea oferi puțină hoinăreală, case rustice (ca Franţa), 
lângă mare (ca Spania), cu mâncare italienească (ca Italia), astfel încât toţi englezii aceia 
obosiţi de lupta pentru existenţă și-ar schimba pur și simplu casele cu cele ale polonezilor, 
care nu își doresc decât să muncească mult și să aibă ocazia de a face avere și de a o cheltui 
pe o grămadă de chestii făcute de oamenii care au făcut avere. 


Adevărul este că, după 10 ani (uneori mai puțin, uneori mai mult), britanicii vor dori 
acțiune (cultură, bunăstare și ceva teribil în legătură cu care să se lamenteze), iar polonezii 
vor fi foarte plictisiti de stresul orașelor mari și-şi vor dori case la țară, să stea la soare, să 
mănânce mâncare italienească. 


Am schimbat țările. Acum trăiesc într-o ţară mai caldă, mai relaxată, mai fericită, mai puțin 
competitivă (Italia), și sunt fericit așa. Când mă întorc în Marea Britanie o găsesc — aproape 
în egală măsură — inspiratoare, motivantă, în viață, zumzăitoare... dar și prea aglomerată, 

prea competitivă, chinuită, în dezordine, crispată și nevrotică. 


Este o altă expresie a libertăţii moderne care le permite multora dintre noi să se mute într-o 
altă țară fără a fi forțați să facă asta (din pricina războiului, foametei etc.). 


Dacă te-ai săturat și vrei mai mult soare, de ce nu, spune f**k it și urcă-te în avion (sau, mai 
responsabil, într-un tren — sau, chiar și mai responsabil, mergi pe jos). Dar nu trebuie să 
uităm că ne luăm sinele cu noi indiferent unde am merge. 


Bineînţeles, asta este evident. La modul foarte prozaic, nu putem să nu ne luăm sinele cu 
noi. Nu trebuie să facem o listă cu lucruri de făcut — pașaport, bilete, schelet, organe interne, 
musculatură și toate chestiile dintre ele. Dar noi tindem să luăm cu noi şi problemele 
despre care credem că sunt pricinuite de lucrurile din jurul nostru. Dacă te crezi nefericit din 
cauza ploii, a jobului, a oamenilor încordați — orice lucru de care consideri că fugi — mai 
gândește-te. Deoarece sunt șanse ca toată nefericirea să fie în tine. 


Și oriunde ai merge — orice paradis vei găsi — toată acea nefericire se va întoarce din nou 
clocotind, mai devreme sau mai târziu. Acum, desigur, poate să fie nevoie să renunti la tot 
și să trăieşti în altă parte pentru a realiza asta. Chiar dacă îţi spun asta acum, probabil nu 
veţi crede — caz în care este mai bine să te împaci cu ideea astfel încât să îti poţi demonstra 
că acesta este adevărul, și apoi să te împaci cu viața ta. 


Știu asta din proprie experiență. Am ajutat trei zdrahoni să încarce un camion cu lucrurile 
noastre. Credeam că supraveghez totul asigurându-mă că nu vor strica nimic de valoare, că 
nu vor uita lucrurile pe care ni le doream sau să ia ceva de care nu aveam nevoie. Dar 
cumva, undeva în acel camion erau ascunse toate problemele mele, anxietățile, mânia, 
obiceiurile enervante și schimbările de dispoziţie iraționale. 


Deci, iată-mă aici, acum, stând în ceea ce voi credeți că probabil este paradisul, înconjurat 
de o grămadă de respectivele căcaturi. Deși pentru mine, chiar procesul conștientizării că 
toate chestiile acelea mă vor însoţi indiferent unde aș merge, a fost eliberator. Și poate că 
nu aș fi ajuns la acea eliberare dacă aș fi rămas în biroul meu din Londra. 


Relaxează-te, lasă lucrurile să meargă de la sine și apoi vezi dacă chiar trebuie să te muti. 
Dacă alegi să rămâi, atunci acceptă-ți viaţa și ţara așa cum sunt. Cel mai rău lucru este să 
nu faci nimic și să te lamentezi toată viaţa după aceea. 


SPUNE F**K IT CĂUTĂRII 


Toţi căutăm ceva. Intotdeauna căutăm mai mult sens. Căutarea este inconștientă în cea mai 
mare parte a vieţii noastre. Căutăm înțelesuri în relaţii, în prietenii, în joburi, în bani, în 
hobby-uri, în „misiunile“ de ajutorare a altor oameni. 


Noi, occidentalii, suntem foarte norocoși, deoarece mulți oameni au oportunități 
nemărginite de a obţine ceea ce-și doresc. Există mai multă libertate de a munci, de mișcare, 
de credință, de sexualitate decât a fost vreodată. 


Aşa că, în căutarea de înțelesuri și satisfacție, poţi obține relativ repede locul pe care ţi-l 
dorești. Pentru aceia care cred că adevăratele înţelesuri și satisfacție rezidă în obținerea 
jobului visat, sau în găsirea iubitului visat, sau în deținerea unui BMW, dacă chiar își pun 
mintea la asta, ei efectiv pot să le dobândească. 


Dar, de obicei, odată ce obiectul este obținut sau posedat, trecem la obiectul următor. Și la 
următorul, și la următorul. 


Dacă asta se întâmplă destul de des, oamenii văd esența problemei ajungând în punctul în 
care se gândesc la ei. Viaţa trebuie să însemne mai mult decât atât. Și tind să fie spirituali. 
Asta e grozav. De aceea este o binecuvântare să fii bogat și să ai succes — înseamnă că 
ajungi în punctul în care realizezi că bogăţiile și succesul nu înseamnă mai mult, mai 
repede, decât pentru aceia care nu le au. 


Bineînțeles, asta nu înseamnă că doar oamenii bogați și de succes au înțelepciunea de a 
deveni spirituali. Este doar un exemplu dintr-un domeniu de cercetare. Dacă consideraţi că 
semnificaţia și satisfacția constau în căutarea și aflarea iubirii, atunci este o binecuvântare 
dacă ajungeţi să regulați multe persoane sau dacă aveţi destule relații „semnificative“ 
pentru a vă da seama că „viaţa trebuie să însemne mai mult decât atât“. 


Dacă credeţi că semnificaţia și satisfacția rezidă în a te uita la fiecare tren din Marea 
Britanie, unul câte unul (de exemplu trainspotting), atunci este o binecuvântare dacă reușiți 
să le urmăriţi pe toate cât mai repede posibil, astfel încât să vă dați seama că „viaţa trebuie 
să însemne mai mult decât atât“. 


Oricare ar fi motivul, se pare că oamenii devin spirituali la finalul căutării sensului. Și, în 
zilele noastre, „spiritual“ presupune un întreg supermarket de posibile bunuri și servicii. 
Mai înainte, în Marea Britanie, era doar un magazin pe colț la capătul străzii noastre care 
vindea același lucru tuturor: spam-uri. lar creștinismul a fost spam-ul trecutului. Sigur, ați 
putea adăuga spam-uri şi la alte lucruri pentru a obține o ușoară schimbare: spam cu 
chipsuri, spam cu ouă, spam cu pireul de cartofi, chiar și spam cu spam. Exact cum există 
protestanți și catolici și martorii lui lehova. Dar ei sunt tot spam-uri cu o uşoară schimbare. 


În zilele noastre, cumpărăturile reprezintă o uriașă afacere în afara oraşului cu tot 
cateringul, cu toate mâncărurile posibile pe toate gusturile posibile — etnic, meniul zilei, 
congelat etc. Și, în mod similar, putem să alegem dintre toate religiile organizate diferit: 
creștinism, islamism, hinduism — sau din cele care seamănă cu religiile — budism — sau 
dintre cele care au o structură, dar nu au nimic cu religiile: yoga, şamanism, taoism. 


Majoritatea oameni optează, desigur, pentru „alege și mixează“. Ei iau un pumn de yoga, 
adaugă puțin budism, gustă puţin din taoism, un strop din ultima înțelepciune la modă, 
putin de The Power of Now, câteva filozofii New Age despre abundentă și karma ș.a.m.d. 


Desigur, ei nu cumpără carne, și uneori nici produse lactate și adesea trec pe lângă pâine 
(încă o metaforă), dar iată-i la ieșire cu un coș plin ochi de tot felul de chestii. 


Și acum supermarketurile vând chestii cu care ei nu au fost obișnuiți: haine, cărți, DVD-uri. 
Și aceasta este lumea terapiei alternative. 


De la un masaj obișnuit la medicina chinezească, Reiki și homeopatie — toate aceste 
bonusuri au o latură spirituală care devine parte a noului tău sistem de credinţe, chiar dacă 
este ceva de bază, de genul: „Cred că masajul mă calmează.“ 


Pe vremuri, dacă mergeai la magazinul din colţ și cumpărai o cutie de spam și niște cartofi, 
exista șansa ca persoana de alături să cumpere același lucru. Tot așa erau și religiile: practic 
toţi făceam același lucru. 


In zilele noastre, dacă te uiţi la coșurile și la cărucioarele care trec prin punctele de control, 


nu vei vedea două la fel. Sunt ticsite cu o varietate de bunuri. Și, pentru cei mai mulți dintre 


noi, tot acesta este și modul în care este organizat sistemul nostru de credinţe: ele diferă 


una de cealaltă și sunt relativ complicate. 


Dar la nivel elementar, nimic nu s-a schimbat: credința și spiritualitatea sunt pline de 


semnificaţii. Și, pentru mulți oameni, ele reprezintă totul. 


După cum știm deja, înţelesul generează tensiune și suferință atunci când intră în conflict 


cu ceea ce înseamnă viața. Deci, cu cât este mai plină de înțeles 


credința /spiritualitatea /religia ta, cu atât are mai mult potenţial pentru tensiune și 


suferință. 


Dacă tu crezi că este greșit să fii homosexual, atunci homosexualii te vor face să te 
simți încordat și critic. 


Dacă tu crezi că este greșit să faci sex înainte de căsătorie, atunci fiecare moment de 
voluptate şi dorinţă te va înnebuni. 


Dacă tu crezi în belșug, atunci renunțarea la bani și neprimirea de 10 ori în schimb te 
vor enerva. 


Dacă tu crezi în puterea păcii globale, atunci războaiele te vor întrista. 

Dacă tu crezi că cei umili vor moșteni Pământul, atunci te va înfuria să-i vezi pe cei 
puternici și bogaţi distrându-se între timp. 

Dacă tu crezi că o femeie ar trebui să se acopere din cap până în picioare, atunci 
vederea trupului unei femei te va înfuria. 


Dacă tu crezi că Dumnezeu are zilele numărate, atunci nu vei aprecia prea mult acele 
timpuri. 

Dacă tu crezi că forțele răului vor fi nimicite, atunci s-ar putea să săvârșești acte 
„diavolești“ pentru a face asta. 


Dacă tu crezi că răspunsul stă în viaţa de apoi, vei rata răspunsurile din această viață. 


Dacă tu crezi în viețile trecute, atunci poți renunţa la responsabilitatea pentru cea din 
prezent. 


Dacă tu crezi că lisus se va întoarce ca să te mântuiască, uiţi că nu există nimic de care 
să te mântuiască. 


Y 


Dacă tu crezi că lipsa criticii este calea spre pace, autocritica îți va provoca suferinţă și 

sentimentul de vinovăție. 


lată încă o glumă cosmică: toată această căutare în viețile noastre ne conduce la încercarea 
de a găsi sensul dincolo de ceea ce „este“ în viețile noastre. lubirile noastre, banii noștri, 
realizările noastre nu sunt suficiente, deci căutăm mai mult. Și căutăm asta în 
„Spiritualitate“, care de obicei implică „neprevăzutul“. 


Datorită acestui fapt, răspunsul la toate lucrurile posibile poate fi următorul: să nu cauţi 
mai mult sens, ci mai puțin. 


Când vom înlătura sensul lucrurilor care au deja sens în vieţile noastre, atunci vom găsi 
pacea și divinul. 


lată gluma: 

Dumnezeu nu este mai mult decât ceea ce știm. El este mai puțin decât ce știm. 
Cu cât cauţi mai puțin, cu atât vei afla mai mult. 

Cu cât îți dorești mai putin, cu atât vei primi mai mult. 

Cu cât vei privi mai puţin, cu atât vei vedea mai mult. 


Cu cât mai puțin „Tu“, cu atât mai mult „Este“. 


Dacă Dumnezeu este mai puțin când noi căutăm mai mult, atunci spiritualitatea nu este 
vreo rezervaţie de credincioși. Spiritualitatea este în tot ce există. 


Toată lumea este spirituală, la fel ca tot ce ne înconjoară. Și tot ce faci tu este spiritual și 
divin: 


Dacă ești supărat și nervos, asta este spiritual. 
Dacă ești gelos, asta este spiritual. 

Dacă ţi-e foame, asta este spiritual. 

Dacă îţi dorești să ai un Porsche, asta este spiritual. 


Dacă vrei să-ți strangulezi șeful, asta este spiritual. 


Nimic nu este ne-spiritual. 


Asta înseamnă că nu există nimic care să nu fie „spiritual“ sau „bun“. Nu trebuie să te duci 
nicăieri sau să dobândești ceva. Poţi să spui din inimă f**k it la toată chestia și tot să fii 
spiritual. 


Deoarece este imposibil să nu fii spiritual. 


SPUNE F**K IT ȘI TRĂIEȘTE 


Mie îmi place ceaiul. Gaia iubește ceaiul. Amândurora ne place ceaiul. Și, ceea ce este o 
fericire pentru un cuplu căsătorit, ne place aceeași marcă de ceai — Rooibos, pe care îl bem 
cu lapte de soia și miere. Așa-i că este un lucru minunat pe care să-l împarți? Nu numai 
preferința noastră pentru un anume ceai, dar și modul precis în care îl bem. 


Păi, eu spun precis, dar nu este chiar așa, deoarece Gaiei îi place cu puțin mai multă miere 
decât mie. Ei bine, eu zic putin, dar am calculat că ei îi place cu 50% mai multă miere decât 
mie, pentru că mie îmi place o linguriţă de miere și ei îi place mai multă. 


Chestia e că ea preferă să utilizeze o lingură mai mare — una pentru desert — pentru servitul 
și amestecatul mierii anterior menţionate în mai sus-menționatul ceai. 


Ei nu-i place să folosească o linguriţă și să pună una și jumătate, așa cum aș face eu dacă 
mi-ar plăcea să-mi beau ceaiul cu ceva mai multă miere. Ei îi place măsura mai putin 
precisă a lingurii de desert care este plină cam 75 la sută. 


O văd făcându-și ceaiul (și uneori și pe al meu) și asta mă enervează. De ce să aleagă o 
lingură atât de nedestinată pentru treaba asta, când există o altă lingură care o face 
perfect? I se spune LINGURIŢĂ și stă în compartimentul alăturat lingurii ei în sertarul de 
tacâmuri. 


Știu la ce te gândești: de fapt, este foarte logic, deoarece dacă ei îi place MAI MULT decât o 
linguriţă, are sens să folosească o lingură mai mare. La urma urmei, este mult mai eficient 
(este doar un drum de la borcanul cu miere la ceașca de ceai), și în final este mai bine 
pentru borcanul cu miere, deoarece Gaia nu se întoarce la el cu o lingură care tocmai a fost 
băgată în ceașca cu ceai. 


Dar Gaia nu face asta dintr-un motiv logic. Nu. Știu asta. 


O, și mai e un lucru: este mult mai greu să amesteci într-o ceașcă cu ceai cu o lingură de 
desert decât cu o linguriţă. Mult mai greu. 


Deci îi spun cât de stupid e să folosești o lingură de desert şi nu o linguriţă: 


„Uite, iubire, nu doar că, după umila mea părere, lingura mai mică e foarte bună la treaba 
asta, atât la măsurat, cât și la amestecat, aceste ustensile sunt binecuvântate cu ceva relativ 
rar în bucătărie.“ 


„Cu ce, John? Spune-mi, te rog cu ce sunt ele binecuvântate?“ 


„Sunt binecuvântate cu numele care le indică scopul ideal... una este «pentru ceai», iar 
cealaltă «pentru desert». Așa că de ce, pentru Dumnezeu, vrei să folosești una de desert la 
ceai?“ 


„Pur și simplu pentru că îmi place. Mi se potrivește. Este lingura pentru mine. Și nu e treaba 
ta.“ Păi, de fapt este. Pentru că tu, Gaia, îţi folosești afurisita de lingură de desert ca să pun 
miere în ceaiul meu, și de aceea măsura asta este peste tot, la naiba. Uneori este mult prea 
mult (dacă nu te gândești și îmi aplici o „servire à la Gaia“), alteori este mult prea puțin 
(dacă tu îmi dai ceea ce crezi că mi-ar plăcea, dar ești incapabilă să judeci pentru că 
FOLOSEȘTI AFURISITA AIA DE LINGURĂ NEPOTRIVITĂ). 


Gaiei îi place să folosească această lingură și pentru că astfel îşi demonstrează libertatea — 
capacitatea ei de a alege să-și trăiască viața aşa cum îşi dorește. Sigur, este minunat că 


avem atât de multe în comun, spune ea, dar EU NU SUNT TU, și EU NU ÎŢI APARȚIN ȚIE, 
și eu îmi voi demonstra libertatea, individualitatea mea. Îţi voi reaminti că eu îmi pot trăi 
propria viață, făcându-mi propria alegere a lingurii, o alegere idiosincratică ilogică. 


Și desigur, pentru o viaţă liniștită, trebuie să trăiesc și să-i las şi pe alţii să trăiască. Eu 
trebuie să „ceai“ în timp ce ea „desert“, chiar dacă amândoi bem ceai. Când nu mentionez 
prezenţa lingurii supradimensionate în ceașca de ceai, Gaia se simte respectată și 
apreciată; ea se simte de parcă i s-a făcut loc în relaţie. 


Când sunt ţâfnos și precizez asta, ea se simte sufocată. Așa că încerc să lucrez la asta. Intr-o 
zi, într-un moment de largă generozitate linguristică, am încercat eu însumi să folosesc o 
lingură de desert la ceai. 


Dar a fost un dezastru. Am supraîncărcat-o cu miere, iar rezultatul „goanei după miere“ m- 
a făcut emotiv. Am ridicat lingura supradimensionată din ceai și am privit lung la reflexia 
mea răsturnată, văzând lacrimile care stăteau să cadă. Așa că înapoi cu mine la lingurita de 
ceai. Așa trăiesc eu. Și lingura de desert este modul de viaţă al Gaiei. 


Asta înseamnă să trăieşti și să-i lași pe alţii să trăiască pentru tine. 


Pentru o viață liniștită, trebuie să trăiesc și să-i las şi pe alţii să trăiască. 

Efectul rostirii f**k it 


VIAȚA REACȚIONEAZĂ CÂND ÎI SPUI F**K IT 


V-aţi scos cei doi copii în oraș la un prânz în stil chinezesc. Flynn are cinci ani, iar Lizzie 
șapte. Eşti obosit. Rața crocantă întârzie să apară, iar copiii nu au stare. Flynn despăturește 
șervetul de masă scrobit, și-l pune pe cap și face „Uoouuu, uuoou“, ca o stafie. Lizzie i se 
alătură înainte să mai apuci să scoţi o vorbă. 


„Voouuu'-ul crește rapid în volum și tu le ceri copiilor să se oprească: „Ne aflăm într-un 
restaurant și îi deranjati pe ceilalți oameni.“ De fapt, ceilalți oameni deja sunt deranjati și se 
uită în jur. 


Indemnurile tale inițiale nu au niciun efect, dar ai alte câteva posibilități de a acţiona: 


e Devii serios și foloseşti metodele pe care le utilizezi în mod normal pentru a-ţi controla 
copiii, care ar putea consta de la mită, („Nu veți primi înghețată“) până la a-i speria 
(„Așteptaţi voi până ajungem acasă“ sau „O să-i spun asta tatălui tău“). 

e Nu devii deloc serios, ci din ce în ce mai frustrat, deoarece copiii tăi nu te ascultă — asta 


se sfârşește de obicei cu o izbucnire din partea ta. 


e Renunti și te obișnuiești cu ideea. 


Nr. 1 — funcţionează dacă metodele sunt suficient de bune sau dacă ești destul de 
înfricoșător. Ei bine, poate da rezultate la restaurant. Dar copiii tot copii rămân, și doar 
dacă nu le este foarte frică de tine ei se vor opune în mod constant încercărilor tale de a-i 
controla. 


Nr. 2 — nu implică nicio încercare serioasă de a-ți controla copiii, dar nicio acceptare din 
partea lor. Este un loc fără speranţă din cauză că este cel mai stresant. 


Nr. 3 — este cel mai greu și cel mai riscant de adoptat, pentru că se opune la tot ceea ce li s-a 
spus părinților despre disciplină și limite. 


Dar imaginaţi-vă asta: îţi pui propriul tău șervet de masă pe cap și începi și tu să faci 
„uoouuu“. Copiilor le place și răspund un timp tot cu „uoouuu“. 


Dar știi ce se va întâmpla? Curând se vor plictisi și vor trece la altceva ce este de obicei — 
mai fără zgomot și mai puțin deranjant pentru ceilalţi oameni. lar ceilalți oameni vor uita 
repede că au fost deranjati iniţial. 


Să lăsăm deoparte discursurile privind educarea copiilor și să privim copilul ca pe o 
metaforă pentru viață. 


Cei mai mulți dintre noi — așa cum am discutat — încercăm să ne controlăm viețile până în 
cel mai mic detaliu. Avem metode foarte sofisticate de a ne controla viața, la fel ca părintele 
care a folosit metoda nr. 1. 


Aţi putea vedea câteva dintre aceste metode transpuse în practică la părinţii voştri. Părinții 
sunt adevărați maeștri în jocul de-a încearcă-să-controlezi-viața. Părinţii — de obicei cu 
ajutorul unor resurse bănești mai mari decât cele pe care le aveau când erau mai tineri — 
încearcă să elimine toate formele de disconfort. 


Ei instituie rutine confortabile, își umplu casa cu ornamente confortabile și covorașe pe 
capacele de WC și vorbesc despre lucruri care nu constituie un pericol pentru nimeni, 
precum cel mai bun drum la Cirencester sau cum să clădești șuri. 


Ei mănâncă chestii confortabile (chestii cremoase, chestii coapte, chestii fripte) și urmăresc 
programe de televiziune reconfortante (emisiuni culinare). 


Dar cu cât metodele lor devin din ce în ce mai sofisticate / disperate, viața pare să se 


deterioreze în jurul planurilor lor într-un grad și mai mare. Casa stă să se dărâme, ţevile 
curg, ei se îmbolnăvesc și oamenii încep să moară în tot locul. 


Mi-e teamă că viaţa controlată și „confortabilă“ nu este calea spre înțelepciune sau fericire. 
Dar nici încercarea făcută numai pe jumătate de a controla viața prin metoda nr. 2. 


Nr. 2 este un mod de căcat de a trăi. Cel puţin cel care controlează are ceva forță, o direcție. 
Când încerci să controlezi, dar nu ești foarte sigur, doar hoinărești pe marea furtunoasă a 
vieţii. Eşti călcat pe nervi, dar nu destul de deranjat ca să te ridici și să faci ceva în legătură 
cu asta. 


Aceasta este calea spre nefericire. 


Când ne plecăm în faţa vieţii — când spunem f**k it la orice nivel — începem să călărim pe 
valul vieții. Când îţi pui șervetul de masă pe cap, se întâmplă câteva lucruri: 


e Defapt te distrezi, deoarece jocul este amuzant și nu-i poţi rezista. 


e Copiii te iubesc pentru asta și chiar își vor reaminti asta toată viaţa lor — fără 
împotrivirea părintească normală la ceea ce fac ei, de regulă ei se opresc din ceea ce fac 
mult mai repede decât te-ai aștepta tu. 


Așa că îmi pare rău că vă omor cu metaforele, mai ales când se referă la casă... dar același 
lucru este valabil și în viață. 


Când te pleci în faţa vieţii, se întâmplă aceleași lucruri: 


e Începi să te distrezi, pentru că jocul de-a viața este unul bun și tu ai încetat să i te 
împotrivești. 

e Vieții pare să-i placă când nu i te mai împotrivești și începe mai mult să-ți iasă în cale. 

e Viaţa urcă și coboară în mod firesc. Dacă dai peste ceva urât, acesta va fi curând 
înlocuit natural de ceva minunat. 


Desigur, cea de-a doua afirmaţie te-ar putea surprinde deoarece este contraintuitivă. 
Suntem învățați că, pentru a obține ceva în viață, trebuie să muncim din greu și să ne 
străduim pentru asta. Trebuie să ne stabilim obiective și să acţionăm pentru realizarea lor. 


Trebuie să analizăm temeinic ce contează pentru noi, să punem negreşit pe locul întâi acele 
lucruri și să încercăm să le dezvoltăm. Noi credem că dacă nu ne străduim cu adevărat 
pentru anumite lucruri, nu le vom obţine. Dar e posibil ca şi contrariul să fie adevărat. 


Dacă găsim curajul de a ne slăbi încleștarea asupra lucrurilor... dacă încetăm să le mai 
dorim atât de mult... dacă nu mai muncim atât de mult și nu ne mai zbatem atât de mult... 
dacă renunțăm la unele lucruri care contează pentru noi... atunci se va întâmpla ceva magic: 


Acum, asta e foarte zen și poate produce confuzie: pentru a primi ceea ce vrei, trebuie să 
renunti la a-l mai dori. 


Dar ia-o astfel: orice formă de dorinţă și străduință implică o formă de tensiune. Când 
concediezi dorința, tensiunea dispare. lar relaxarea care îi ia locul tinde să atragă lucruri 
bune în viața ta. 


Să ne întoarcem la metafora cu copilul: când renunti la a-ți dori atât de multe pentru copiii 
tăi — dorinţa ca ei să fie cei mai buni din clasă, cei mai buni la sport, să meargă la cea mai 
bună universitate și să obțină cel mai bun job —, când vei renunța cu adevărat la aceste 
dorinţe și doar vei sta fără să faci nimic și îţi vei lăsa copiii în pace, ei vor experimenta 
libertatea absolută. 


Și, destul de amuzant, în senzația lor de libertate ei tind să exceleze în orice lucru spre care 
și-ar îndrepta atenţia. Aşa veţi obţine ce vă doriți prin a nu dori asta. 


Când renunți la a-ţi mai dori ca totul să fie exact așa — când spui f**k it — viaţa îţi va fi atât 
de recunoscătoare încât te va copleși cu binecuvântări. 

EFECTUL ROSTIRII F**K IT ASUPRA MINȚII TALE 
Remarci frumuseţea în lucruri neașteptate 


Ai urmărit vreodată un copil mic jucându-se? Sau îţi mai amintești ce se întâmpla în 
căpșorul tău când erai copil? Eu le-am făcut pe amândouă -— pe prima când băieții mei erau 


mici și pe a doua când mă relaxez cu adevărat, deoarece îmi amintesc cum era să fii copil. 


Dacă mă întind pe spate și mă uit la cerul albastru și ascult zgomotul unui avion 
îndepărtat, asta invariabil îmi amintește de copilărie. De ce? Pe măsură ce ne maturizăm, 
încetăm să mai fim fascinați de lucrurile obișnuite. Atunci când, ocazional, îmi găsesc 
plăcerea pur și simplu în ceea ce se află în jurul meu, îmi reamintesc de ultima oară când 
am făcut asta: când eram copil. 


Așa fac copiii. Ei trăiesc miracolul existenței. Totul este nou și fascinant. Ei se bucură de 
ambalaj la fel de mult ca și de cadou... de un robinet care curge la fel de mult ca de un lac 
frumos... de mirosul ploii pe betonul uscat la fel de mult ca de mirosul de pâine coaptă. 


Nu există reguli despre ce e bun sau rău, ce este mai bun decât altceva sau ce merită. Există 
puțină putere de discernământ: sunt doar lucrurile care joacă un rol, iar majoritatea dintre 
ele sunt fascinante. 


Pe măsură ce ne maturizăm, învăţăm cum să discernem, să discriminăm și să filtrăm. Și 
tindem să filtrăm lucrurile obișnuite în favoarea extraordinarului și a neobișnuitului. De 
fapt, o mare parte din timpul nostru suntem atât de pierduti în gândurile trecutului sau în 
grijile viitorului încât nu mai avem răgazul să apreciem nimic. lar atunci când o facem, tind 
să fie lucrurile despre care adulţii cred că merită să fie apreciate: lucruri gustoase, lucruri 
frumoase, lucruri interesante și lucruri scumpe. 


Într-un anumit punct, senzația dușumelei de sub picioare, sunetul apei de toaletă trase în 
camera de sus, senzația de vânt pe fața noastră... toate astea dispar de pe lista cu lucrurile 
pe care ar trebui să le apreciem. În schimb, cheltuim o grămadă de bani ca să mergem în 
vacanță, sau să plecăm la teatru, sau să ieșim în oraș să mâncăm pentru a ne contracta 
mușchii aprecierii. 


Când spunem f**k it la orice, înțelesurile încep să se destrame deoarece lucrurile care 
contează își pierd înţelesul, și apoi dintr-odată lumea se deschide din nou. Fără 
discriminare și discernământ, am învățat pe măsură ce ne-am maturizat că orice lucru 
poate fi apreciat. Totul este minunat. 


Dacă asta se întâmplă dintr-odată, poate să-ți ia mințile (aproape literal). Și asta li se 
întâmplă multor oameni care aparent s-au „trezit“. Când începi să vezi frumusețea în 
lucrurile absurde, știi că începi să îţi pierzi minţile. Sau cel puțin mintea care a învăţat să 
vadă sensul doar la o gamă limitată de lucruri. 


Să vezi fiecare clipă ca având un potenţial infinit de frumusețe. Tindem să tragem după noi 
toate prejudecățile, condiţionările și limitările din trecut în prezent. Și asta transformă 
respectivul moment în ceva foarte limitat. Dacă lăsaţi câteva din acele prejudecăți în urmă 
și vedeți lucrurile asemenea copiilor, veţi avea o senzație minunată. O senzaţie de ușurare, 
amestecată cu un fel de dor. Dorul izvorăște din acea parte din străfundurile tale care îţi 
aduce aminte că aşa era când vedeai astfel lucrurile, tot timpul. 


Când spunem f**k it, dăm ceasul înapoi. Dezvăţăm sensul și turtim lucrurile pe care am 
ajuns să le credem importante. Regresăm la o stare mai firească unde lucrurile nu înseamnă 
prea mult, dar sunt atât de-al naibii de frumoase. 


Anxietatea se evaporă cu timpul 


Când tot ce contează merge prost, ești anxios și stresat. De fapt, chiar posibilitatea ca 
lucrurile care contează să meargă prost te face să te simţi anxios și stresat. 


Având în vedere gama imensă de lucruri care contează pentru noi, există o grămadă de 
potenţial de anxietate. lar anxietatea și stresul te vor îmbolnăvi în timp. Aşa că merită să 
încercăm să renunțăm la ele și să ne folosim de restul. 


Când începi să spui f**k it lucrurilor, anxietatea se risipește. Ai întârziat la lucru și ești 
stresat în legătură cu asta? Spune f**k it și stresul dispare imediat. 


Cu cât spui mai mult f**k it, cu atât mai mult îţi vei da seama că majoritatea lucrurilor de 
fapt nu contează atât de mult. Și anxietatea se va evapora cu timpul. 


Desigur, încă vei mai fi anxios în legătură cu unele lucruri, dar așa e viața. Și anxietatea în 


contextul potrivit poate fi o reacție benefică. Dacă conduci propria ta mașină pe un drum de 
ţară și după ce coteşti vezi un elefant care se îndreaptă spre tine, este indicat să simți puțină 
anxietate. Adrenalina va începe să curgă, dându-ți tot felul de puteri speciale care să te 
ajute să înfrunți efectiv amenințarea iminentă. 


Dacă adrenalina nu este suficientă, singurul scenariu rămâne o strivire cruntă de elefantul 
menționat, apoi, prin toate mijloacele, spune f**k it înainte de a pleca. Asta îţi va ușura 
călătoria spre rai. Asta, desigur, depinde de religie, deoarece însăși folosirea cuvântului f**k 
it te va trimite în iad în unele sisteme de credinţă. 


Opiniile voastre se schimbă și devin mai puțin rigide 


Intotdeauna mi-a părut rău pentru politicieni. Păi, cineva trebuie să o facă, nu? Ei trebuie să 
descrie în amănunt ceea ce cred cu privire la toate problemele de pe lume — ceea ce este 
destul de greu — și apoi trebuie să-și mențină părerile tot restul vieții lor. 


Desigur, este puțin loc de manevră de-a lungul unei vieţi politice. Chiar foarte putin. Și 
răzgândirea este trântită ca o întoarcere în U. 


Acum, câtă vreme nu pun alte mașini în pericol, sunt cu totul în favoarea întoarcerii în U. 
Dacă îţi dai seama că mergi în direcția greșită, este mult mai bine să apeși pe frână și să 
întorci scrâșnind pe cealaltă bandă, așa cum se întâmplă în filmele americane. 


Nu vei auzi niciodată un politician spunând: „Uite, efectiv am stat și m-am gândit la asta 
îndelung, și mi-am dat seama că sunt un tâmpit. Acum cred exact contrariul. Imi pare rău.“ 


Pe lângă acumularea noastră neobosită de sensuri, acumulăm opinii despre orice. Și 
acestea tind să devină tot mai fixe pe măsură ce înaintăm în vârstă. Desigur, opiniile vin 
sub orice formă și dimensiune, dar ele rămân totuși opinii. 


Poţi să ai opinii despre subiectele importante: că nimănui nu ar trebui să-i fie îngăduit să 
moară de foame, că nu ar trebui tolerate persecuțiile, că ar trebui dezarmate puterile 
nucleare. Poţi să ai opinii despre subiectele mai puţin importante: că Sue de pe stradă ar 
trebui să-i dea papucii lui Mike după aventura pe care a avut-o cu Mandy, că magazinul din 
colț ar trebui să bage iar batoane Mars, că noua fată de la meteo de la canalul de știri local 
n-ar trebui să poarte fuste atât de scurte. 


Dar ele rămân totuși opinii. Și toate opiniile sunt în legătură cu ceva ce se întâmplă. Când 
începi să spui f**k it și lucrurile contează mai puțin, atunci nu îţi mai plac opiniile. În fond, 
dacă nimic nu contează, atunci nu ai mai avea deloc opinii. Nu ai mai avea nicio poziţie, 
nicio atitudine, niciun argument. 


Ai reacționa doar la lucruri pe măsură ce se întâmplă: absolut pe moment. 


In desfăşurarea lucrurilor care contează mai puţin, părerile tale se pot schimba. Cu 
siguranţă ele vor deveni mai puțin rigide. 


Oamenii care încep să spună f**k it se transformă din vegetarieni în consumatori de carne, 
din activiști pentru o cauză în inactivi, din pacifiști în indiferenți. Și dacă am înşirat aici 
câteva cuvinte de dragul unui mesaj și al ritmului, hei, f**k it. 


Odată am susținut opinia că engleza ar trebui să fie scrisă corect. De exemplu, că nu ar 
trebui să începi o propoziţie cu „și“ sau cu „dar“. Dar într-o zi am spus f**k it. Și acum încep 
fiecare propoziție cu respectivele conjuncţii, le folosesc de-al naibii și de-al dracului la 
fiecare al doilea cuvânt, și inventez multe cuvinte fanteziste. 


Cândva am avut o părere pregătită pentru orice. Aceasta este o confesiune tristă, dar 
atunci când politicienilor le erau puse întrebări la radio sau la televiziune, îmi imaginam 
cum aș fi răspuns eu. Astăzi, singura mea părere este despre ce văd cu ochii mei. 


Pierzi intriga 


Nu, nu vreau să zic că trebuie să te duci la toaletă. Deși, bineînţeles că ai putea — și chiar 
dacă nu te duci, celor din jur li se poate părea că o faci. Asta vreau să spun prin ratarea 
intrigii: 


Să zicem că viaţa ta e un film. „Intriga“ existenţei tale este ceva ce ţi-ai imaginat foarte bine 
la un moment dat (bine, oricum te gândești la asta): 


e Aio idee grozavă despre cum personajul principal (de exemplu, tu) va juca în 


circumstanţele date. 


Ştii ce-a fost înainte și înţelegi asta destul de bine. 


e Recunoști și înţelegi amplasarea fiecărei scene. 


Ai idei destul de bune despre ce ar trebui să se întâmple în restul piesei /filmului. 


e Ai un simt foarte clar al începutului, mijlocului și încheierii. 


Când începi să spui lucrurilor f**k it, totul se înmoaie și se înceţoșează. Brusc, pelicula 
începe să semene cu un film franțuzesc din anii '60. Cu toate acestea, franceza ta s-a dus, 
astfel că nu înţelegi dialogul, iar subtitrarea este cu litere un pic prea mici din locul unde 
stai. 


Mai exact, iată ce se întâmplă: 


e Luând în considerare faptul că regulile după care joacă personajul principal (de 
exemplu, tu) dispar, este tot mai greu de ştiut ce va face el sau ea în orice situație dată. 

e Înţelesul a ceea ce ți se întâmplă devine mai puțin clar, iar trecutul tău pare cumva mai 
putin solid. 

e Amplasarea fiecărei scene devine dintr-odată imensă și plină de posibilităţi, cu toate că 
înainte înțelegeai doar ceea ce voiai tu să înţelegi. 

e Facitotmai puţine planuri; poți să pierzi sensul obiectivului și întelegi că viaţa ta 
poate să o ia într-un număr (infinit) de direcţii. 

e Percepția ta asupra timpului se schimbă și îți dai seama că realmente există doar 
momentul actual al existenței. 


EFECTUL ROSTIRII F**K IT ASUPRA CORPULUI TĂU 
Corpul se destinde 


Dacă avem gândirea încordată, respectiva tensiune se reflectă în corp. Deci dacă alungaţi 
un gând încordat rostind f**k it, începeţi să alungaşi tensiunea şi din corpul vostru. 


Încercaţi acum cu un singur gând. Alegeţi ceva care vă supără astăzi. Probabil că nu trebuie 
să căutați prea mult. Inspiraţi adânc și gândiţi-vă la acel lucru și la cât de neliniștit vă face 
să fiți. Apoi, în timp ce expiraţi, spuneți f**k it și simtiti eliberarea din corpul vostru. 
Repetaţi. Dacă asta se întâmplă cu un singur lucru din viața voastră, imaginați-vă ce s-ar 
întâmpla dacă aţi putea face asta cu o mulțime de lucruri. 


Când începi să spui de-adevăratelea f**k it în viaţa ta, tot corpul tău începe să se destindă. 
Poate că iniţial nu vei remarca, dar cu siguranţă va începe să se întâmple. De fapt, alți 
oameni ar putea observa asta înaintea ta. Faţa ta se va destinde, astfel că oamenii îţi vor 
spune că arăţi mai tânăr. Gâtul și umerii tăi se vor destinde, astfel încât nu vei mai avea 
migrene sau dureri, sau suferinţe în respectivele zone. Toţi mușchii se vor destinde și vor 
părea grei. 


Pe măsură ce corpul se destinde, vă veți surprinde stând doar și bucurându-vă de senzațiile 
din corpul vostru. Și una din aceste senzaţii va fi chi. 


Chi-ul vostru curge 
Cu cât spuneţi mai mult f**k it și cu cât vă relaxaţi mai mult, chi va deveni mai fluid. 


Chi, amintiţi-vă, este forța vieții care curge prin voi. O veţi simţi ca pe o furnicătură sau ca 
pe o căldură sau o senzație magnetică. 


Dacă nu știți cum este, e momentul să învățați să cântați la acordeonul energiei. Așa că 
puneți-vă bereta de energie, mâncaţi niște usturoi dătător de energie și luaţi un acordeon 
imaginar. 


Acum, la acest acordeon trebuie cântat încet — foarte încet. Așa că mâinile voastre sunt în 
lateral, ținând acordeonul. Și acum începeți să vă apropiaţi mâinile. Nu le lăsaţi să se 
atingă. Doar aduceţi-le încet împreună. Când sunt foarte aproape, începeti să trageţi din 
nou de acordeon. Și continuaţi tot așa. Închideţi ochii și concentraţi-vă pe ceea ce simțiți în 
și între mâinile voastre. 


Lucrul important aici este relaxarea. Relaxaţi-vă umerii, relaxați-vă mâinile. Dacă nu veți 
reuși azi, veți reuși mâine. 


Dar ceea ce începeţi să simtiti, astăzi sau mâne, este chi. 


Și asta este cheia spre sănătatea voastră. 


Ador să lucrez cu chi deoarece se bazează pe cel mai simplu principiu: cu cât te relaxezi mai 
mult, cu atât mai mult vei simți. Nu trebuie să învățați tehnici complicate sau să treceţi de 


la cursurile pentru începători la cele pentru intermediari, apoi la avansați. Nu, pur și simplu 
să știți că, cu cât vă relaxaţi mai mult, cu atât mai mult veți simți. 


Deci, când veți spune f**k it oricărui lucru, deoarece vă eliberaţi de încordarea din corp, chi 
va deveni mai fluid. 


Corpul vostru se va reechilibra singur 
Orice tensiune din corp creează un dezechilibru energetic. 


In medicina chinezească, toate meridianele care străbat corpul sunt legate de sistemele 
energetice ale organelor. Dacă creați o încordare fizică în oricare dintre aceste zone, 
generaţi un blocaj în fluxul de energie, afectând astfel grav respectivul organ. 


Imaginați-vă că sunteţi la lucru. Staţi cocoşat toată ziua în faţa computerului, făcându-vă 
tot felul de griji. Poziţia incorectă vă generează încordare în umeri, la gât și la spate, iar 
grijile o accentuează. Și puteți sta așa cu orele. 


Tensiunea blochează fluxul vital de energie din corp și apar dezechilibre. Un dezechilibru 
energetic va începe să vă afecteze modul vostru de a fi — emoțiile și senzațiile —, dar și 
sănătatea. 


De câte ori spuneți f**k it și vă relaxaţi făcând ceva ce făceați înainte de a vă tensiona, 
energia va începe să curgă prin ceea ce a fost blocat anterior. Sistemul vostru energetic va 
începe să se reechilibreze singur. 


Bolile vor dispărea 


Deoarece bolile sunt generate de dezechilibrele energetice, orice reechilibrare le va alunga. 
Asta se întâmplă când faceţi acupunctură. Acele sunt plasate în punctele unde se manifestă 
blocajele energetice și — bum! — energia începe să curgă din nou. 


Dacă vă relaxaţi suficient, obţineţi exact același efect. 


De fiecare dată când spuneți f**k it la ceva, poate fi ca un ac bine plasat în corpul vostru. 


Aşa că veți începe să vă simtiti mai bine. Veţi simți că aveţi mai multă energie (și vorbim 
despre chestii tradiționale de data asta, nu despre energia chi). E posibil să aveţi nevoie de 
mai puțin somn și de mai puţină mâncare. lar bolile vor începe să cedeze și să vă vindecați. 


Veţi trăi mai mult 


In final, relaxarea va crește durata vieții. (Desigur, făcând abstracţie de accidentele oribile 
care o scurtează.) 


Dacă spuneți f**k it unei zone mari de încordare din viața voastră, veți mări cantitatea de 
timp pe care o petreceți pe Pământ. Ori de câte ori vă relaxaţi complet, încetiniți procesul 
de îmbătrânire. Dacă vă puteţi relaxa profund, puteți inversa procesul de îmbătrânire. 


Deci — destul de amuzant —, cu cât viața înseamnă mai puțin pentru voi, cu atât veți primi 
mai mult. 


Efectul rostirii f**k it asupra spiritului vostru 


Această secțiune a fost scrisă înainte de orice alte cuvinte din cartea de faţă — de fapt, cu 
mai mult de un an mai devreme. Făcea parte dintr-un alt volum la care lucram, unul cu un 
titlu diferit. 


În timp ce scriam primul plan la lucrarea f**k it: Calea spirituală supremă, am adăugat 
atunci mult material de la cartea aceea, și am schimbat introducerea astfel încât să fie 
relevantă (mai ales după adăugarea cuvântului f**k it). 


Textul care urmează este de fapt mult mai redus față de ceea ce am găsit în fișierele mele, 
dar constituie originea cărții cu f**k it. Când am recitit-o recent, mi-am dat seama că, pe 
atunci, trebuie să fi tras concluzia că nu era corect față de lucrarea originală. După ce o veţi 
citi, cred că veți înțelege de ce: filozofia pe care o conţine este o chestie care nu face 
compromisuri. Dar, de fapt, pentru că această filozofie este atât de intransigentă și de 
dificilă aşa cum întreaga problematică f**k it a fost concepută iniţial, am decis să o includ în 
această nouă ediție. Am vrut să văd de unde vin toate astea. 


E timpul pentru durerea de cap 


De ani buni, Gaia și cu mine suntem interesaţi de ideea (predominant orientală) de 
„unitate“: percepția că toți suntem unul singur. Ideea nu este nouă, și o veţi găsi în cele mai 


multe filozofii și religii (de obicei marginalizată). Noi eram interesați de învățăturile 
Advaita, care înseamnă „nu doi“ (de ex., unu - brrr!); se referă şi la „non-dualism“ (de ex., 
singularism — brrr!). 


Dacă aveţi vreodată ocazia să vorbiti (satsang) cu un învățător Advaita, nu o ratati. Va fi 
fascinant. Și vă va da dureri de cap. De fapt, asemenea discuţii ar trebui sponsorizate de un 
analgezic, pentru că, în ciuda faptului că filozofia „unităţii“ rezonează foarte puternic în 
mulți dintre noi (de ex., adevărul ei este înțeles în profunzime), creierul nostru se 
străduieşte să o înțeleagă. 


Dar cum altfel poate fi? Creierul unui individ va avea întotdeauna probleme cu ideea că 
individualitatea este doar o parte a „visului“ de unicitate — și că nu există individ. (Bine, 
mergeti și luaţi paracetamol... oricum, pentru echilibru, un alt analgezic.) 


Deci, să ne întoarcem: intuiam noţiunea de orice fiind ca unul; înțelegeam dar, de 
asemenea, mă și luptam cu ea, așa cum face „eul“. Dar nu am putut scăpa de sentimentul 
de libertate pe care îl adulmecam. 


Apoi, descoperirea f**k it a făcut brusc ca totul să funcționeze pentru mine. Rostirea f**k it 
indica și părea să izvorască din percepția alternativă a realității. Rostindu-l, am simtit acea 
libertate. Mi-am dat seama că toate cele 10000 de lucruri din cotidianul meu, în aparenţă o 
existență individuală și independentă, nu contau atât de mult (dacă nu cumva deloc). 


Y Y 


Rostirea f**k it mi-a permis să țin legătura cu acea viziune substitută a realităţii, fără să mă 
lupt dacă nu o obţineam. 


Să vă explic ce vreau să spun cu asta. Când fac muzică, folosesc un software numit Ableton 
Live. Astfel, pot lucra cu ceea ce creez în două „viziuni“ diferite. Una este un linear track 
time, prin care pot vedea muzica dezvoltându-se în timp — asemănător citirii unei partituri 
-iar cealaltă este o viziune bazată pe clipuri, unde pot vedea mostrele care se derulează în 
mod curent și pe cele care pot fi inițiate. 


Pentru a schimba între ele cele două viziuni, apăs pe tastă. Ceea ce văd în fiecare este foarte 
diferit. De fapt, una pare să fie opusul celeilalte (una este o viziune bazată pe timp, cealaltă 
este un instantaneu clipă-de-clipă a muzicii derulate). Dar în spatele lor este același lucru: 


aceleași sunete și instrumente și același cod). Ambele viziuni opuse sunt adevărate într-un 
anumit moment. 


Cei mai mulți dintre noi „percep“ realitatea într-un singur mod: vedem forme solide, 
individuale, care interacționează unele cu altele într-o lume newtoniană. Dar uneori 
atingem din neatentie o tastă și viziunea se schimbă — vedem toate aceste forme ca fiind 
una, toate sunt legate, totul este potenţial, totul este energie vibrantă, totul este Dumnezeu 
etc. Eu folosesc o astfel de metaforă pentru a înţelege propria mea relație cu realitatea. 


Acestea sunt viziuni opuse ale realităţii, dar, pentru mine, ambele par să fie adevărate. Eu 
nu trăiesc într-o paradigmă ce neagă existenţa celeilalte viziuni. Eu nu trăiesc într-o 
paradigmă tânjind să mă aflu în cealaltă viziune. 


In timp ce scriam prima ediție a acestei cărți, eram entuziasmat de ideea de a le spune 
oamenilor: „lată, există o tastă aici care îţi dă o altă viziune a realităţii, o viziune 
revigorantă și eliberatoare. 


Nu trebuie să ţineţi degetul pe tastă — nu trebuie să vedeţi acea imagine tot timpul —, dar 
încercați să apăsaţi butonul din când în când și veți vedea cum vă simtiti.” 


Eram de asemenea entuziasmat de faptul că, descriind ceea ce simțeam, era o introspectie 
profundă într-un mod simplu și accesibil. Și dacă cineva va spune vreodată: „Păi, este puțin 
cam simplu, nu-i așa?“, pot acum să îl trimit la această secțiune pentru a vedea de unde 
vine totul. Sigur, încă mai încerc să transmit ideile într-un mod accesibil, dar ideile nu sunt 
deloc facile. 


Deci, să-i dăm drumul. Veţi vedea că mentionez f**k it în primele câteva paragrafe, deoarece 
am încercat ca textul iniţial să fie relevant, dar asta dispare în timp ce citiți prima ediţie. 


Puneţi-vă centurile de siguranţă și bucurațţi-vă de călătorie. 


Lucrurile contează mai puţin, dacă nu cumva deloc 


Vă plimbaţi la ţară într-o zi de vară. Vă hotărâți să părăsiţi cărarea și vă faceți propriul 
vostru traseu peste dealuri. Procedând așa, nu veți face imediat o altă cărare. Nu, 
bineînţeles că nu. Dar, dacă vă urmați paşii perfect la întoarcerea la destinaţie și apoi faceţi 
aceeași călătorie ziua următoare, și după încă o zi și așa mai departe, veți bătători până la 
urmă o nouă cărare. 


Și asta se întâmplă atunci când spunem f**k it la din ce în ce mai multe lucruri din viața 
noastră. Creierele noastre încep să se obișnuiască cu schimbarea de paradigmă de la 
lucrurile care contează la cele care nu contează. Și, după un timp, am putea începe să 
vedem că lucrurile nu contează deloc. 


Devine instinct. Când lucrurile ne stresează (pentru că ele contează atât de mult), spunem 
doar f**k it. 


Când lucrurile nu contează prea mult, te afli într-o stare minunată. Și asta nu înseamnă că 
te vei comporta ca un adolescent îmbufnat când tensiunea generată de lucrurile care 
contează a dispărut; totul în jurul tău devine minunat pentru ceea ce este. 


Desigur, marele adevăr spiritual a toate astea este că absolut nimic nu contează. Nimic nu 
contează deloc. Câtuși de puţin. 


Renuntati să căutați. 


Viaţa voastră este ca o zi lungă și grea la lucru. Aţi crezut că nu se va mai termina. Spre 
sfârșitul zilei vă uitaţi la ceas atât de des încât puteaţi jura că s-a oprit. 


Și acum sunteţi acasă. V-aţi mâncat farfuria de spaghetti bolognese urmărind serialul 
preferat. V-aţi turnat un pahar de vin. V-aţi aruncat pantofii și v-aţi sprijinit picioarele pe 
ceva. Acum sunteți acasă, petrecându-vă seara la televizor. Nimic altceva de făcut. Nimic la 
care să vă gândiţi. 


Deoarece căutarea a luat sfârșit. Nu mai este nimic de făcut. Păi, oricum creierul vostru 
poate că a ajuns la concluzia asta. 


In orice caz, pare atractiv, nu-i așa? 


Mesajul de unicitate este că deja noi toți suntem asta. Deja toţi suntem „acolo“. Nu trebuie 
să căutăm răspunsul în altă parte. Pentru că răspunsul este acolo. Voi sunteţi răspunsul. 
Cartea este răspunsul. Ticăitul ceasului este răspunsul. Puteţi să consideraţi tot ce este în 
jurul vostru și pe oricine din jurul vostru — toate acele lucruri și toți acei oameni care par 


distincţi de voi — invitaţia voastră. Invitaţia voastră de a vedea că totul este unul. 


In regulă, să ne odihnim un minut. 


Atunci când căutarea a luat sfârșit, puteţi renunţa la ideea de a obține toate astea dintr-o 
singură încercare. 


Veţi descoperi că ceva din voi „primește“. 


Ceva din voi se destinde atunci când citiţi anumite lucruri. 


Mesajul de aici vorbește despre partea din voi pe care o cunoașteți deja. Sau, mai degrabă, 
unicitatea îi reamintește unicităţii că este una singură. 


Deci, rămâneți așezați. Beţi vin pe îndelete și bucurați-vă de gustul lui. Bucuraţi-vă de ceea 
ce este la televizor. Apoi, bucuraţi-vă de reclame. Deoarece toate sunt una. Chiar și 
metaforele care se amestecă sunt o interpretare a metaforelor ce se amestecă. 


Când căutarea a luat sfârșit, apare o senzație minunată de ușurare. Precum vinul sorbit în 
toată fiinţa voastră, cu destinderea și relaxarea care urmează: 


Nu există căutare pentru că asta e. Ea este deja aici. 


Nu există căutare pentru că nu este nimic de găsit. 


Nu există căutare pentru că nu este nimeni acolo care să găsească ceva. 


Căutarea s-a sfârșit. Tot ce este este asta. lar asta, acum, este răspândirea înceată a 


mesajului de unicitate. 


În cartea lui Lewis Carroll „Prin oglindă și ce a găsit Alice acolo“, Alice hoinărește prin 
păduri când se întâlnește cu Regele Roșu, care dormea. Ea se întreabă ce visează. Ea se 
întreabă dacă ea face parte din visul lui. Ea însăși visează. Și în acea clipă ea îl vede pe cel ce 
visează visând-o pe ea, cea visată. 


Se poate să fi întâlnit diferite filozofii spirituale care vorbesc despre viaţa ca un vis. Ei bine, 
dacă totul este unul, atunci lumea de izolare în care trăim în aparenţă trebuie să fie un vis. 


Și visul este o metaforă potrivită, deoarece noi știm că în visele noastre nu suntem 
conștienți — în timpul visului — de faptul că acesta este un vis. In timpul visului, noi credem 
că ne aflăm în „realitate“. Numai atunci când „ne trezim“ realizăm că a fost vis. 


Bineînţeles, asta implică posibilitatea ca „realitatea“ în care noi „ne trezim“ să fie în sine un 
alt vis. Alt vis din care ne putem trezi. Cam ca un set de păpuși rusești a viselor din vise. 


Și într-adevăr, în această zonă a „spiritualităţii“, oamenii vorbesc despre trezire. 


lar cei care s-au trezit vorbesc adesea despre „realitatea“ precedentă ca fiind doar un vis. 


În acest punct, mi-ar plăcea să fac o digresiune rapidă despre ghilimelele care încep să 
maculeze pagina ca trotuarul aglomerat de pe o stradă din suburbie. lată-mă, scriind (și voi 
citind) a carte plină de cuvinte, când cuvintele sunt atât de greu de găsit pentru a transmite 
un asemenea mesaj. Trece dincolo de cuvinte. Totuși, iată-ne, rămași doar cu cuvintele. 
Astfel că ghilimelele precum rahații de câine sunt prezente acolo când sensul cuvintelor 
este deformat (ținut în lesă, dacă doriţi să folosiţi o altă metaforă). 


Aşa că, vă rog să scuzati rahaţii inversați. Să-i lăsăm să vă dea o indicație despre cum 
cuvintele noastre sunt împământenite în dualism — în lumea noastră de câte doi — când noi 
vorbim despre o lume a unuia. 


Visul, atunci, este unicitatea jucându-se de-a fi doi sau mai mulţi. Unicitatea jucându-se de a 
fi indivizi separați și lucruri separate. Când toate sunt, toate sunt unul. 


Mai luaţi o gură de vin și relaxaţi-vă. Cel puțin, acum știți ceva: căutarea s-a terminat. 
Vă daţi seama că nu mai este nimic de făcut. 


Ca un cuplu care a băut, braţ la braţ, clătinându-se pe ultimii pași în faţa ușii de la intrare, 
faptul că nu mai este nimic de făcut merge mână în mână cu faptul că acum căutarea 
voastră s-a terminat. 


Pentru că am ajuns deja aici — dacă asta e, așa cum e, iar căutarea a luat sfârșit — bineînţeles 
că nu mai este nimic de făcut. 


Dar încercați să-i spuneți asta minții voastre. 


MINTE BUNĂ, MINTE REA 


Să vorbim câteva clipe despre minte. Mintea a avut parte de multă reclamă proastă în 
cercurile spirituale. Într-adevăr, întotdeauna a fost așa, dar se întâmplă asta și recent prin 
cărți ca Puterea prezentului. 


Scuturând controlul minţii liderilor religioși, mințile celor mai mulţi oameni sunt acum 
supuse atacului liderilor noilor spiritualități. 


Pentru a fi cutezător de simplistă (păi, oricum este mai bine decât cutezător de 
manipulantă), religia reafirmă dualismul minţii. Deci, aveţi gânduri și sentimente „bune“ și 
gânduri și sentimente „rele“. Și ar trebui să faceţi tot ce puteți pentru a le elimina pe cele 
rele. Ca încurajare, merită de știut că cele negative vă conduc spre iadul și damnarea 
veșnice. 


Spiritualitatea modernă pare să fi fost zgâlțâită de mult mai evidentele teritorii morale ale 
binelui și răului, îndreptându-ne în schimb spre stările preferate. De exemplu, este mult mai 
bine să fii calm și liniștit decât nervos și mânios. Este mult mai bine să fii tăcut decât 
zgomotos. Este mult mai bine să fii în prezent decât în trecut sau în viitor. 


Mintea — drăcușor mic ce este — rătăceşte întotdeauna în trecut și se aciuează în lucruri. Sau 
o zbughește în viitor: visând, planificând, temporizând. 


Deci șmecheria este să se afle în prezent. Să fie prezentă la ceea ce faci acum. Acest lucru 
aduce conștientizare, și, în final, pace. 


Desigur, este minunat preţ de câteva „clipe“, dar mintea este precum un copil. Va hoinări. 
Se va juca. Dacă aveţi chef să vă legaţi de scaun mintea de copil și să vă forțați să înghiţiţi 
clipa, atunci vă rog să o faceți. Dar minţii voastre de copil probabil că i se va face rău de la 
mâncarea clipei. 


Cu toate acestea, există un truism interesant în întregul joc de-a „a fi acum“ și aceasta este 
observația că trecutul și viitorul nu există. Bineînțeles, asta trebuie să fie adevărat. Singurul 
lucru care există întotdeauna este prezentul. Trecutul este în minte și viitorul este în minte. 
Dar asta nu le face „rele“. 


Intr-o lume a unicităţii, totul este de-a dreptul minunat. Deoarece totul este unu, care doar 
se joacă de-a face ceva. Deci nu există o stare care este mai bună decât o altă stare. 


Nu există un mod de a gândi mai bun decât alt mod de a gândi. 


Dacă vă gândiţi la vacanţa grozavă pe care aţi avut-o anul trecut, este minunat. Aceasta 
este unicitatea jucându-se la gândul despre vacanța minunată de anul trecut. 


Dacă vă îngrijorează prezentarea pe care trebuie să o faceți în faţa conducerii săptămâna 
viitoare, este minunat. Aceasta este unicitatea jucându-se cu gândul îngrijorat referitor la 
prezentare. 


Nu este același lucru cu a spune că totul este „perfect“, întrucât gândul îngrijorat cu 
siguranță nu se simte perfect. 


Dar efectiv el nu este superior sau inferior oricărui altui gând. Deci dacă niciun gând nu 
este mai bun decât altul, atunci nu trebuie să faceți nimic pentru a vă îmbunătăţi gândurile. 


Toate gândurile voastre sunt gândire unică, singulară. 


Și dacă mintea voastră fuge acum: „In regulă, dar vreau să mă «trezesc», ce trebuie să fac?“, 
ei bine, răspunsul este că nu trebuie să faceți nimic. De asemenea, a nu face nimic nici nu va 
schimba nimic. 


Literalmente nu este nimic de făcut. 


Practic, nu există speranță. 


In acest punct, mintea voastră începe să fie enervată de faptul că dacă nu poate obține 
respectivul lucru — nu ai de ce să te apuci. 


Sau mintea voastră poate lua încă o înghițitură de vin și doar vag să-i surâdă ideea de a nu 
avea nimic de făcut. 


Înţelegeți că tot ce este este asta. 


Mintii voastre ar trebui să-i placă partea asta, pentru că este de-a dreptul minunată, într-un 
mod englezesc care conferă siguranţă. Asta este o chestie bună, solidă, fermă. 


Nu mai există alta ca ea. 


ACEASTA ESTE TREZIREA 


Voi introduce un cuvânt pe care îl voi folosi mult de acum încolo — „trezire“. In acest punct 
aparent al istoriei lumii aparente, un noian de lucruri trezite se înalță pentru voi. 


Vizualizarea acestei pagini este trezire. Perceperea zgomotului mașinilor de afară este 
trezire. Durerea de picior este trezire. O senzaţie caldă la șale este trezire. Un gând asupra 
conținutului acestor cuvinte este trezire. 


Asta vreau să spun prin „asta e“. Asta — toate aceste treziri — este. Nu mai este nimic 
altceva. Toate aceste treziri sunt trezirea unicităţii. Toate nu sunt trezirea a ceva. 


Doar prindeți-i sensul. 


În vis, noi construim entități complete ale sinelui (o persoană minte-corp cu trecut și viitor); 
a altora; a unei lumi dincolo de experiența noastră imediată. Totul este diferit și individual. 
Totul are o calitate comparativă a sa: este fierbinte sau rece, luminos sau întunecat, mare 
sau mic, de ajutor sau nu. 


În vis, totul este complicat. lar separarea generează tensiune și conflict în orice sferă. La un 
nivel simplu, personal, asta înseamnă că ne aflăm în mod constant în „confruntarea“ cu cei 
din jur. Sunt ei mai buni sau mai răi decât sunt eu? Pot obține ceva de la ei? Vor ei ceva de 
la mine? Și așa mai departe. 


Toate lucrurile care se trezesc nu au o trăsătură morală. Nimic din ceea ce se ridică nu este 
efectul a nimic altceva. Nimic din ce se ridică nu va fi cauza a altceva. Tot ceea ce se trezește 
este doar trezire. 


Să luăm câteva exemple la care ne putem relaționa și să vedem cum funcționează acest 
lucru. Am încercat să folosesc oameni și situaţii care probabil că vor rezona cu voi — oameni 
ca voi, care își duc viaţa ca voi. 


Esther este o bătrânică ce trăiește la o mică fermă de oi pe o insuliţă din insulele Hebride 
Exterioare ale Scoției. Viaţa ei este grea. Ea a avut un mariaj fără bucurii și fără copii cu 
Jack. Apoi el a fost găsit într-o dimineață — cu oasele zdrobite — la baza unui deal, sub un 
tractor. Moartea lui a fost și mai dureroasă pentru că tractorul nu era al lui. El îl furase de la 
o fermă din apropiere și îl folosea aiurea dimineața devreme. 


Deci, Esther era singură cu oile ei și cu amintirile ei grele. Iar viața este grea în locul acesta 
numit Hebridele Exterioare. Hebridele Interioare sunt vântoase, reci și dificile, până și 
pentru oile care trăiesc acolo, așa că imaginaţi-vă cum sunt Hebridele Exterioare. 


Este o dimineaţă însorită de aprilie. Nu se poate spune că este cald, dar este soare și în timp 
ce Esther își întinde rufele pe sfoară, poate vedea peste terenul mlăștinos accidentat până la 


mare. 


Esther are o poveste. Ea are un trecut (crunt). Ea are un prezent. Și are un viitor (crunt). Dar 
în timp ce ea își întinde rufele, aceasta este trezirea ei: 


e Senzatia de rece în mâini. 

e Gândulcă mâinile ei sunt reci. 

e Gândul la o ceașcă de ceai fierbinte. 
e O durere de spate. 

e Mirosul mării. 


e Cântecul pescărușilor. 


e Amintirea unei vacante din copilărie în Inverness. 
e Amintirea parfumului de aftershave al tatălui ei. 
e Tristețea că tatăl ei a murit. 

e Tristețea că soțul ei a murit. 


e Gândul la o ceașcă de ceai fierbinte. 


Și — pentru „Esther“ — asta e. Nu este nimic altceva în jurul acestor treziri. Ficţiunea — visul — 
este că există mai mult în jurul acestui lucru. Că există alte părți ale trecutului. Că există 
alte suferinţe. Că există mai multă tristeţe și că tristeţea nu este bună. Că există un corp și o 
minte pe nume Esther. 


Toate astea sunt ficțiunea care pur și simplu înconjoară ceea ce este. Și ceea ce este este 
trezirea în orice moment. 


Să auzim o poveste și mai dramatică. 


Philip a fost diagnosticat cu cancer pulmonar de o lună și prognosticul este rezervat. De 
atunci, viaţa l-a înconjurat ca un vârtej, ca apa care dispare încet printr-o gaură de scurgere. 
Totul pare diferit. Jobul lui important într-o bancă comercială din Londra a devenit de-a 
dreptul insignifiant. Gălăgia pe care cei doi copii mici ai săi o fac atunci când se joacă — un 
sunet care în ultima vreme îi zgâriase nervii — acum îl atinge la inimă. Și soția devotată pe 
care el a neglijat-o atâta vreme este acum dureros de apreciată. 


Pentru Philip, viața este acum durere. Durerea fizică și disconfortul cancerului și 
tratamentul pentru el. Și, mai mult decât atât, durerea emoțională. Durerea confruntării cu 
moartea și perspectiva pierderii a tot ce exista în viața sa. Totul este mult prea dureros. El 
se miră de trecutul lui, de tot ce a subestimat. Își plânge viitorul pierdut. 


El se uită la fiul său de șase ani jucându-se și lacrimile-i curg. 
Işi aude fata de patru ani râzând în cealaltă cameră și îl doare inima. 


Pentru Philip, miza este mai ridicată. Totul este mai intens. „Povestea“ vieții lui este mult 
mai reală și mai puternică decât este pentru mulți dintre noi. 


Dar și pentru Philip această poveste este o ficţiune. O ficțiune care înconjoară unicitatea a 
ceea ce este. 


Philip s-a întors de la ședința de chimioterapie de la spital acum două ore. Stă acum pe 
canapea, urmărind știrile de seară la televizor. lată ce presupune „trezirea“ pentru el: 


e Un sentiment de greață în abdomen. 

e Auzulcănilor clincănind prin bucătărie. 

e Amintirea mamei sale gătind pentru el. 

e Gândul la copiii săi care îi vor duce lipsa. 

e Sentimentul de tristeţe. 

e Senzațţia de greață. 

e Vederea prezentatoarei ştirilor care pare sănătoasă tun — impecabilă. 
e Gândul la cât de nedrepte sunt toate lucrurile. 


e Senzațţia de greață. 


Asta este ceea ce apare în acea clipă. Asta este tot ce este. Fără a judeca asta; există doar o 
senzație de greață. Sau un sentiment de tristețe. 


Și asta e. Ceea ce înconjoară, ceea „ce este“ este aici ficţiunea, visul, povestea. 


Nu contează ce culoare dăm fiecărei povești sau fiecărei grămezi de treziri, faptul că tot 
ceea ce este este, asta rămâne. 


Veţi descoperi că totul este convenabil (nu perfect). 


Totul este... 


Cu câțiva ani în urmă, un prieten de-al meu era extrem de interesat de câteva idei 
„Spirituale“, dintre care una era că „totul este perfect“. Sunt sigur că aţi mai auzit asta. Ca 
multe idei spirituale, ea izvorăște din cele mai bune intenții și are un sâmbure de adevăr. 


Ea înveleşte câteva aparente truisme. Primul este că nu putem decât să acceptăm 
majoritatea lucrurilor exact așa cum sunt. Aceasta este o practică bună: cei mai mulți 
oameni irosesc cantități excesive de timp și de energie împotrivindu-se la ceea ce este 
evident. 


Ei se plâng despre ce nu pot schimba; se enervează pentru că oamenii nu se pot schimba; 
iau în nume personal ceea ce nu era personal. În multe privințe, neacceptarea 
neschimbabilului este disfuncțională. 


Al doilea truism aparent este că dacă gândim pozitiv, tindem să atragem lucrurile pozitive 
în vieţile noastre. Și asta pare să funcţioneze. Dacă ieșim din casă zâmbind, oamenii tind să 
reacționeze mai bine în prezenţa noastră. Asta înseamnă să ne extindem într-o întreagă 
filozofie de viață. Când suntem pozitivi, lumea pare să reacționeze pozitiv. Sau, cum ar 
spune frecvent prietenul meu, „universul“ răspunde pozitiv. Cum? Stelele ti-au întors 
zâmbetul? Universul? Dumnezeule! 


Pentru prietenul meu, totul, în aparenţă, era perfect. Când am pierdut autobuzul și a trebuit 
să stăm în ploaie douăzeci de minute, a fost perfect. Când echipa noastră de fotbal a 
retrogradat, a fost perfect. Când am contractat un virus şi am stat două săptămâni în spital, 
a fost perfect. Pe mine toate astea m-au scos din minţi. Nu este al naibii de perfect, aș spune 
eu, este o porcărie. 


Am pierdut autobuzul ăla nenorocit. Asta nu este perfect în niciun caz. Și atunci, ca pentru 
a-mi întări propriile șabloane negative, o mașină a trecut printr-o băltoacă și m-a făcut 
fleașcă. 


Viaţa nu este perfectă. Asta-i chestia. Viaţa este un amestec perfect de măreție și căcat. 
Urcușurile sunt invariabil urmate de coborâșuri. Fericirea este invariabil urmată de puțină 
deprimare. Viaţa poate fi foarte frumoasă și apoi poate fi foarte nasoală. Sau poate târî 
după ea senzația de OK, apoi să ia o curbă de OK și pur și simplu să fie vag 
nesatisfăcătoare. 


Dar faptul că viața este așa este o veste bună, deoarece faptul că merge în cerc — de la 
măreție la rahat și de la „bună“ la „rea“ — și că lumea geme de oameni răi în timp ce este 
bună ne amintește că este un vis ingenios creat. 


Doar încercând să fii în „acum“ ar putea funcționa pentru câţiva „acum“ consecutivi, apoi 
vei fi zdrobit de o încântătoare minte de copil, o gândire atât de pozitivă și care acceptă 
totul este călcată în picioare de un gând negativ și de un gând enervat-de-orice. Și, din nou, 
nu mintea este vinovată aici. 


Dacă totul este unul, atunci totul este OK — toate gândurile, toate părțile și părticelele, toate 
sunt în regulă. Pentru că toate joacă jocul de a fi două. 


Deci, când spunem că totul este perfect, pur și simplu nu funcționează. Spunem asta în 
contextul visului, unde cu siguranţă nu este totul perfect. Dar când visul este luat drept ceea 
ce este — părți bune în aparenţă echilibrate de părți rele, dar în realitate exact același singur 
lucru — este perceput ca pur și simplu în regulă. 


Totul este la fel ca orice altceva deoarece este pur și simplu același lucru. 


Aşa că, dacă vreţi să vă trântiți un aforism spiritual pe mânecă, încercaţi cu „Lotul este OK“ 
sau „Totul este în regulă“. 


Este OK, dar nu este real 
OK, am stabilit pentru voi o ședință unu-la-unu cu Dumnezeu. Și El are niște vești bune: 


„Copile, ești în siguranţă. Nimic nu ţi se poate întâmpla acum. Tu ești în mâinile mele. 
Relaxează-te doar și retrage-te în cunoașterea că totul este OK acum.“ 


Îți mulțumesc, Doamne, pentru bunătatea Ta! 


Și acesta este mesajul pe care Dumnezeu îl dă oamenilor de o bună bucată de timp. Cu 
excepția momentului în care suntem captivi în vis, dar cuvintele par să fie puţin ușurele în 
fața „experienței“. 


In afara visului, există ceva în legătură cu ideea de a fi „în siguranță“. 


Tineti minte, dacă există doar o singură trezire ca indivizi, atunci individualităţile nu există 
cu adevărat. Tu nu ești. Tu nu exiști. (OK, da, umple-ți din nou paharul.) 


Tu nu exiști. Tu nu ești. Nu există viață. Nu există sens. Nu există nimic de câștigat. Și nimic 
de pierdut. 


Asta este îngrozitor, desigur. Vă simţiţi oarecum uşuraţi? 


In mod ironic, există întotdeauna un răspuns dual la mesajul complet de unicitate. Dintr- 
odată, este ultimul lucru pe care dorim să-l auzim și lucrul pe care l-am căutat. 


Cu siguranţă este ultimul lucru pe care ne dorim să-l auzim: 


Eu nu exist? Realizările mele nu există? Speranţele mele nu au importanță? Viața mea este 
o ficțiune, un vis? Nu pot schimba nimic? Nu am de ales? 


Și asta este ceea ce ne dorim cu ardoare. 

Dacă nu are sens, atunci nu trebuie să fie nicio luptă pentru semnificație. 

Dacă eu nu sunt, atunci nu există nici tensiunea cu celălalt (ceilalți). 

Dacă tot nu pot schimba nimic, atunci nu trebuie să încerc. 

Dacă „mie“ nu mi se poate întâmpla nimic, atunci sunt ÎN SIGURANȚĂ. 
Desigur, nu există „în siguranță“ sau „în nesiguranță“: pur și simplu este asta. 


Dar există ceva în cel ce visează care îi conferă un simț al siguranţei pe măsură ce visul (și 
visătorul) începe să se scufunde în nisip. 


Dalek-ii lucrează la asta de săptămâni întregi. În cele din urmă l-au încolțit pe Doctor Who 
în colțul unui buncăr. Exterminat. Exterminat. Exterminat. Tu, chircitule de după canapea, 
care te uiţi printre degete la televizor. 


Pauză. 


Aici trebuie să remarcăm ceva. Această scenă a devenit un clișeu. A fost povestită și 
menționată și s-a făcut referire la ea de atât de multe ori (pe vremea când erai un student 
beat, în programele TV etc.). Dar sunt unii dintre noi siguri că este o amintire „concretă“, şi 
nu una împărtășită și ficționalizată? 


Eu, unul, nu sunt sigur că m-am ghemuit efectiv după canapea. Se poate să fi stat acolo în 
picioare în treningul meu Adidas albastru, arătând și spunându-le părinților mei: „Părinți, 
ați văzut gunoiul ăsta?“ Ei se așteaptă ca odraslele să le alunge lipsa de credință la vederea 
unor roboți care scârțâie, făcuţi din cauciuc în spatele studioului Blue Peter 2 . Acesta este 
canalizare TV. Opiu pentru masele de oameni mici. Droguri pentru sedarea mintii, injectate 
direct în carotida preadolescenților din zilele noastre. 


Atunci părinții mei se vor fi uitat pe furiș de după canapea și vor fi spus: „Da, dragule... 
foarte frustrant; nu, uite că vin, ascunde-te repede.“ Dar o luăm de la capăt. „Realitatea“ se 
sfărâmă la cea mai mică atingere. 


OK, să apăsăm din nou pe butonul play. 


De dragul acestui detaliu (alungit) te afli în spatele canapelei, îngrozit. Ce îţi spune mămica 
ta în asemenea situații? „E în regulă, dragule, este doar o dramatizare. Sunt doar actori în 
costume.“ Și tu te simţi mai bine. 


Și încă se mai întâmplă. Când o scenă dintr-un film este prea dureroasă, ne reamintim că 
este doar un film. Că aceștia sunt actori. Că acesta este probabil tortul lor pentru cea de a 
zecea aniversare, și că este o echipă întreagă în spatele camerei. (Am simțit asta recent 
urmărind filmul „O fată de milioane“ a lui Clint Eastwood.) 


5 


Sistemul f**k it 


Rostirea f**k it este suficientă pentru a pune la locul său pe cineva (este, la urma urmei, 
Calea Spirituală Supremă). Relaxarea deplină și lăsarea de la sine a lucrurilor rezolvă orice 
problemă. Simplul act de relaxare este mult mai puternic decât orice formă de yoga sau de 
Tai Chi. Adevărul este, totuși, că mintilor noastre le cam place puţin forma: ceva în care să 
ne cantonăm, să învăţăm și să ne reamintească că ne facem nouă înșine bine. Aşa că, bun 
venit în sistemul f**k it. Sistemul fără formă. 


Sistemul f**k it preia posturi din viaţă (prăbușiţi pe o canapea, uitându-ne la televizor), le 
adaptează ușor, adaugă un pic de conștiință (conștientizare a ceea ce faci) și o portie mare 
de relaxare, și vă dă o formă grozavă care vă va face mult bine. Într-adevăr, prezentăm aici 
avantajele ale fiecărei posturi, astfel încât aveţi la ce să meditați. 


Originile sistemului f**k it 


F**k it este o formă de Qigong (Chi Kung). La fel cum Tai Chi este o formă de Qigong. Să vă 
explic. Qigong este practica tradiţională chinezească a energiei. De fapt, înseamnă ad 
litteram „exerciţii cu energie“. Și asta înseamnă că de fiecare dată când veți lucra cu energia 
voastră faceți Qigong. Dacă acum staţi acolo, citind această carte, și vă relaxaţi corpul și vă 
imaginati chi circulând prin mâinile voastre, înseamnă că faceți Qigong. 


De aceea îmi place asta. Nu trebuie să mergeti la cursuri, nu trebuie să citiți nicio carte, nu 
trebuie să deprindeţi exerciţii complicate, ci doar să faceţi Qigong, oriunde v-aţi afla. Adică, 
puteți face orice alte lucruri doriţi: eu am mers la cursuri ani la rândul, am citit zeci de cărți, 
am învăţat multe exerciţii complicate, aşa că serviți-vă cu ceea ce vă place. Dar nu veţi 
ajunge nicăieri mai repede făcând respectivele lucruri. De fapt, vă garantez că veţi lucra cu 
energia mult mai rapid urmând sistemul f**k it decât învățând Tai Chi. 


Și da, Tai Chi este și el o formă de Qigong. Probabil cea mai cunoscută. Este o formă de 
mișcare Qigong tipică: mișcările sunt foarte încete și sunt destinate exersării diferitelor 
forme de energie ale corpului. Cu toate acestea, problema cu Tai Chi este că ia foarte mult 
timp pentru a fi învățat cum trebuie. Pot fi necesari doi ani pentru a deprinde mișcările de 


bază. Și asta înainte de a începe să învățați funcţionarea energică profundă. Iubesc Tai Chi- 
ul și sunt bucuros să îl practic cu orele, pentru că nu cred că aș putea fi deranjat în zilele 
noastre. 


Sistemul f**k it este destinat celor care doresc să simtă beneficiile Qigong-ului, fără niciun 
efort. Şi — apropo - asta aduce foarte mult cu calea taoistă: rezultate maxime cu efort 
minim. 


Deci iată sistemul care necesită cel mai mic efort: sistemul care spune f**k it formei. Ca și 
Tai Chi, dacă îl parcurgi în totalitate, îi vei asigura întregului tău sistem energetic o 
purificare minuțioasă. 


Dacă practicaţi acest sistem în fiecare zi timp de o lună, veți remarca beneficii profunde: vă 
veți simți mult mai relaxat tot timpul, veți dormi mai bine, apetitul vostru se va stabiliza și 
veți începe să vă vindecați de orice boală. 


Ca și cu orice lucru de tipul f**k it, nu îl luaţi prea în serios, aşa că nu vă atașați de niciunul 
din aceste potenţiale beneficii. Faceţi-o pentru că vă place senzaţia de energie din corpul 
vostru și pentru că sunteți unul dintre primii care pun în practică acest nou sistem mondial 
de energie. 


PRACTICA 


Întreaga idee a sistemului f**k it este că îl puteți exersa integrândul într-o zi normală. 
Fiecare poziție se bazează pe ceva ce faceţi deja, astfel încât nu trebuie decât să vă ajustaţi 
uşor poziţiile (să vă asiguraţi, de pildă că picioarele sunt paralele sau că genunchii sunt 
ușor îndoiţi), să respiraţi conștient și să deveniți conștienți de chi-ul vostru — hei, presto şi 
astfel practicaţi sistemul f**k it . Exersarea zilnică este importantă dacă doriți să începeți să 
vă construiți chi-ul. Dacă nu reușești să faci asta într-o zi, câine leneș ce ești, atunci spune 
f**k it și încearcă mâine. 


RESPIRATIA 


Respirația este esenţială pentru toate pozițiile și mișcările. Altfel veți muri. Și noi nu ne 
dorim moartea, nu-i așa? 


Merită să începem să ne jucăm cu respirația abdominală în sistemul f**k it. Respirația 
abdominală? Da, respirația prin abdomenul tău, bătrâne. Dacă urmărești un copil 
respirând, vei observa că primul lucru care se întâmplă atunci când inspiră este că 
abdomenul lui se umflă. Și în timp ce expiră, acesta se dezumflă. Acesta este modul natural 
de a respira. 


Dintr-un motiv sau altul, la un moment dat în copilăria noastră (probabil când ne era 
foarte frică de ceva) am început să respirăm mai ales prin piept. Dacă îi veți observa pe cei 
mai mulți dintre adulți respirând, piepturile lor vor urca atunci când inspiră și vor cobori în 
timp ce expiră. Și nu pentru foarte mulți respirația are loc în abdomene. Această modalitate 
de respirație poate fi foarte bună în caz de urgență, dar nu este recomandabilă în viața de zi 
cu zi. Este o respiraţie superficială, iar o respirație superficială înseamnă viață superficială. 


Dacă vreți să trăiţi mai profund, trebuie să respirați mai profund. lar asta înseamnă să 
coborâți respirația în abdomen. Încercaţi asta acum: în timp ce inspirați, împingeți în afară 
mușchii abdominali. Imaginați-vă că în abdomenul vostru este un balon pe care trebuie să-l 
umflați la fiecare inspirație. Apoi dezumflați balonul la fiecare expiratie. 


Doar faptul că învățați cum să respirați așa vă poate schimba viața. Doar schimbarea 
respirației din piept (superficială) în abdomen (adâncă) poate avea efecte psihologice 
nemaipomenite. Vă umpleţi plămânii mai eficient (cu respirația prin piept niciodată nu vă 
veți umple plămânii mai mult de două treimi), deci primiți mai mult oxigen (principalul 
combustibil pentru corpul vostru). 


Noua mişcare a diafragmei (la inspiraţie, împinge în jos profund mai degrabă decât să urce 
ușor) face un masaj extraordinar tuturor organelor voastre interne. Organele masate 
accelerează circulaţia sangvină, lucru la fel de bine venit ca un duș cald. Întregul sistem 
intestinal primește și el un masaj, ceea ce îl ajută să-i dea corpului vostru ce are nevoie și să 
scape de chestiile de care nu are nevoie. 


Un alt lucru grozav despre respirația abdominală este că trebuie să se debaraseze de niște 
vanitate (superficială), deoarece printr-o respiraţie abdominală corectă abdomenul vostru 
se va umfla până la mărimea abdomenului lui Buddha (și el are un abdomen fantastic). 
Poate veți simţi nevoia să înlocuiți ceva din această vanitate cu acceptarea (profundă), și să 
vă bucurați de senzaţia de sănătate și relaxare pe care o induce această respirație. Poate 
veţi simți nevoia să înlocuiţi curelele, care au poziții fixe, cu ceva mai elastic, astfel încât 


totul să se miște cu mai multă fluiditate în partea aceea de jos. 


CUM SE DEZVOLTĂ CHI 


Cu cât lucraţi mai conștient cu chi-ul vostru, cu atât mai mult chi se va dezvolta în corpul 
vostru. Imaginați-vă că fiecare zi de exersare conștientă cu chi este ca și cum ați pune o 
monedă de o liră sterlină într-un borcan. In timp va crește de-a dreptul. 


Numai că acest borcan este administrat de un manager de investiții dat dracului. 


În prezent, el îl administrează pentru a obține un profit de 200 la sută din investiția voastră. 
Și, deoarece voi reinvestiți tot profitul și că posesiunile vă aduc dividende suplimentare 
anuale, vă descurcati destul de bine. Imaginaţi-vă cât de bogat veți fi peste doar câţiva ani. 


Așa funcționează chi. 


Și așa funcționează chi pe moment. Chinezii spun: „Mai întâi mintea. Apoi chi. Apoi 
sângele.“ (Doar că ei spun asta în chineză, pentru că ar fi ciudat altfel.) Succint, dar 
adevărat. 


Când vă gândiţi la o parte a corpului, să zicem, o palmă a voastră, atunci chi va începe să 
circule acolo. Și odată ce chi începe să circule, și sângele va începe să circule. 


De aceea practica chi (Qigong) este atât de puternică: vă veți bucura de toate avantajele 
echilibrării sistemului energetic, inclusiv de beneficiile fizice ale punerii sângelui în mişcare. 


POSTURI SPRIJINITE DIN POZIŢIA ȘEZÂND 


Ţinerea oului de gâscă 


Pentru a ajunge în această poziție de bază pe canapea, trântiți-vă pe canapea ca și cum v- 
ați uita la televizor. De fapt, uitaţi-vă la televizor dacă doriţi. Fixaţi-vă tălpile pe podea, 
depărtaţi picioarele la lăţimea umerilor, relaxaţi-vă coloana vertebrală și îndreptaţi-vă 
privirea înainte (capul nu trebuie ridicat). Relaxaţi-vă mandibula și atingeţi cu vârful limbii 
cerul gurii, chiar în spatele incisivilor. 


Acum puneți-vă mâinile pe abdomen, una peste alta. Dacă sunteți bărbat, ar trebui să 
puneţi mai întâi mâna stângă pe abdomen, apoi să puneţi relaxat mâna dreaptă peste ea. 


Dacă sunteți femeie, puneţi pe abdomen mai întâi mâna dreaptă. Partea de sus a mâinii ar 
trebui poziționată în așa fel încât baza degetului mare să se odihnească confortabil pe 
buric. 


Acum respirați ușor în această poziţie. Veţi simţi chi circulând. 


Beneficiile poziției 


În această poziţie directionați chi în dan tien, punctul de stocare a energiei primare din corp. 
Acesta asigură un tonic general pentru corp și este exercițiul principal pe care se bazează 
toate exercițiile f**k it. Dacă intenţionaţi să faceți doar un singur exercițiu, atunci faceți-l pe 
acesta. Vă hrănește rinichii, aşa că vă va ajuta să vă calmati și să vă reduceţi anxietatea. 


Păunul își desface aripile 


Adoptaţi poziția de bază pe canapea (ca înainte). Acum prindeţi-vă mâinile în spatele 
capului, plasând degetele mari chiar sub occiput, marginea osoasă de la baza craniului. 
Folosiţi-vă degetele mari pentru a masa zona. Respiraţi încet în această poziţie. Veţi începe 
să simtiti chi circulând. 


Beneficiile poziției 


Intinderea brațelor tonifică meridianul inimii — deci vă veţi simți mai fericiți chiar din 
primul minut. 


Impingând umerii, vă deschideţi și plămânii, facilitând o respirație mai profundă și 
eliberarea chi-ului stagnant. 


Masarea occiputului stimulează punctul de acupunctură Fengchi, ameliorând astfel 
simptomele de stres, inclusiv durerile de cap și problemele oculare. 


Ţinerea arcului sacru 
Așezaţi-vă în poziția de bază pe canapea (ca înainte). 


Puneţi-vă piciorul stâng peste cel drept, astfel încât glezna stângă să se odihnească ușor pe 
partea de sus a femurului drept. 


Acum apucați glezna piciorului stâng cu mâna dreaptă. 


Lăsaţi mâna stângă să cadă pe perna de lângă voi, cu palma în sus. Acum respirați ușor în 
această poziție. 


Simţiți chi circulând. 


După ce aţi simţit beneficiile depline ale acestei poziţii, schimbaţi picioarele. 


Beneficiile poziției 


Ușoara extensie elimină energia stagnantă din picioare, deci este un tonic bun pentru 
picioarele obosite, supuse unui efort îndelungat. 


Meridianul vezicii biliare și canalele yin ale picioarelor sunt întinse, îmbunătăţindu-vă 
claritatea și creativitatea. 


Aşa că, dacă doriţi claritate în orice situaţie — sau să vă faceţi o idee referitor la ceva — 
exersați această poziție. 


Trăgând glezna spre vintre veţi amplifica beneficiile. 


Ucis de focul dragonului 


Adoptaţi poziția de bază pe canapea (ca înainte). Acum pur și simplu lăsaţi-vă brațele să 
cadă în lateral, cu palmele în sus. Imaginaţi-vă că într-adevăr aţi fost ucis de un dragon și 
că acum zăceți fără viaţă în poziţia în care aţi fost omorât. Simţiţi greutatea corpului vostru 
neînsuflețit pe canapea. Este o poziție minunată pentru a încheia prima secvenţă, așa cum 
moartea este un mod bun de a încheia secvența de viață. 


Acum imaginaţi-vă că dragonul încă este acolo și încă mai suflă foc asupra voastră. 
Imaginaţi-vă că focul este foarte precis direcționat. Mai întâi, dragonul direcționează focul 
spre inima voastră. 


Simţiţi căldura și puterea intrând în inimă. Apoi dragonul îndreaptă focul în plexul solar. 
Simţiți căldura și puterea intrând în acest punct delicat. Și, la urmă, dragonul direcţionează 
focul în abdomenul vostru, în dan tien-ul vostru. Simţiţi căldura și puterea intrând în dan 
tien-ul vostru, centrul de energie primară al întregii voastre ființe. 


Beneficiile poziției 


Poziţia inițială permite chi să se scufunde în corpul vostru. Asta vă va înspăimânta. Imediat 
vă veţi simți mai calmi, mai puțin temători și gata să îmbrăţișați viața, nu să fiți speriaţi de 
ea. Focul dragonului este o tehnică tămăduitoare foarte puternică. Energia pătrunde în 
corpul vostru și merge oriunde este nevoie. Inima va fi bucuroasă, plexul solar va beneficia 
(deschidere) și dan tien-ul vostru va beneficia (centrare și energie). Apoi energia se mută în 
orice zonă a dezechilibrului energetic din corpul vostru. În medicina chineză, aceste trei 
zone sunt legate de Triplul Arzător şi trebuie să le curăţaţi pentru a crea o circulație 
echilibrată energiei prin corp. În timp ce faceţi acest exercițiu, puteți să simtiti o spiralare a 
energiei în jos prin corpul vostru. 


POSTURI DREPTE ÎN POZIŢIA ȘEZUT 


Mâinile de aur 


Adoptați poziția de bază, șezând: staţi pe orice scaun unde spatele vostru poate sta drept și 
picioarele pot rămâne așezate pe podea. Asiguraţi-vă că picioarele sunt depărtate la câțiva 
centrimetri și că sunt paralele (picioarele nu sunt nici cu călcâiul în afară, nici cu călcâiul 
spre interior). Găsiţi-vă o poziţie confortabilă pe oasele din șezut, fără să vă sprijiniți de 
spătar. Imaginați-vă un fir de aur atașat creștetului vostru care vă ridică uşor capul și vă 
îndreaptă șira spinării. Firul de aur va avea și un efect de ușoară coborâre a bărbiei. 


Conștientizaţi că există două forțe directionale care lucrează în corpul vostru. Imaginați-vă 
un umeraș pe o șină. Și de umeraș atârnă o rochie de mătase. Scheletul tău este umerașul. 
Și exact așa cum umerașul este suspendat de un cârlig pe o șină (o forță ascendentă), tu ești 
suspendat de un fir de aur (o forță ascendentă). 


Orice altceva în corpul tău este ca rochia de mătase — doar atârnând de un sprijin solid al 
umerașului (o forță descendentă). Aşa că toţi mușchii voştri, pielea, organele, toate fluidele 
chiar se pot scurge în pământ (o forță descendentă). Simţiți cu adevărat senzaţia de a vă 
lăsa să vă scurgeți spre pământ. În final, atingeţi uşor cu limba cerul gurii, chiar în spatele 
incisivilor. Aceasta este poziția șezut. Acum puteți să faceţi diferite lucruri cu mâinile. 


Pentru mâinile de aur, lăsaţi-vă braţele să se mişte pe lângă corp. De la umerii voștri 
coborâți, ar trebui să nu interveniţi în niciun fel asupra mușchilor. Acum respirați ușor în 
această poziţie. Și simţiţi chi cum se adună în mâinile voastre. Acesta este aurul lui chi care 
este generat: mâini de aur. 


Beneficiile poziției 


Alungirea coloanei vertebrale în acest mod deschide guvernarea canalului du, ajutându-ne 
să fim în stare de alertă și plini de energie. Chi în creștere revigorează întregul corp, în timp 
ce mintea se calmează. Veţi simți puternicul chi adunându-se în mâinile voastre, fapt ce va 
impulsiona și circulația. 


De asemenea, puteți să amplificati efectul benefic asupra rinichilor, frecându-vă mâinile 
pline de chi înainte de a trece la următoarea poziție. 


Maimuta se scarpină pe spate 


În poziţia șezând (ca mai înainte). Cu mâna stângă odihnindu-se în poală, duceți-vă mâna 
dreaptă peste umărul drept, ca și cum v-aţi scărpina pe spate. Chiar începeți să vă frecati 
spatele cu degetele. Asiguraţi-vă că vă frecati fiecare parte a spinării: o puteţi face cu 
degetul mare pe o parte și cu indexul pe cealaltă parte. Relaxaţi-vă și respirați în această 
poziţie. Puteţi continua fie să vă frecați spinarea sau doar să vă odihniți mâna pe spate. De 
îndată ce simtiti chi curgând și sunteți gata să treceţi mai departe, procedați la fel și cu 
mâna stângă. 


Beneficiile poziției 


Această poziţie întinde meridianul inimii, vă stabilizează mintea și vă permite să masați 
meridianul vezicii. Aceasta din urmă sprijină sistemul de energie vitală al rinichilor și vă 
ajută să vă întăriţi tot spatele. Nu-i rău pentru puţină frecare. 


Labele tigrului 


Așezați-vă în poziția şezând (ca mai înainte). Acum pur și simplu lăsaţi-vă mâinile să se 
odihnească în poală cu palmele în sus. Asiguraţi-vă că braţele sunt complet relaxate. 
Lăsaţi-vă mâinile să se odihnească acolo. Respiraţi încet în această poziție. Veţi simţi chi 
curgând prin palme, făcându-le să fie moi și delicate, ca labele unui tigru. 


Beneficiile poziției 


Puteţi rămâne în această poziție mult timp. Este o poziție grozavă pentru meditație. Mintea 
ta se va linişti, iar gândurile stresante vor dispărea. Concentrarea pe respiraţie întărește 
plămânii și impulsionează chi în tot corpul. Concentrarea asupra palmelor stimulează 
punctul vital Laogong. Puteţi chiar să încercați să respirați prin palme: aspirând chi la 
inspirație prin aceste porţi de intrare chi și eliberând chi-ul stagnant la expirație. Sau dacă 
preferați să fie mai simplu, staţi aşa în liniște și veţi observa că mâinile voastre se încălzesc. 


POZIȚII ÎN PICIOARE 


Luptătorul în repaus 


Toate poziţiile în picioare sunt minunat de adoptat atunci când așteptați ceva. Fie că este 
vorba despre metrou sau autobuz sau ca partenerul să se întoarcă de la pub, ele sunt 
perfecte când staţi fără să faceţi nimic. 


Deci, adoptați poziția de bază în picioare. Depărtaţi picioarele la lăţimea umerilor. 


Asiguraţi-vă că picioarele sunt paralele, nici cu vârful în afară, nici spre interior. Dacă vreți 
să fiți foarte sigur în legătură cu asta, trasaţi o linie (bisectoarea) de la mijlocul călcâielor 
până la mijlocul (bisectoarea) vârfurilor degetelor de la picioare, atunci acestea sunt liniile 
care trebuie să fie paralele. Genunchii trebuie să fie ușor îndoiţi. Cu cât vă îndoiţi mai mult 
genunchii, cu atât veți genera mai mult chi, dar cu atât mai greu va fi să staţi în picioare un 
timp. Aşa că, la început, îndoiţi-vă ușor genunchii. 


Apoi, trebuie să „vă băgaţi coada înăuntru“. Ca să vă faceți o idee ce înseamnă asta, 
scoteți-vă posteriorul în afară, apoi faceți contrariul: împingeți-l înăuntru. Asta presupune 
a vă băga coada înăuntru. La început este ciudat, dar ca și cu întreaga poziţie, vă veți 
obişnui cu ea după puţină vreme. Stând așa, cu coada înăuntru, parcă ați sta cocoțat pe 
marginea unui scaun de bar. Efectul fizic al acestei poziţii în picioare este că vă veți 
îndrepta spatele și veți permite respirației abdominale complete să lucreze. 


Acum ne îndreptăm spre cap. Imaginați-vă firul de aur susţinându-vă capul, din creștet. 
Asta îţi va permite să te relaxezi și să îţi lași ușor mandibula în jos. În final, atinge uşor, cu 
vârful limbii cerul gurii, chiar în spatele incisivilor. 


Deși poate părea o rutină complicată și ciudată care trebuie parcursă doar ca să stai în 
picioare, veţi învăţa foarte repede și fiecare indicație are un rol foarte important (nu vreau 
să intru în detalii acum ca să nu credeți că este chiar mai complicat decât credeți deja). De 
data asta, trebuie să mă credeți. 


Stând aşa, sunteți efectiv în luptătorul care se odihnește. Acum nu mai trebuie decât să vă 
băgați mâinile în buzunarele pantalonilor. Dacă nu aveți buzunare, prefaceți-vă că aveți și 
odihniţi-vă palmele pe corp. 


Acum odihniţi-vă în această poziție. Respirați încet și adânc. Și — deoarece această poziție 
va părea foarte ciudată — direcţionaţi-vă atenția asupra părților pe care ați început să le 
simtiti inconfortabile și relaxaţi-vă. Principalul lucru la o asemenea postură - la început — 
este doar să o mentineti... doar să vă relaxaţi în continuare. Sper ca așteptarea metroului 
sau a autobuzului sau a amicului să dureze câteva minute în plus, deoarece este foarte bine 
să staţi în picioare un timp pentru a putea să simtiti relaxarea care provine din tensionarea 
continuă. 


Beneficiile poziției 


Această poziţie — ca toate poziţiile în picioare — este un excelent tonic general pentru 
sistemul energetic. De aceea, ele reprezintă baza practicilor Qigong. După doar puţină 
practică vă veți simți calmi, stare care se poate menţine de-a lungul zilei (sau cel puţin de-a 
lungul călătoriei cu metroul/autobuzul sau al timpului petrecut cu amicul vostru). 


Incălzirea globului ceresc 


Adoptaţi poziția stând în picioare (ca mai înainte). Acum puneți-vă mâinile în buzunarele 
jachetei. Dacă nu purtați o vestă pe deasupra cu buzunare, imaginați-vă că o aveţi, 
punându-vă mâinile pe abdomen, de cealaltă parte a buricului. 


Acum respirați adânc prin abdomen și simtiti cum chi începe să se acumuleze acolo. E ca o 


senzație de căldură crescândă în abdomen, sub mâinile voastre. Globul ceresc este dan tien, 
lăcașul sistemului energetic. Și prin această poziţie într-adevăr îl încălziți. 


Aceasta este una dintre pozițiile mele preferate. Cumpăr pulovere și topuri cu buzunare 
peste abdomen doar ca să o pot face ori de câte ori ies din casă. 


Beneficiile poziției 


Mintea se va calma, iar gândurile stresante vor dispărea. Vă veți întări chi-ul în dan tien 
(amintiți-vă, acesta este sala motoarelor din sistemul tău energetic). Asta va facilitează 
eliminarea stagnării sângelui — un lucru benefic mai ales pentru funcțiile menstruale și 
reproductive la femei. Și dacă, tipilor, asta v-a enervat (vreți și voi beneficii, desigur), atunci 
vă spun că acest exercițiu stimulează și chi-ul al ficatului, care va calma orice furie. 


Primirea nenumăratelor daruri 


JAN 


Adoptaţi poziția în picioare (ca mai înainte). Lăsaţi-vă brațele să atârne în lateral. Apoi 
îndreptaţi-vă palmele în față. Menţineţi-vă brațele și mâinile relaxate. În timp ce respirati, 
veți simti chi curgând prin mâni. Această postură vă deschide energiei Pământului și a 
cerurilor. Primiti orice daruri vă ies în cale: relaxare, inspiratie, vindecare. 


Beneficiile pozitiei 


Aceasta poate fi cea mai surprinzătoare dintre toate pozițiile. Puteți simți ceva diferit de 
fiecare dată. Puteţi simţi diferit și puteți experimenta diferite stări ale mintii. Este cea mai 
deschisă poziţie, aşa că deschideţi-vă pentru orice aveți nevoie în acel moment. Fiţi deschişi 


și așteptați multitudinea de daruri. 


Bufnița 


Adoptaţi poziția în picioare (ca mai înainte). Strângeți-vă mâinile la spate: o mână o 
strânge pe cealaltă și degetele mari se încrucișează. Veţi vedea oameni în vârstă stând și 
plimbându-se astfel. Este cheia pentru o viață lungă. Când hoinăresc așa, mă calmez 
imediat. 


Beneficiile poziției 


Brațele voastre leagănă rinichii, aşa că poziţia hrăneşte sistemul energetic al rinichilor 
voştri. Rinichii, luaţi aminte, sunt energia vitală a corpului — deci este o idee foarte bună să- 
i alimentati. Întinderea braţelor impulsionează meridianele yang, ajutându-vă să vă 
încălziți corpul. 


Totul în această poziţie este calmant și liniștitor. 


POZIŢII ÎN MIȘCARE 


Urcarea munților albi 


Această poziţie este cunoscută în Occident ca „spălatul pe dinți“. Spălatul pe dinţi cu 
atenție este cu adevărat un exercițiu minunat. Poate mai ales pentru că rareori ne gândim 
la această activitate de două ori pe zi. Pur și simplu o facem, gândindu-ne doar la ce avem 


de făcut după aceea. 


Deci poate fi un exercițiu minunat pentru conștientizare atentă și conștiință. Trataţi-o ca pe 
orice poziţie din sistemul f**k it: genunchii sunt îndoiți, verificați să fie complet relaxati, 
concentrați-vă pe respirație. Apoi chiar veți simți că este ca și cum v-aţi spăla pe dinți. 
Remarcați gustul pastei de dinţi, cum simtiti periuta pe gingii, cum limba este ridicată în 
timp ce procesul continuă. 


Beneficiile poziției 


Nivelul igienei tale dentare se va îmbunătăți imediat, deoarece te vei spăla pe dinţi cu mai 
mare atenţie și grijă. Schimbă-ți pasta cu una care conţine mentă și vei mări beneficiile, 
deoarece aceasta stimulează chi în corp. 


Şi meridianul stomacului este stimulat: având grijă de dinți, aveţi grijă și de stomac. 


Dacă clănţăniţi dinții din când în când, veți stimula şi sistemul vital al rinichilor — prima 
victimă a stresului și a oboselii. 


Scufundarea în micul lac 


Este cunoscută în Occident ca „spălatul“. La fel ca în urcarea munților albi, scufundarea în 
micul lac este un minunat exercițiu de conștientizare. În vreme ce spălatul pe dinți este o 
acțiune rapidă, făcută automat, spălatul vaselor este de obicei o treabă mai prelungită și de 
regulă dureroasă. Avem tendința de a o face cât de repede putem, în timp ce suntem 
distrași cât mai mult posibil (de exemplu, de un radio), și abia așteptăm ca întregul episod 
hidos să se termine. 


Forma f**k it 


De aceea este atât de bine să „ai în minte“ asta. Conștientizarea presupune să-ți 
concentrezi atenţia asupra a ceea ce faci. Decât să încerci să nu te mai gândeşti la ceea ce 
faci, mai bine îţi îndrepţi atenția intenționat la asta. Îți aduci atenţia în prezent (când în 
mod normal ea se află în trecut sau în viitor) și în spațiul și activitatea din momentul de 
față (când de obicei hălăduieşte în cu totul altă parte). 


Și nu sunt primul care pătrunde în lumea cu bule și frecat a spălatului ca exercițiu pentru 
conștientizare și meditaţie. Budiștii taie lemne, cară apă și spală vase de mii de ani. 


Folosiţi-vă experienţa în formele de meditaţie liniștită f**k it pentru a vă relaxa într-o 
poziţie corectă și spălați-vă. Relaxaţi-vă mâinile și picioarele. Apoi, focalizați-vă atenţia 
asupra a ce înseamnă a spăla vase: remarcaţi cum este apa caldă (exceptând caldă, 
deșteptule), sunetele vaselor în timp ce se ating unele de altele, frumuseţea luminii 
reflectându-se în baloanele de săpun. 


Poate fi dificil să vă stăpâniți după două partide de go la acest exercițiu. Veţi începe să vă 
oferiţi voluntar să spălaţi vasele. Asta vă va aduce multe beneficii cu partenerii, prietenii și 
rudele, dar vă poate aspri mâinile, aşa că, oameni buni, amintiţi-vă să folosiţi o cremă 
bună. 


Beneficiile poziţiei 


Conștientizarea pe care o veţi deprinde prin acest exercițiu probabil că va pătrunde în tot 
restul vieții voastre: schimbarea în percepția și starea mentală poate fi enormă și vă poate 
transforma viața. 


Simpla afundare a mâinilor în apă caldă generează mult chi în meridianele vitale de-a 
lungul brațelor, până în vârful degetelor. Este vorba despre meridianul inimii (vă veți simți 
mai fericiți), meridianul pericardului (vă veţi simți mult mai deschiși) și meridianul 
plămânilor (vă veți simți mai liberi). 


Uau, ar trebui să vă taxeze pentru că vă îngăduie să spălaţi vasele, serios. 


Fumatul postcoit 


PENTRU MINE A FOST BINE 


Da, mulțumesc foarte mult. Această experienţă intimă cu voi e pe sfârșite. Dar mi-a plăcut. 
A fost bine pentru mine. Și asta este tot ce contează (deși editorul meu nu va fi de acord cu 
asta, desigur). Adevărul este că atunci când facem ce ne place (activități gen crime în serie 
la bar), nu doar că ne facem nouă plăcere, ci și altora. În final, toţi dorim să facem doar ce 
ne place. lar cei care își trăiesc aşa viețile, tind să ne inspire (sau chiar să ne enerveze, mai 
ales dacă suntem constipați). 


Aceasta este esența f**k it. Să scuipi în fața obligațiilor, așteptărilor, regulilor și normelor. 
Să spui f**k it și să mergi pe drumul tău. Deci vă rog (curând) închideţi cartea aceasta și 
urmaţi-vă drumul. 


DE CE F**K IT ESTE CALEA SPIRITUALĂ SUPREMĂ 


(doar în cazul în care nu aţi fost atenţi și vreţi ceva ușor de spus în local) 


Viaţa este spirituală. Viaţa pur și simplu curge. Viaţa nu judecă şi nu critică. Viața nu se 
opune la ce este. Pentru că viața este ceea ce este. Viaţa este linişte și relaxare. A te 
împotrivi vieţii presupune duritate și încordare. F**k it este trecerea de la tensiune (în 
oricare formă) la relaxare (în orice formă). 


F**k it este cea mai profană cale de a spune lucrul cel mai profund: că atunci când ne 
relaxăm și ne abandonăm simplei curgeri a vieții, vom trăi libertatea supremă. 


Deci f**k it este Calea Spirituală Supremă. 


(OK, nu este atât de ușor de spus în cârciumă... doar să bolborosești puțin cuvintele și să 
spui: „Asta-i viața, omule“, apoi „Le iubesc, amice, chiar te iubesc“ și chiar ai pus degetul 
pe rană.) 


MI-AR PLĂCEA SĂ VĂ VĂD DIN NOU CÂNDVA 
(dacă asta este OK pentru voi) 


Da, eu m-am simtit bine și mi-ar plăcea să vă întâlnesc din nou cândva. Ne înțelegem, nu 
credeți? Așa că s-o mai facem o dată. 


M-am gândit (și vă rog să sugerati altceva dacă vreţi), că ne-am putea întâlni într-o librărie, 
la fel ca ultima oară. Voi avea o mulțime de lucruri de împărtășit. 


Sigur, am fost puţin ofensat când m-ati luat în toaletă atât de repede, dar m-am simțit mai 
bine când m-ati luat în pat (spun asta și în prima noapte). 


Deci, până data viitoare, noapte bună și binecuvântarea lui Dumnezeu /Buddha /Lao 
Tsu/Lakshmi. 


Note 


1 - Foietaje locale cu carne și cartofi (n.tr.). 


2 - În orig., The Second Coming. Coming are și sensul de „orgasm“ despre ceea ce semnifică 
efectiv „spiritual“ (n. tr.). 


3 - Michael Aspel (1933), prezentator britanic de televiziune. Gazda unor programe precum 
This Is Your Life (n. tr.). 


4 - Atacurile cu bombă în metrou, în centrul Londrei (n. tr.). 

5 - Cereale cu gust de miere, denumite Honey Monster Puffs (n. tr.). 

6 - Personaj fictiv din Războiul Stelelor (n. tr.). 

Z - Profetia, film din 2006 (n. tr.). 

8 - Do It Yourself - Fă totul singur (n. tr.). 

9 - Looney — tâmpit/zevzec (n. tr.). 

10 - Vezi secţiunea „Spune f**k it fricii“ (n. tr.). 

11 - Trib imaginat de James Fenimore Cooper în poveștile sale (n. tr.). 
12 - Joc de genul „Nu te supăra frate“ (n. tr.). 


13 - Canal britanic de televiziune pentru copii (n. tr.). 


